
Prefata 


McDonaldizarea intră zgomotos în noul secol şi, ce 
este mai important, în al doilea mileniu de existenţă. Astăzi 
este o forţă infinit mai puternică şi mai matură decât acum 
douăzeci de ani, atunci când am început să mă gândesc la 
ea şi când, cu aproape zece ani în urmă, am scris prima 
ediţie a acestei cărţi. Compania McDonald's are acum mult 
mai multe restaurante, a devenit o corporație 
internaţională si mai puternică şi şi-a croit drum în inimile 
şi minţile multor consumatori şi întreprinzători. Astăzi 
există multe clone ale restaurantului McDonald's, nu 
numai în industria fast-food, ci şi în multe alte medii 
sociale. Multe alte naţiuni au fost invadate de companii 
americane McDonaldizate si multe naţiuni au creat 
versiuni indigene ale acestor întreprinderi. Dar cel mai 
important este faptul că McDonaldizarea s-a înrădăcinat şi 
mai adânc nu numai în cultura Statelor Unite, ci şi în alte 
culturi din întreaga lume. 

Permiteti-mi să vă ofer câteva exemple care arată cat 
de profund înrădăcinate sunt restaurantul McDonald's şi 
McDonaldizarea în alte culturi: 

— Un japonez a fost surprins când a descoperit un 
restaurant McDonald's la Chicago, deoarece credea că 
acesta există numai în Japonia şi că este o companie 
japoneză. 

— Ambasadorului american în Israel i s-a cerut un 
autograf in timp ce patrona deschiderea primului 
restaurant McDonald's din această ţară. Când persoana 
respectivă a aflat că era ambasadorul Statelor Unite, şi nu 
al restaurantului McDonald's, şi-a retras solicitarea. 

— Mă aflam în maşină, în drum spre aeroportul 
Schiphol, Olanda, fiind condus de un student de la 
Universitatea din Groningen, unde vorbisem despre 


McDonaldizare. Studentul mi-a spus că, atunci când el şi 
prietenii săi olandezi călătoresc în străinătate, primul 
lucru pe care îl fac, după ce-şi aruncă bagajele pe patul de 
la hotel, este să găsească un restaurant McDonald's, 
pentru că le dă sentimentul că sunt „acasă”. 

Aceste anecdote sugerează motivul principal al 
acestei ediţii revizuite: puterea şi importanţa în creştere 
ale restaurantului McDonald's şi ale McDonaldizării. 

Pe lângă unele mici schimbări pentru a aduce cartea 
la zi, a face lectura acesteia mai uşoară şi a elimina 
redundantele, am facut şi câteva adăugiri substanţiale: 

— Ghidul practic de abordare a McDonaldizarii din 
Capitolul 10 a fost extins pentru a cuprinde şi alte moduri 
de a face fata acestui proces. In mod deosebit el insistă 
asupra eforturilor colective şi organizaționale de a face 
fata McDonaldizarii, precum şi asupra soluţiilor individuale 
de a o contracara. 

— Capitolul 8 (în această ediţie, capitolul despre 
„Frontierele McDonaldizarii”) a fost extins pentru a 
cuprinde nu numai naşterea şi moartea, ci şi acţiunile care 
sfidează moartea, cum ar fi încercările de a cuceri 
Everestul. 

— Capitolul 9 (fostul capitol 8) a fost rescris şi extins 
pentru a cuprinde o multitudine de schimbări sociale care 
sunt legate de McDonaldizare. Ca şi în ediţia precedentă, 
capitolul conţine o discuţie despre forţele care stimulează 
McDonaldizarea, precum despre şi relaţia dintre aceasta şi 
epoca postindustrială, postfordistă şi postmodernă. De 
asemenea, prezintă o nouă discuţie despre globalizare. 
Problema este dacă realităţile culturale locale sunt 
suficient de puternice pentru a modifica McDonaldizarea 
astfel încât aceasta să devină un fenomen local. Sau 
McDonaldizarea şi imperialismul cultural asociat acesteia 
copleşesc culturile locale şi duc la sporirea uniformizării în 


lume? Capitolul are, de asemenea, secţiuni despre viitorul 
restaurantului McDonald's şi al medo-naldizării şi chiar 
întrevede posibilitatea de-medonaldizării. 

— Capitolele 3 - 6, despre dimensiunile esenţiale ale 
McDonaldizării, au fost simplificate şi reorganizate în mai 
multe subcapitole ce reflectă aspectele generale ale 
fiecărei dimensiuni. 

— In Capitolul 7, referitor la aspectele iraționale ale 
rationalitatii, s-a adăugat o discuţie asupra dezvrajirii. 

Un singur lucru nu am făcut în această nouă 
versiune, şi anume să discut lucrările teoretice din ce în ce 
mai numeroase despre McDonaldizare şi unele dintre 
criticile majore la adresa acestei teze. Această carte 
continuă să fie destinată în primul rând unei lecturi 
generale şi în aceste pagini nu vreau să mă împotmolesc în 
dispute teoretice sofisticate. Am răspuns criticilor în alte 
locuri, mai adecvate, de exemplu in „Assessing the 
Resistance”, din ResistingMcDonaldization, volum editat 
de Barry Smart (London: Sage, 1999), si în 
»McDonaldization Is Not an All-or-Nothing Process: A 
Response to the Critics”, in volumul 4 (1996) al publicatiei 
olandeze Sociale Wetenschappen. Fara indoiala, unele 
critici sántjuste, dar niciuna, după părerea mea 
(bineînţeles subiectivă), nu periclitează în vreun fel teza 
fundamentală a acestei cărţi. 

Cartea este în primul rând o lucrare de critică 
socială. Restaurantul McDonald's are, evident, multe 
avantaje şi ele vor fi menţionate în carte pe parcurs. 
Oricum, restaurantul McDonald's şi clonele sale 
beneficiază de foarte multe oportunităţi şi cheltuiesc sume 
uriaşe pentru a-şi prezenta avantajele. Lucrarea de faţă 
încearcă să echilibreze această prezentare, concentrându- 
se asupra problemelor create şi asupra riscurilor 
McDonaldizării. 


Ca lucrare teoretică de critică socială, ea se înscrie în 
linia tradiţiei istorice a ştiinţelor sociale, în care teoria 
socială este folosită pentru a critica societatea, oferindu-i 
astfel o bază pentru a putea fi îmbunătăţită. Această 
tradiţie l-a stimulat şi pe Max Weber, precum şi pe alţi 
teoreticieni ai ştiinţelor sociale, cum ar fi Georg Simmel, 
Emile Durkheim, Karl Marx, C. Wright Mills si Jurgen 
Habermas. 

As dori sa subliniez ca nu am niciun fel de antipatie 
speciala fata de restaurantul McDonald’s. Nu este nici mai 
bun, nici mai rau decat alte restaurante fast-food sau alte 
manifestări ale procesului rationalizarii. Am etichetat 
procesul ca „medo-naldizare” pentru cá restaurantul 
McDonald s-a fost şi este cea mai importantă formă de 
manifestare a acestui proces. In plus, sună şi mai bine 
decât alternative cum ar fi „Burger King-izare”, „Seven 
Eleven-izare", ,Fuddrucker-izare" „H & R Block-izare", 
„Kinder-Care-izare”, ,Jiffy-Lube-izare" sau „Nutri/Sistem- 
izare”. 

Asa cum o dovedeste lista de mai sus, in lucrarea de 
fata sub numele de medo-naldizare sunt cuprinse o 
varietate de fenomene sociale. Unele au fost afectate 
direct de principiile restaurantului fast-food, iar altele 
indirect. Unele prezinta toate dimensiunile McDonaldizarii, 
altele doar una sau două. În orice caz, după părerea mea, 
toate reprezintă o parte a ceea ce Max Weber a numit 
procesul rationalizarii sau, pentru a folosi o expresie mai 
actuală, al McDonaldizării. 

Este posibil ca temele majore ale acestei cărţi, în 
special criticile aduse aspectelor iraționale ale 
McDonaldizării, să fie foarte controversate. Experienţa pe 
care am dobândit-o ţinând conferinţe pe această temă 
arată că în general publicul sprijină McDonaldizarea şi o 
apără. În sălile de curs, criticile aduse McDonaldizării 


stârnesc dezbateri pasionate. Să sperăm că această carte 
va declanşa şi ea o dezbatere asemănătoare, însă într-un 
context mai larg. Provocarea unor astfel de dezbateri, 
precum şi concluziile care se desprind din acestea 
reprezintă nu numai esenţa unei bune predări, ci şi a unei 
bune sociologii. Fie că va fi sau nu de acord cu concluziile 
mele, dacă cititorul va fi determinat să reanalizeze acest 
aspect semnificativ al vieţii cotidiene înseamnă că am 
reuşit să-mi ating scopul. 

Cartea este scrisă pentru a fi accesibilă unui public 
larg. Cu toate acestea, ea se bazează pe una dintre cele 
mai serioase teorii sociale, teoria rationalizarii formulată 
de Max Weber. De asemenea, ea constituie un studiu 
„empiric”, deci nepretentios. „Datele” sunt culese dintr-o 
varietate largă de surse disponibile şi ilustrează un set 
complet de fenomene sociale care corespund definiţiei 
McDonaldizarii. Desi se bazează pe ,date” şi este 
fundamentată teoretic, cartea nu este scrisă ca un studiu - 
empiric şi teoretic - sec şi nici nu urmăreşte să 
îndeplinească cerinţele unei monografii savante. Este o 
carte concepută pentru a fi citită de mulţi oameni, pe care 
să-i informeze asupra unei schimbări sociale vaste ce se 
petrece continuu în jurul lor. Cel mai important lucru este 
însă faptul că lucrarea reprezintă un avertisment asupra 
puterii de seducţie şi a ispitelor McDonaldizării, deoarece 
nu trebuie să închidem ochii la mulţimea de pericole 
generate de acest fenomen. 

Sper ca această carte să ofere cititorilor noi puncte 
de vedere asupra societăţii pe care o construiesc. Dacă ei 
vor fi la fel de alarmati ca şi mine de pericolele medo- 
naldizării, poate că vor reuşi ceea ce Weber a considerat 
ca fiind practic imposibil: sa inverseze tendinţa spre 
McDonaldizare. Deşi nu cred că acest fenomen este 
reversibil şi nici că acest lucru este în mod necesar de 


dorit, cred totuşi că există măsuri pe care oamenii le pot 
lua pentru a-şi îmbunătăţi situaţia, pentru a umaniza 
societatea McDonaldizată. Sper că această carte nu va 
servi numai ca mijloc de informare, ci şi ca avertisment şi, 
cel mai important, poate că va indica cititorului direcţiile 
în care îşi poate aduce aportul astfel încât „colivia de fier a 
McDonaldizării” să devină un mediu mai uman în care să 
trăim şi să muncim. 

Am primit o mulţime de comentarii valoroase asupra 
acestei cărţi şi aş dori să le mulţumesc următoarelor 
persoane pentru ajutorul acordat: 

Lynn  Comertord, California State University, 
Bakersfield 

Simon Cordery, Monmouth College 

Debra Cornelius, Shippensburg University 

Carol Griffith Davies, Duquesne University 

David Ermann, University of Delaware 

Ivan Evans, University of California, San Diego 

Kames A. Glynn, Bakersfield College 

Charles F. Hanna, Duquesne University 

Chris Hensley, Northeastern State University 

Glenn Hoffman, Butte College 

David Kyle, University of California, Davis 

Michael R. McDonald, Florida Gulf Coast University 
Jennifer McErlean, Siena Collége 

Roger McVannan, Broome Community College 

Kelly Moore, Barnard College 

Anthony J. Pogorele, Purdue University 

Edward Steinfield, State University of New York, 
Buffalo John Tenuto, DePaul University 

Donna Trent, Eckerd College 

Chaim Waxman, Rutgers University Jonathan White, 
Framingham State College 

Roger Wojtkiewicz, Louisiana State University 


Mai sunt şi alte persoane cărora trebuie să le 
mulţumesc pentru ajutorul acordat la revizuirea acestei 
cărţi. Rebecca Smith s-a dovedit din nou un editor creativ, 
imbunatatind aceasta carte în numeroase direcţii. Unele 
detalii au fost revăzute şi de Linda Gray. Zinnia Cho şi Jan 
Geesing s-au dovedit a fi asistenţi pretiosi în aceasta 
cercetare. Apoi, bineînţeles, Steve Rutter, redactor-şef la 
Pine Forge Press, a fost principala forţă care a susţinut 
această new century edition. Maniera sa ne-medo- 
naldizată de a conduce Pine Forge Press şi de a duce la 
bun sfârşit revizuirea acestei lucrări constituie un model 
pentru ceea ce ar putea reprezenta o alternativă. 

Anticipând posibilitatea de a revizui din nou această 
carte, în încercarea de a de-medonaldiza relaţia dintre 
autor şi cititor, aş aprecia orice feed-back pe care l-aş 
putea obţine de la dumneavoastră, precum şi exemple 
suplimentare de medonal-dizare (cu indicarea surselor de 
documentare, dacă este posibil), prin e-mail (Ritzersocy. 
unul.edu.) sau prin poştă (Departament of Sociology, 
University of Maryland, College Park, MD 20742). 

1. O introducere în McDonaldizare 

Ray Kroc, geniul care a iniţiat vânzarea francizelor 
McDonald's, era un om cu idei grandioase şi cu multă 
ambiţie. Dar nici chiar Kroc n-ar fi putut anticipa impactul 
uluitor al creaţiei sale. Restaurantul McDonald's este una 
din industriile a căror dezvoltare a avut cea mai mare 
influenţă asupra societăţii contemporane. Influenţa sa 
depăşeşte cu mult locul de origine, Statele Unite, si 
afacerea fast-food. El a modificat o mare varietate de 
activităţi, de fapt întregul mod de viaţă al unui segment 
semnificativ al populaţiei planetei. Este posibil ca acest 
impact să se extindă în ritm accelerat. 1* 

Cu toate acestea, cartea nu este o lucrare despre 
restaurantul McDonald's şi, cu atât mai puţin, despre 


afacerea fast-food, deşi în paginile următoare se va vorbi 
frecvent despre ele. De fapt, restaurantul McDonald's 
serveşte aici ca exemplu definitoriu, ca paradigmă a unui 
proces vast pe care eu îl numesc McDonaldizare2, adică 
procesul prin care principiile restaurantului fast-food 
încep să domine din ce în ce mai multe sectoare în 
societatea americană, precum ^i în restul lumii.3 

După cum veţi vedea, McDonaldizarea afectează nu 
numai restaurantele, dar şi învăţământul, munca, serviciile 
de sănătate, călătoriile, timpul liber, regimul alimentar, 
politica, familia, adică toate aspectele societății. 
McDonaldizarea se dovedeşte a fi un proces inexorabil 
care afectează instituţii şi zone ale lumii ce păreau 
intangibile. 

Succesul restaurantului McDonald's este evident: în 
1998, vânzările totale au atins 36 de miliarde de dolari, cu 
un profit de aproape 3, 1 miliarde de dolari.4 Un 
restaurant mediu din SUA are vânzări totale de 
aproximativ 1, 6 milioane de dolari pe an. Restaurantul 
McDonald's, care a început să-şi vândă francizele în 1955. 

— Trimiterile se găsesc la sfârşitul cărţii, începând cu 
p. 213. 

avea, la sfârşitul anului 1998, 24.800 de restaurante, 
răspândite în întreaga lume. Comentatorul britanic Martin 
Plimmer observă ironic: „Există restaurante McDonald's 
peste tot. Se află unul chiar lângă tine şi altul în 
construcţie şi mai aproape. Dacă restaurantul McDonald's 
continuă să se extindă în ritmul actual, în curând s-ar 
putea să te trezeşti cu unul chiar în casă. S-ar putea să 
găseşti sub pat cizmele lui Ronald McDonald şi poate chiar 
şi peruca lui roşie”. 5 

Evident, restaurantul McDonald's şi McDonaldizarea 
au avut cea mai mare influenţă asupra industriei 
restaurantelor şi asupra tuturor tipurilor de francize: 


1. Conform estimărilor, acum există aproximativ 1, 5 
milioane de afaceri sub franciză în Statele Unite, 
reprezentând o treime din vânzările cu amănuntul. 
Numărul francizelor are o rată de creştere de 6% pe an.6 
Peste 60% din restaurantele McDonald's sunt francize.7 

2. La sfârşitul anului 1998, vânzările restaurantelor 
fast-food din SUA au atins 116 miliarde de dolari.8 In 
1994, vânzările în aşa-numitele restaurante cu serviciu 
rapid au depăşit, pentru prima data, vânzările 
restaurantelor tradiţionale, iar decalajul dintre ele a 
continuat să crească, ajungând, în 1998, la 10 miliarde de 
dolari.9 

3. Modelul restaurantului McDonald s-a fost adoptat 
nu numai de francizele pentru hamburgeri ca Burger King 
sau Wendy, ci si de alte restaurante fast-food cu preturi 
mici. Prin francizele cumparate de la Pizza Hut, Kentucky 
Fried Chicken si Taco Bell, Tricon opereaza 29.000 de 
restaurante in toata lumea, avand mai multe restaurante 
decat firma McDonald’s, desi vanzarile sale totale nu sunt 
la fel de mari (20 de miliarde de dolari).10 Cu aproape 
13.000 de restaurante, Subway, considerata afacerea fast- 
food cu cea mai rapida dezvoltare, urmareste ,,sa egaleze 
şi să depăşească, în toată lumea, societatea gigantică a 
francizelor McDonald’s”.11 

4. Starbucks, relativ recent apărut în industria fast- 
food, a repurtat un succes extraordinar. Afacere locală din 
Seattle, începută în 1987, Starbucks (care nu oferă 
francize) avea, la sfârşitul anului 1990, peste 1.668 de 
magazine, aproape de trei ori mai multe decât în 1994. 
Firma şi-a planificat ca până la sfârşitul anului 2000 să 
aibă 200 de magazine în Asia şi până la sfârşitul anului 
2003, 500 de magazine în Europa.12 

5. Probabil că nu ar trebui să ne surprindă faptul că 
modelul restaurantului McDonald's s-a extins şi la „mesele 


de ocazii” - adică în restaurante ,elegante", cu preţuri mai 
mari si cu meniuri complete (de exemplu, Outback 
Steakhouse, Fud-drucker's, Chili's, The Olive Garden şi 
Red Lobster). Morton's este o reţea de restaurante şi mai 
elegante şi scumpe, evident modelată după McDonald's: 
„In ciuda serviciului politicos şi a listei uriaşe de vinuri, o 
masă la restaurantul Morton's se conformează aceloraşi 
imperative de  uniformizare, control al costului şi 
standardizare a portiilor care au permis reţelelor fast-food 
americane să domine lumea”. 13 De fapt, directorul 
lanţului Morton s-a fost proprietarul câtorva restaurante 
Wendy's şi recunoaşte: „Experienţa mea de la Wendy's m-a 
ajutat la Morton”. 14 Pentru a obţine uniformitate, 
angajaţii de la Morton's procedează „ca la carte”: „un 
retetar care explică, ingredient cu ingredient, metodele 
exacte pentru prepararea a 500 : 

de feluri de máncare, sosuri si garnituri. In toate 
bucătăriile restaurantului Morton's un şir de fotografii 
color ilustrează cum trebuie să arate fiecare fel de 
mâncare”. 15, 16 

6. Alte tipuri de afaceri adaptează, din ce în ce mai 
mult, principiile industriei fast-food la nevoile lor. 
Vicepreşedintele de la Toys R Us spunea: „Dorim să fim 
consideraţi un fel de McDonald's al jucăriilor”. 17 
Fondatorul Kidsports Fun si al Fitness Club exprima 
aceeaşi dorinţă: „Doresc să fiu un McDonald's al afacerilor 
de distracţie şi fitness pentru copii”. 18 Alte reţele cu 
ambiţii similare sunt liffy Lube, AAMCO Transmissions, 
Midas Muffler & Brake Shops, Hair Plus, H & R Block, 
Pearle Vision Centers, Kampgrounds of America (KOA), 
Kinder care (poreclit Kentucky Fried Children 19), Jenny 
Craig, Home Depot, Barnes & Noble, Petstuff si Wal- 
Mart.20 

7. McDonald s-a avut un succes rasunator pe scena 


internaţională. Aproape jumătate din  restauratele 
McDonald's se află în afara Statelor Unite (in anii '80 
numai 25% se aflau în exteriorul SUA). In anul 1998, din 
cele 1.750 de restaurante nou deschise marea majoritate 
au fost în străinătate (în timp ce în SUA numărul lor a 
crescut doar cu aproximativ 100). Peste jumătate din 
profiturile firmei McDonald's provin din operaţiunile din 
străinătate. Acum există restaurante McDonald’se in 115 
tari din lume. Japonia conduce clasamentul, cu aproape 
2.852 restaurante, urmată de Canada cu 1.085 şi 
Germania cu 931. Incepând din 1998, când în Rusia erau 
numai 45 de localuri McDonald's, compania şi-a propus să 
deschidă mult mai multe restaurante atât în fosta Uniune 
Sovietică, cât şi în vastele teritorii virgine din Europa de 
Est, care acum sunt supuse unei invazii a restaurantelor 
fast-food. Marea Britanie a devenit „capitala fast-food” a 
Europei21, iar Israelul este adesea descris ca 
„McDonaldizat” datorită centrelor sale comerciale 
invadate de „Ace Hardware, Toys R Us, Office Depot şi 
TCBY 22. 

8. Multe firme foarte McDonaldizate, deşi din afara 
industriei fast-food, se bucură de succes internaţional. Pe 
lângă miile de magazine din Statele Unite, Blockbuster are 
acum peste 2000 de reprezentanţe în alte ţări. Deşi Wal- 
Mart şi-a deschis abia în 1991 primul său magazin în 
străinătate (în Mexic), acum are aproape 600 de magazine 
peste hotare (faţă de 2.800 în SUA, inclusiv marile centre 
comerciale şi Sam's Club).23 

9. Alte ţări şi-au dezvoltat variante proprii ale acestei 
instituţii americane. Canada are o reţea de cafenele, Tim 
Hortons (recent a fuzionat cu Wendy's), care şi-a propus 
ca, până la sfârşitul anului 2000, să aibă 2000 de 
localuri.24 Parisul, a cărui pasiune pentru arta culinară 
rafinată ne-ar putea face să credem că este imun la fast- 


food, are un număr mare de patiserii de acest tip şi până şi 
atât de venerata pâine  frantuzeascá a fost 
McDonaldizată.25 India are o reţea de restaurante fast- 
food, Nirula's, care vinde burgeri din carne de oaie 
(aproximativ 80% dintre indieni sunt hinduşi), precum şi 
mâncăruri indiene traditionale.26 Mos Burger este o reţea 
japoneză cu peste 1.500 de restaurante, care, pe lângă 
meniul obişnuit, vinde burgeri Teriyaki cu carne de pui, 
burgeri de orez şi „Oshiruko cu prăjitură de orez brun” 27. 
Ruskoie Bistro, o reţea rusească, are în meniu mâncăruri 
ruseşti tradiţionale cum ar fi: piroşti (plăcintă cu carne şi 
legume), blinele (clatite subţiri), plăcintă caza-ceasca cu 
lapte batut si caise si, bineinteles, vodca.28 In 1984, 
Beirutul devastat de razboi, locul cel mai surprinzator 
pentru un restaurant fast-food, a fost martorul deschiderii 
restaurantului Juicy Burger, avand un curcubeu in locul 
arcurilor aurite si pe Clovnul J.B. in locul lui Roland 
McDonald. Proprietarii lui sperau ca acesta va deveni un 
„McDonald's pentru lumea arabă” 29. 

10. Acum, roata McDonaldizării se întoarce. Alte ţări 
au început să-şi exporte în Statele Unite propriile instituţii 
McDonaldizate. Body Shop, o reţea britanică de produse 
cosmetice ecologice, avea în 199830 peste 1.500 de 
magazine în 47 de ţări, dintre care 300 se aflau în SUA. 
Mai mult, firme americane cum ar fi Bath şi Body Works 
sunt acum copii ale acestei reţele britanice.31 

McDonald's ca simbol planetar 

Restaurantul McDonald s-a ajuns să ocupe o poziţie 
esenţială nu numai în lumea afacerilor, ci şi în cultura 
americană.32 Deschiderea unui restaurant McDonald'se 
într-un orăşel constituie un eveniment social de marcă. Cu 
o astfel de ocazie, un elev de liceu din Maryland afirma: 
„Niciodată nu s-a întâmplat ceva atât de interesant ca 
acum în Dale City”. 33 Chiar şi ziarele din oraşele mari 


publică adesea articole despre lumea afacerilor fast-food. 

De asemenea, restaurantele fast-food au devenit 
adevărate simboluri în programele de televiziune şi în 
filme. O parodie în spectacolul de televiziune Saturday 
Night Live satirizează reţelele specializate, insistând 
asupra dificultăţilor unei francize care nu vinde decât 
bandă adezivă. În filmul Coming to America, Eddie Murphy 
interpreteză rolul unui prinţ african care vine să cunoască 
America, iar prima sa slujbă este la restaurantul 
McDowell's, o aluzie transparentă la restaurantul 
McDonald's. În filmul Falling Down, Michael Douglas dă 
glas furiei sale împotriva lumii moderne într-un restaurant 
cu reguli absurde, care produc frustrare clientiilor. In 
Moscow on the Hudson, Robin Williams, proaspăt sosit din 
Rusia, obţine o slujbă la restaurantul McDonald's. H.G. 
Wells, personajul principal din filmul Time after Time, se 
trezeşte în lumea modernă a unui restaurant McDonald's, 
unde încearcă să comande ceaiul cu care era obişnuit în 
Anglia victoriană. În Sleeper Woody Allen se trezeşte în 
viitor şi dă peste un restaurant McDonald's, iar Tin Men se 
sfârşeşte cu scena în care eroii pornesc spre un uriaş arc 
auriu ce se zăreşte în depărtare. 

Faptul că restaurantul McDonald s-a devenit un 
simbol al culturii americane este dovedit şi de reacţia 
stârnită atunci când s-a hotărât dărâmarea primului 
restaurant McDonald's construit de Ray Kroc. Sediul 
companiei McDonald s-a fost asaltat de sute de scrisori, 
printre care şi următoarea: 

Vă rog să nu-l daramati! [...] Numele companiei 
dumneavoastră este un simbol, nu numai în SUA, ci şi în 
întreaga lume. A distruge acest produs major al culturii 
contemporane înseamnă a distruge încrederea pe care 
oamenii din toată lumea o au în compania 
dumneavoastră.34 


În cele din urmă, restaurantul nu numai că a fost 
salvat, ci chiar a fost transformat în muzeu! Un 
reprezentant al firmei McDonald s-a explicat hotărârea: 
„Restaurantul McDonald's este într-adevăr o parte a 
culturii americane”. 

Nu numai americanii simt aşa. La Moscova, la 
deschiderea restaurantului McDonald's, un jurnalist a 
descris franciza ca „simbol absolut al culturii americane” 
35. Când, în 1990, tot la Moscova, s-a deschis Pizza Hut, 
un student rus a afirmat: „Este o părticică din America”. 
36 Comentând creşterea numărului restaurantelor fast- 
food din Brazilia, un director de la Pizza Hut Brazilia a 
spus că ţara sa „trăieşte o pasiune pentru tot ce este 
american” 37. Referindu-se la popularitatea restaurantului 
Kentucky Fried Chicken în ţara sa, ministrul de finanţe din 
Malaezia a declarat: „Oamenii îndrăgesc tot ceea ce este 
occidental, în special american [...]; vor să fie legaţi de 
America”. 38 

Putem merge mai departe şi să susţinem că, cel puţin 
în unele privinţe, restaurantul McDonald s-a devenit mai 
important chiar decât Statele Unite. Să luăm ca exemplu 
povestea despre un fost ambasador al SUA în Israel, care, 
în momentul prezentării discursului de inaugurare cu 
ocazia deschiderii primului restaurant McDonald's din 
Ierusalim, avea pe cap o sapca de baseball cu M-ul auriu al 
restaurantului McDonald's: 

Un adolescent vine la el cu propria sa şapcă 
McDonald's, pe care i-o dă ambasadorului Indyk împreună 
cu un pix şi îi spune: „Dumneavoastră sunteţi 
ambasadorul? Imi puteţi da un autograf?” Uşor nedumerit, 
ambasadorul Indyk răspunde: „Sigur. Până acum nu mi s-a 
mai cerut niciodată să dau autografe”. 

În timp ce ambasadorul se pregăteşte să semneze, 
adolescentul israelian continuă: „Ei, cum este să fii 


ambasadorul McDonald's, să te plimbi prin lume şi să 
deschizi restaurante peste tot?” 

Ambasadorul Indyk îl priveşte pe adolescent şi spune: 
„Eu sunt ambasadorul SUA, nu al restaurantului 
McDonald's!” Apoi descrie ce a urmat: „Şi îl întreb: «Nu 
mai vrei autograful?» Iar puştiul răspunde: «Nu, nu doresc 
autograful dumneavoastră», după care şi-a luat şapca şi a 
plecat”. 39 

Merită să menţionăm încă două exemple care 
dovedesc importanța restaurantului McDonald's (si 
implicit a McDonaldizării). Primul exemplu îl constituie 
anuarul „Indexul Big Mac” (parte a „burgeronomiei”), 
publicat de prestigioasă revistă The economist. Acesta 
arată puterea de cumpărare a diverselor monede din lume 
luând ca bază preţul local (în dolari) al unui Big Mac. Se ia 
Big Mac-ul ca etalon pentru că este o marfă uniformă, 
vândută în multe ţări (115). În prezentarea din 1998, un 
Big Mac costa în Statele Unite 2, 56$, în Indonezia şi în 
Malaezia 1, 16$, în Elveţia 3, 87$.40 Acest sistem de 
măsură arată, cel puţin cu aproximaţie, dacă nivelul de trai 
este ridicat sau scăzut şi care monedă este depreciată 
(Indonezia şi Malaezia) sau este puternică (Elveţia). Deşi 
The economist este oarecum ironic atunci când face 
calculele pentru „Indexul Big Mac”, acesta demonstrează 
omniprezenta şi importanţa restaurantului McDonald's. 

Al doilea exemplu semnificativ pentru importanţa 
planetară a restaurantului McDonald's este ideea avansată 
de Thomas J. Friedman: „Două tari în care există 
restaurante McDonald's nu s-au aflat niciodată în război 
din momentul în care acestea au deschis un astfel de 
restaurant”. Friedman numeşte această teză „Teoria 
arcurilor aurite de prevenire a conflictelor” 41. Este o 
teorie pe jumătate serioasă, care sugerează că drumul 
spre pacea mondială presupune expansiunea continuă, 


globală, a restaurantului McDonald's. Din nefericire, ea s-a 
dovedit incorectă atunci când, în 1999, NATO a bombardat 
Iugoslavia, care, încă din 1997, deschisese un restaurant 
McDonald's, iar la momentul bombardamentului avea 
unsprezece astfel de reprezentanţe. 

Pentru mulţi oameni din întreaga lume, restaurantul 
McDonald s-a devenit o instituţie sacră.42 La deschiderea 
restaurantului McDonald's din Moscova, un muncitor l-a 
prezentat ca fiind „asemenea Catedralei din Chartres, un 
loc unde trăieşti bucuria celesta” 43. Kowinski susţine ca 
centrele comerciale, care aproape întotdeauna au şi un 
restaurant fast-food, sunt „catedrale moderne ale 
consumului” în care oamenii vin pentru a practica „religia 
consumatorului” 44. În mod similar a fost descrisă şi o 
vizită la Walt Disney World, o altă instituţie fundamentală a 
societăţii McDonaldizate, 45 „pelerinajul clasei de mijloc, 
vizita obligatorie la oraşul sfânt, scăldat în soare” 46. 

McDonald's şi-a câştigat această poziţie pentru că 
practic toţi americanii, şi nu numai ei, au trecut în 
numeroase ocazii pe sub arcadele lui aurite. In afară de 
aceasta, cei mai multi dintre noi suntem bombardati cu 
reclame care  preamăresc virtuțile restaurantului 
McDonald's, adaptate pentru un public divers şi care se 
schimbă pe măsură ce reţeaua introduce noi feluri de 
mâncare, concursuri sau produse cu surprize. Aceste 
reclame omniprezente, combinate cu faptul că la tot pasul 
oamenii dau peste un restaurant McDonald's, au făcut ca 
imaginea acestuia să se imprime în conştiinţa maselor. Un 
sondaj printre copiii de vârstă şcolară a arătat că 96% 
dintre ei l-ar putea recunoaşte pe Ronald McDonald, el 
situându-se astfel pe locul doi, după Mos Cráciun.47 

De-a lungul anilor, restaurantul McDonald's i-a ispitit 
pe oameni în diverse feluri. Restaurantele se prezintă ca 
scoase din cutie, mâncarea se spune că este proaspătă şi 


hrănitoare, angajaţii tineri şi energici, directorii amabili şi 
grijulii, iar servirea mesei este o experienţă relaxantă. 
Oamenilor li se induce chiar credinţa ca, prin consumatia 
lor, contribuie la acte de caritate, cum ar fi casele Ronald 
McDonald pentru copiii bolnavi. 

Bratul lung al McDonaldizarii 

McDonald’s se straduieste permanent sa-si infiga 
radacinile tot mai adanc in societatea americana si in afara 
ei. Aşa cum a spus preşedintele companiei, „scopul nostru 
este să dominăm total, la nivel internaţional, industria 
restaurantelor cu servire rapidă. [...] Doresc ca 
restaurantul McDonald's să fie mai mult decât un lider. 
Vreau să domine”. 48 

Restaurantul McDonald s-a început ca un fenomen al 
suburbiilor şi oraşelor de mărime medie, dar în ultimii ani 
s-a mutat în oraşele mici, în care se credea că un astfel de 
restaurant nu are clienţi suficienţi, şi în oraşele mari, 
considerate mult prea sofisticate.49 Putem găsi acum 
restaurante fast-food în Time Square, la New York, dar şi 
pe Champs Elysées, la Paris. Curând după ce s-a deschis, 
în 1992, restaurantul McDonald's din Moscova vindea 
aproape 30.000 de hamburgeri pe zi şi a angajat 1.200 de 
tineri care lucrează câte doi la o casă de marcat.50 La 
începutul anului 1992, Beijingul a asistat la deschiderea 
celui mai mare restaurant McDonald's din lume: 700 de 
locuri, 29 de case de marcat şi aproape 1.000 de angajaţi. 
În prima zi a stabilit un record al restaurantelor 
McDonald's, servind aproape 40.000 de clienti.51 S-au 
deschis şi se dezvoltă cu rapiditate localuri mici, bufete 
expres, filiale sau reprezentanţe în zone îndepărtate, în 
care nu pot exista restaurante fast-food mari. Acestea au 
început să apară şi în magazinele mici sau chiar în locuri 
neobişnuite cum ar fi supermagazinele, service-urile52 şi 
chiar şcolile. Aceste filiale oferă numai meniuri limitate, 


pentru depozitarea şi prepararea mâncării bazându-se pe 
restaurante mai mari.53 Firma McDonald's se gândeşte să 
deschidă bufete expres în muzee, în clădirile de birouri şi 
în cantinele companiilor. Recent, s-a mai făcut un pas prin 
amplasarea unui restaurant McDonald'se în noua clădire a 
Curţii Federale din Boston.54 

Restaurantele fast-food nu se mai mulţumesc doar cu 
supremaţia asupra zonelor din jurul campusurilor 
universitare, ci s-au mutat chiar în campusuri. Primul 
restaurant de acest fel s-a deschis la Universitatea din 
Cincinnati în 1973. Astăzi, bufetele cu autoservire din 
incinta colegiilor arată adesea ca nişte conglomerate de 
magazine alimentare. Împreună cu alţi parteneri de marcă 
(de exemplu, Pizza Hut şi Subway), Marriott furnizează 
mâncare pentru numeroase colegii si universitáti.55 
Acceptarea acestora de către administratiile colegiilor face 
ca restaurantele fast-food să aibă o influenţă şi mai mare 
asupra generaţiei tinere. 

Şi mai recent, a avut loc o nouă extindere: oamenii 
nu mai trebuie să părăsească autostrada pentru a obţine 
mâncare rapid şi uşor. Restaurantele fast-food se găsesc 
acum în staţiile de benzină de pe autostrăzi. După 
„realimentare”, ne putem continua excursia, care, 
probabil, se va sfârşi într-o altă localitate ce are aproape 
aceeaşi densitate şi acelaşi amestec de restaurante fast- 
food ca şi aceea pe care tocmai am părăsit-o. 

Găsim, din ce în ce mai des, meniuri fast-food în 
hoteluri56, gări, aeroporturi sau chiar pe cursele aeriene 
interne. Cu câţiva ani în urmă, în Washington Post şi New 
York Times a apărut următoarea reclamă. „Cine vă poate 
asigura, la zece mii de metri înălţime, un meniu 
McDonald's pentru copiii dumneavoastră? Numai 
compania United's Orlando”. Acum, aşa-numitele meniuri 
„Friendly Skies” ale lui McDonald's se află la dispoziţia 


copiilor pe zborurile companiei Delta. În decembrie 1994, 
tot Delta a început să ofere pe zborurile sale din America 
de Nord57 sandvişuri Blimpie, iar Continental oferă acum 
sandvişuri Subway. Cât timp o să treacă până o să găsim 
meniuri McDonald's pe toate liniile, în toate avioanele? De 
fapt, „gustările” preambalate au înlocuit deja mâncărurile 
calde pe un număr din ce în ce mai mare de linii aeriene. 

În alte sectoare ale societății, influenţa 
restaurantelor fast-food a fost mai subtilă, dar la fel de 
profundă. Meniurile restaurantului McDonald's şi ale altor 
restaurante fast-food au început să apară în licee sau şcoli; 
13% din bufetele şcolilor servesc mâncare fast-food 
produsă de o anumită firmă.58 Directorul responsabil cu 
nutriția al American School Food Service Association 
spunea: „Astăzi copiii trăiesc într-o lume în care 
restaurantul fast-food a devenit un mod de viaţă. Pentru a-i 
face să mănânce trebuie să le asigurăm meniuri 
cunoscute”. 59 Totuşi, puţine şcoli din învăţământul 
preuniversitar aveau restaurante fast-food în incintă. 
Multe au trebuit să-şi schimbe meniurile şi regulile din 
bufetele interioare pentru ca mâncărurile să se poată 
procura rapid.60 Merele, iaurtul şi laptele ajung direct la 
coş, în timp ce hamburgerii, cartofii prajiti şi shake-urile 
sunt devorate. Mai mult, reţelele fast-food încearcă acum 
să-şi vândă produsele şi în bufetele cu autoservire din 
scoli.61 Încercarea de a-i atrage pe copiii de vârstă şcolară 
la fast-food a atins apogeul în Illinois, unde restaurantul 
McDonald's are un program numit „Un cheeseburger 
pentru calificativul A”. Elevii care au obţinut calificativul A 
au primit gratuit un cheeseburger, corelându-se astfel 
succesul şcolar cu răsplata de la 

McDonald's.62 

Administratiile militare sunt si ele presate să ofere 
produse fast-food atât în baze, cât şi pe nave. În ciuda 


protestelor medicilor generalisti sau ale nutritionistilor, 
apar din ce in ce mai multe bufete fast-food si in spitale. 
Desi nicio familie nu are inca propriul restaurant 
McDonald’s, meniurile de acasa amintesc adesea de cele 
de la restaurantele fast-food. Mancarurile semipreparate, 
si cele congelate pentru microunde, care seamana uimitor 
cu cele de la restaurantele fast-food, se regasesc adesea la 
masa de pranz. Exista, de asemenea, posibilitatea de a 
comanda pentru acasă mâncăruri fast-food, in special 
pizza, după ce acest serviciu a fost revoluţionat de 
restaurantul Domino's. 

McDonald's este un model atât de puternic încât 
multe servicii au căpătat porecle care încep cu Mc. De 
exemplu „McDentists” şi , McDoctors" - clinicile mobile, 
unde se acordă ajutor medical pentru probleme minore; 63 
centrele de asistenţă „McChild”, pentru supravegherea 
copiilor, „McStables” pentru reţeaua naţională a lui Wayne 
Lucas de pregătire a cailor de curse si ,McPaper" - 
denumirea pentru ziarul USA TODAY64. 

Trebuie, totuşi, să observăm că firma McDonald's nu 
este încântată de această tendinţă. Să luăm cazul We Be 
Sushi, o reţea din San Francisco cu trei restaurante. Pe 
spatele meniului se află o notă care explică de ce nu se 
numesc „McSushi”: 

Initial, numele a fost McSushi. Pusesem firma şi eram 
gata să deschidem. Dar, înainte de a deschide, am primit o 
scrisoare oficială de la avocaţii - banuiti ai cui - firmei 
McDonald's. Se pare că firma McDonald s-a acaparat 
întreaga piaţă a restaurantelor McFood, de la McBagle 
[sic] la McTaco. Ne-au explicat că folosirea numelui 
McSushi ar prejudicia imaginea restaurantului 

McDonald's.65 

McDonaldizarea este atât de puternică, încât copiile 
restaurantului McDonald's exercită şi ele, la rândul lor, 


propria influenţă. De exemplu, succesul ziarului USA 
TODAY a făcut ca multe ziare din ţară să adopte articole 
mai scurte şi hărţi meteorologice color. Aşa cum a spus un 
redactor al acestuia: „Aceiaşi ziarişti care ne numesc 
McZiar ne fură Mcldeea”. 66 Chiar şi ziare serioase cum 
ar fi New York Times şi Washington Post au făcut 
schimbări (de exemplu, policromia) ca urmare a succesului 
ziarului USA TODAY Influenţa lui USA TODAY este 
evidentă la The Boca Raton News, care a fost descris ca 
„un fel de bufet cu extrase de reportaje, un ziar care 
spintecă şi taie ştirile în fragmente şi mai mici decât USA 
TODAY asezonandu-le cu scheme colorate, fapte amuzante 
şi rubrici ingenioase ca «Eroul zilei» sau «De veghe»”. 67 
Ca şi în USA TODAY reportajele din The Boca Raton News 
încep şi se termină, de obicei, pe aceeaşi pagină. Multe 
detalii importante, mare parte din contextul reportajului 
sau din ceea ce declară protagoniştii, sunt serios cenzurate 
sau complet omise. Punând accentul pe ştiri uşoare şi 
scheme colorate, funcţia esenţială a ziarului pare a fi 
divertismentul. 

Sexul, ca orice alt sector al societăţii, a fost şi el 
McDonaldizat. În filmul Sleeper Woody Allen nu numai că 
a creat o lume futuristă în care restaurantul McDonald's 
este un element important şi foarte vizibil, dar şi-a 
imaginat o societate în care oamenii intră într-o maşină 
numită „orgasmatron”, care le permite trăirea unui orgasm 
fără să mai treacă prin toată tevatura unui act sexual. 

În acelaşi fel, în viaţa reală, o „linie fierbinte” le 
permite oamenilor să poarte conversații intime, explicite 
sexual, chiar obscene, cu persoane pe care nu le-au întâlnit 
şi nici nu le vor întâlni vreodată.68 Există o mare 
specializare în domeniu: formând numărul 555-FOXX poţi 
asculta o conversaţie telefonică complet diferită de aceea 
de la 555-SEXY. Persoanele care răspund la telefon repetă 


fără să gândească „scenarii” în care spun: „Îmi pare rău, 
tigrule, dar fata visurilor tale trebuie să plece... Sună din 
nou şi cere-mă la telefon”. 69 Mai puţin dirijate sunt 
sistemele de linii telefonice erotice care permit discuţii 
între persoane complet străine. Aşa cum anticipa Woody 
Allen cu „orgasmatronul” său, interlocutorii pot avea 
orgasm fara să se întâlnească sau să se atingă.70 „Intr-o 
lume în care comoditatea este stăpână, sexul artificial îşi 
are atractivitatea lui. Nu trebuie să-ţi părăseşti căminul 
confortabil. Pui mâna pe telefon sau îţi conectezi 
computerul şi, când ai prins legătura, în faţa ochilor ţi se 
desfăşoară o lume de splendori sexuale nemaiintalnite”. 71 
La New York, o persoană oficială a numit clădirea cu trei 
etaje a unui centru pornografic „McDonald's al sexului”, 
datorită curáteniei perfecte şi respectării legii.72 Aceste 
exemple arată că niciun aspect al vieţii oamenilor nu este 
imun la McDonaldizare. 

Dimensiunile McDonaldizării 

De ce s-a dovedit modelul McDonald's atât de 
irezistibil? Dejunul la restaurantul McDonald s-a devenit, 
alături de multe altele, un „semn” 73 că o persoană este în 
ton cu stilul de viaţă contemporan. Există un fel de magie 
sau vrajă asociată cu acest tip de mâncare şi cu localurile 
respective. Ne vom concentra aici asupra celor patru 
dimensiuni atât de atrăgătoare care se află la baza 
succesului acestui model, al McDonaldizării în general. Pe 
scurt, modelul a reuşit pentru că oferă consumatorilor, 
angajaţilor si managerilor eficienţă,  calculabilitate, 
previzibilitate şi control.74 

Eficienţa 

Un element important al succesului restaurantului 
McDonald's este eficiența, sau metoda optimă de a trece 
de la o situaţie la alta. Pentru consumatori, aceasta 
înseamnă că restaurantul McDonald's oferă cel mai 


confortabil mod de a trece de la starea de a-ţi fi foame la 
aceea de a fi sătul. Intr-o societate în care, probabil, ambii 
părinţi lucrează, sau în familiile monoparentale, eficienţa 
în satisfacerea nevoilor alimentare este foarte atrăgătoare. 
Intr-o societate în care oamenii se grăbesc să ajungă dintr- 
un loc în altul, de obicei cu maşina, eficienţa unui 
restaurant fast-food, chiar posibilitatea servirii mesei fără 
a părăsi maşina, este irezistibilă. 

Modelul fast-food le oferă oamenilor, sau cel puţin 
pare să le ofere, o metodă eficientă de a-şi satisface şi alte 
nevoi. Orgasmatronul lui Woody Allen oferă o metodă 
eficientă de a-i scoate pe oameni din pasivitate şi de a-i 
mulţumi sexual. Alte instituţii, modelate după restaurantul 
McDonald's, oferă o eficienţă similară în cura de slăbire, în 
lubrifierea maşinilor, în obţinerea de ochelari sau lentile de 
contact sau în completarea formularelor pentru impozitul 
pe venit. 

Ca şi clienţii lor, cei care lucrează în sistemele 
McDonaldizate sunt eficienţi, urmând etapele unui proces 
dinainte proiectat. Ei sunt pregătiţi să muncească în acest 
mod de către directorii care îi supraveghează atent pentru 
a fi siguri că urmează instrucţiunile. Regulile de 
organizare şi regulamentele asigură realizarea unei 
activităţi foarte eficiente. 

Calculabilitatea 

Calculabilitatea înseamnă punerea accentului pe 
aspectele cantitative ale produselor vândute (mărimea 
portiei, costul) şi ale serviciilor oferite (timpul necesar 
pentru a obţine produsul). In sistemele McDonaldizate 
cantitatea a devenit echivalentul calităţii: o cantitate mare 
sau rapiditatea servirii înseamnă că produsul este bun. Aşa 
cum au remarcat doi observatori ai culturii americane 
contemporane, „în cultura noastră avem tendinţa să ne 
lăsăm convinşi că în general «mai mare înseamnă mai 


bun» „75. Astfel, oamenii comandă Quarter Pounder, Big 
Mac sau porţii mari de cartofi prajiti. Mai recent, există 
tendinţa de a ,dubla" (de exemplu, la Burger King, 
„Double Whopper with Cheese”) si a ,tripla" portiile. 
Acestea se pot cuantifica şi oamenii cred că obţin mai 
multă mâncare la acelaşi preţ. Acest calcul nu ia în 
considerare o problemă importantă: profiturile ridicate ale 
reţelelor fast-food arată că cea mai bună afacere o fac 
proprietarii, şi nu clienţii. 

Oamenii sunt tentaţi să calculeze cât timp le ia să 
ajungă până la restaurantul McDonald's, să li se servească 
meniul, să mănânce şi să se întoarcă acasă; apoi compară 
acest timp cu cel necesar pentru a-şi pregăti masa acasă. 
Adesea, ajung la concluzia, corectă sau nu, că le ia mai 
puţin timp decât să-şi prepare singuri mâncarea. Un astfel 
de calcul susţine serviciul de livrare la domiciliu al lui 
Domino's, precum şi al altor reţele care pun accentul pe 
economisirea timpului. Un exemplu semnificativ de 
economisire a timpului într-o astfel de reţea este Lens 
Crafters, care promite clienţilor „Ochelari rapid, ochelari 
într-o oră”. 

Unele instituţii McDonaldizate combină accentul pus 
pe bani cu cel pus pe timp. Domino's promite livrarea unei 
pizza într-o jumătate de oră, în caz contrar aceasta fiind 
oferită gratis. Pizza Hut serveşte o pizza specială în cinci 
minute sau, dacă nu, pizza este gratuită. 

Angajaţii din sistemele McDonaldizate pun accentul 
pe aspectele cantitative, şi nu pe cele calitative ale 
activităţii lor. Deoarece calitatea muncii are o marjă de 
variaţie mică, angajaţii se concentrează asupra unor 
aspecte cum ar fi rapiditatea cu care se pot îndeplini 
sarcinile. Clientul se aşteaptă ca angajaţii să muncească 
mult, foarte repede şi la un preţ scăzut. 

Previzibilitatea 


Modelul McDonald's oferă previzibilitate, siguranţa 
că produsele şi serviciile sunt tot timpul aceleaşi indiferent 
de loc. Produsul Egg McMuffin din New York va fi acelaşi 
la Chicago sau Los Angeles. Produsele servite săptămâna 
aceasta sau săptămâna viitoare vor fi identice cu cele 
servite azi. Clienţii sunt fericiţi să ştie că restaurantul 
McDonald's nu le oferă niciun fel de surprize. Oamenii 
sunt siguri că următorul Egg McMuffin pe care îl vor 
mânca va avea acelaşi gust ca şi data trecută; nu va fi nici 
mai grozav, dar nici mai rău. Succesul modelului 
McDonald's arată că oamenii preferă o lume cu puţine 
surprize. „Este ciudat - consemnează un observator 
britanic - că [restaurantul McDonald's] este produsul unei 
culturi care venerează, mai presus de orice, 
individualismul”. 76 

Angajaţii din sistemele McDonaldizate se comportă în 
mod previzibil. Respectă regulamentul companiei şi 
indicaţiile directorilor. În multe cazuri, nu numai ceea ce 
fac, dar şi ceea ce spun este previzibil. Organizațiile 
McDonaldizate au adesea scenarii pe care angajaţii sunt 
obligaţi să le memoreze şi să le aplice în funcţie de 
situatie.77 Aceste scenarii creează interacțiuni previzibile 
între angajaţi şi clienţi. Clienţii nu aplică scenarii, ei 
recurg la reţete simple pentru a trata cu angajaţii 
sistemelor McDonaldizate.78 Asa cum arată Robin 
Leidner: 

McDonald s-a initiat uniformizarea muncii interactive 
si este un exemplu de standardizare dusa la extrem. Nu 
este descurajata inovatia, [.] cel putin nu printre directori 
sau printre cei care au preluat francizele. Este o ironie, 
totuşi, faptul că „scopul este de a se căuta căi noi, 
inovatoare, pentru a crea o instituţie care este aceeaşi 
pretutindeni”. 

Controlul prin tehnologii nonumane 


Al patrulea element al succesului modelului 
McDonald's, controlul 80, se exercită asupra celor care 
intră în lumea restaurantului McDonald's. Scenariile, 
meniurile limitate, opţiunile reduse, locurile lipsite de 
confort, toate îi fac pe clienţi să se comporte aşa cum 
doresc directorii: să mănânce repede şi să plece. Mai mult, 
ghişeul pentru cei care cumpără din maşină sau pentru 
pietoni îi face pe clienţi să plece înainte de a mânca. In 
modelul Domino's, clienţii nu sunt niciodată pe primul 
plan. 

De obicei, angajaţii organizaţiilor McDonaldizate 
sunt controlati mai ostentativ şi mai direct decât clienţii. 
Sunt pregătiţi să facă un număr limitat de activităţi exact 
cum li se spune să le facă. Tehnologiile folosite şi modul în 
care este concepută organizaţia întăresc controlul. 
Directorii şi inspectorii se asigură că angajaţii fac ceea ce 
spune regulamentul. 

McDonald's controlează angajaţii prin ameninţarea 
de a utiliza şi, în ultimă instanţă, chiar utilizând tehnologia 
în locul oamenilor. Indiferent cat de bine sunt dirijati şi 
programati, angajaţii pot bloca funcţionarea sistemului. Un 
angajat care lucrează lent poate face ineficientă 
prepararea şi servirea unui Big Mac. Un angajat care 
refuză să respecte regulile poate lăsa hamburgerul fără 
murături sau fără sosul special, contribuind la apariţia 
unor elemente imprevizibile nedorite. Un angajat distrat 
poate pune prea puţini cartofi într-o cutie, făcând ca o 
portie mare de cartofi să pară neindestulatoare. Din acest 
motiv, dar şi din altele, restaurantul McDonald's şi alte 
restaurante fast-food s-au simţit obligate ca, permanent, să 
înlocuiască fiinţele umane cu maşinile, cum ar fi automatul 
pentru sucuri care se opreşte când se umple paharul, 
maşina de prăjit cartofi care avertizează sonor şi scoate 
cartofii din ulei când aceştia sunt crocanti, maşina de 


încasat programată, care elimină necesitatea ca preţurile 
şi sumele să fie calculate de un casier; poate va exista 
cândva chiar un robot care să prepare hamburgeri.81 
Tehnologia care sporeşte controlul asupra angajaţilor ajută 
sistemele McDonaldizate sa garanteze clienţilor că 
produsele şi serviciile lor vor fi mereu aceleaşi. 

Avantajele McDonaldizării 

Discutarea celor patru caracteristici fundamentale 
ale McDonaldizării evidenţiază faptul că există motive 
solide, ale succesului fenomenal al restaurantului 
McDonald's. Persoane cu renume, cum ar fi comentatorul 
economic Robert Samuelson, susţin cu tărie modelul 
afacerii McDonald's. Samuelson recunoaşte că „nutreşte o 
admiraţie sinceră pentru McDonald's” şi îl consideră „cea 
mai mare reţea de restaurante din istorie” 82. În plus, 
restaurantul McDonald's oferă multe programe lăudabile, 
cum ar fi: Casele Ronald McDonald, care, în cazul unor 
probleme medicale serioase, le permit părinţilor să stea cu 
copiii în timpul tratamentului; programe de calificare 
pentru adolescenţi; programe de pregătire pentru propriii 
angajaţi; angajarea şi pregătirea persoanelor cu handicap; 
programe McMasters, care îşi propun angajarea 
persoanelor in vârstă; angajarea şi promovarea 
persoanelor din rândul minorităţilor, domeniu în care 
deţine un record de invidiat.83 

Procesul McDonaldizării a evoluat extraordinar şi 
pentru că a condus, fără îndoială, la schimbări pozitive.84 
lată câteva exemple concrete: 

— O gamă variată de bunuri şi servicii se află la 
dispoziţia unui număr mare de oameni. 

— Procurarea de bunuri şi servicii depinde mult mai 
puţin decât înainte de timp sau de localizarea geografică; 
oamenii pot face lucruri care înainte nu erau posibile, cum 
ar fi să obţină bani sau un extras de cont la miezul nopţii. 


— Oamenii pot obţine ce doresc sau ce au nevoie 
aproape instantaneu şi mult mai comod. 

— Bunurile şi serviciile sunt mult mai uniforme 
calitativ; cel puţin unii oameni obţin bunuri şi servicii mai 
bune decât înaintea McDonaldizarii. 

— Alternative mult mai economice la bunuri şi 
servicii la comandă, scumpe, deci oamenii îşi pot permite 
lucruri care înainte le erau inaccesibile. 

— Bunuri şi servicii rapide şi eficiente sunt accesibile 
unei populaţii care munceşte mai mult şi are mai puţin 
timp de irosit. 

— Într-o lume aflată în transformare rapidă, 
nefamiliară, aparent ostilă, sistemul medonal-dizat este 
prin comparaţie un mediu stabil, familiar şi sigur, care 
oferă confort. 

— Datorită cuantificării, clienţii pot compara mai 
uşor produsele pieţei. 

— Anumite acţiuni (de exemplu, o anumită dietă) 
sunt mai sigure într-un sistem atent reglat şi controlat. 

— Există o mai mare probabilitate ca oamenii să fie 
trataţi egal, indiferent de rasă, sex sau clasă socială. 

— Inovaţiile tehnologice şi organizaționale sunt mult 
mai rapid şi mai uşor difuzate prin reţele de operatori 
identici. 

— Produsele unei culturi sunt mult mai uşor difuzate 
către alte culturi. 

O critică a McDonaldizarii: iraţionalitatea 
rationalitatii 

Desi McDonaldizarea ofera avantaje serioase, ea are 
şi aspecte negative. Eficienţa, previzibilitatea, 
calculabilitatea şi controlul prin tehnologii nonumane pot fi 
considerate elemente fundamentale ale unui sistem 
rational.85 Totuşi, sistemele rationale nasc inevitabil 
iraţionalitate. Această latură a McDonaldizării va fi 


analizată sistematic in capitolul  „lraţionalitatea 
rationalitátii, ea putând fi considerată a cincea 
dimensiune a McDonaldizării. Aici, ideea esenţială este 
aceea că sistemele raţionale au inevitabil consecinţe 
iraționale. Cu alte cuvinte, sistemele rationale contribuie 
la negarea raţiunii umane; sistemele raţionale sunt adesea 
nerationale (unreasonable). 

De exemplu, McDonaldizarea a produs un numar 
mare de efecte negative asupra mediului. Unul dintre ele 
este efectul secundar al nevoii de a cultiva cartofi uniformi 
pentru a produce cartofi prájiti într-un mod previzibil. 
Fermele uriaşe de pe coasta de Nord-Vest a Pacificului care 
produc acum astfel de cartofi folosesc substanţe chimice 
pe scară largă. Mai mult, necesitatea de a obţine un cartof 
prăjit perfect presupune că cea mai mare parte a 
cartofului se pierde, iar resturile se folosesc ca hrană 
pentru animale sau ca îngrăşământ. Pânza freatică din 
zonă are acum o concentraţie mare de nitrați, datorită, 
probabil, îngrăşămintelor si dejectiilor animale.86 Mai 
sunt şi alte probleme ecologice asociate McDonaldizării 
industriei fast-food: tăierea pădurilor pentru a produce 
hârtie pentru ambalaj, efectele nocive ale polistirenului 
sau ale altor materiale folosite la împachetat, cantitatea 
enormă de nutreturi necesare pentru ceşterea animalelor 
care intră în procesul de producţie etc. 

Un alt efect irațional al restaurantului fast-food il 
constituie, adesea, dezumanizarea mediului în care se 
serveşte masa sau se munceşte. Atât clienţii care aşteaptă 
la coadă, în picioare sau în maşină, să obţină un burger, 
cât şi angajaţii care pregătesc mâncarea au adesea 
sentimentul că fac parte dintr-o linie de asamblare. Putin 
potrivite pentru servirea mesei, liniile de asamblare sunt 
un cadru de muncă inuman. 

Astfel de critici pot fi extinse la toate aspectele lumii 


în curs de medonalizare. De exemplu, la deschiderea 
parcului de distracţii Euro Disney, un politician francez a 
spus că „acesta va bombarda Franţa cu creaţii rupte de 
tradiţie, care sunt pentru cultură ceea ce fast-food-ul este 
pentru gastronomie”. 87 

McDonaldizarea oferă multe avantaje. Totuşi, această 
carte se va concentra asupra costurilor uriaşe şi a 
riscurilor enorme implicate de fenomen. Restaurantul 
McDonald's şi ceilalţi furnizori ai modelului fast-food 
cheltuiesc miliarde de dolari în fiecare an pentru a 
prezenta beneficiile sistemului lor. Criticii sistemului au 
puţine modalităţi de a-şi prezenta ideile. De exemplu, nu 
există nicio reclamă, printre desenele animate de sâmbătă 
dimineaţa, care să-i avertizeze pe copii asupra pericolelor 
asociate restaurantelor fast-food. 

Se ridică o întrebare legitimă în ceea ce priveşte 
critica adusă McDonaldizării: să fie aceasta o viziune 
romantică asupra trecutului şi o dorinţă imposibilă de 
întoarcere la o lume care nu mai există? Unii autori îşi 
bazează criticile pe ideea că a existat o vreme când viaţa 
avea un ritm mai lent şi oferea mai multe surprize, când 
oamenii erau mai liberi, când intrau în contact cu fiinţe 
umane, şi nu cu roboţi sau calculatoare.88 Deşi este ceva 
adevărat în ceea ce susţin, aceşti critici exagerează, fără 
îndoială, aspectele pozitive ale unei lumi fără restaurantul 
McDonald's şi au tendinţa de a uita greutăţile unei astfel 
de lumi. Să luăm ca exemplu, pentru al doilea caz, o 
anecdotă despre o vizită la o pizzerie din Havana, Cuba, 
tara care, în unele privinţe, este cu zeci de ani în urma 
Statelor Unite: 

Pizza nu-i prea tentantă, se zgârcesc la sos, iar 
aluatul este sfărâmicios. 

Este 19, 30 şi, ca de obicei, nu se mai găsesc decât 
locuri în picioare, oamenii se împing, urmărind eliberarea 


unui loc, coada se întinde afară, pe trotuar. Meniul este şi 
el spartan [.]. Apă de la robinet în loc de suc. Niciun fel de 
garnituri, niciun fel de apă minerală, bere, cafea, sare, 
piper. Nu există niciun meniu special. 

Foarte puţini mănâncă. Cei mai mulţi aşteaptă [.]. 
Degetele bat darabana, mustele bâzâie, ceasul ticáie. 
Chelnerul are un ceas la curea, dar n-are nevoie de el, e 
evident cà timpul nu este principala sa preocupare. La un 
moment dat, spiritele incep sá se agite. 

Este deja 20, 45 şi, de o oră şi un sfert, aştept la 
coadă pentru două placintele.89 

Puţini ar prefera un astfel de restaurant în locul 
ofertei rapide, amabile şi diverse de la să zicem, Pizza Hut. 
În afară de aceasta, cei care proslăvesc trecutul nu par să- 
şi dea seama că nu ne îndreptăm spre acesta. De fapt, 
chiar şi la Havana au început să apară restaurante fast- 
food.90 Sporirea populaţiei planetei, accelerarea 
schimbărilor tehnologice si a ritmului vieţii - toate acestea 
şi multe altele fac imposibilă întoarcerea la lumea meselor 
pregătite acasă, a cinelor tradiţionale la restaurant, a 
mâncării de calitate deosebită, a meselor cu surprize şi a 
restaurantelor în care bucătarii îşi pot exprima pe deplin 
creativitatea - dacă aceasta a existat vreodată. 

E mai corect să criticăm McDonaldizarea din 
perspectiva viitorului.91 Descatusati de constrângerile 
sistemelor McDonaldizate, dar utilizând progresul 
tehnologic facilitat de acestea, oamenii ar avea potenţialul 
necesar pentru a deveni mai înţelepţi, mai capabili, mai 
creativi, mai echilibraţi decât sunt acum. Într-un cuvânt, 
dacă lumea ar fi mai puţin McDonaldizată, oamenii ar 
putea să trăiască mai bine, la nivelul potenţialului lor 
uman. 

Deci trebuie să privim McDonaldizarea ca pe un 
fenomen în acelaşi timp „stimulator” şi „constrângător” 


92. Sistemele McDonaldizate ne permit să facem multe 
lucruri pe care, în trecut, nu le puteam realiza. 
McDonaldizarea este „un fenomen cu două feţe”. Nu 
trebuie să pierdem din vedere acest fapt, chiar dacă 
lucrarea de faţă se concentrează asupra constrângerilor 
impuse de  McDonaldizare, adică asupra părţii ei 
,intunecate". 

Ce nu este McDonaldizat? 

Acest capitol ar trebui să vă familiarizeze nu numai 
cu avantajele şi dezavantajele McDonaldizarii, dar şi cu 
dimensiunile fenomenelor care urmează a fi discutate în 
prezenta lucrare. De fapt, McDonaldizării i se poate 
subscrie o gama largă de fenomene care vă pot face să vă 
întrebaţi ce mai este ne-medonaldizat. Este oare medo- 
naldizarea echivalentul epocii moderne? Este oare totul 
McDonaldizat în societatea contemporană? 

Chiar dacă cea mai mare parte a societăţii a fost 
McDonaldizată, există totuşi cel puţin trei aspecte ale 
societăţii contemporane care în mare măsură au scăpat 
acestui proces: 

— Aspectele care îşi au originea într-o epocă 
timpurie, „premodernă”. Cel mai bun exemplu este 
băcănia tradiţională. 

— Apariţia multor firme poate fi considerată, cel 
putin partial, ca o reacţie anti-medonal-dizare. De 
exemplu, oamenii care s-au saturat de camerele motelului 
McDonaldizat Holiday Inn sau Motel bs pot apela la o 
pensiune cu cazare şi mic-dejun, ce le oferă o camera intr- 
o casă particulară unde li se dă atenţia cuvenită şi unde 
proprietarul le pregăteşte masa de dimineaţă. 

— Aspectele care sugerază trecerea spre o epocă 
nouă,  „postmodernă”. De exemplu, într-o societate 
postmodernă locuinţele „moderne”, construite pe verticală, 
sunt înlocuite cu comunităţi mai mici, mai confortabile. 


Astfel, desi McDonaldizarea este omniprezentă, 
societatea contemporană înseamnă mai mult decât 
McDonaldizarea. Este un proces social foarte important, 
dar este departe de a fi singurul proces care transformă 
societatea contemporană. 

Mai mult, McDonaldizarea nu este un proces de tip 
„totul sau nimic”. Există grade diferite de McDonaldizare. 
Restaurantele fast-food, de exemplu, au fost puternic 
McDonaldizate, universităţile mai putin, iar bacaniile 
traditionale aproape deloc. Sunt greu de gasit aspecte al 
societatii care sa fi scapat complet McDonaldi-zarii, poate 
numai o firma locala din Fiji sa fi ramas neatinsa de acest 
proces. 

O privire in perspectiva 

Deoarece aceasta este o lucrare din domeniul 
ştiinţelor sociale, nu este suficient sa afirmăm ca 
McDonaldizarea se raspandeste in ansamblul societatii. 
Aceasta carte trebuie sa si aduca dovezi in acest sens. De 
aceea, dupa o prezentare a precursorilor McDonaldizarii, 
in Capitolul 2, Capitolele 3 - 6 aduc dovezi in contextul 
discutarii celor patru dimensiuni majore ale rationalitatii - 
eficienţă, previzibilitate, calculabilitate $i control. 
Numeroasele exemple din diferite capitole arata gradul in 
care McDonaldizarea a patruns in societate, precum si 
ritmul accelerat al acestui fenomen. 

Restul cartii este mai analitic. In Capitolul 7 se 
analizeaza al cincilea si cel mai paradoxal element al 
McDonaldizarii - irationalitatea rationalitatii. Desi cea mai 
mare parte a volumului critică McDonaldizarea, acest 
capitol reprezinta o critica a acesteia in modul cel mai clar 
si mai direct, analizand o varietate de aspecte irationale, 
dintre care cel mai important este dezumanizarea. 
Capitolul 8 prezinta modul in care McDonaldizarea si-a 
extins frontierele, cuprinzand nu numai viata, dar si 


naşterea (inclusiv perioada premergătoare acesteia), 
moartea (inclusiv perioada care îi urmează) şi activităţile 
care sfidează moartea, cum ar fi cucerirea Everestului. 
Urmează, în Capitolul 9, o discuţie despre locul 
McDonaldizării într-o lume în schimbare, despre prezenţa 
ei la nivel planetar, perspectivele ei de viitor şi chiar 
posibilitatea de-medonaldizării. În capitolul final (10) le 
sunt oferite câteva soluţii celor supăraţi, dacă nu chiar 
furioşi, pe faptul că trebuie să facă faţă unei lumi din ce în 
ce mai McDonaldizate. 

2. McDonaldizarea şi precursorii săi 

De la colivia de fier la fabrica fast-food 

McDonaldizarea nu a apărut pe un teren viran, ci a 
fost precedată de o serie de procese care nu numai că au 
anticipat-o, dar chiar i-au conferit caracteristicile 
prezentate în Capitolul 1.1 În acest capitol vom analiza pe 
scurt câteva dintre aceste procese. În primul rând, vom 
examina noţiunea de birocratie şi teoriile lui Max Weber 
privitoare la aceasta, precum şi procesul mai larg al 
rationalitatii. Apoi vom discuta Holocaustul nazist, o 
metodă de ucidere în masă care poate fi privită ca extrema 
logică a temerilor lui Weber privind raționalitatea şi 
birocratizarea. In cele din urmă, vom analiza 
intrepatrunderea diverselor procese socio-economice care 
au precedat McDonaldizarea: managementul stiintific, asa 
cum a fost el conceput, la inceputul secolului, de FW. 
Taylor, linia de asamblare a lui Henry Ford, casele 
standard construite in suburbiile din Levittown, centrele 
comerciale (mall-urile) si crearea de catre Ray Kroc a 
retelei de restaurante McDonald’s. Dincolo de interesul lor 
istoric, cele mai multe dintre acestea continua sa-si 
pastreze importanta si astazi. 

Birocratizarea: viata devine mai rationala 

O birocratie este o organizaţie de dimensiuni mari 


compusă dintr-o ierarhie de birouri. În cadrul acestora, 
oamenii au anumite responsabilităţi şi trebuie să acţioneze 
în conformitate cu regulile, regulamentele scrise şi 
mijloacele de constrângere exercitate de cei care ocupă 
poziţii superioare. 

Birocratia este, în mare măsură, o creaţie a lumii 
moderne occidentale. Cu toate că şi societăţile dinainte 
aveau structuri organizaționale, ele nu erau atât de 
eficiente ca birocraţia. De exemplu, în societăţile 
tradiţionale angajaţii îşi îndeplineau sarcinile acţionând pe 
baza loialității personale fata de conducător. Aceştia erau 
la cheremul capriciului personal, iar activitatea lor nu era 
reglementată de reguli impersonale. Este evident că 
funcţiile lor nu aveau sfere de competenţă clar definite, că 
nu exista o ierarhie clară a poziţiilor, iar angajaţii nu 
trebuiau să aibă o pregătire specifică pentru a-şi obţine 
postul. 

În sfârşit, birocraţia este diferită de metodele 
anterioare de organizare a muncii pentru că are o 
structură formală şi, printre altele, permite o mai mare 
eficienţă. Regulile şi reglementările institutionalizate îi 
determina, chiar îi forţează pe cei implicaţi în birocratie să 
aleagă cele mai bune mijloace pentru a-şi atinge scopul. O 
anumită sarcină este descompusă într-o varietate de 
componente, fiecare post având în responsabilitate o 
componentă distinctă a sarcinii ca întreg. Angajaţii de pe 
fiecare post rezolvă (urmând de obicei reguli şi 
reglementări prestabilite) partea lor din sarcina întreagă, 
adesea într-o ordine predeterminată. După ce fiecare 
angajat îşi realizează partea, sarcina este încheiată. 
Abordând sarcina în acest fel, birocraţia foloseşte ceea ce 
istoria ei a demonstrat că ar fi mijlocul optim pentru 
atingerea scopului dorit. 

Teoria rationalitatii elaborată de Max Weber 


Rădăcinile reflectiei moderne asupra birocraţiei se 
găsesc în opera sociologului german Max Weber.2 Ideile 
sale despre birocratie se fundamentează pe teoria sa mai 
largă cu privire la procesul rafionalitátii În cadrul 
acesteia, Weber descrie modul în care lumea occidentală 
modernă a reuşit să devină din ce în ce mai raţională, 
adică dominată de eficienţă, previzibilitate, calculabilitate 
şi tehnologii care controlează oamenii. El a analizat, de 
asemenea, şi motivele pentru care restul lumii nu a reuşit 
să se rationalizeze. 

După cum putem vedea, McDonaldizarea reprezintă 
o amplificare şi o extindere a teoriei rationalitatii a lui 
Weber. Pentru Weber, modelul rationalitatii a fost 
birocraţia; pentru mine restaurantul fast-food este 
paradigma McDonaldizării.3 

Weber a demonstrat că lumea occidentală modernă a 
produs un tip distinct de raționalitate. Diverse tipuri ale 
acesteia au existat, în diferite momente, în toate 
societăţile, dar niciunul nu a produs ceea ce Weber a numit 
raționalitate formală. Acesta este tipul de raționalitate la 
care mă refer atunci când discut despre medo-naldizare 
sau despre procesul rationalizarii in general. 

Ce este raționalitatea formală? După Weber, 
raționalitatea formală înseamnă că acea căutare de către 
oameni a mijloacelor optime pentru atingerea unui scop 
este modelată de reguli, reglementări şi structuri sociale 
mai largi. Indivizii nu sunt lăsaţi să se descurce singuri 
pentru a găsi cel mai bun mijloc de a atinge un obiectiv 
dat. Weber a identificat acest tip de raționalitate ca fiind o 
tendinţă majoră în istoria lumii. Înainte, oamenii erau 
lăsaţi să descopere astfel de mecanisme singuri sau 
primind o îndrumare vagă şi generală de la sisteme 
valorice mai largi (de exemplu, religia).4 După dezvoltarea 
rationalitátii formale, ei au putut folosi reguli 


institutionalizate care să îi ajute sa ia decizii sau chiar să 
le impună un mod de a acţiona. Deci un aspect important 
al rationalitatii formale este faptul că aceasta permite 
individului numai câteva opţiuni privind mijloacele de 
realizare a unei sarcini. În principiu, în sistemul 
rationalitatii formale oricine poate sau trebuie să facă 
aceeaşi alegere optimă. 

Weber a lăudat birocraţia, paradigma lui de 
rationalitate formală, pentru numeroasele ei avantaje faţă 
de alte mecanisme care îi ajută pe oameni să descopere şi 
să implementeze mijloacele optime de atingere a 
scopurilor. Cele mai importante avantaje sunt cele patru 
dimensiuni de bază ale rationalitatii (şi ale 
McDonaldizării). 

În primul rând, Weber a considerat birocraţia drept 
cea mai eficientă structură aptă de a manevra un număr 
mare de sarcini care presupun întocmirea multor hârtii 
oficiale. Weber ar fi putut folosi drept exemplu Serviciul de 
încasări Fiscale (IRS), pentru că nicio altă structură nu 
poate manevra atât de bine milioanele de declaraţii de 
impunere. 

În al doilea rând, birocratiile pun accentul pe 
cuantificarea a cât mai multe lucruri. Reducerea activităţii 
la o serie de sarcini cuantificabile îi ajută pe oameni să le 
îndeplinească cu succes. De exemplu, un agent fiscal 
trebuie să prelucreze zilnic un anumit număr de declaraţii 
de impunere. Prelucrarea unui număr mai mic decât cel 
stabilit înseamnă o performanţă nesatisfăcătoare, iar mai 
multe, una excepţională. 

Abordarea cantitativă ridică o problemă: prea puţină 
sau chiar niciun fel de atenţie acordată calităţii muncii. 
Angajaţii trebuie să se achite de sarcini fără a se concentra 
prea mult asupra modului în care le execută. De exemplu, 
agenţii fiscali pot prelucra un număr mare de declaraţii şi, 


ca atare, pot fi apreciaţi pozitiv de către superiori. Totuşi, 
ei le pot prelucra neadecvat, pierderile guvernului fiind de 
mii sau milioane de dolari din taxele neîncasate. În alte 
cazuri agenţii acţionează cu atâta agresivitate încât 
contribuabilii se pot supăra din cauza modului în care sunt 
trataţi. 

În al treilea rând, datorită regulilor şi 
reglementărilor bine stabilite, birocratiile operează într-un 
mod foarte previzibil. Angajaţii pe un anumit post ştiu 
exact cum se vor comporta angajaţii celorlalte posturi. 
Persoanele din afară care beneficiază de serviciile 
birocratilor ştiu, cu un mare grad de certitudine, ce li se 
pune la dispoziţie şi când vor intra în posesia acelui lucru. 
Să dăm un exemplu pe care l-ar fi dat şi Weber: milioanele 
de destinatari care primesc cecurile de la serviciile de 
protecţie socială ştiu exact câţi bani vor primi şi când. 

În sfârşit, birocratiile pun accentul pe controlul 
asupra oamenilor prin substituirea deciziei umane cu 
reguli, regulamente şi structuri. Angajaţii sunt controlati 
prin diviziunea muncii, care alocă fiecăruia un număr 
limitat de sarcini bine definite. Ei trebuie să îndeplinească 
numai acele sarcini, în modul prescris de organizaţie. Ei 
nu pot, în cele mai multe cazuri, să conceapă modalităţi 
idiosincratice de îndeplinire a acelor sarcini. Mai mult, 
luând decizii puţine sau chiar deloc, oamenii încep să se 
comporte ca nişte roboţi umani sau precum calculatoarele. 
După ce fiinţa umană a fost redusă la acest statut este 
firesc ca aceia care conduc birocratiile să se gândească la 
înlocuirea oamenilor cu maşini. Într-o oarecare măsură 
acest lucru s-a şi întâmplat în multe domenii, unde 
calculatoarele au preluat sarcinile birocratice pe care, 
cândva, le îndeplineau oamenii. Prin analogie, şi clienţii 
birocraţiei sunt controlati. Ei primesc numai anumite 
servicii din partea organizaţiei. De exemplu, Serviciul de 


încasări Fiscale poate oferi consultanţă privind declaraţiile 
de venit, dar nu şi în problemele cuplului. De asemenea, 
oamenii pot beneficia de serviciile dorite numai în anumite 
moduri. De exemplu, pot primi sumele pentru securitatea 
socială pe cec, dar nu şi în bani gheaţă. 

Irationalitatea şi „colivia de fier”. 

În ciuda avantajelor pe care le oferă, birocraţia 
suferă de irationalitatea rationalitátii. Ca şi restaurantul 
fast-food, o birocratie poate reprezenta un loc de munca 
sau de obţinere a unor servicii dezumanizante. Ronald 
Takaki a caracterizat aceste medii rationalizate drept 
locuri în care „eul a fost încarcerat, emoţiile lui controlate 
şi spiritul îngenuncheat” 5. Cu alte cuvinte, sunt medii în 
care oamenii nu se pot comporta ca nişte fiinţe umane, în 
care indivizii sunt dezumanizati. 

Pe lângă dezumanizare, birocratiile prezintă si alte 
aspecte iraționale. În loc să rămână eficiente, birocratiile 
pot deveni foarte ineficiente tocmai din cauza 
„formularisticii” complicate şi a altor disfunctionalitati. 
Accentul pus pe cuantificare conduce adesea la cantităţi 
uriaşe de munca de proastă calitate. Birocratiile devin 
adesea imprevizibile, deoarece angajaţilor le este din ce în 
ce mai neclar ce anume trebuie să facă, iar clienţii nu 
primesc serviciile pe care le aşteaptă. Din această cauză, 
precum şi datorită altor disfunctionalitáti, birocratiile 
încep să piardă controlul asupra celor care lucrează în 
interiorul lor sau sunt deserviti de ele. Frica de 
tehnologiile nonumane care-i pot inlocui ii determina 
adesea pe oameni sa submineze sau sa saboteze activitatea 
acestor tehnologii. Adica ceea ce a fost conceput ca 
activitate foarte rationala sfarseste prin a deveni irational. 

Desi Weber a fost interesat de elementele de 
irationalitate ale sistemelor dotate cu rationalitate formala, 
el s-a dovedit si mai interesat de ceea ce a numit ,,colivia 


de fier” a rationalitatii. În concepţia lui Weber, birocratiile 
sunt adevărate colivii, în sensul că indivizii sunt prinşi în 
ele ca într-o capcană, negându-li-se calitatea de oameni. 
Weber se temea că aceste birocratii vor deveni din ce în ce 
mai rationale, iar principiile rationalitatii vor domina un 
număr din ce în ce mai mare de sectoare ale societăţii. El a 
anticipat o societate în care oamenii sunt închişi într-o 
serie de structuri raţionale şi nu pot circula decât de la un 
sistem raţional la altul: de la instituţii de învăţământ 
rationalizate la locuri de munca rationalizate, de la locuri 
de recreere  rationalizate la cămine  rationalizate. 
Societatea ar deveni o reţea de structuri rationalizate şi nu 
ar mai exista nicio scăpare. 

O exemplificare a acestei idei a lui Weber o găsim în 
rationalizarea contemporană a distractiilor Distracţia 
poate fi concepută ca o modalitate de a scăpa de 
rationalizarea rutinei zilnice. Totuşi, odată cu trecerea 
anilor, pe baza aceloraşi principii ca acelea ale birocratiilor 
şi ale restaurantelor fast-food, au fost rationalizate si 
aceste căi de evadare. Printre numeroasele exemple de 
rationalizare a timpului liber se numără Club Med, 7 
reţelele de campinguri şi excursiile organizate. Să luăm ca 
exemplu un tur al Europei în treizeci de zile. Autocarul 
trece în goană prin principalele oraşe ale Europei, astfel 
încât în timpul alocat turiştii văd în fugă cât de multe 
locuri pot. La obiectivele de interes deosebit sau foarte 
importante, autocarul încetineşte sau chiar opreşte pentru 
ca turiştii să facă fotografii. Este prevăzută o scurtă oprire 
la locurile cele mai renumite, aşa că turiştii le vizitează 
rapid, le fotografiază, cumpără suveniruri şi apoi se întorc 
înapoi în autocar pentru a se îndrepta spre următorul 
obiectiv. Prin  rationalizarea activităților recreative, 
oamenii trăiesc, într-o mare măsură, în colivia de fier a 
rationalitatii. 


Holocaustul: moartea la scară industrială 

Weber a scris despre colivia de fier a rationalitàtii si 
birocratizării la începutul secolului. Zygmunt Bauman 
susţine că temerile cele mai mari ale lui Weber privind 
aceste procese s-au materializat în Holocaustul nazist, care 
a avut loc la câteva decenii după moartea acestuia, în 
1920. 

Bauman afirmă că „Holocaustul poate servi ca 
paradigmă a rationalitatii birocratice moderne”. 8 Ca şi 
birocraţia, Holocaustul a fost un produs specific pentru 
civilizaţia occidentală. Bauman susţine că Holocaustul n-a 
fost o aberaţie, ci s-a desfăşurat „în conformitate cu tot 
ceea ce ştim despre civilizaţia noastră, în conformitate cu 
spiritul ei călăuzitor, cu priorităţile şi viziunea ei imanentă 
asupra lumii”. 9 Holocaustul a avut nevoie de 
raționalitatea lumii moderne. În societăţile premoderne, 
mai putin rationalizate, Holocaustul n-ar fi putut avea 
loc.10 Pogromurile care au avut loc în societăţile 
premoderne au fost prea primitive şi ineficiente pentru a 
permite uciderea sistematică a milioanelor de oameni 
morti în timpul Holocaustului. 

Holocaustul poate fi privit ca un exemplu al ingineriei 
sociale moderne, în care scopul este producerea unei 
societăţi perfect rationalizate. Pentru nazişti, o astfel de 
societate perfectă era o societate fără evrei, ţigani, 
homosexuali, lesbiene şi handicapati. Hitler i-a definit pe 
evrei ca pe un „virus”, o boală care trebuia eradicată din 
societatea nazistă. 

Holocaustul a avut toate caracteristicile esenţiale ale 
rationalitatii (şi ale medo-naldizării). A fost un mecanism 
eficient de distrugere a unui număr colosal de fiinţe 
umane. De exemplu, experienţele iniţiale au arătat că 
gloantele erau ineficiente; naziştii au recurs la camerele de 
gazare, cel mai eficient mijloc de distrugere a oamenilor. 


De asemenea, ei au considerat util să-i folosească pe 
membrii comunităţii evreieşti pentru a executa o serie de 
activităţi (de exemplu, să aleagă următorul grup de 
victime) pe care altfel ar fi trebuit să le îndeplinească ei 
insisi.11 Mulţi evrei au colaborat pentru că acesta părea 
singurul lucru ,rational" de făcut într-un astfel de sistem 
rationalizat (ar fi putut să-i salveze pe alţii sau sa se 
salveze pe ei înşişi). 

Holocaustul a arătat cât de mulţi oameni pot fi ucişi 
într-un timp foarte scurt. Bauman mai oferă şi alte 
exemple: 

Pentru directorii căilor ferate totul se discută în tone 
pe kilometru. Ei nu se ocupă de oameni, oi sau sârmă 
ghimpată; pe ei îi interesează numai marfa, adică o 
entitate care se defineşte numai prin cantitate şi este 
lipsită de calitate. Pentru majoritatea birocratilor, chiar şi 
categoria „marfă” înseamnă o restricţie calitativă prea 
severă. Ei sunt interesaţi numai de efectele financiare ale 
acţiunilor lor. Obiectul lor sunt banii. 

Evident, nu s-a acordat nicio atenţie calităţii vieţii 
sau chiar a morţii evreilor în timp ce se îndreptau, 
inexorabil, spre camerele de gazare. 

Tot dintr-o perspectivă cantitativă, Holocaustul are şi 
faima atât de tristă de a fi cazul extrem de exterminare în 
masă: 

Ca tot ce s-a făcut în manieră modernă - raţional, 
planificat, ştiinţific, profesionist, eficient, coordonat -, 
Holocaustul a depăşit şi a făcut de ruşine toate 
presupusele acţiuni asemănătoare din epoca premodernă, 
care, prin comparaţie, au fost primitive, neeconomice şi 
ineficiente. Ca tot ce aparţine societăţii moderne, 
Holocaustul a fost o realizare superioară în toate 
privintele. [...] Este cu mult deasupra celorlalte episoade 
de genocid din trecut.13 


Holocaustul a fost o încercare de standardizare a 
uciderii în masă. Tot procesul era structurat asemenea 
unei linii de asamblare. Trenurile se îndreptau spre 
lagărele de concentrare, victimele, aliniate, urmau o serie 
de etape. O dată încheiat procesul, muncitorii din lagăr 
produceau grămezi de cadavre care apoi erau distruse 
sistematic. 

În sfârşit, victimele erau dirijate de o uriaşă 
tehnologie nonumană. lată câteva dintre componentele 
acestui sistem tehnologic: 

[Auschwitz-ul] a fost o extensie a sistemului modern 
al fabricii. În loc să producă bunuri, materia primă erau 
fiinţele umane, iar produsul final - moartea, cu multe 
unităţi pe zi, marcate cu grijă pe listele de producţie ale 
directorului. Cosurile, simbolul sistemului modern al 
fabricii, produceau un fum cu miros neplăcut datorat 
arderii cărnii umane. Reţeaua de căi ferate a Europei 
moderne, atât de bine organizată, a adus un nou tip de 
materie primă în fabrici. A făcut-o aşa cum făcea şi cu alte 
mărfuri. [.] Inginerii au proiectat crematoriile, directorii au 
conceput sistemul de birocratie care a funcţionat cu 
maximă eficienţă. 14 

Nu este nevoie să mai spun că Holocaustul a 
reprezentat nivelul suprem al irationalitatii rationalitatii. 
Ce poate fi mai dezumanizant decât uciderea în mod 
mecanic a milioane de oameni? Pentru a putea fi ucise, 
victimele trebuiau dezumanizate, adică „reduse la un set 
de unităţi cantitative” 15. Concluzia lui Bauman este aceea 
că „maşinăria birocratică germană a fost pusă în slujba 
unui tel de neînțeles prin irationalitatea lui". 16 

Discutarea Holocaustului in contextul McDonaldizarii 
le poate parea exagerata unora dintre cititori. Evident, 
restaurantul fast-food nu poate fi luat in discutie alaturi de 
Holocaust. N-a existat niciodata in istoria omenirii crima 


mai cumplită. Totuşi, există motive puternice pentru care 
consider Holocaustul un precursor al McDonaldizării. In 
primul rând, Holocaustul a fost organizat pe principiile 
rationalitatii formale, bazându-se evident pe paradigma 
acelui tip de raționalitate - birocraţia. In al doilea rând, 
aşa cum vom vedea, Holocaustul a fost, de asemenea, legat 
de sistemul fabricii, care, aşa cum vom vedea mai jos, este 
legat şi de alti precursori ai McDonaldizarii. In sfârşit, 
astăzi, prin procesul McDonaldizarii are loc răspândirea 
rationalitatii formale, lucru care susţine ideea lui Bauman 
că un lucru asemănător Holocaustului s-ar mai putea 
întâmpla. 

Managementul ştiinţific: găsirea căii optime 

Un precursor mai puţin spectaculos, dar nu mai puţin 
important al medonal-dizării a fost apariţia teoriei 
managementului ştiinţific. De fapt, din când în când, în 
discuţia sa despre procesul  raţionalităţii, Weber 
menţionează managementul ştiinţific. 

Managementul ştiinţific a fost creat de Frederick W. 
Taylor, ale cărui idei au jucat un rol esenţial în organizarea 
muncii în întreaga lume în secolul XX.17 Taylor a conceput 
o serie de principii destinate sa rationalizeze munca şi a 
fost angajat de mai multe organizaţii mari (de exemplu, 
Bethlehem Steel) ca să-şi aplice ideile în fabricile lor. 

Taylor credea că Statele Unite sufereau de 
,ineficienta în aproape toate activităţile cotidiene” şi ca 
era necesară o „mai mare eficienţă naţională”; discipolii 
săi sunt cunoscuţi ca ,,experti” în eficienţă. Studiile sale de 
„timp şi mişcare” au avut ca scop înlocuirea a ceea ce 
Taylor a numit ineficientele metode empirice de organizare 
a muncii cu ceea ce el a considerat a fi „cea mai bună 
modalitate”, adică mijlocul optim de a realiza o sarcină.18 
In studiile sale cu privire la timp şi mişcare, Taylor a 
conceput o succesiune de etape care trebuie respectate: 


1. Găsiţi mai mulţi muncitori, care să îndeplinească, 
preferabil, sarcini diferite, foarte calificaţi pentru munca 
respectivă. 

2. Studiati cu atenţie mişcările elementare (precum 
şi uneltele şi accesoriile) folosite de aceşti oameni în 
activitatea lor. 

3. Cronometrati cu grijă fiecare etapă elementară 
(acesta este unul dintre modurile în care Taylor a pus 
accentul pe calculabilitate) pentru a descoperi modalitatea 
cea mai eficientă de a realiza fiecare etapă. 

4. Eficientizati munca eliminând etapele ineficiente 
cum ar fi „toate mişcările greşite, mişcările încete şi cele 
inutile”. 

5. În final, după ce toate mişcările inutile au fost 
eliminate, combinati cele mai eficiente mişcări (şi unelte) 
pentru a obţine „calea optimă” de a realiza o sarcină.19 

Managementul ştiinţific a pus accentul şi pe 
previzibilitate. Evident, în conceperea căii optime Taylor a 
căutat o abordare pe care o putea folosi orice muncitor. El 
credea că a permite muncitorilor să-şi aleagă propriile 
unelte şi metode pentru a-şi face munca duce la 
productivitate scăzută şi calitate slabă şi că standardele, 
chiar şi nesatisfăcătoare, erau mai bune decât lipsa 
acestora, deoarece ele produceau o îmbunătăţire a 
productivităţii şi calităţii. Desigur, Taylor a susţinut ideea 
existenţei standardelor clare şi detaliate care să garanteze 
că toţi muncitorii îndeplineau aceeaşi sarcină în acelaşi 
mod şi deci realizau permanent o muncă de calitate. 

În general, managementul ştiinţific a produs o 
tehnologie nonumană care a exercitat un control strict 
asupra muncitorilor. Patronii au descoperit că, atunci când 
respectau metodele lui Taylor, muncitorii lucrau mult mai 
eficient, toţi urmau aceleaşi etape (adică munca era 
previzibilă), produceau mult mai mult, iar plata nu trebuia 


să crească decât foarte puţin (un alt exemplu de 
calculabilitate). Astfel, metodele lui Taylor au dus la 
creşterea profiturilor întreprinderilor care le-au adoptat. 

Ca toate sistemele raţionale, managementul ştiinţific 
a avut şi elementele sale de irationalitate. In primul rând, 
era un sistem dezumanizant in care oamenii erau 
consideraţi elemente dispensabile şi, deci, erau trataţi ca 
atare. Mai mult, deoarece muncitorii făceau numai una sau 
două operaţii, cele mai multe dintre deprinderile şi 
priceperile lor nu erau folosite. Aceasta a avut urmări 
dezastruoase si, la începutul anilor '80, industria 
americană a fost depăşită de industria japoneză, care 
descoperise nu numai un mod de a utiliza raționalitatea 
formală, dar si de a folosi mai bine abilităţile 
muncitorilor.20 În anii '90, industria şi economia japoneză 
în general au intrat în derivă, dar lecţia pe care Statele 
Unite au invatat-o de la Japonia în anii '80 le-au ajutat să 
creeze economia robustă a anilor '90. 

Deşi astăzi se vorbeşte puţin despre Taylor, despre 
experţii în eficienţă sau despre studiile de timp şi mişcare, 
impactul lor este puternic resimţit într-o societate 
McDonaldizată. De exemplu, reţelele fast-food se 
străduiesc să descopere şi să aplice cel mai bun mod de a 
găti hamburgeri, cartofi prăjiţi, de a pregăti shake-uri, de a 
servi clienţii etc. Modul cel mai eficient de a rezolva o 
varietate de sarcini a fost codificat în manuale pentru a fi 
predat directorilor care, la rândul lor, îi învaţă pe angajaţi. 
Restaurantul fast-food şi diversele lui tehnologii au fost 
proiectate pentru a sprijini obţinerea celor mai eficiente 
moduri de a hrăni un număr mare de oameni.21 Deci, din 
nou, restaurantul McDonald's nu a inventat aceste lucruri, 
ci le-a combinat cu principiile birocraţiei şi ale liniei de 
asamblare, contribuind astfel la crearea McDonaldizării. 

Linia de asamblare: transformarea muncitorilor 


în roboţi 

Ca şi birocraţia modernă şi managementul ştiinţific, 
linia de asamblare a apărut în zorii secolului XX. Aplicate 
in industria  birocratizată a automobilelor, ideile 
managementului ştiinţific au ajutat-o să-şi capete forma. În 
general, inventatorul acestei tehnologii este considerat a fi 
Henry Ford, desi, în fapt, ea a fost un produs al inginerilor 
lui.22 

Banda de asamblare a automobilelor a fost inventată 
pentru că Ford dorea să economisească timp, energie şi 
bani (adică să fie mai eficient). O mai mare eficienţă avea 
să ducă la preţuri mai mici, la creşterea vânzărilor şi la un 
profit mai mare pentru Ford Motor Company. 

Pentru linia de asamblare, Ford s-a inspirat în 
sistemul cu şine suspendate folosit în Chicago la 
ambalarea cărnii abatorizate. Pe măsură ce carnea înainta 
prin acest sistem, măcelari specializaţi efectuau diferite 
operaţii până când animalul era complet tranşat. Acest 
sistem era, evident, mult mai eficient decât dacă ar fi 
existat un singur măcelar care să efectueze toate 
operaţiile. 

Pe baza acestor cunoştinţe şi a experienţei sale din 
industria automobilului, Ford a conceput un set de 
principii pentru construirea unei linii de asamblare a 
automobilelor, principii care reprezintă şi azi modele de 
eficienţă: 

— Muncitorii nu trebuie să facă nicio mişcare inutilă, 
iar mişcările executate în timpul muncii trebuie reduse la 
minimum. 

— Componentele necesare procesului de asamblare 
trebuie să parcurgă cele mai scurte trasee. 

— Pentru a transporta automobilul (şi părţi ale 
acestuia) de la o etapă la alta în procesul asamblării se vor 
folosi mijloace mecanice (şi nu umane). (La început s-a 


folosit gravitația, dar mai târziu s-a folosit banda 
transportoare acționată electric.) 

— Se elimină seturile complexe de mişcări şi un 
muncitor execută, „pe cât posibil, numai o singură 
operaţie, cu o singură mişcare”. 

După al Doilea Război Mondial japonezii au adoptat 
tehnologia americană a benzii de asamblare şi apoi şi-au 
adus propriile contribuţii pentru a-i spori eficienţa. De 
exemplu, sistemul japonez „la timp” (just-intime") a 
înlocuit sistemul american „la nevoie” (,just-in-case"). 
Ambele sisteme se referă la furnizarea componentelor în 
procesul de fabricaţie. In sistemul american ele sunt 
stocate în uzină până când - sau în caz că - este nevoie de 
ele. Aceasta conduce la activităţi ineficiente, cum ar fi 
cumpărarea şi stocarea (costisitoare) a componentelor de 
care un timp nu este nevoie. Pentru a contracara această 
ineficienta, japonezii au conceput sistemul „la timp”. 
Componentele necesare vin pe linia de asamblare pe 
măsură ce sunt montate pe maşină sau pe orice alt obiect 
care se fabrică. Astfel, toţi furnizorii companiilor japoneze 
devin parte a benzii de asamblare. 

În ambele sisteme, banda de asamblare permite 
cuantificarea multor elemente ale procesului de producţie, 
sporind la maximum numărul de maşini sau de alte bunuri 
produse. Orice activitate executată la bandă de către un 
muncitor (de exemplu, punerea capacului la roată) este 
previzibilă şi duce la produse finite identice. 

Banda de asamblare este, de asemenea, o tehnologie 
nonumană care permite un control maxim asupra 
muncitorilor. Se vede imediat când un muncitor nu 
reuşeşte să îndeplinească sarcina cerută: în final, unei 
masini îi va lipsi capacul roții. Timpul limitat alocat pentru 
fiecare activitate nu permite inovaţii în realizarea unei 
anumite sarcini. Un număr mic de oameni necalificaţi pot 


produce maşini. Mai mult, specializarea fiecărei operaţii 
permite înlocuirea muncitorului cu roboţi. Astăzi, roboții 
realizează din ce în ce mai multe operaţii pe banda de 
asamblare. 

Aşa cum au dovedit mai mulţi observatori, banda de 
asamblare produce şi multă irationalitate. De exemplu, ea 
produce in mod clar un mediu de lucru dezu-manizant. 
Fiintelor umane dotate cu o varietate de competente si 
deprinderi li se cere să realizeze un număr limitat de 
operaţii, foarte simplificate, mereu aceleaşi. In loc să-şi 
dovedească priceperea în muncă, oamenilor li se cere să-şi 
nege umanitatea şi să acţioneze ca nişte roboţi. 

In ciuda defectelor ei, banda de asamblare a 
reprezentat un remarcabil progres în rationalizarea 
producţiei, fiind utilizată în fabrici pe scară largă. Ca şi 
birocraţia sau chiar Holocaustul, banda de asamblare a 
automobilelor ilustrează strălucit elementele fundamentale 
ale rationalitatii formale. 

Banda de asamblare a influenţat profund evoluţia 
restaurantului fast-food. Cel mai evident exemplu este 
banda folosită de Burger King pentru a-şi pregăti 
hamburgerii. Mai puţin evident este faptul că cea mai 
mare parte a muncii dintr-un restaurant fast-food se 
realizează după modelul benzii de asamblare, cu activităţi 
defalcate până la componentele cele mai simple. De 
exemplu, „pregătirea unui hamburger” înseamnă punerea 
lui pe grătar, apoi pe chiflă, turnarea „sosului special”, 
adăugarea frunzei de salată şi a roşiilor, împachetarea 
burgerului complet preparat. Chiar şi clienţii stau la un fel 
de bandă de asamblare, servirea în maşină fiind cel mai 
semnificativ exemplu. Aşa cum observa o persoană avizată, 
„elementele de bază ale fabricii au fost preluate de 
industria fast-food odată cu apariţia maşinii de hrănit”. 24 

Merită să menţionăm aici că, pe lângă calitatea de 


precursor, banda de asamblare a automobilelor a pus 
bazele McDonaldizarii şi în alt mod. Producţia de masa a 
automobilelor ieftine a făcut ca mulţi oameni să-şi permită 
o maşină, ceea ce a condus la extraordinara extindere a 
sistemului de autostrăzi si a industriei turismului.25 
Restaurantele, hotelurile, campingurile, benzinariile si 
multe altele s-au înmulţit şi au servit ca precursori pentru 
numeroasele francize care stau la baza societăţii 
McDonaldizate.26 

Levittown: construirea caselor „în doi timpi şi 
trei mişcări”. 

Răspândirea automobilului a făcut posibilă nu numai 
dezvoltarea restaurantului fast-food, dar şi dezvoltarea 
zonelor suburbane cu case construite la scară de masă de 
către firma Levitt & Sons, întemeiată de Abraham Levitt. 
Intre 1947 - 1955, compania a construit 17.447 de case pe 
niste terenuri din New York unde inainte se cultivau 
cartofi, creand astfel Levittown, in Long Island, o 
comunitate de 75.000 de oameni aparuta peste noapte.27 
Primele case Levittown din Pennsylvania s-au vandut in 
1958. Orasele Levittown au constituit modelul pentru 
numeroase zone suburbane contemporane. Extinderea 
unor astfel de comunitati suburbane a asigurat populatia 
necesara pentru dezvoltarea restaurantului fast-food. 

Levitt & Sons si-a conceput santierele ca pe niste 
fabrici care utilizeaza tehnologia benzii de asamblare. Asa 
cum a spus William Levitt, unul dintre fiii iniţiatorului. 

S-a ajuns la reversul benzii de asamblare de la 
Detroit. [.] Acolo, maşina se mişca în timp ce muncitorii 
stăteau la locurile lor. În cazul caselor noastre muncitorii 
erau cei care se mişcau, realizând aceleaşi operaţii în 
diverse locuri. Din câte ştiu eu, nimeni nu a mai făcut 
vreodată aşa ceva. 

Muncitorii îndeplineau sarcini specializate, la fel ca şi 


omologii lor de la banda de asamblare a automobilelor. 
Alfred Levitt, un alt fiu, spunea: „Acelaşi om face acelaşi 
lucru în fiecare zi, indiferent de ceea ce spun psihologii. 
Este plictisitor, este neplăcut, dar răsplata în bani pare să 
îndulcească plictiseala muncii”. 29 Astfel, firma Levitt a 
rationalizat munca angajatului din construcţii, la fel cum 
făcuse Ford în industria automobilului, având aproape 
aceeaşi atitudine faţă de muncitor. i 

Atât santierul cât si munca au fost rationalizate. In 
zona santierului sau in imprejurimi firma Levitt a construit 
depozite, ateliere de tamplarie, ateliere de instalatii si o 
fabrică de nisip, pietris şi ciment. Astfel, în loc să cumpere 
aceste servicii şi produsele lor de la alţii şi apoi să le 
trimită pe şantierul de construcţii, ele se aflau pe şantier şi 
erau controlate de firma Levitt. Unde era posibil, firma 
folosea, de asemenea, produse prefabricate. Cu toate 
acestea, au considerat că o casă complet prefabricată era 
mai puţin eficientă decât una prefabricată parţial. 

Construirea fiecărei case a urmat nişte etape strict 
definite si rationalizate. De exemplu, atunci când 
construiau scheletul pereţilor muncitorii nu măsurau şi nu 
tăiau; fiecare bucată fusese tăiată pentru a se potrivi. 
Izolatia exterioară a unui perete conţinea 73, 5 folii mari 
de Colorbestos, înlocuind vechiul standard de 570 de 
bucăţi de şindrilă. Toate casele au fost zugrăvite în două 
culori: verde şi crem. Ca urmare, „de îndată ce fundaţia 
era pregătită, casele se ridicau în doi timpi şi trei mişcări”. 
30 Rezultatul - un număr mare de case, aproape identice, 
ridicate rapid şi la un preţ de cost redus. 

Accentul pus pe factorii cantitativi a mers dincolo de 
construirea fizică a casei. De exemplu, la vânzarea caselor, 
în loc să sublinieze costul total al casei, agenţii imobiliari 
s-au concentrat asupra cuantumului avansului şi al plăţilor 
lunare, considerând cá diverşii cumpărători atraşi de 


Levittown erau mai interesaţi de astfel de cifre decât de 
problema, mult mai îndepărtată, a preţului total. 
Reclamele pentru casele Levittown subliniau „mărimea şi 
valoarea casei".31 Cu alte cuvinte, Levitt, ca şi numeroşii 
săi succesori în marşul spre o rationalizare sporită, încerca 
să convingă clienţii că obţin tot ce este mai bun la cel mai 
mic preţ. 

Aceste principii, folosite cândva exclusiv pentru case 
ieftine, se aplică acum şi pentru casele scumpe. Casele 
„McMansion” * nu sunt altceva decât uriaşe case 
prefabricate, luxoase, cu o structură modulară.32 

Există numeroase critici la adresa traiului în case 
identice, în comunităţi foarte rationalizate. Un critic a 
numit suburbia „Disturbia”, descriind casa din suburbie ca 
o „capcană cu etaje” 33. Totuşi, putem privi rationalizarea 
suburbană şi într-un mod pozitiv. Spre exemplu, mulţi 
locuitori din Levittown şi-au personalizat casele, astfel 
încât ele nu mai arată la fel de uniformizate ca înainte. Se 
poate vedea acum „cutia Levitt deghizată în conac Tudor, 
cabană elveţiană, hambar olandez din Pennsylvania” 34. 
Alţi observatori au găsit şi multe merite Levittown-ului şi 
suburbiilor. Herbert Gans, de exemplu, îşi încheie studiul 
asupra celui de-al treilea Levittown construit în New 
Jersey susţinând că „indiferent de imperfectiunile lui, in 
Levittown se locuieşte confortabil”. 35 Fie că este aşa sau 
nu, Levittown este, fără îndoială, un spaţiu rationalizat. 

Mansion: casa mare, vilă (n.tr.). 

Centrele comerciale: mall-izarea Americii 

O alta componenta a societatii rationalizate a carei 
dezvoltare a fost stimulata de dezvoltarea automobilelor si 
de construirea de case in suburbii este centrul comercial 
de sine statator, mall-ul.36 Centrul comercial modern are 
ca inaintasi Galeria Vittorio Emanuele din Milano 
(terminata in 1877) si primul centru comercial in aer liber 


din Statele Unite (construit în 1916). Primul mall adevărat 
a fost Centrul South-dale din Edina, Minnesota, care s-a 
deschis în 1956, nu cu mult după deschiderea primului 
restaurant McDonald'e-a lui Ray Kroc. Astăzi există zeci de 
mii de mall-uri în America, frecventate în fiecare lună de 
sute de milioane de cumpărători. Cel mai mare mall 
modern, The Mall of America, s-a deschis în 1992 pe 
şoseaua dintre Edina şi Bloomington, Minnesota; acesta 
cuprinde patru supermarketuri, 400 de magazine 
specializate (multe dintre ele făcând parte din reţele de 
magazine) şi un parc de distractii.37 

Mall-urile şi reţelele McDonaldizate se completează 
fericit unele pe celelalte. Pe de altă parte, mall-urile 
asigură spaţii previzibile, uniforme şi profitabile pentru 
astfel de reţele. Atunci când se construieşte un nou centru, 
diferitele reţele concurează pentru a câştiga un spaţiu 
comercial. Pe de altă parte, cele mai multe mall-uri au mult 
spaţiu de închiriat şi nu ar putea exista daca nu ar fi 
reţelele comerciale. Produse simultane ale epocii 
automobilului, mall-urile şi reţelele comerciale se susţin 
unele pe celelalte, amplificând McDonaldizarea. 

În mod ironic, mall-urile au devenit astăzi un fel de 
centru comunitar atât pentru tineri cât şi pentru bătrâni. 
Mulţi oameni în vârstă folosesc mall-urile atât ca locuri 
pentru cumpărături, cât şi pentru socializare. Adolescentii 
se înghesuie aici după orele de şcoală şi la sfârşit de 
săptămână în căutarea contactelor sociale, a distractiilor 
de masă şi a ultimei mode. Deoarece unii părinţi îşi duc 
copiii la mall „să se joace”, acestea pun la dispoziţie spaţii 
de joacă (fie gratuite, fie aparţinând unor reţele ca 
Discovery Zone), jocuri video si filme gratuite.38 Ca si alte 
fenomene care contribuie la McDonaldizarea societăţii, 
mall-urile se străduiesc să-şi acapareze clienţii din 
momentul în care aceştia se nasc şi vor să-i păstreze până 


când mor. 

William Kowinski afirmă că mall-ul este „culmea 
tuturor visurilor americane, decente sau nebuneşti, 
realizarea, modelul paradisului postbelic".39 Se poate da 
prioritate mall-ului, aşa cum o face Kowinski, şi deci se 
poate susţine teza „mall-izării Americii”. Totuşi, în opinia 
mea, restaurantul fast-food este o forţă cu mult mai multă 
influenţă. Ca şi mall-ul, McDonaldizarea poate fi „şi 
decentă, şi nebună”. 

McDonald's: crearea „fabricii fast-food”. 

In general se considera că Ray Kroc, creatorul 
imperiului McDonald's, este cel care i-a dezvoltat 
principiile raţionale. Totuşi, principiile de bază ale 
restaurantului McDonald s-au fost stabilite de fraţii Mac şi 
Dick McDonald.40 Ei şi-au deschis primul restaurant in 
1937, la Pasadena, California. Activitatea acestuia era 
bazată pe principiile rapiditatii, volumului mare şi preţului 
unic. Pentru a evita haosul, ei le-au oferit clienţilor un 
meniu bine delimitat. In locul unui serviciu personalizat şi 
al tehnicilor tradiţionale de preparare, fraţii McDonald au 
folosit procedeele benzii de asamblare pentru prepararea 
şi servirea mâncării. Intrucat nu necesita bucătari 
calificaţi, „meniul limitat al fraţilor McDonald le-a permis 
să descompună procesul preparării mâncării în operaţii 
simple, repetitive, care puteau fi învăţate rapid chiar de 
către cineva care intra pentru prima dată într-o bucătărie 
comercială”. 41 Ei au fost primii care au folosit în 
restaurante lucrători specializaţi cum ar fi „grataragii”, 
„preparatori de  shake-uri", „prăjitori de cartofi” si 
„ambalatori” (cei care adăugau ,máruntisurile" în burgeri 
şi apoi îi ambalau). Au elaborat regulamente cu ce trebuie 
să facă şi chiar cu ce trebuie să spună angajaţii. Procedând 
astfel, fraţii McDonald au devenit pionierii „fabricii fast- 
food” rationalizate.42 


Nici principiile restaurantului McDonald's şi nici 
ideea de franciză nu au fost inventate de Kroc. Vinderea 
francizelor este un sistem prin care „o firmă mare [...] 
acordă sau vinde unei firme mai mici dreptul de distribuţie 
a produselor sale sau numele afacerii şi obiectul acesteia 
[.]. Deţinătorii de francize, deşi independenţi din punct de 
vedere legal, trebuie să respecte standardele detaliate ale 
activităţii proiectate şi executate de firma-mama”. 43 
Compania Singer Sewing Machine (fabricant de maşini de 
cusut) a fost prima care a folosit vânzarea de francize, 
după Războiul Civil, iar firmele de automobile şi băuturi 
răcoritoare au folosit metoda la începutul secolului XX. 
Până la sfârşitul anilor '30 acest sistem era folosit în 
afacerile de vânzări cu amănuntul cum ar fi Western Auto, 
Rexall Pharmacy şi pieţele de alimente IGA. 

Încă înainte de anii '50 şi de Ray Kroc au existat 
eforturi de a introduce sistemul francizelor în domeniul 
serviciilor alimentare. Primele francize de acest fel au fost 
standurile companiei A & W Root Beer, care au apărut în 
1924. Howard Johnson a început utilizarea acestei metode 
pentru îngheţată şi alte alimente în 1935. Primul magazin 
Dairy Queen s-a deschis în 1944; eforturile de a extinde la 
nivel naţional francizele acestei firme au făcut ca, la 
sfârşitul anului 1948, să apară un lanţ de 2.500 de astfel 
de magazine. Şi alte francize bine cunoscute din domeniul 
alimentar le-au precedat pe cele ale restaurantului 
McDonald's. Big Boy au început la sfârşitul anilor '30, iar 
Burger King (pe atunci Instaburger) şi Kentucky Fried 
Chicken, în 1954. Astfel, primul restaurant McDonald's al 
lui Kroc, deschis pe data de 15 aprilie 1955, a apărut 
relativ târziu pe piaţa afacerilor cu francize, în general, şi 
a celor din domeniul alimentar în special. Dar să nu ne 
grăbim. 

În 1954, când Ray Kroc l-a vizitat pentru prima oară, 


restaurantul McDonald's nu era altceva decât un simplu 
stand care servea drive-in hamburgeri în San Bernardino, 
California. Meniul de bază, abordarea clienţilor şi chiar 
unele tehnici pentru care este faimos astăzi restaurantul 
fuseseră deja create de fraţii McDonald. Deşi acesta era 
deja o senzaţie pe plan local, fraţii McDonald erau 
mulţumiţi ca totul să rămână aşa; le mergea foarte bine şi 
nu aveau ambiţii deosebite, deşi existaseră câteva 
încercări de vindere a francizei. Plin de entuziasm şi 
ambiţie, Kroc a devenit agentul lor pentru vinderea 
francizelor şi a construit imperiul de francize McDonald's, 
impulsionând astfel McDonaldizarea. La început, Kroc a 
lucrat ca partener al fraţilor McDonald, dar după 1961, 
când a cumpărat totul pentru 2, 7 milioane de dolari, a fost 
liber să-şi construiască afacerea cum dorea. 

El a preluat produsele şi tehnicile implementate de 
fraţii McDonald şi le-a combinat cu principiile altor 
francize (de servicii alimentare şi nu numai), cu cele ale 
diferitelor birocratii, ale managementului ştiinţific, precum 
şi ale benzii de asamblare. Geniul lui Kroc a constat în 
faptul că a utilizat aceste idei şi tehnici bine cunoscute în 
domeniul fast-food si, datorită ambitiei sale, le-a 
transformat, prin francize, într-o afacere naţională şi apoi 
internaţională. Deci restaurantul | McDonald's şi 
McDonaldizarea nu reprezintă ceva nou, ci mai degrabă 
punctul culminant al unei serii de procese de rationalizare 
care au avut loc în secolul XX. 

Marea descoperire a lui Kroc a constat în modul în 
care a folosit franciza în cazul restaurantului McDonald's. 
El nu a permis ca, la nivel regional, controlul asupra 
restaurantelor să fie obţinut de un singur deţinător de 
franciză. Alţi vânzători de francize eşuaseră, întrucât 
cumpărătorii acestora deveniseră prea puternici si 
subminau principiile de bază ale companiei-mamă. De 


asemenea, a întărit controlul central şi deci uniformitatea 
în sistem, prin acordarea francizelor numai câte una o dată 
şi doar arareori a încredinţat mai mult de o singură 
franciză aceluiaşi individ. Kroc a obţinut controlul asupra 
proprietăţii detinatorului de franciză şi a profitat de pe 
urma acestuia.44 O altă iniţiativă a lui Kroc a fost aceea 
de a stabili preţul minim al unei francize la 950$. Alţi 
deținători de francize îşi stabiliseră preţuri initiale foarte 
ridicate şi obtinusera foarte multi bani de pe urma 
acestora. Ca urmare, ei şi-au pierdut interesul şi nu au mai 
urmărit ca deţinătorii de franciză să menţină standardele. 
Restaurantul McDonald's şi-a obţinut profiturile nu din 
preţurile iniţiale mari, ci din cei 1, 9% din vânzări pe care 
i-a solicitat de la deţinătorii de francize. Astfel, succesul lui 
Kroc şi al organizaţiei sale depindea de prosperitatea 
deţinătorilor de francize. Acest interes reciproc a fost cea 
mai mare contribuţie a lui Kroc la afacere şi a constituit un 
factor-cheie pentru succesul restaurantului McDonald's şi 
al deţinătorilor de francize, mulţi dintre aceştia devenind 
ei înşişi milionari. 

Deşi Kroc a impus şi a consolidat un sistem uniform, 
el i-a încurajat pe deţinătorii de franciză să vină cu inovaţii 
care să extindă nu numai afacerile lor, dar şi pe cele ale 
sistemului ca întreg. Să luăm ca exemplu inovațiile privind 
produsul. Kroc însuşi nu a fost un inovator al produsului. 
Unul dintre cele mai cunoscute eşecuri ale lui a fost 
Hulaburgerul, o felie de ananas între două bucăţi de 
brânză, introduse într-o chiflă prăjită. Creaţiile de succes 
cum ar fi sandvişul cu peşte, Egg McMuffin si în general 
felurile de mic-dejun de la restaurantul McDonald s-au fost 
ideile deţinătorilor de francize. Astfel, reţeaua McDonald s- 
a ajuns la un echilibru între controlul centralizat şi 
independenţa francizelor. 

Deşi nu a fost un inventator, Kroc a devansat multe 


din procesele care aveau să rationalizeze afacerea fast- 
food.45 A fost (fără să vrea) un apologet al rationalizarii, 


deoarece a susţinut „uniformizarea meniului, 
standardizarea, portiile uniforme, preţurile identice şi 
aceeaşi calitate in toate restaurantele”. Această 


uniformizare i-a permis restaurantului McDonald's să se 
distanteze de concurenţii săi a căror mâncare nu era 
mereu aceeaşi. De asemenea, a preluat conducerea în 
domeniu prin adoptarea unor măsuri cum ar fi impunerea 
unui meniu limitat (la început 10 feluri), standarde dure 
privind conţinutul de grăsime al hamburgerilor, folosirea 
hamburgerilor şi a cartofilor congelati, angajarea unor 
inspectori care să controleze uniformitatea si 
conformitatea produselor cu standardele, înfiinţarea, în 
1961, a primului centru permanent de pregătire, numit 
„Universitatea Hamburger” (care oferă o ,licentá" în 
„hamburgerologie”), şi publicarea, în 1958, a unui manual 
în care era descris modul cum trebuie condusă o 
franciza.47 Acest manual expune majoritatea principiilor 
de conducere a unui restaurant fast-food: 

Indica operatorilor cu precizie cum să facă 
milkshake-urile, hamburgerii şi cartofii prájiti. Specifica 
exact timpul de preparare şi temperatura pentru fiecare 
produs. Stabilea portia standard pentru fiecare produs, 
mergând până la cele câteva grame de ceapă (7 g) care se 
puneau în fiecare compoziţie de hamburger şi la cele 
treizeci şi două de felii de brânză care ies dintr-o jumătate 
de kilogram. Cartofii prăjiţi trebuiau tăiaţi la O, 5 
centimetri grosime în 9, 5 secunde. Definea standardele 
unui control de calitate unic în industria alimentară, 
menţionând că produsele din carne şi cartofii care 
rămâneau mai mult de zece minute în vasul de preparare 
înainte de a fi servite se aruncau. 

..Angajatii care prăjeau [...] erau instruit; să puna 


hamburgerii pe grătar de la stânga la dreapta, formând 
şase rânduri de câte şase portii fiecare. Deoarece primele 
două rânduri erau cele mai îndepărtate de sursa de 
încălzire, li se spunea, aşa cum li se spune şi acum, să 
întoarcă întâi rândul 3, apoi rândul 4, apoi 5 şi 6 înainte de 
a le întoarce pe primele două [s. n.]. 

Este greu de imaginat un sistem mai raţional. 

Concluzie 

Restaurantul McDonald's şi McDonaldizarea nu au 
apărut într-un vid istoric; au existat precursori importanţi, 
care îşi păstrează influenţa şi astăzi. Banda de asamblare, 
managementul ştiinţific şi birocraţia au furnizat principiile 
fundamentale pe care s-au constituit reţelele fast-food. Mai 
mult, aceşti precursori au asigurat baza pe care s-au 
dezvoltat aceste reţele de restaurante fast-food: un număr 
mare de muncitori industriali şi funcţionari care lucrau 
departe de casă, aveau automobile şi se puteau deplasa nu 
numai până şi de la locul de muncă, dar care, în timpul 
liber, vizitau şi mall-urile. 

Restaurantul fast-food a devenit modelul 
rationalitatii. Deşi acesta a adoptat elementele de 
raționalitate utilizate pentru prima oară de către 
precursori, prin acumulare el a făcut un salt în procesul 
rationalizarii. Fata de primele forme ale rationalizarii, 
astazi lucrurile sunt mult mai evidente, ceea ce ne 
indreptateste sa folosim eticheta de McDonaldizare pentru 
a descrie cele mai recente aspecte ale acestui proces. 

Asa cum Max Weber era nelinistit din cauza coliviei 
de fier a rationalitatii, eu intrevad o colivie de fier a 
omniprezentului model al restaurantului fast-food. Pe 
Weber il deranja in special sporirea iraţionalităţii 
rationalitatii, un concept pe care, de altfel, se bazeaza 
aceasta carte. Asa cum se va vedea in capitolele 
urmatoare, teoria lui Weber, adaptata la noile realitati ale 


societăţii McDonaldizate, se potriveşte lumii care se 
prefigurează în zorii secolului XXI. 

3. Eficienta 

Traseele prestabilite şi mâncatul cu mâna 

Dintre cele patru dimensiuni ale McDonaldizării 
eficienţa este probabil cea mai legată de aparenta 
accelerare a ritmului vieţii. In spatele producţiei la timp, a 
serviciilor mai rapide, a activităţilor McDonaldizate, a 
programului încărcat la locul de muncă sau acasă se află 
eficienţa sporită. 

Eficienţa pare un lucru bun. Este evident avantajoasă 
pentru clienţi, care pot obţine mai repede şi cu mai puţin 
efort ceea ce doresc. De asemenea, angajaţii îşi pot realiza 
sarcinile mai rapid şi mai uşor. Directorii şi patronii câştigă 
pentru că se prestează o cantitate mai mare de muncă, 
sunt serviţi mai mulţi clienţi şi se obţin profituri mai mari. 
Dar, aşa cum se întâmplă cu rationalizarea în general şi cu 
fiecare dimensiune a sa în parte, şi în goana după sporirea 
eficienţei apar cazuri de iraţionalitate, adică de 
surprinzătoare ineficienta şi dezumanizare a angajaţilor si 
a clienţilor. 

Eficiența înseamnă alegerea mijloacelor optime 
pentru realizarea unui anumit scop. Totuşi, adevăratul 
mijloc optim pentru atingerea unui scop este numai 
arareori găsit. Oamenii şi organizaţiile sunt împiedicaţi de 
obstacole cum ar fi constrângerile impuse de contextul 
istoric, de resursele financiare, de aspectele 
organizaționale si de limitele naturii umane.1 Fara 
îndoială, organizaţiile continuă eforturile de maximizare, 
sperând că vor fi în stare ca, treptat, să-şi sporească 
eficienţa. 

Într-o societate McDonaldizată, oamenii nu caută 
singuri mijlocul cel mai bun pentru a rezolva o sarcină. Ei 
se bazează pe mijloace descoperite şi institutionalizate 


deja. Astfel, atunci când oamenii încep o nouă muncă nu se 
aşteaptă ca ei să descopere singuri cum să o realizeze mai 
eficient. Ei urmează cursuri special concepute pentru a-i 
învăţa ceea ce s-a descoperit în timp că ar fi modul optim 
de realizare a sarcinii. Ajunşi la locul de muncă, ei pot 
descoperi mici trucuri care să-i ajute să-şi îndeplinească 
sarcina mai eficient, iar astăzi sunt încurajați să transmită 
această informaţie conducerii, astfel încât toţi angajaţii 
care îndeplinesc sarcina respectivă să o poată executa cu 
mai multă eficiență. In acest fel, eficienţa si 
productivitatea vor spori treptat. De fapt, explozia 
economică din anii '90 s-a bazat, în mare parte, pe 
sporirea extraordinară a eficienţei şi productivităţii, care 
au permis o creştere economică în condiţiile unei inflatii 
mici. 

Desi nu restaurantul fast-food este cel care a creat 
nevoia de eficienţă, el a făcut ca aceasta să devină o 
realitate universală. Multe sectoare ale societăţii au 
trebuit să se schimbe pentru a acţiona în maniera eficientă 
cerută de cei obişnuiţi cu traseele prestabilite care duc la 
ghişeul restaurantului fast-food. Nu toate manifestările 
eficienţei pot fi legate direct de influenţa restaurantului 
fast-food. Multe dintre ele l-au precedat şi au ajutat la 
formarea acestuia. Însă au jucat cu toate un rol în 
preocuparea pentru eficienţă stimulată de McDonaldizare. 

In diverse segmente sociale, sporirea eficienţei a 
constituit, în mare măsură, o problema de rationalizare a 
diverselor procese, de simplificare a produselor şi de 
atragere a unor clienţi care să facă treaba pe care înainte 
o făceau angajaţii. 

Optimizarea procesului 

Mai presus de orice, Ray Kroc a fost impresionat de 
eficienţa afacerii fraţilor McDonald's, precum şi de 
posibilitatea de a obţine un profit uriaş pe care o oferea un 


astfel de sistem aplicat unui număr mare de restaurante. 
lată cum descrie Kroc reacţiile sale iniţiale faţă de 
sistemul McDonald's: 

Am fost fascinat de simplitatea şi eficienţa sistemului 
[.]; fiecare etapă în producerea meniului limitat fusese 
descompusă până la esenţa acesteia şi se realiza cu un 
efort minim. Vindeau numai hamburgeri şi cheeseburgeri. 
Hamburgerii erau [.] preparati cu toţii într-un mod identic. 

Dar obsesia lui Kroc pentru procese optimizate a 
precedat descoperirea de către acesta a restaurantului 
McDonald's. Pe vremea când vindea malaxoare, el a fost 
uimit de lipsa de eficienţă a restaurantelor: 

Era ineficienta, pierdere de vreme, bucătari cu 
temperament, serviciu neglijent, iar calitatea mancarii nu 
era niciodata aceeasi. Era nevoie de un produs simplu care 
să se realizeze de la început până la sfârşit într-un proces 
rationalizat [s. n.]. 

Kroc a cochetat si cu alte modalitàti de optimizare a 
restaurantului înainte de a hotări ca modelul de eficienţă 
să fie hamburgerul de la McDonald's: 

S-a gândit întâi la hot dog, dar apoi a renunţat. Erau 
prea multe feluri: cu fulgi de cereale şi făină, cu diverse 
feluri de carne, numai cu carne de vită, kosher. Modul de 
pregătire era în funcţie de varietate. Puteau fi fierti, prájiti, 
rotisati, la grătar etc. Hamburgerul era însă întruchiparea 
simplităţii. Condimentele se adăugau, nu intrau în 
compoziţie; se prepara într-un singur fel: se prăjea.4 

Pentru a spori eficienţa producerii şi  servirii 
hamburgerului, Kroc şi asociaţii săi au experimentat cu 
fiecare componentă a acestuia. De exemplu, au început cu 
chifle parţial tăiate care veneau în cutii de carton. 
Angajaţii pierdeau timp desfăcând cutiile, separând 
chiflele, tăindu-le în două şi îndepărtând hârtiile şi 
cartoanele. Au descoperit că chiflele tăiate complet pe 


jumătate puteau fi folosite mai eficient. Mai mult, chiflele 
erau şi mai eficiente dacă erau separate şi livrate în cutii 
refolosibile. Umplutura de carne s-a bucurat de aceeaşi 
atenţie. De exemplu, hârtia dintre porţii trebuia să fie 
cerată numai atât cât să permită alunecarea rapidă a 
portiilor pe plită. Inovaţiile lui Kroc urmăreau creşterea 
eficienţei: 

Scopul tuturor acestor îmbunătăţiri, pe care l-am 
avut permanent în vedere, a fost acela ca munca 
angajaţilor noştri să fie rapidă şi bine făcută. Au fost 
urmărite şi considerente ca reducerea costului, controlul 
inventarului şi altele, dar acestea au fost în planul al doilea 
comparativ cu detaliul esenţial: ceea ce se întâmplă pe 
plita fumegândă. Acesta era momentul vital de pe banda 
noastră de asamblare |s. n.], iar produsul trebuia să-l 
treacă uşor sau, altfel, întreaga întreprindere se poticnea. 

Industria fast-food: scurtarea timpului dintre 
secreție şi excretie 

Astăzi, restaurantele fast-food îşi prepară mâncarea 
pe un fel de bandă de asamblare formată din oameni 
specializaţi pe diferite operaţii (de exemplu, aşa-numitul 
„dresser” *). Cea mai recentă aplicaţie a benzii de 
asamblare în procesul fast-food este banda transportoare 
de la Burger King; un hamburger crud, congelat, plasat la 
un capăt, trece încet pe banda transportoare care are o 
flacără dedesubt şi ajunge în 94 de secunde la celălalt 
capăt, complet prăjit. Apoi avem sistemul Domino’s: 

Lonnie Lane se pregăteşte să frăgezească aluatul şi 
să-i adauge sosul: frământă şi bate aluatul adăugând 
cantitatea necesară de sos. 

Pune tava deoparte, [.] apoi Victor Luna se 
pregăteşte să ia garniturile. Cutiile sunt aliniate în faţa lui: 
brânză, ardei roşu, ardei gras. [.] Luna le presară peste 
aluat. 


Pune tava pe banda care o transportă printr-un 
cuptor de 3 metri [.] timp de şase minute. 

directorul îi trimite pe şoferii care aşteaptă, iar 
ceilalţi închid cutiile de pizza. 

supraveghetorul, care este şi controlor de calitate. 

O taie cu cuțitul pentru pizza şi o introduce într-o 
cutie care deja poartă o etichetă scoasă de calculator, cu 
adresa clientului.6 

Tehnici similare se folosesc în toată industria fast- 
food. 

Au fost optimizate atât primirea cât şi plecarea 
clienţilor din restaurant. Restaurantul McDonald s-a făcut 
totul pentru „a reduce timpul dintre secreție si excretie” 7. 
Parcările de lângă restaurant oferă acces rapid. Drumul 
până la ghişeu e scurt şi, cu toate că uneori clienţii trebuie 
să stea la coadă, comanda, aducerea portiei şi plata se fac 
rapid. Faţă de alte restaurante, meniul limitat face 
alegerea uşoară (filialele şi bufetele expres au meniuri şi 
mai rationalizate). După obţinerea portiei, sunt numai 
câţiva paşi până la masă, unde începe „experienţa 
dejunului”. Nimic în jur nu îi stimulează pe clienţi să 
zăbovească. Se mănâncă rapid, apoi se adună ambalajul de 

Cel care adaugă garnitura (n.tr.). 

hârtie şi plastic şi se aruncă într-o pubelă alăturată, 
iar clientul se întoarce la maşina sa pentru a se îndrepta 
spre următoarea activitate (adesea tot McDonaldizată). 

Nu cu mulţi ani în urmă, cei care se ocupau de 
restaurantele fast-food au descoperit că ghişeul de servire 
dirve-in eficientiza acest proces. Restaurantul McDonald's 
şi-a deschis primul său ghişeu pentru şoferi în 1975, în 
Oklahoma City. După patru ani, aproape jumătate din 
restaurantele sale aveau un astfel de ghişeu. În locul 
procesului ,laborios" şi  „ineficient” care constă în 
parcarea maşinii, deplasarea la tejghea, aşteptarea la 


coadă, comandă, plată, ducerea mâncării la masă, 
consumarea acesteia şi apoi îndepărtarea resturilor, 
servitul în maşină oferă alternativă optimizată de a trage 
maşina la ghişeul respectiv şi de a pleca cu mâncarea. 
Dacă se doreşte şi mai multă eficienţă se poate mânca şi în 
timpul deplasării. Acest ghişeu este eficient şi pentru 
restaurantul fast-food, nu doar pentru client. Deoarece din 
ce în ce mai mulţi oameni folosesc această modalitate, este 
nevoie de mai puţine spaţii de parcare, de mai puţine mese 
şi mai puţini angajaţi. Mai mult, consumatorii iau resturile 
cu ei şi deci nu mai sunt necesare pubele suplimentare 
pentru gunoi şi nici angajaţi care să le golească periodic. 

Tehnologia modernă duce optimizarea şi mai departe. 
lată o descriere a unora dintre realizările în domeniul 
eficienţei oferite de Taco Bell, într-unul din restaurantele 
sale din California: 

Înăuntru, clienţii, grăbiţi să cumpere taco şi burritos, 
fac comanda direct la calculator. Afară, clienţii din maşini 
urmăresc lista pe un monitor unde, pentru a se evita 
greşelile, le apar comenzile. Apoi plătesc folosind un tub 
pneumatic, ca acelea folosite în tranzacţiile bancare. Când 
ajung la ghişeu, mâncarea şi restul îi aşteaptă deja. Dacă 
şirul de masini devine prea lung, apare un angajat al Taco 
Bell care preia comenzile prin staţie radio.8 

Gătitul acasă (şi fenomenele aferente): „N-am 
timp să gatesc”. 

La începutul anilor '50, zorii erei restaurantului fast- 
food, singura alternativă era pregătirea mâncării acasă, 
din ingrediente cumpărate în prealabil de la diverse 
magazine locale şi de la supermarketuri (care tocmai 
apăreau). Evident, era un mod de pregătire a hranei mai 
eficient decât vânătoarea sau culesul fructelor şi legumelor 
pentru a găti. 

În anii '50 pregătirea hranei a devenit mai eficientă 


prin răspândirea frigiderului şi a maşinii de gătit electrice 
sau cu gaz. Cărţile de bucate şi-au adus o contribuţie 
majoră la gătitul eficient acasă. In loc de a inventa de 
fiecare dată când se pregătea o masă, cel care gătea urma 
o reţetă şi astfel producea mai eficient un fel de mâncare. 

Larga răspândire a congelatorului a dus la creşterea 
producţiei de mâncăruri congelate. Cea mai eficientă 
mâncare congelata a fost (şi continua să fie) „cina TV". 
Congelatoarele pot fi umplute cu astfel de bucate (de 
exemplu, mâncăruri chinezeşti, italiene sau mexicane, 
precum şi o varietate de mâncăruri „americane”) care pot 
fi scoase rapid şi puse în cuptor. Congelatoarele mari 
permit şi alte tipuri de eficienţă, cum ar fi deplasări mai 
rare la piaţă pentru cumpărături mai multe. Când au 
nevoie, oamenii găsesc produsele dorite în congelator. În 
fine, congelatorul permite să se gătească în cantităţi mari 
care apoi pot fi portionate, congelate şi decongelate, 
periodic, pentru masă. 

Odată cu apariţia produselor semipreparate pentru 
microunde, mâncărurile din congelator încep să pară 
ineficiente.9 Cuptorul cu microunde coace mai repede 
decât cuptorul tradiţional şi poate prepara o varietate mai 
mare de mâncăruri. Cel mai important lucru însă este 
faptul că apariţia lui a dus la descoperirea unui număr 
mare de mâncăruri care se prepară la microunde (inclusiv 
supă, pizza, hamburgeri, cartofi prajiti, pui şi floricele), 
care permit o pregătire eficientă a meniului îndrăgit de la 
restaurantul fast-food. De exemplu, una din primele 
mâncăruri la microunde produsă de Hormel a fost o 
varietate de sandvişuri popularizată de restaurantul 
McDonald's şi EggMcMuffin-ul acestuia.10 Asa cum arăta 
un director, „în loc de a lua un sandviş pentru micul dejun 
de la McDonald's poţi să iei unul din congelatorul băcăniei 
de lângă tine”. 11 De fapt, multe companii alimentare au 


angajaţi care cutreieră restaurantele fast-food pentru a 
descoperi idei noi. În orice caz, eficienţa mâncărurilor 
„făcute acasă” rapid pare, cel puţin în anumite privinţe, să 
fie mai mare decât aceea a restaurantului fast-food. În loc 
de a se urca în maşină, de a se deplasa la restaurant şi de 
a se întoarce acasă, oamenii nu trebuie decât să-şi pună 
mâncarea favorită în cuptorul cu microunde. Pe de altă 
parte, eficienţa mâncării pregătite la microunde are de 
suferit pentru că necesită deplasarea prealabilă la 
magazin. 

Supremarketurile sunt pline cu tot felul de produse 
care sporesc eficienţa pentru cei care doresc să „gătească” 
acasă. În loc să urmeze procesul tradiţional, gospodina 
poate folosi amestecuri preambalate pentru a realiza o 
varietate de mâncăruri „de casă”: prăjituri, plăcinte, 
clătite, biscuiţi. Nu mai este necesar amestecatul îndelung 
la cald al fulgilor de cereale: se toarnă pur şi simplu apă 
fierbinte peste conţinutul unui pachet măsurat în prealabil. 
Nici pentru prepararea unei budinci nu mai este nevoie să 
se urmeze procesul tradiţional. Se pot folosi amestecuri 
instant mult mai eficiente ori se pot cumpăra budinci gata 
preparate, de la raioanele de produse lactate din 
supermarket. 

Un produs care câştigă din ce în ce mai mult teren 
este masa completă gata preparată pe care consumatorii o 
pot cumpăra de la supermarket. In drum spre casă, 
oamenii se pot opri şi pot cumpăra toate felurile unei 
mese, pe care o „pregătesc” prin îndepărtarea ambalajului 
- nu mai este necesară niciun fel de preparare. 

Mai recent, au apărut mesele preparate care pot fi 
cumpărate de la reţele ca Boston Market şi Eatzi's, care 
aprovizionează piaţa de „înlocuitori pentru mese”. O 
clientă spunea: „Nu am timp să gătesc. Lucrez toată ziua şi 
mai am şi alte lucruri de făcut, iar masa trebuie să fie 


pregătită repede...” 12 Spre exemplu, restaurantul Eatzi’s 
vinde zilnic 200 de feluri principale şi 1.500 de preparate 
proaspete, toate pregătite în mod tradiţional de bucătari 
specializaţi la şcoli gastronomice. Mesele cuprind o 
varietate de preparate care merge de la paste cu brânză la 
peşte-spadă şi sushi, precum şi sandvişuri şi salate.13 

McDonaldizarea gătitului şi a consumului s-a extins şi 
asupra infloritoarei industrii a regimurilor alimentare. 
Cărţile care promit tot felul de cure rapide de slăbire se 
află în capul listei de best-selleruri. Cura de slăbire este de 
obicei dificilă şi cere timp, de aici atracţia acestor cărţi 
care promit o slăbire rapidă şi simplă. Pentru cei care ţin 
regim - şi mulţi oameni sunt la regim mai mult sau mai 
puţin permanent - a fost raţionalizată prepararea 
mâncărurilor cu conţinut redus de calorii. În loc de a 
pregăti meniuri de regim tradiţionale, se pot cumpăra 
diverse mâncăruri de regim congelate şi/sau pentru 
microunde. Cei care nu doresc să se supună acestui proces 
ineficient de a consuma mâncăruri de regim pot să-şi 
„prepare” şi să consume produse cum ar fi shake-uri de 
regim (de exemplu, Slim-Fast) care se pregătesc şi se 
consumă în câteva secunde. Cei care doresc o şi mai mare 
eficienţă au la dispoziţie pastile pentru reducerea greutăţii 
- ,fen-phen”, acum interzise, şi altele. 

Nevoia de eficienţă s-a făcut simțită şi în acest 
domeniu, ceea ce a dus la dezvoltarea unor centre 
specializate, ca Jenny Craig şi  Nutri/Sistem.14 
Nutri/Sistem vinde la un preţ substantial alimente 
dietetice congelate, deshidratate şi preamba-late. Punctul 
culminant al optimizării gătitului constă în faptul că tot 
ceea ce trebuie făcut este să se adauge apă. Alimentele 
deshidratate şi congelate sunt convenabile şi pentru 
Nutri/Sistem, deoarece ele pot fi ambalate, transportate şi 
depozitate într-un mod eficient. 


Vizitele periodice la un centru Nutri/Sistem ale celor 
care ţin regim sunt şi ele optimizate. Un terapeut are la 
dispoziţie zece minute pentru fiecare client. In acest scurt 
răgaz, clientul este cântărit, măsurat, i se ia tensiunea, i se 
pun întrebări de rutină, se completează o fişă, iar timpul 
care mai rămâne este dedicat „rezolvării problemei”. Dacă 
aceste discuţii depăşesc cele zece minute alocate şi alţi 
clienţi aşteaptă, receptionerul îl sună pe terapeut. 
Terapeutii isi  însuşesc tehnicile la Universitatea 
Nutri/Sistem, unde, după o săptămână (nu ani întregi de 
pregătire, ineficienti), primesc atestarea si diploma UNS. 

Cumpărăturile: crearea unor maşini de vândut 
din ce în ce mai eficiente 

Cumpărarea de bunuri şi servicii, nu numai 
alimentare, a fost şi ea optimizată. Centrele comerciale 
sunt un loc mult mai eficient pentru cumpărături decât 
magazinele specializate, dispersate în oraş sau suburbii. 
Mall-ul sporeşte eficienţa cumpărăturilor punând o gamă 
variată de magazine universale şi specializate sub un 
singur acoperis.15 Din punctul de vedere al costurilor, 
este eficient pentru vânzătorii cu amănuntul, deoarece 
este un conglomerat de magazine care atrage mulţimi de 
oameni („sinergia mall-ului”). Este eficient si pentru 
clienţi, deoarece făcând un singur drum poţi vizita 
numeroase magazine, poţi lua masa la un „centru 
alimentar” (probabil populat de multe reţele fast-food), 
poţi vedea un film, poţi bea ceva ori poţi merge la o sală de 
sport sau la un centru pentru diete. 

Stimularea eficienţei cumpărăturilor nu se întâlneşte 
numai la mall. 7-Eleven şi clonele acestuia (de exemplu, 
Circle K, AM/P Şi Wawa) au devenit minimarketuri unde 
poţi cumpăra din maşină. Pentru cei care au nevoie de 
numai câteva produse este mult mai eficient (deşi mult mai 
scump) să viziteze un magazin foarte optimizat, precum 7- 


Eleven, decât să meargă la un supermarket. Nu este 
nevoie să laşi maşina într-o parcare uriaşă, să iei un tichet, 
să cauţi articolele necesare printre sute de rafturi, să 
aştepţi la coadă la casă şi apoi să duci cumpărăturile 
înapoi la maşina parcată destul de departe. La reţeaua 7- 
Eleven clienţii pot parca chiar în faţa magazinului şi pot 
descoperi rapid produsele de care au nevoie. Ca şi în cazul 
restaurantului fast-food care oferă un meniu bine 
delimitat, reţeaua 7-Eleven a încercat să-şi umple rafturile 
cu o gamă limitată de produse solicitate în mod obişnuit: 
pâine, lapte, ţigări, aspirină, chiar aparate video, precum 
şi produse de autoservire, cum ar fi crenvurştii, cafeaua 
fierbinte, sandvisurile la microunde şi băuturile 
răcoritoare. Eficienţa acestei reţele se datorează faptului 
că de obicei vinde o singură marcă din fiecare produs. 

Dacă doreşte produse mai variate, clientul trebuie să 
se deplaseze la relativ ineficientul supermarket. Sa 
observăm, totuşi, că şi supremarketurile au încercat să 
eficientizeze cumpărăturile institutionalizand limita celor 
10 articole la unele case de marcat, neacceptarea cecurilor 
la altele pentru clienţii care, altfel, ar merge la magazinele 
cu preţuri mai mici. 

Cei care consideră că nu au timp să meargă la mall 
pot să-şi facă cumpărăturile confortabil de acasă, utilizând 
cataloage de produse (de exemplu L.L. Bean sau Land’s 
End).16 O altă posibilitate o constituie teleshoppingul, 
deşi acest lucru poate să însemne multe ore în faţa 
televizorului. Prin faţa ochilor telespectatorului defilează 
diverse produse pe care le poate cumpăra dând pur şi 
simplu un telefon şi plătind un preţ convenabil. Eficienţa 
cumpărăturilor după catalog şi prin teleshopping a sporit 
şi mai mult odată cu dezvoltarea sistemelor de livrare cum 
ar fi Federal Express. 

Internetul a sporit şi el în mare măsură eficienţa 


cumpărăturilor. De exemplu, în loc să mergi la o librărie 
sau să te plimbi de la o librărie la alta, poţi accesa 
Amazon.com şi ai la îndemână o ofertă cu milioane de 
titluri. După alegerea şi comandarea cărţilor dorite, nu ai 
altceva de făcut decât să aştepţi ca ele să-ţi fie aduse 
acasă. Una dintre ultimele noutăţi în domeniu este 
„farmacia virtuală”, care permite obţinerea unei reţete 
fără a consulta medicul sau prin „consultaţii online”. 17 

Un aspect deseori neglijat al cumparaturilor 
electronice prin Internet este faptul că ele pot fi făcute si 
în timpul orelor de program.18 Deşi patronii consideră 
probabil că acest tip de cumpărături afectează negativ 
eficienţa | angajaţilor, din perspectiva angajatului- 
consumator aceasta activitate este foarte eficientă. 
Desigur, eficientizarea cumpărăturilor prin Internet nu s-a 
încheiat încă. Se urmăreşte îmbunătăţirea posibilităţilor de 
căutare automată pe Web a anumitor produse, la cele mai 
mici preţuri şi cu cea mai rapidă livrare.19 De exemplu, 
Miss Boo de la Boo.com va căuta articole de sport de la 
peste 20 de furnizori, printre care Cosmic Girl, North Face 
şi Puma.20 

Toate tipurile de cumpărături, în special cele de la 
furnizori aflaţi la mare distanţă, au devenit şi mai eficiente 
odată cu răspândirea pe scară largă a cărţii de credit. 
Cumpărătorii nu mai trebuie să meargă la bancă pentru 
bani. Pot chiar să facă cumpărături în străinătate fără să 
deţină moneda ţării respective. Deşi s-ar putea ca plata 
cash să fie mai eficientă, unii vânzători par surprinşi sau 
chiar suspicioşi când se fac astfel de plăţi. Cărţile de credit 
sunt, cu siguranţă, un mod de plată mai eficient decât 
scrierea cecurilor, care este însoţită de prezentarea mai 
multor acte de identitate. 

Cartea de credit a McDonaldizat şi procesul de 
obţinere a creditului.21 În trecut, pentru obţinerea unui 


credit erau necesare demersuri îndelungate şi complicate. 
Acum, companiile de cărţi de credit au optimizat procesul, 
mergând până acolo încât trimit scrisori la milioane de 
oameni, anuntandu-i că le-a fost aprobat din oficiu un 
credit. Astfel, solicitantii nu mai trebuie să facă aproape 
nimic pentru a obţine o linie de credit care se ridică la sute 
de dolari sau, adesea, la mai multe mii de dolari. Aceasta 
înseamnă eficienţă, chiar şi din punctul de vedere al 
clientului. Companiile de cărţi de credit consideră că 
acesta este un mijloc eficient de a recruta un număr mare 
de potenţiali debitori, care vor plăti dobânzi enorme 
pentru dreptul de a avea un cont. 

Învăţământul universitar:  bifati răspunsul 
corect 

Sistemul de învăţământ, în special cel universitar 
(poreclit acum „Mcuniversity” 22), oferă multe exemple de 
presiuni exercitate pentru obţinerea eficienţei. Un astfel 
de exemplu îl constituie examenul grilă, cu multiple 
variante de răspuns. În trecut, studenţii erau ascultați 
individual de către profesori. Era, probabil, o modalitate 
optimă de a afla ce ştiu studenţii, dar reprezenta un 
consum mare de muncă şi era ineficientă. Mai târziu s-a 
utilizat examenul eseu. Deşi notarea eseurilor a fost mai 
eficientă decât examinarea orală, individuală, metoda 
continua să fie ineficientă şi necesita timp. La examenul 
grilă, evaluarea era rapidă. De fapt, o puteau face şi 
asistenții, totul devenind mult mai eficient pentru profesor. 
Acum, examenele pe calculator eficientizează activitatea 
atât pentru asistenţi, cât şi pentru profesori. Oferă 
avantaje chiar şi studenților: uşurează studiul şi 
diminuează efectul subiectivitatii în procesul evaluării. 

Alte inovaţii din domeniul academic optimizează şi 
mai mult procesul din învăţământ. Chiar şi în cazul 
examenului prin test grilă, profesorului îi revine încă 


sarcina de a compune setul de întrebări necesar. Cel puţin 
o parte dintre acestea trebuie să fie schimbate în fiecare 
semestru, pentru că studenţii ar putea intra în posesia 
întrebărilor de la examenele precedente. Pentru a uşura 
această sarcină, editorii de manuale le oferă profesorilor 
(gratuit) culegeri de întrebări cu multiple variante de 
răspuns, care însoțesc manualele folosite în clasă. Cu toate 
acestea, profesorul trebuie să transcrie întrebările ori să 
ceară ca acestea să-i fie transcrise. Recent, aceste 
întrebări au început să fie livrate pe dischete. Acum 
profesorul nu mai are altceva de făcut decât să aleagă 
întrebările dorite, iar restul este făcut de imprimantă. O 
altă realizare o constituie programele de calculator pentru 
corectarea eseurilor şi lucrărilor semestriale.23 Astfel, în 
curând, profesorii vor putea da teme tradiţionale fără a 
diminua eficienţa acestor activităţi. Datorită acestor 
progrese, profesorii nu mai au prea multe de făcut pentru 
examene, câştigând timp pentru activităţi pe care ei (dar 
nu şi studenţii) le preţuiesc în mod deosebit: scrisul şi 
munca de cercetare. 

Editorii au asigurat şi alte servicii de optimizare a 
predării pentru acei profesori care optează pentru 
manualele lor. Profesorul poate primi materiale 
suplimentare pe care să le folosească la ore: schiţe de 
cursuri, simulări pe calculator, subiecte pentru discuţii, 
casete video, filme, chiar idei pentru profesorii asociaţi şi 
pentru proiectele studenţilor. Profesorii care decid să 
folosească toate aceste materiale nu mai au nimic sau doar 
foarte puţin de făcut pentru pregătirea cursurilor. 

Am participat la un exemplu excelent de optimizare a 
învăţământului universitar - cărţi la comandă.24 Pentru un 
manual la comandă, editorul angajează diverşi autori care 
să scrie capitole pe anumite subiecte. Profesorul interesat 
să folosească manualul la clasă primeşte o listă cu 


capitolele. El poate alege orice set de capitole, care pot fi 
puse în orice ordine. Astfel, apare o carte la comandă, 
tipărită în atâtea exemplare câte sunt necesare pentru o 
clasă. Acest lucru a devenit posibil datorită dezvoltării 
tehnologiei calculatoarelor şi a imprimantelor rapide. 

Manualele la comandă sunt mai eficiente decât cele 
tradiţionale din cel puţin trei motive: 

1. Scrierea fiecărui capitol de către un specialist 
optimizează procesul, întrucât, astfel, elaborarea necesită 
numai câteva săptămâni sau luni de muncă. Dacă un 
singur specialist le-ar scrie pe toate, i-ar trebui ani de zile. 

2. Deoarece conţine numai subiectele care vor fi 
studiate, manualul la comandă va avea mai puţine capitole 
decât unul tradiţional. 

3. Capitolele pot fi alternate şi combinate, obtinandu- 
se manuale pentru diverse cursuri, iar subcapitole ale 
aceloraşi capitole pot fi şi ele utilizate la diferite alte 
cursuri. 

In sfârşit, trebuie să mai amintim inca un aspect al 
eficienţei în domeniul academic: dezvoltarea unui tip 
relativ nou de servicii în campusurile universitare. Contra 
cost, studenţilor li se asigură note de curs de către 
instructori, asistenţi sau de către studenţii foarte buni. A 
dispărut activitatea ineficientă de a lua notițe, de fapt, 
participarea ineficientă la ore. Studenţii au timp să 
desfăşoare alte activităţi mai importante, cum ar fi 
răsfoirea revistelor academice în bibliotecă sau urmărirea 
serialelor TV. 

Serviciile medicale: doctori la pachet 

S-ar putea presupune că medicina modernă este 
imună la această ofensivă a eficienţei şi, în general, 
invulnerabilă la rationalizare.25 Cu toate acestea, si 
medicina a fost McDonaldizată. De fapt, există exemple de 
ceea ce am putea numi „medicina pe bandă rulantă”. Un 


exemplu este doctorul Denton Cooly (al cărui fetiş este 
,eficienta"), care şi-a câştigat renumele international 
datorită raţionalizării unor operaţii delicate pe cord într-o 
„fabrică de chirurgie pe cord” care funcţiona „cu precizia 
unei benzi de asamblare”.2 Şi mai frapantă este descrierea 
Institutului de Cercetare şi Microchirurgie Oftalmologică 
din Moscova: 

În multe privinţe scena aminteşte de o fabrică 
modernă. O bandă rulantă ce trece în linişte prin cinci 
puncte de lucru, oprindu-se periodic, ca apoi să pornească 
din nou. La fiecare punct se află câte un muncitor cu 
mască sterilă şi salopetă. Aceşti muncitori au numai trei 
minute pentru a-şi realiza sarcina înainte ca banda să se 
pună în mişcare; ei fac câte 20 de piese pe oră. 

Toate celelalte aspecte sunt foarte neobişnuite: 
muncitorii sunt chirurgi oftalmologi, iar banda transportă 
pacienţi întinşi pe o targa. Iată [...] cum se aplică metodele 
lui Henry Ford în practica medicală [.]; „o fabrică de 
producere a oamenilor cu vedere bună”. 

Astfel de benzi de asamblare nu sunt încă ceva 
obişnuit în medicină, dar probabil vor deveni în următorii 
ani. 

Poate că cel mai bun exemplu al sporirii eficienţei în 
practica medicală din Statele Unite şi al răspândirii 
McDonaldizării îl constituie creşterea numărului centrelor 
ambulatorii de urgenţă sau de chirurgie. Aceşti asa-numiti 
„McDoctors” sau „doctori la pachet” ajută pacienţii care 
doresc să-şi rezolve problemele cu maximă eficienţă. 
Fiecare centru rezolvă un număr limitat de probleme 
minore, dar cu foarte mare rapiditate. Desigur că un 
pacient cu o rană nu poate fi suturat cu aceeaşi eficienţă 
cu care este servit un client care doreşte un hamburger, 
dar în ambele activităţi se întâlnesc multe principii 
asemănătoare. De exemplu, este mai eficient pentru 


pacient să vină fără programare decât să se programeze la 
un medic obişnuit şi să aştepte până îi vine rândul. Pentru 
o urgenţă uşoară este mai eficient să mergi la McDoctors 
decât să strabati labirintul unui spital de urgenţă. Spitalele 
rezolvă probleme serioase. Pentru ele eficienţa nu este o 
regulă, deşi unele spitale folosesc deja medici şi echipe de 
medici specializaţi in urgente. 

Din punctul de vedere al organizării, un cabinet 
McDoctors poate fi condus mai eficient decât un cabinet 
dintr-un spital de urgenţă. Aceşti doctori pot fi mai 
eficienţi decât cabinetele medicale private, deoarece 
organizarea lor nu permite tocmai ceea ce aşteptată 
pacienţii de la medicul particular, adică personalizarea 
actului medical (şi deci ineficienta). 

Distracţia: evacuarea eficientă a oamenilor (şi a 
gunoiului) 

Odată cu apariţia casetelor video şi a centrelor de 
închiriat casete, mulţi oameni nu mai consideră că este 
eficient să se deplaseze la cinematograf pentru a vedea un 
film. Un film sau mai multe pot fi acum văzute stând acasă. 
Cei care doresc mai multă eficienţă pot cumpăra noile 
televizoare care le permit spectatorilor să urmărească un 
film video si, în acelaşi timp, într-o insertie pe ecran, 
spectacolul TV favorit. 

În mod previzibil, Blockbuster, cea mai mare firmă de 
închiriat casete din Statele Unite, „se consideră un 
McDonald's al afacerii video” 28. Primul centru s-a deschis 
în 1985, iar astăzi firma deţine în Statele Unite peste 4.500 
de magazine de casete video şi 398 de magazine care vând 
muzică. 

Totuşi, această afacere se confruntă deja cu pericolul 
de a fi înlocuită de alternative si mai eficiente cum ar fi 
ofertele de vizionare contra cost (pay-per-view) ale multor 
companii de televiziune prin cablu. În loc să se mai 


deplaseze la centrul de închiriat casete, oamenii selectează 
canalul potrivit şi apoi pot telefona companiei de 
televiziune prin cablu. Antenele parabolice permit accesul 
la o şi mai mare varietate de oferte: multe canale de filme 
şi opţiuni pay-per-view. Aflate încă în stadiu experimental, 
s-ar putea ca într-o zi sistemele video la comandă să 
permită lansarea de comenzi din fotoliu pentru orice film 
aflat în videoteca firmei de televiziune prin cablu.29 Un 
client al unui centru de închiriere a casetelor video afirma: 
„Aş comanda filme video din fotoliu, fără să mai vin să le 
iau de aici şi să le duc înapoi mâine, lucru care mă 
deranjează”. 30 

Şi lectura devine din ce în ce mai optimizată. Cărţile 
audio (pe bandă) sunt o industrie de două miliarde de 
dolari pe an, care înregistrează o rată anuală de creştere 
de 30%.31 Cărţile audio permit şi desfăşurarea simultană 
a altor activităţi: navetă, plimbare, jogging sau urmărirea 
evenimentelor sportive la televizor, cu sunetul oprit, în 
timp ce se ascultă cartea. O companie s-a specializat în 
închirierea acestor cărţi şoferilor de camioane, care pot 
asculta în timp ce conduc.32 Camionagii pot închiria 
cărţile de la un centru, înapoindu-le la următorul centru de 
pe şosea. Cracker Barrel, o reţea naţională de restaurante, 
oferă astfel de servicii tuturor şoferilor (trei sferturi din cei 
care ascultă cărţi audio le ascultă în maşină).33 Şoferii pot 
închiria o carte într-un restaurant şi apoi să o înapoieze în 
altul, aflat, probabil, trei state mai departe. Cu toate 
acestea, descărcarea cărţilor audio de pe Web elimină 
ineficienta legată de împrumutul şi restituirea casetelor. 34 
Atunci când cărţile sunt înregistrate pe bandă în versiune 
prescurtată, se produce o nouă optimizare. A trecut 
vremea când „se pierdea timpul” ascultând părţile 
„nesemnificative” ale romanului. Cu prescurtări lipsite de 
prejudecăţi, Război şi pace poate fi ascultat la o singură 


audiere a benzii, în timp ce se fac, să zicem, exerciţii fizice. 

Un alt tip de eficienţă din domeniul entertainment- 
ului îl reprezintă sistemul pus la punct de parcurile de 
distracţii, în special Disneyland şi Walt Disney World.35 O 
reţea vastă de autostrăzi şi şosele aduce zilnic mii de 
maşini la locurile de parcare din apropierea acestora. 
După ce conducătorilor auto (adesea îndrumați prin radio) 
li s-au găsit locuri de parcare, vin autobuzele spre a-i duce 
la porţile parcului. O dată ajunşi în parc, aceştia intră într- 
un şuvoi de oameni, care este de fapt chiar o bandă 
rulantă care îi poartă de la o distracţie la alta. Când ajung 
la un loc de distracţie, se trezesc într-un mijloc de 
transport - maşină, barcă, submarin, avion, rachetă sau 
covor rulant - care îi plimbă prin interiorul acestuia şi îi 
scoate afară cât se poate de rapid. Viteza cu care se mişcă 
de la un obiectiv la altul le imbogateste experienţa, dar le 
şi reduce posibilitatea de a se îndoi de „realitatea” a ceea 
ce văd. Deseori ei nici nu sunt siguri de ceea ce au văzut, 
deşi le pare atractiv. 

Disney World a devenit victima propriului succes: 
chiar şi sistemele lui deosebit de eficiente nu reuşesc să 
facă faţă mulţimii care descinde în parc în plin sezon, 
astfel încât la cele mai multe puncte de atracţie vizitatorii 
aşteaptă la cozi interminabile. Aşteptarea ar fi şi mai lungă 
dacă n-ar exista eficienţa cu care Disney World 
prelucrează oamenii. 

Oamenii nu sunt singurul lucru pe care Disney World 
trebuie să-l prelucreze  eficient.36 Mulțimea care 
frecventează aceste parcuri mănâncă foarte mult (în 
special produse fast-food, care se mănâncă cu mâna) şi, 
astfel, apare o cantitate enormă de gunoi. Dacă Disney 
World s-ar baza numai pe pubelele care se golesc la 
sfârşitul zilei, recipientele ar deveni insuficiente. Pentru a 
preveni acest lucru (şi el trebuie prevenit, deoarece 


curăţenia - unii ar spune chiar aseptică - este o 
componentă-cheie a lumii McDonaldizate şi în special a lui 
Disney World), cete de angajaţi mătură, strâng şi 
îndepărtează permanent gunoiul. Să luăm un exemplu 
particular: la închiderea paradei nocturne la Disney World, 
măturătorii curăţă orice gunoi sau mizerie rămasă de la 
animale, îndepărtând în câteva minute orice urmă a 
paradei care tocmai a trecut. Disney World are un sistem 
sofisticat de tuburi subterane. Pubelele sunt golite în acest 
sistem, gunoiul fiind evacuat cu aproximativ 60 de mile pe 
oră spre o centrală unde, departe de privirile vizitatorilor, 
este distrus. Disney World este o „lume fermecată” din mai 
multe puncte de vedere. lată o comparaţie între unul 
dintre parcurile de distracţii moderne, foarte rationalizate, 
Busch Garden, şi un bâlci tradiţional cum ar fi Coney 
Island: 

Au dispărut drumul prăfos, vocea ademenitoare a 
precupetilor, agitația tipatoare şi ieftină, chemarea 
stridentă sugerată de mii de luminite galbene clipind in 
beznă. În locul lor se află o suprafaţă vastă, delimitată, la 
fel de complexă ca un orăşel, dar care are o eficienţă [s. n.] 
pe care nu o au multe oraşe, indiferent de mărime.37 

Alte scene: optimizarea relaţiilor, chiar şi cu 
Papa 

Cluburile moderne pentru menţinerea sănătăţii, care 
fac parte din reţele ca Holiday Spas, sunt un exemplu 
semnificativ de eficienta.38 Ele oferă tot ceea ce este 
necesar pentru a slăbi şi a te menţine în formă: aparate 
pentru exerciţii, pistă rulantă şi bazin. Aparatele sunt 
foarte specializate, astfel încât clienţii să-şi poată antrena 
numai anumite grupe de muşchi. Spre exemplu, aparatele 
pentru alergat şi urcat (Stair Master) menţin sistemul 
cardio-vascular, în timp ce diverse aparate de ridicat 
greutăţi cresc forţa şi masa altor grupe de muşchi. O altă 


trăsătură asociată eficienţei acestor aparate este faptul că 
în timp ce exersează oamenii pot face şi altceva. Spre 
exemplu, multe cluburi au televizoare în sălile de 
gimnastică. Cel care exersează poate citi, asculta muzică 
sau o carte audio (probabil prescurtată). Toate acestea 
sunt oferite în mediul steril asociat, adesea, cu 
McDonaldizarea.39 

Găsim din abundență şi alte exemple de rationalizare 
pentru sporirea eficienţei. Bancomatele rationalizeaza 
operaţiunile bancare atât pentru clienţi cât şi pentru 
bănci; există chioscuri speciale care eficientizeaza 
developarea filmelor. La benzinărie, clienţii introduc cartea 
de credit la pompă şi, automat, li se taxează suma 
respectivă. În final îşi iau cartea de credit fără ca cineva de 
la benzinărie să fi intrat în contact cu ei sau să fi făcut 
ceva pentru ei. Mai nou, un emiţător ataşat la breloc sau 
plasat pe geamul din spate al maşinii comunică direct cu 
pompa prin semnale radio. Când maşina se apropie, se 
activează pompa şi cartea de credit a şoferului este taxată 
automat. 

Chiar şi religia a fost optimizată, prin intermediul 
unor inovaţii cum ar fi bisericile în care slujba se 
urmăreşte din maşină sau programele religioase 
televizate.40 În 1985, Vaticanul a anunţat că indulgentele 
pot fi obţinute de credincioşii catolici la binecuvântarea 
anuală de Crăciun a Papei transmisă la radio şi televizor. 
Înainte, catolicii trebuia să recurgă la o activitate mult mai 
puţin eficientă: să meargă la Roma pentru binecuvântarea 
de Crăciun şi să manifeste „atitudinea şi intenţia cuvenite” 
pentru a primi, personal, indulgenta.4 1 

Optimizarea este o caracteristică definitorie a 
Internetului. Motoare de căutare ca Yahoo!, Hotbot şi Euro 
Seek fac acum ceea ce înainte făceau utilizatorii de 
calculatoare.42 La început, obţinerea informaţiei dorite pe 


Internet era dificilă şi presupunea cunoaşterea unor 
programe. Acum, singurul lucru pe care trebuie să îl facă 
un utilizator este să acceseze motorul de căutare şi să 
tasteze subiectul dorit. A avut loc un proces de 
decalificare. Abilităţi pe care înainte le avea numai 
utilizatorul sunt acum încorporate sistemului. De 
asemenea, există activităţi care pot fi realizate acum prin 
Internet - cum ar fi campaniile politice43, simpozioanele 
medicale44, cercetarea pentru studenti45, chiar şi 
poveştile de dragoste46 - şi care sunt mai eficiente astfel. 
E-mail-ul este, evident, optimizat în comparaţie cu poşta 
obişnuită.417 Nu mai este nevoie să scriem o scrisoare, să o 
punem în plic, să lipim plicul şi apoi timbrul, să ducem 
plicul la poştă şi apoi să aşteptăm zile sau săptămâni 
întregi răspunsul. Câteva apăsări pe taste şi un click sunt 
suficiente. Răspunsurile sosesc aproape instantaneu. 
Avantaje asemănătoare au şi felicitările electronice pentru 
zile de naştere, aniversări, sărbători etc.48 

Simplificarea produsului 

S-a câştigat mult în eficienţă prin rationalizarea 
diverselor procese. Însă un alt mod de a spori eficienţa 
este simplificarea produsului. Să analizăm mâncărurile 
servite în restaurantele fast-food. Nu mai este nevoie să 
spun că retetele sofisticate nu sunt caracteristice acestor 
restaurante. Produsele principale ale acestei industrii sunt 
mâncărurile care au nevoie de puţine ingrediente, se 
prepară, se servesc şi se mă-nâncă rapid. De fapt, 
restaurantele fast-food servesc în general feluri care se pot 
mânca cu mana (,fingerfooda). Hamburgeri, cartofi prájiti, 
pui fript, pizza, taco, toate acestea sunt finger foods. 

De-a lungul anilor multe inovaţii au sporit substanţial 
numărul şi tipurile de astfel de mâncăruri. Egg McMuffin 
este un mic-dejun complet - ou, şuncă, brioşă englezească, 
combinate într-un sandviş. E mai eficient să consumi un 


astfel de sandviş decât să stai jos şi să mănânci cu 
furculita şi cuțitul o farfurie plină cu ouă, şuncă şi pâine 
prăjită. Chicken McNugget, probabil cea mai recentă 
mâncare de acest fel, demonstrează faptul că, din punctul 
de vedere al firmei McDonald's, puiul este ineficient. 
Oasele, cartilagiile şi pielea - neajunsuri pentru un consum 
eficient - au fost eliminate din Chicken McNugget. 
Consumatorii pot sa arunce rapid in gura bucatile de pui 
de marimea unui dumicat, in timp ce conduc. Daca ar 
putea, marii producatori de carne de pasare ar realiza un 
pui mai eficient pentru consum, fara oase, cartilagii si 
piele.49 Restaurantul McDonald’s ofera, de asemenea, o 
placinta care, avand umplutura complet acoperita cu aluat, 
poate fi mâncată ca un sandvis. 

Numarul limitat de optiuni stimuleaza eficienta intr- 
un restaurant fast-food. McDonald’s nu ofera placinta cu 
carne (cel putin nu inca), iar Taco Bell nu ofera preparate 
din pui. Indiferent ce sustin ele, restaurantele fast-food 
sunt departe de restaurantele cu servire completa sau de 
vechile expresuri care ofereau o larga varietate de 
mancaruri. 

Reclama ,Facem totul cum doriti dumneavoastra” 
presupune ca acest lant răspunde oricărei comenzi 
speciale. Insă vai de consumatorul care doreşte să 
comande ceva deosebit în restaurantul fast-food. Întrucât 
eficienţa acestora îşi are originea în faptul că întotdeauna 
procedează într-un singur fel - în felul lor -, ultimul lucru 
pe care l-ar face restaurantul fast-food ar fi să facă cum 
vrei tu. Ham-burgerul obişnuit este de obicei atât de 
subţire încât nu poate fi pregătit decât într-un singur fel - 
bine prăjit. Hamburgerii mai mari (de exemplu, Quarter- 
Pounder, de la McDonald's) se prepară arareori, iar 
restaurantul fast-food preferă, pentru eficienţă (şi probabil 
din raţiuni de sănătate), ca aceştia să fie pregătiţi într-un 


singur mod. Clienţii care au îndrăzneala să ceară un 
burger special sau cartofi mai prajiti se vor satura 
asteptand un produs atat de ,,exotic”. Putini clienti doresc 
sa faca acest lucru, pentru ca astfel se pierde avantajul 
esenţial al  frecventàrii restaurantului fast-food - 
rapiditatea şi eficienţa. Numărul limitat de feluri din meniu 
permite aprovizionarea cu alimente şi livrarea 
mâncărurilor în mod eficient. In concluzie, ceea ce Henry 
Ford a spus odată despre maşini - „Orice client poate avea 
o maşină de orice culoare doreşte atâta timp cât este 
neagră” - a fost extins şi la hamburgeri.50 

Nu numai mâncarea, ci şi alte produse au fost 
simplificate în numele eficienței. AAMCO Transmissions se 
ocupă în primul rând de transmisiuni, iar Midas Muffler se 
limitează în mare măsură la instalarea de tobe de 
eşapament. In cele 9.000 de birouri ale sale, H & R Block 
efectuează milioane de operațiuni simple de încasare a 
impozitelor. Deoarece foloseşte mulți angajați cu normă 
redusă şi sezonieri şi nu oferă întreaga gamă de servicii 
financiare si fiscale pe care le prestează un expert 
contabil, acesta nu este, în mod cert, locul potrivit pentru 
completarea unor fişe fiscale complicate.51 Cabinetele 
„McDentist” pot fi utile pentru intervenţii simple, dar nu se 
poate apela la ele pentru cimentarea canalelor, de 
exemplu. Centrele Pearle Vision asigură examene 
oftalmologice, dar pentru o problemă majoră clienţii 
trebuie să se adreseze specialistului. 

Cele mai „serioase“ ziare (de exemplu, New York 
Times şi Washington Post) necesită o lectură relativ 
„ineficientă”, mai ales reportajele care încep pe prima 
pagină şi se continuă pe alte pagini. USA TODAY a 
simplificat acest produs prin prezentarea reportajelor pe o 
singură pagină, oferind, cu alte cuvinte, „ştiri McNuggets”. 
Nemilos in redactarea reportajelor, USA TODAY le 


simplifică şi le reduce conţinutul epic (eliminând cuvintele 
de prisos), pentru a lăsa în final numai un şir de fapte 
brute. 

In acest sens, USA TODAY a fost anticipat de diverse 
reviste, mai ales de popularul Reader's Digest. Scopul 
iniţial al lui Reader's Digest a fost acela de a oferi articole 
„care pot fi scrise pentru a mulţumi cititorul, care să 
prezinte ceea ce este esenţial în lumea nouă, în mişcare 
rapidă, a anilor '20, în locul articolelor lungi, cu înflorituri 
literare, pe placul autorului sau editorului”. 52 Alţi 
precursori ai lui USA TODAY sunt reviste ca Time, 
Newsweek şi Business Week. Aşa cum subliniază doi 
observatori, „mesajul este următorul: cadrele de 
conducere, ocupate, nu au timp să citească în amănunt, 
aşa că nu vă pierdeţi timpul citind zilnic Wall Street 
Journal, când o răsfoire rapidă o dată pe săptămână a lui 
Business Week este suficientă pentru a făcu un pas 
înaintea concurenţei”. 53 

Punerea clienţilor la treabă 

Mecanismul suprem de sporire a eficienţei într-o 
lume care se McDonaldizeaza îl constituie punerea 
clienţilor la treabă. Comparativ cu cei care iau masa la 
restaurantele care asigură servicii complete, clienţii din 
restaurantele fast-food efectuează multă muncă neplătită: 

Cu câţiva ani în urmă, reţeaua fast-food McDonald s- 
a venit cu lozinca „Facem totul pentru dumneavoastră”. În 
realitate, în restaurantul McDonald's noi facem totul 
pentru ei. Stăm la coadă, ducem mâncarea la masă, 
indepartam resturile, stivuim tăvile. Cum preţul mâinii de 
lucru creşte şi tehnologiile se dezvoltă, clienţii muncesc 
din ce în ce mai mult.54 

Cu toate acestea, deşi pentru restaurantul fast-food 
este eficient ca oamenii să aştepte la coadă, pentru clienţi 
aceasta este o activitate ineficientă. Poate că este eficient 


pentru restaurantele fast-food ca o mare parte din munca 
angajaţilor dintr-un restaurant tradiţional să fie făcută de 
clienţi, dar este oare acest lucru eficient şi pentru 
consumator? Este eficient sa iti comanzi personal 
mâncarea în loc să existe un chelner care îţi ia comanda? 
Sau să îţi arunci propriul ambalaj de hârtie, plastic sau 
poliester în loc să fie o persoană care să facă asta pentru 
tine? 

Barul pentru salată este un exemplu clasic în acest 
sens. Clientul „cumpără” o farfurie goală şi apoi se învârte 
la barul pentru salată pentru a o umple cu diverse legume 
şi alte alimente puse la dispoziţie. Sesizând rapid avantajul 
acestui sistem, multe supermarketuri şi-au instalat astfel 
de baruri, cu o varietate mai mare de salate. La ora 
prânzului iubitorul de salată poate lucra acum ca bucătar 
la restaurantul fast-food şi apoi, seara, poate să reia 
munca la supermarket. Acest lucru este foarte eficient din 
punctul de vedere al restaurantului fast-food şi al 
supermarketului, deoarece astfel au nevoie numai de un 
număr mic de angajaţi, pentru a aproviziona diverse 
raioane. 

La unele restaurante fast-food, inclusiv la Roy 
Rogers55, clienţii iau un burger simplu şi, la „barul de 
aranjat”, îi adaugă salată, roşii şi ceapă. În astfel de cazuri, 
clienţii devin câteva minute pe săptămână preparatori de 
sandvişuri. La Burger King şi la majoritatea francizelor 
fast-food, clienţii trebuie să-şi umple singuri, în locul 
angajaţilor, paharele cu răcoritoare şi gheaţă. 

Cumpărăturile oferă şi ele multe exemple de punere 
la treabă a clienţilor. Vechea băcănie în care angajatul 
aducea articolele cerute a fost înlocuită cu super-marketul 
unde cumpărătorul îşi petrece câteva ore pe săptămână 
„lucrând” ca băiat de prăvălie, făcând plimbări lungi 
printre rafturi interminabile după articole necesare (sau 


nu). După ce şi-a luat cumpărăturile, clientul le scoate şi le 
aranjează la casă şi, în unele cazuri, chiar le pune în pungi. 

Următorul pas este scanarea de către client a 
cumpărăturilor, eliminând astfel necesitatea de avea un 
angajat care să facă acest lucru.56 Cartea de credit va 
elimina probabil complet casierul. Un specialist al 
sistemelor de scanare susţine că „tehnologia autoservirii în 
magazine s-ar putea să devină la fel de generalizată ca şi 
în sistemul bancar”. 57 

Maryland Safe Way, un magazin din suburbii care a 
introdus noua tehnologie, oferă clienţilor un pliant intitulat 
„Descoperă singur cât este de uşor” (uşor pentru cine? vă 
puteţi întreba). Iată cei trei paşi „uşori” pe care trebuie să 
îi urmeze clienţii: 

1. Treceţi codul de bare al produsului prin fata 
scannerului, aşteptaţi semnalul, puneţi produsul pe banda 
rulantă. 

2. După ce aţi scanat toate produsele, apăsaţi 
butonul SFÂRŞIT. 

3. Luaţi bonul la capătul culoarului. Mergeţi să 
platiti.58 

Iata mai in detaliu cum functioneaza aceste sisteme: 

Clientul trece codul prin scanner. [...] Clientul isi 
pune apoi cumpărăturile în pungi de plastic. 

Îşi cântăreşte cumpărăturile. Unele produse au codul 
marcat, iar clientul tastează codul pe un touch-screen. 
Dacă nu este marcat codul, apasă o tastă şi apare o listă. 
După selectarea produsului, clientului i se cere să opteze 
pentru ambalaj. 

După scanarea tuturor cumpărăturilor, clientul îşi 
alege modul de plată, prin carte de credit sau de debit ori 
în bani gheata.59 

Un client, susţinător al McDonaldizarii, spunea 
despre acest sistem: ,,e rapid, accesibil si eficient. [...] Intri 


şi ieşi imediat”. 60 Dar un reprezentant al sindicatului 
angajaţilor din supermarketuri arăta: „A susţine că acest 
sistem este mai convenabil pentru client înseamnă a 
inversa lucrurile. În general, a-i pune pe clienţi la treabă 
nu înseamnă a le oferi servicii”. 61 Au dispărut şi angajaţii 
de la benzinărie care umpleau rezervoarele, controlau 
uleiul şi curátau parbrizul. Acum, câteva minute pe 
săptămână, clienţii sunt angajaţi neplatiti. 

La unele cabinete medicale, pacienţii se cântăresc şi 
îşi iau temperatura singuri. Şi ei sunt puşi la treabă prin 
sistemul analizelor pe care şi le fac singuri. Aceasta se 
realizează in două moduri: prin instrumentele de 
monitorizare si prin aparatura de stabilire a 
diagnosticului.62 Instrumentele de monitorizare includ 
aparate pentru măsurarea tensiunii, glicemiei şi 
colesterolului. Printre mijloacele de diagnostic se numără: 
testul de graviditate, de ovulatie, trusa HIV şi testul de 
detectare a scaunelor cu sânge. Deci pacienţilor li se cere 
să se familiarizeze cu tehnologii care înainte erau exclusiv 
domeniul doctorilor, al asistentelor medicale sau 
tehnicienilor calificaţi. Mai mult, pacienţilor li se cere să îşi 
ia eşantioane de urină, sânge sau materii fecale, lucru 
care, cândva, era realizat cu profesionalism numai de către 
cadrele medicale. Dar într-o epocă cu servicii medicale 
foarte scumpe este mai ieftin şi mai eficient (nu sunt 
necesare deplasări la doctor sau laborator) ca pacienţii să- 
şi monitorizeze afecțiunile şi sa îşi facă analizele singuri. 
Astfel de analize făcute acasă pot depista probleme care 
altfel ar rămâne nedescoperite, dar pot duce şi la panică 
inutilă sau la „rezultate pozitive false”. In orice caz, cei 
mai mulţi dintre noi lucrăm acum, cel puţin parţial, ca 
personal medical neplătit. 

Folosirea automatelor în industria bancară permite 
tuturor să lucreze câteva minute neplătiţi in acest sistem 


(adesea se şi plăteşte pentru acest privilegiu). Recent, 
pentru a încuraja utilizarea acestor automate, unele bănci 
percep o taxă pentru a beneficia de un astfel de serviciu 
realizat de un angajat.63 

Companiile de telefonie îi pun astăzi pe oameni în 
situaţia de a fi, câteva minute pe zi, operatori. În loc de a 
cere unui operator interurban să facă legătura, oameni 
sunt instruiți să stabilească singuri astfel de legături, 
cerându-li-se astfel să aibă lungi liste cu numere de telefon 
şi coduri de zone. In loc de a forma un simplu o pentru a 
obtine o convorbire interurbana, oamenii trebuie sa-si 
amintească numere lungi cu prefixul 800 pentru a 
economisi bani. Un alt demers al companiilor este acela de 
a-i face pe oameni să caute numerele de telefon într-o 
carte de telefon, şi nu să apeleze la un operator. Pentru a 
descuraja apelul la un operator, preţul pentru astfel de 
servicii este ridicat. In statul Washington, abonaţii îşi pot 
instala singuri telefonul, conectându-l la reţea, formând 
811 şi răspunzând, prin tastarea unor cifre, la un număr de 
întrebări puse de calculator.64 

Când contactăm diverse firme, în loc de a da peste un 
operator uman urmăm adesea un set de instrucţiuni ale 
unui calculator, tastând un număr impresionant de cifre şi 
coduri înainte de a obţine, în cele din urmă, interiorul 
dorit.65 lată cum descrie un umorist o astfel de 
,conversatie” şi efortul pe care îl face apelantul: 

Cel pe care încercaţi să-l contactaţi - Thomas Watson 
- nu este disponibil acum. Pentru a lăsa un mesaj, aşteptaţi 
semnalul. Pentru a vă asculta mesajul, apăsaţi 7. Pentru a 
schimba mesajul după ce-l veţi reasculta, apăsaţi 4. Pentru 
a mai adăuga ceva la mesajul dumneavoastră apăsaţi 5. 
Pentru a contacta pe altcineva, apăsaţi pe asterisc şi 
introduceţi extensia de patru cifre. Pentru a asculta o 
melodie apăsaţi 23. Dacă doriţi să contactaţi o persoană 


umană, un efort inutil, apăsaţi O - pentru că noi vă tratăm 
ca pe o fiinţă umană.66 

Serviciul poştal îi pune pe oameni la treabă fortandu- 
i să folosească coduri lungi. Deoarece tehnologiile 
automate resping scrisorile care nu au adresa scrisă clar, 
serviciul poştal cere acum ca, pe plic, adresele să fie 
dactilografiate.67 

De obicei, la recensamant, in loc sa fie intervievati de 
functionarul guvernamental, cetatenilor li se trimit, prin 
posta, chestionare pe care sa le completeze singuri. 

Multe dintre aceste exemple pot parea banale. Nu-i 
cine stie ce sa scrii un cod sau sa cauti un numar in cartea 
de telefon. Dar omniprezenta acestor activitati arata ca, de 
fapt, clientul modern consuma o cantitate semnificativa de 
timp si energie facand munca neplatita pentru diverse 
organizatii. In acest fel, desi organizatiile devin mai 
eficiente, clienții sunt adesea sacrificați pe altarul 
comoditatii şi eficienţei. 

Concluzie 

Prima dimensiune a  McDonaldizàrii, eficiența, 
presupune găsirea mijloacelor optime pentru atingerea 
scopurilor. Restaurantul fast-food deţine locul fruntaş în 
căutarea eficienţei maxime, acestuia alăturându-i-se şi alte 
elemente ale societăţii noastre in curs de McDonaldizare. 
Strădania de a obţine o eficienţă din ce în ce mai mare 
poate îmbrăca forme diferite, dar în sistemele 
McDonaldizate aceasta a luat în primul rând forma 
optimizării diverselor procese, a simplificării produselor şi 
a serviciilor şi a folosirii clientului pentru a efectua munca 
pe care o făceau angajaţii. 

Ca şi în cazul celorlalte dimensiuni ale 
McDonaldizării, nu există nicio îndoială că mai multă 
eficienţă este avantajoasă pentru toată lumea. Totuşi, este 
important să subliniem ca, în general, mecanismele 


concepute pentru a crea eficienţă sunt aplicate de 
organizaţii în propriul lor interes, iar interesele lor nu sunt 
întotdeauna aceleaşi cu ale clienţilor. Mai mult, eforturile 
de sporire a eficienţei se intensifică, având ca rezultat o 
lume care nu se organizează pentru a susţine interesele 
consumatorului. Totuşi, cu cât eficienţa este mai mare, cu 
atât o dorim şi mai mult. În final, ajungem adesea să dorim 
lucruri care s-ar putea să nu fie în interesul nostru. 

4. Calculabilitatea 

Marele Mac şi micii cartofi prajiti 

McDonaldizarea nu este numai o problemă de 
eficienţă. Ea presupune şi calculabilitate: calculare, 
numărare, cuantificare. De fapt, cantitatea tinde să devină 
un surogat pentru calitate.1 Se stabilesc standarde 
numerice atât pentru procese (producţia, de exemplu), cât 
şi pentru rezultatele finale (produsele). În ceea ce priveşte 
procesele, accentul se pune pe viteză (de obicei mare), în 
timp ce în cazul rezultatelor finale accentul se pune pe 
numărul de produse realizate şi livrate, precum şi pe 
dimensiunea lor (de obicei mare). 

Calculabilitatea are mai multe consecinţe pozitive, 
cea mai importantă fiind aceea de a produce şi obţine 
rapid cantități mari de produse. Clienţii dintr-un 
restaurant fast-food obţin rapid multă mâncare, directorii 
şi patronii obţin o mare cantitate de muncă de la angajaţi, 
iar munca se efectuează rapid. Totuşi, accentul pus pe 
cantitate poate afecta negativ atât calitatea proceselor, cât 
şi rezultatul acestora. Pentru clienţi, calculabilitatea 
înseamnă să ia masa în fugă (puţin probabil o experienţă 
calitativă), iar mâncarea consumată este aproape 
întotdeauna mediocră. Pentru angajaţi calculabilitatea 
înseamnă şanse puţine sau chiar nule ca munca lor să 
capete vreun sens; deci au de suferit atât munca, cât şi 
produsele şi serviciile. 


Calculabilitatea este corelată cu celelalte dimensiuni 
ale McDonaldizării. De exemplu, calculabilitatea uşurează 
determinarea eficienţei, adică stabilirea acelor etape care 
reduc timpul şi, de aceea, sunt considerate cele mai 
eficiente. O dată cuantificate, produsele şi procesele devin 
mai previzibile, pentru că ele folosesc aceleaşi cantităţi de 
materiale si timp indiferent de loc sau moment. 
Cuantificarea este, de asemenea, legată de control, în 
special de crearea tehnologiilor care realizează sarcini 
într-o anumită unitate de timp sau produse de o anumită 
greutate sau mărime. Calculabilitatea duce în mod clar la 
irationalitate, deoarece, printre altele, accentul pus pe 
cantitate poate influenţa negativ calitatea. 

Esentiala pentru discuţia despre calculabilitate in 
societatea contemporana este folosirea pe scara larga a 
calculatorului.2 Tendinta de a cuantifica totul a fost 
stimulată de dezvoltarea si răspândirea calculatoarelor. 
Primul calculator, construit în 1946, cântărea 30 tone, 
folosea 19.000 de lămpi (care explodau mereu), ocupa o 
cameră întreagă şi avea o capacitate foarte limitată. Acum, 
datorită cipurilor de silicon (inventate în anii '70), care 
reduc circuitele electronice la dimensiuni microscopice, 
calculatoarele sunt mult mai mici (palmtopuri, laptopuri şi 
notebook-uri), mai puternice şi mai ieftine. Proliferarea 
calculatoarelor personale ne permite să facem mai multe 
calcule, cu o viteză sporită. Multe aspecte ale societăţii de 
astăzi, orientată spre cantitate, nu ar putea exista sau ar 
trebui modificate in mare măsură dacă nu ar fi 
calculatorul. Iată câteva exemple: 

— Înscrierea unei armate de studenţi la mari 
universităţi de stat, prelucrarea rezultatelor şi 
recalcularea permanentă a mediilor. 

— Investigaţii medicale complexe în care pacientului 
i se fac analize de sânge şi urină. Rezultatele au forma 


unor serii de numere referitoare la o varietate de 
parametri, alături de valorile normale ale acestora. 
Această cuantificare permite un diagnostic eficient şi îi dă 
pacientului posibilitatea de a fi un fel de medic autodidact. 

— Perfecţionarea şi răspândirea cărţii de credit. 
Calculatorul a făcut posibilă realizarea, cu ajutorul cărţii 
de credit, a miliarde de tranzacţii. La rândul ei, 
răspândirea cărţii de credit a făcut posibilă creşterea 
uriaşă a cheltuielilor pentru consum şi a vânzărilor. 

— Capacitatea reţelelor de televiziune de a prezenta, 
aproape instantaneu, rezultatele alegerilor politice. 

— Sondaje politice şi evaluări TV practic continue. 

Deşi, fără niciun dubiu, societatea se îndrepta deja 
spre o calculabilitate sporită, progresul continuu in 
domeniul tehnologiei calculatoarelor a stimulat şi a extins 
această tendinţă. Având permanent în minte rolul esenţial 
al calculatorului, în cele ce urmează vom discuta trei 
aspecte-cheie ale calculabilitatii: (1) accentul pe cantitate, 
şi nu pe calitate, (2) crearea iluziei de cantitate şi (3) 
reducerea producţiei şi a serviciilor la cifre. 

Accentul pus pe cantitatea, şi nu pe calitatea 
produselor 

Restaurantul McDonald s-a pus întotdeauna accentul 
pe mărime; acesta, ca şi alte reţele fast-food, are 
mentalitatea potrivit căreia „mai mare înseamnă mai 
bun".3 Mult timp, cele mai vizibile simboluri ale acestui 
fapt erau panourile mari, de obicei sub uriaşe arcade aurii, 
care făceau reclamă la milioanele şi mai târziu miliardele 
de hamburgeri vânduți de McDonald's. A fost o modalitate 
mai putin elegantă de a-i instiinta pe oameni despre 
marele succes al firmei (odată cu recunoaşterea succesului 
pe scară mare, firma nu mai trebuie să se evidentieze 
astfel; de aici şi reducerea numărului de simboluri şi a 
mărimii arcadelor aurii).4 Numărul din ce în ce mai mare 


de hamburgeri vânduți dovedea potenţialilor clienti nu 
numai succesul reţelei, ci susţinea şi ideea că vânzările 
erau uriaşe datorită calităţii superioare a acestora. Deci 
cantitatea apărea ca un echivalent al calităţii. 

McDonald's evidențiază cantitatea chiar prin 
denumirile produselor. Bine cunoscutul exemplu este Big 
Mac (McDonald's experimentează Mega Mac, cu 50% mai 
mare decât Big Mac). Un hamburger mare este preferat 
pentru că, pur şi simplu, clientul primeşte o portie 
îndestulătoare. Mai mult, clienții sunt făcuţi să creadă că 
primesc o cantitate mare de mâncare pentru un preţ mic. 
Clienţii care îşi fac socotelile vor avea sentimentul că au 
făcut o afacere bună, dacă nu chiar cea mai bună la 
McDonald's. 

Industria fast-food: despre ,Whalers" şi „Big 
Fishes”. 

Multe restaurante fast-food copiaza accentul pus de 
McDonald’s pe cantitate. Burger King atrage atentia 
asupra cantităţii de carne din „Whopper” si „Big King” (un 
cheeseburger dublu) si de peste din „Whaler” * (căruia - 
nu ne mai surprinde - acum ise spune ,,Big Fish”). Firmele 
Wendy's isi au proprii „Biggie”, inclusiv cartofi prájiti 
„Biggie”. Şi „Jack in the box” au „Colossus“, restaurantul 
Hardee, „Monster Burger”, Pizza Hut are pizza 
„BIGFOOT”, firma  Domino's îşi face reclamă la 
„Dominator”, restaurantul Little Caesar promovează „Big! 
Big!”, iar Kentucky Fried Chicken oferă un meniu „mega”. 
Taco Bell oferă un meniu numit Big Fill: cinci feluri de 
burittos care ajung, împreună, la o jumătate de livră, 
pentru un pret de 99 centi sau chiar mai putin.5 La fel, si 
7-Eleven le propune clienţilor sai un hot dog numit „Big 
Bâte” (Marea îmbucătură) şi o băutură răcoritoare numită 
„Big Gulp”, iar mai recent chiar „Super Big Gulp”. În 
ultimii ani s-a înregistrat tendinţa ca restaurantele fast- 


food să servească porţii din ce în ce mai mari. De exemplu, 
McDonald's oferă acum cartofii prajiti „Super Size” 
(mărime excepţională), cu 20% mai mari decât înainte, iar 
clienţii sunt sfatuiti să îşi „supradimensioneze” meniurile. 
Mai avem, de asemenea, „Double Quarter Pounder” şi 
„Triple Cheeseburger".6 

Acest accent pe cantitate sugerează faptul că 
restaurantele fast-food nu sunt interesate să spună nimic 
despre calitate.7 Dacă ar fi interesaţi şi-ar denumi 
produsele ,McDelicious" (McDelicios) sau ,McPrime" 
(McExtra). Dar adevárul este cà obisnuitii restaurantului 
McDonald's stiu cá nu primesc máncare de cea mai buná 
calitate: 

Nimeni, dar absolut nimeni, cu exceptia cátorva 
persoane din conducerea firmei McDonald's, nu stie exact 
ce cuprinde umplutura hamburgerului, din ce este făcută, 
şi aceasta este uşor de trecut cu vederea. O dată am 
desfăcut chifla [.] şi am privit umplutura McDonald’se în 
stare nudă. Arăta, şi n-am s-o uit niciodată, ca un burete 
îmbibat în detergent. 

Să privim lucrurile în faţă. La McDonald's nimeni nu 
se gândeşte la ceea ce se află în chiflă. Îl cumperi, îl 
mănânci, mototoleşti ambalajul şi-l arunci la coş şi ieşi de 
acolo precum Lone Ranger.8 

Un alt observator susţine că oamenii merg la 
McDonald's nu pentru a lua o masă bună, delicioasă, ci 
pentru „a-şi face plinul” 9. McDonald's este locul unde îţi 
poti umple stomacul cu calorii şi carbohidrați ca să poti 
trece la următoarea activitate 

Cuvânt derivat din whale - balenă (n.tr.). 

Lone Ranger (Călărețul Singuratic) - personaj din 
poveştile despre Vestul Sălbatic american, care luptă 
pentru dreptate; 1949 - 1957 - serial TV (n.tr.). 

rationalizata. Este mult mai eficient sa mănânci 


pentru a-ţi face plinul decât pentru a te bucura de o 
experienţă gastronomică. 

Tendinţa restaurantelor fast-food de a neglija 
calitatea în goana după vânzări mari şi rapide este foarte 
bine exemplificată de trista poveste a colonelului Har-land 
Sanders, fondatorul firmei Kentucky Fried Chicken. 
Calitatea tehnicilor sale de preparare şi ingredientele 
secrete (pe care la început însăşi soţia sa le amesteca, 
împacheta şi livra) au avut un mare succes şi au dus, până 
la sfârşitul anului 1960, la apariţia unei reţele de 400 de 
unităţi cu franciză. Sanders ţinea foarte mult la calitate, 
mai ales la sosul său: „Pentru Sanders, esenţa artei sale 
era sosul, amestecul de plante aromate şi condimente pe 
care l-a descoperit în timp şi cu răbdare. Ambitia lui era sa 
facă un sos atât de bun, încât oamenii pur şi simplu să 
mănânce sosul şi să arunce «afurisitul de pui»”. 10 

După ce, în 1964, Sanders şi-a vândut afacerea, el şi- 
a păstrat doar rolul de simbol şi purtător de cuvânt al 
firmei Kentucky Fried Chicken. Noii proprietari şi-au făcut 
repede cunoscută preferința pentru rapiditate, si nu 
calitate. „Sosul colonelului era fantastic, au fost ei de 
acord. [...] Dar era prea complex, necesita prea mult timp, 
era prea scump. Trebuia să fie schimbat. Nu era fast-food”. 
Ray Kroc, care se împrietenise cu colonelul Sanders, şi-l 
aminteşte spunând: „Fir-ar sa fie de sosuri. [...] Au 
prostituat tot ce am avut. Am avut cel mai grozav sos din 
lume si ticăloşii l-au scos, l-au diluat, l-au subtiat si sunt al 
naibii de furios”. 11 

În cel mai bun caz, clienţii pot aştepta de la un 
restaurant fast-food o mâncare modestă cu un gust 
puternic - de aici cartofii prajiti dulci/sarati, sosuri bine 
asezonate, shake-uri cu zaharina. La asemenea cerinte de 
calitate modeste, clientii au mai multe asteptari in ceea ce 
priveşte cantitatea. Ei se aşteaptă sa obţină mâncare multă 


pentru care să plătească relativ puţin. 

Chiar şi cele mai bune reţele de restaurante 
McDonaldizate sunt recunoscute pentru mărimea portiilor 
şi mediocritatea mâncării. Cineva de la Olive Garden 
spunea: „Rămâne un mister ce anume îi aduce pe clienţi la 
această cunoscută reţea. Mâncarea este evident mediocră, 
nimic nu este prost şi nimic excepţional şi nici autentic 
italian”. Desigur, motivul este cantitatea. ,,Portiile [...] sunt 
mari [...], aşa că o să plecaţi probabil sătui, ceea nu 
înseamnă şi satisfacuti...” 12 

Învăţământul superior: note, performanţe, 
calificative, ierarhizări 

Industria restaurantelor nu este singură in 
devotamentul ei faţă de tot ce poate fi cuantificat. In 
învăţământ cele mai multe cursuri au o durată standard, 
pe săptămâni şi ore pe săptămână. În esenţă, se acordă 
puţină atenţie faptului că o materie se învaţă cel mai bine 
într-un anumit număr de săptămâni sau ore pe săptămână. 
Accentul se pune pe câţi studenţi - sau produse - pot fi 
trecuţi prin sistem şi ce calificative obţin, nu pe ce au 
învăţat sau pe deprinderea de a învăţa. 

Întreaga experienţă din şcoală, liceu sau colegiu 
poate fi reprezentată printr-o singură cifră: media. 
Inarmati cu aceasta, studenţii pot da examene cu rezultate 
cuantificabile. Colegiile, liceele, şcolile profesionale se pot 
decide asupra a trei sau patru cifre pentru a hotărî 
admiterea sau respingerea unui student. 

În ceea ce-i priveşte, studenţii pot să-şi aleagă 
universitatea în funcţie de calificativele acesteia. Este una 
din cele mai bune zece universităţi din ţară? Este 
facultatea de fizică a acesteia printre primele zece? Au 
echipele ei sportive rezultate deosebite? 

Angajatorii potențiali pot decide angajarea 
absolvenţilor ţinând cont de calificative, de ierarhizarea în 


clasă, precum şi de ierarhizarea universităţii pe care au 
absolvit-o. Pentru a-şi spori şansele de a obţine un loc de 
muncă, studenţii pot încerca să adune diferite diplome şi 
credite, în speranţa că angajatorii vor considera că 
dimensiunea listei de diplome garantează calitatea 
candidatului. Scrisorile de recomandare, oricât de 
importante ar fi, sunt adesea înlocuite cu formulare 
standard, cu calificative cuantificabile (de exemplu, „între 
primii 5 la sută din clasă”, „ierarhizat al cincilea dintr-o 
clasă de 25”). 

Numarul de titluri pe care le are cineva este 
important nu numai pentru obtinerea unei slujbe. De 
exemplu, oameni care au ocupatii diverse folosesc din ce in 
ce mai des liste cu prescurtari de titluri dupa numele lor 
pentru a-si convinge potentialii clienti ca sunt competitivi. 
(Titlurile mele BA, MB si PhD* se presupune ca il conving 
pe cititor ca sunt competent pentru a scrie aceasta carte, 
deşi, probabil, o licenţă in „hamburgerologie” ar fi mai 
relevanta.) Un expert in asigurari, al carui nume era urmat 
de ASA, FSVA, FAS, CR SI CRE, spunea: ,,Cu cat ai mai 
multe initiale dupa nume, cu atat [potentialii clienti] sunt 
mai impresionati". 13 Totuşi, doar numărul de titluri spune 
putin despre competenţa persoanei respective. De 
exemplu, pentru a-i impresiona pe părinţii copiilor, un 
director de tabără şi-a adăugat după nume titlul ,ABD”. 
Toţi absolvenţii de învăţământ superior ştiu însă că această 
etichetă informală (si negativă) înseamnă „All But 
Dissertation” („fără diploma”) şi se referă la cei care şi-au 
încheiat cursurile, dar nu şi-au susţinut lucrarea. Este 
interesant de observat că au apărut organizaţii al căror 
unic scop este să furnizeze, uneori chiar prin poştă, titluri 
fără sens. 

Accentul pe factori cuantificabili este obişnuit chiar 
şi printre profesorii de colegiu („muncitorii”, dacă îi 


considerăm pe studenti ca fiind „produsele”). De exemplu, 
în cele mai multe universităţi şi colegii studenţii evaluează 
fiecare curs răspunzând la întrebări care au o scală de la 1 
la 5, 1 fiind punctajul minim, 5 maxim. La sfârşitul 
semestrului, profesorul primeşte ceea ce este de fapt un 
raport de evaluare al întregului curs. Nu există, sau este 
foarte mică, posibilitatea ca studenţii să ofere evaluări 
calitative ale profesorilor lor. Dacă evaluările sunt de dorit 
din multe puncte de vedere, ele au totuşi şi urmări nefaste. 
Spre exemplu, acestea au tendinţa de a aprecia profesorii 
care „fac spectacol”, au simţul umorului şi nu cer prea 
mult de la studenţi. Profesorul serios, care cere mult de la 
studenţi, nu va 

— Licenţiat, master şi doctor în ştiinţe umane (n.tr.). 

obţine un scor bun în astfel de evaluări, deşi calitatea 
cursurilor sale poate fi mai bună decât în cazul 
profesorului actor. 

Factorii cantitativi sunt importanti nu numai în 
predare, dar şi în cercetare şi producţie. Presiunea 
imperativului „publici sau pieri” asupra celor din mediile 
universitare îi determină să urmărească mai curând 
numărul de materiale publicate decât calitatea lor. Cel cu o 
listă lungă de articole sau cărţi este preferat, în momentul 
angajării sau promovării, celui cu o listă scurtă de 
publicaţii. Astfel, de curând, Universitatea Rutgers a 
respins un profesor premiat, întrucât, în termenii comisiei 
de concurs pentru post, lista sa de publicaţii nu era „cât ar 
fi trebuit de lungă pentru concurs” 14. Consecința 
nefericită a acestei prejudecăţi o constituie fie publicarea 
unor lucrări care nu sunt de cea mai bună calitate, 
insuficient elaborate, fie publicarea, cu variaţii minime, a 
aceleiaşi idei sau descoperiri. 

Un alt factor cantitativ în mediul academic îl 
constituie notele acordate în funcţie de editurile unde au 


fost publicate lucrările. În ştiinţele fundamentale, 
articolele publicate în revistele de specialitate primesc 
note mai mari, cărţile fiind depunctate. In ştiinţele umane, 
cărţile sunt mai apreciate decât articolele. Publicarea la 
anumite edituri (cum ar fi cazul celor universitare) este 
mai valoroasă decât la altele (cele comerciale, de 
exemplu). 

În acest sens, în sociologie, un sistem oficial de 
ierarhizare acordă punctaje articolelor publicate în reviste 
de specialitate. Astfel, unui articol publicat în prestigioasă 
American Sociological Review i se acordă 10 puncte, 
maximum în acest sistem, iar unuia publicat în mult mai 
puţin prestigioasă revistă Antarctic Journal of Sociolgy (0 
revistă de ficţiune, de fapt, fără nicio supărare), numai un 
punct. Prin acest sistem, profesorul ale cărui articole 
publicate însumează 340 de puncte este de două ori mai 
„bun” decât cel care obţine 170. 

Totuşi, aşa cum se întâmplă de multe ori, accentul 
pus pe cantitate nu presupune şi calitatea: 

— Este puţin probabil ca munca de o viaţă a unui 
profesor să poată fi redusă la un singur număr. De fapt 
este imposibil să se cuantifice o idee, o teorie sau o 
descoperire. 

— Sistemul ierarhizărilor tine seama doar indirect de 
calitatea muncii. Adică ierarhizarea se bazează pe calitatea 
revistei în care s-a publicat articolul, şi nu pe calitatea 
articolului în sine. Nu se face niciun efort pentru a evalua 
calitatea articolului, contribuţia sa la domeniul respectiv. 
Mai mult, pot apărea articole slabe în reviste bune şi 
articole excelente în reviste neînsemnate. 

— Un profesor care scrie doar câteva lucrări, dar de 
o calitate deosebită, nu reuşeşte într-un astfel de sistem, 
dar, invers, cineva care produce lucrări numeroase, dar 
mediocre, ar putea obţine un punctaj ridicat. Acest tip de 


sistem îi poate conduce pe sociologii ambitiosi (si pe alţii 
din diverse domenii academice) la concluzia că nu îşi pot 
permite să piardă ani de zile cizelând o singură lucrare, 
întrucât aceasta nu va însemna prea mult în punctajul lor. 

Orice sistem care pune un asemenea accent pe 
cantitatea lucrărilor publicate va produce o mare cantitate 
de lucrări mediocre. 

În încercarea de a evalua calitatea unei lucrări, 
ştiinţele exacte au produs şi alte sisteme de cuantificare: 
de câte ori este citată o lucrare de către alţi autori. Se 
presupune că o lucrare importantă, cu greutate, va fi 
folosită şi citată şi de alţi oameni de ştiinţă. Ne stau la 
dispoziţie liste publicate anual pentru a calcula de câte ori 
este citat un om de ştiinţă. Totuşi, problema evaluării 
calităţii rămâne. Poate fi redus impactul unei lucrări 
academice la un singur număr? Folosirea unor idei 
fundamentale ale unui om de ştiinţă poate influenţa un 
domeniu mult mai mult decât numărul mare de citări ale 
lucrărilor unui alt om de ştiinţă. Mai mult, simplul fapt că o 
lucrare este citată nu spune şi în ce mod este citată. O 
lucrare fără valoare, atacată de mulţi şi, deci, citată de 
multe ori i-ar putea aduce autorului un număr mare de 
puncte. Invers, s-ar putea ignora o lucrare importantă 
care, de exemplu, devansează epoca şi al cărei autor nu 
este citat decât de câteva ori. Ca întotdeauna, cantitatea 
nu înseamnă neapărat şi calitate şi poate fi chiar o dovadă 
a unei calităţi îndoielnice. 

Nu cu mult timp în urmă, Donald Kennedy, pe atunci 
rectorul Universităţii Stanford, a anunţat o schimbare în 
politica de angajare, promovare şi menţinere în post a 
cadrelor facultăţii. Deranjat de un raport care arăta că 
„aproape jumătate din profesorii facultăţii consideră că 
lucrările lor ştiinţifice sunt pur şi simplu numărate, şi nu 
evaluate atunci când se iau hotărâri privind personalul”, 


Kennedy a spus: 

În primul rând, sper că suntem de acord că 
abordarea cantitativă a activităţii de cercetare drept 
criteriu pentru numirea sau promovarea în funcţie este o 
idee falimentară [.]. Supraproductia studiilor de rutină este 
unul dintre aspectele cele mai absurde ale vieţii academice 
contemporane şi, prin cuantificarea volumului, tinde să 
ascundă lucrările cu adevărat importante, irosind timp şi 
resurse valoroase.15 

Pentru a rezolva această problemă, Kennedy a propus 
reducerea ponderii numărului de lucrări publicate în 
luarea deciziilor privind personalul. El a sperat că limita 
propusă „va schimba convingerea înspăimântătoare că 
număratul şi cântăritul sunt cele mai importante mijloace 
de evaluare ale cercetării academice”. 16 Rămâne de 
văzut dacă Stanford şi celelalte universităţi americane, vor 
fi în stare să limiteze primatul aspectului cantitativ faţă de 
cel calitativ. 

Serviciile medicale: pacienţii cantariti în dolari 

In instituţiile medicale lucrative (cum ar fi Humana), 
medicii şi ceilalţi angajaţi se simt obligaţi să contribuie la 
profitabilitatea corporației. De exemplu, limitarea timpului 
pentru un pacient şi consultarea numărului maxim de 
pacienţi care pot fi examinati într-o singură zi permit 
corporatiei sa reduca costurile si sa sporeasca profiturile. 
Acest accent pe cantitate poate constitui o amenintare la 
adresa calităţii îngrijirii medicale. Profiturile pot fi 
crescute constrângându-i pe doctori să petreacă mai puţin 
timp cu pacienţii, să consulte mai mulţi pacienţi, să 
abandoneze tehnicile de diagnostic şi tratament pe termen 
lung, să respingă pacienţii care nu pot plăti şi să acorde 
consultaţii numai acelor pacienţi ale căror afecţiuni pot 
aduce profituri mari. 

Urmând modelul instituţiilor medicale lucrative, 


toate birocratiile medicale împing medicina spre o mai 
mare calculabilitate. Chiar instituţiile medicale nonprofit 
(cum ar fi spitalele şi centrele de medicină preventivă) 
angajează manageri profesionişti şi folosesc sisteme 
sofisticate de contabilitate. 

Prin sistemul asigurărilor de sănătate Medicare, 
Guvernul federal a introdus plata anticipată şi programul 
pentru grupurile de diagnostic17, în cadrul căruia o 
anumită sumă le este returnată spitalelor pentru un 
anumit diagnostic, indiferent de perioada de spitalizare a 
pacientului. Inainte de 1983, guvernul rambursa orice 
factură „rezonabilă”. Organizațiile medicale sunt şi ele din 
ce în ce mai îngrijorate de creşterea costurilor şi încearcă 
să rezolve problema limitând gama serviciilor pentru care 
sunt dispuse să plătească firmele respective. Astfel, un tert 
(o companie de asigurări) s-ar putea să refuze să plătească 
pentru anumite tratamente sau pentru spitalizare, ori să 
plătească numai o anumită sumă. 

Doctorii, care în mod tradiţional au pus calitatea 
la modul ideal), se plâng de acest accent pus pe 
calculabilitate. Un sindicat al medicilor a recurs la grevă, 
protestând împotriva unor probleme cum ar fi numărul 
obligatoriu de consultaţii, numărul de pacienţi asistați si 
corelarea salarizării medicilor cu productivitatea. Aşa cum 
arăta liderul unui sindicat al medicilor, oricât de romantici 
ar fi doctorii, „ei sunt singurii care se gândesc la pacienţi 
ca la nişte fiinţe, şi nu la [.] greutatea lor în dolari”. 18 

Televiziunea: aspectele estetice sunt 
întotdeauna secundare 

Programarea emisiunilor de televiziune se face, în 
foarte mare măsură, dacă nu aproape exclusiv, pe baza 
factorilor cantitativi, şi nu calitativi. Audienta, nu calitatea 
unui program, determină venitul din reclamă pe care se 


presupune că îl va aduce şi, deci, longevitatea acestuia. Un 
vicepreşedinte de la ABC sublinia clar accentul pus pe 
calculabilitate: „Programele televiziunii comerciale sunt 
concepute în aşa fel încât să atragă audiența spre mesajul 
publicitar al reclamelor care însoțesc programul. [.] 
Valorile inerente legate de creativitatea estetică a acestora 
[calitatea] sunt importante, dar întotdeauna secundare”. 
19 Astfel, de-a lungul anilor, reţelele comerciale au 
renunţat, datorită slabei audienţe, la multe programe 
apreciate de critici. 

În încercarea de a stabili care dintre ele vor obţine 
cel mai ridicat coeficient de audienţă, programele propuse 
sunt testate pe un eşantion de public. Sunt alese pentru a 
fi difuzate acele programe noi ale căror emisiuni-pilot 
obţin sau dovedesc că au potenţial pentru un rating 
superior. Apoi soarta programelor este decisă de serviciul 
de evaluări A.C. Nielsen (înfiinţat în 1936 de Arthur C. 
Nielsen pentru a măsura audiența radio si, din anii '50, 
folosit si pentru televiziune).20 Pentru aceasta, Nielsen a 
instalat in casele unui esantion de telespectatori americani 
contoare electronice sofisticate si calculatoare actionate 
manual (completate de jurnale scrise de mână). 
Ratingurile se stabilesc pe baza numărului de familii 
selectate de firma Nielsen care urmăresc un anumit 
program. 

De-a lungul anilor, sistemele de rating pentru 
televiziune au devenit din ce în ce mai sofisticate. În loc de 
a se baza numai pe totalul cifrelor, unele programe reuşesc 
sau eşuează pe baza ratingurilor realizate pe anumite 
grupuri demografice. Difuzorii de reclamă care se 
adresează în primul rând unui anumit grup demografic vor 
sustine un program cu un indice global de rating relativ 
scăzut (de exemplu, mult aclamatul Homicide, deşi a eşuat 
şi, în cele din urmă, în 1999, a fost sistat din cauza 


indicelui general de rating), atâta timp cât indicele de 
rating pe grupul-tinta va fi ridicat. 

Desigur, ratingul nu spune nimic despre calitatea 
programelor. Exemple în acest sens pot fi unele programe 
care au avut parte de aprecieri elogioase, cum ar fi Picket 
Fences, Homicide, Life on the Street si I'll Fly Away şi 
care, permanent, au obtinut indici de rating scazuti. 
Aceasta diferenta dintre rating si calitate este unul dintre 
motivele pentru care exista Public Broadcasting Sistem* 
(Serviciul Public de Televiziune). Datorită finanţării 
publice, PBS poate decide difuzarea unui program 
bazându-se mai degrabă pe calitatea acestuia decât pe 
rating. De fapt, când difuzarea serialului I7 Fly Away a 
fost sistată la NBC, ea a fost preluată de PBS21. 

În ciuda puterii si a popularității sale, sistemul 
Nielsen are o serie de slăbiciuni: eşantionul este mic 
(5.000 de familii, 13.000 de persoane); este monitorizată 
numai o parte a pieţelor americane de televiziune; indivizii 
pot minţi în sondajele care folosesc jurnale scrise de mână; 
rezultatele ierahizărilor bazate pe jurnale variază de la o 
piaţă la alta.22 Intrebat dacă evaluările firmei Nielsen 
sunt demne de încredere, un reprezentant de la NBC 
spunea: „Nu cred că au dat cuiva vreun motiv să aibă 
încredere în ele. Adevărul este că Nielsen foloseşte un 
sistem in mod evident deficient în privinţa acuratetei si a 
utilității”. 23 Nielsen continua să joace un rol esenţial in 
programarea emisiunilor televizate, desi retelele de 
televiziune incearca sa creeze un sistem alternativ de 
rating. 

Date fiind conditiile istorice in care au aparut, 
televiziunile din Europa sunt mai degraba publice decat 
private. Ca urmare, au fost in mai mica masura obligate 
ca, pentru a-şi spori popularitatea, sa facă pe placul 
sponsorilor comerciali, acor-dând mult mai multă atenţie 


calităţii programelor. Totuşi, chiar şi aceste televiziuni 
publice difuzează cele mai cunoscute programe americane. 
Mai mult, apariţia televiziunii europene private prin cablu 
şi a reţelelor de televiziune prin satelit a făcut ca şi la 
televiziunea europeană deciziile privind programele să fie 
asemănătoare cu cele din televiziunea americană. 

Canal de televiziune nonprofit care nu transmite 
reclame. A fost înfiinţat în 1967 şi este finanţat de către 
guvernul Statelor Unite, companii şi public. Este cunoscut 
pentru difuzarea unor programe de bună calitate cum ar fi 
Sesame Street şi serialele National Geographic Special 
(n.tr.). 

Sportul: Nadia Comăneci a obţinut exact 79, 275 
puncte 

Calitatea diverselor sporturi a scăzut, a fost 
sacrificată în favoarea calculabilitatii. De exemplu, natura 
manifestărilor sportive s-a schimbat datorită cerinţelor 
impuse de televiziune.24 Deoarece multe echipe îşi obţin 
veniturile din aceste contracte, ele vor sacrifica interesele 
spectatorilor şi vor compromite chiar jocul pentru a spori 
câştigul televiziunii. 

Un exemplu în acest sens este aşa-numita „pauză de 
publicitate”. Pe vremuri, reclamele comerciale se 
transmiteau în pauzele jocurilor, de exemplu în timpul unui 
time-out solicitat de o echipă, în pauzajocului sau între 
runde. Numai că acestea erau prea rare pentru a aduce 
sumele uriaşe pe care clienţii care îşi făceau reclamă erau 
dispuşi să le plătească. Acum aceste întreruperi, atât în 
baschet cât şi în fotbal, fac parte din program. Posesorii 
licenţelor de transmisie îşi măresc veniturile din reclame, 
dar momentul-cheie al acţiunii unei echipe se poate pierde 
datorită unei astfel de întreruperi inoportune. Astfel, 
aceste întreruperi alterează natura multor sporturi; ele pot 
afecta chiar rezultatul jocului. De asemenea, pentru 


suporterii care sunt la faţa locului şi au plătit preţuri mari 
pe bilete pentru acest privilegiu, reclamele întrerup 
continuitatea jocului. Suporterii care stau acasă pot cel 
puţin să urmărească reclamele; cei de pe teren n-au ce să 
urmărească pana la reluarea meciului. Managerii 
consideră aceste efecte negative asupra calităţii jocului ca 
nesemnificative în comparaţie cu câştigul obţinut din 
numărul din ce în ce mai mare de reclame. 

Totuşi, sportul continuă să stimuleze calitatea atât în 
sporturile individuale, cât şi în cele de echipă: să ne 
gândim la puterea unui star al baschetului ca Shaquille 
O'Neill şi la performanţa echipei New York Yankees în 
1998. În acelaşi timp, factorii cantitativi au avut 
întotdeauna o importanţă uriaşă în sport. În multe cazuri, 
calitatea este direct legată de cantitate - cu cât este mai 
bună performanţa, cu atât scorul şi numărul de victorii 
sunt mai mari. De-a lungul anilor a crescut accentul pus pe 
caracteristicile cuantificabile ale sportului: 

Sporturile moderne se caracterizează printr-o 
tendință aproape inevitabilă de a transforma orice 
realizare atletică în ceva cuantificabil. Teancurile de 
statistici privind fiecare aspect al jocului sunt ceva obişnuit 
în fotbal, baseball, hochei sau atletism, unde, datorită unei 
tehnologii din ce în ce mai precise, acuratețea cuantificării 
a atins un nivel în care cronometrul pare primitiv.25 

Chiar şi un sport estetic ca gimnastica a fost 
cuantificat: 

Cum se poate rationaliza şi cuantifica un concurs de 
gimnastică, un concurs artistic? Acum răspunsul este 
evident. Stabiliti o scala si un juriu şi apoi faceți media 
aritmetică a evaluărilor subiective [.]. Nadia Comăneci a 
obţinut 79, 275 puncte la Montreal, nici mai mult, nici mai 
puţin. Nu trebuie subestimată ingeniozitatea lui Homo 
Mensor.26 


Accentul din ce în ce mai evident pe cantitate poate 
afecta negativ uneori calitatea jocului. De exemplu, în 
baschet, o vedetă a cărei primă motivaţie este de a se 
evidentia individual şi de a înscrie cát mai multe puncte 
poate afecta negativ jocul coechipierilor şi chiar să 
compromită jocul general al echipei. Cererea patronilor de 
a înscrie cât mai multe puncte compromite şi mai mult 
calitatea jocului. 

Baschetul a fost cândva un joc de plăcere, în care o 
echipă putea să păstreze mingea pe teren şi să joace până 
când un jucător bine plasat arunca la coş şi înscria. 
Suporterilor le plăceau strategiile şi manevrele pe care le 
foloseau jucătorii. Spre sfârşitul meciului, echipa care 
conducea la diferenţă mica putea încerca să ,inghete" 
mingea, adică să nu rişte să arunce la coş şi să rateze şi, 
astfel, să dea adversarilor şansa de a intra în posesia 
mingii. 

Cu câteva decenii în urmă, conducătorii ligilor de 
baschet amator şi profesionist au considerat că suporterii, 
crescuţi în epoca McDonald's, doresc să urmărească jocuri 
mai rapide, cu mai multe puncte înscrise. Cu alte cuvinte, 
suporterii cereau de la baschet ceea ce primeau de la 
restaurantul fast-food - rapiditate şi porţii mari. Deci, în 
meciurile dintre colegii, echipa în atac avea doar 35 
secunde pentru a încerca o acţiune la coş, iar în jocurile de 
profesionişti 24 de secunde. Deşi stilul „aleargă şi aruncă”, 
impus de cronometre, a dus la jocuri cu un ritm rapid si 
scoruri mari, se pare că aceasta a afectat negativ calitatea 
jocului. Nu mai este timp pentru manevrele şi strategiile 
care făceau jocul atât de interesant pentru „purişti”. Dar 
stilul „aleargă şi aruncă” din baschet se potriveşte cu 
lumea medonal-dizată a lui „mănâncă şi pleacă”, în care 
clienţii cumpără de la un ghişeu rămânând în maşină şi iau 
masa în timp ce se deplasează. 


Interesant este că în ultimii ani, în era post-Michael 
Jordan a baschetului profesionist, echipele au pus la punct 
noi strategii defensive şi scorurile jocurilor au scăzut. 
Există acum interesul de a face alte schimbări, pentru a 
reduce avantajele echipei aflate în defensivă şi pentru a 
creşte, deci, din nou scorurile. 

În acelaşi fel, patronii din baseball au considerat, cu 
mult timp în urmă, că suporterii preferă să vadă jocuri cu 
multe puncte înscrise, cu multe lovituri transformate, şi nu 
jocul preferat de „purişti”, în care scorul final ar putea fi 1- 
o. Aşa ca au luat măsuri pentru a creşte numărul de puncte 
înscrise. Mingile de baseball noi, mai rapide, pot zbura mai 
departe decât cele vechi. Pe unele stadioane gardurile au 
fost aduse mai aproape de terenul de joc pentru a creşte 
numărul de posturi. Deşi din ce în ce mai puţin apreciat 
datorită, printre altele, accidentelor pe care le produce, 
gazonul artificial, folosit încă pe unele stadioane, face ca 
mingile să fie mai rapide şi, deci, să le scape jucătorilor, 
permiţând aruncări de la posturi. 

Modificarea cea mai evidentă, menită să crească 
numărul loviturilor şi al alergărilor la posturi, este apariţia 
unui jucător specializat în lovirea mingii, care exista în 
echipele din Liga Americana, dar nu si în mai tradiționala 
Ligă Naţională. Locul aruncătorului, slab la lovirea mingii, 
este luat de un jucător a cărui principală (şi uneori 
singură) calitate este abilitatea de a lovi mingea. Jucătorul 
desemnat dă mai multe lovituri şi ajută la efectuarea mai 
multor tururi decât cel specializat în aruncări care trebuie 
la un moment dat să lovească mingea. 

Deşi în Liga Americană de Baseball folosirea unui 
jucător desemnat a condus, fără îndoială, la creşterea 
numărului de puncte înscrise, această practică afectează 
calitatea jocului (de aceea Liga Naţională a refuzat 
constant să accepte această formulă de joc). De exemplu, 


atunci când aruncătorul loveşte mingea, de multe ori se 
foloseşte de o lovitură de sacrificiu, o strategie pentru a-l 
deruta pe alergătorul aflat deja în poziţie de start. In 
schimb, jucătorul desemnat pentru lovituri va sacrifica 
rareori o lovitură. Rolul jucătorilor de la prindere îşi pierde 
din importanţă atunci când la lovituri jucătorii slabi sunt 
înlocuiţi de jucători desemnati.27 În fine, dacă jucătorii de 
la prindere nu mai trebuie să treacă la lovituri, pot juca 
mai mult fără a fi necesar să fie schimbati.28 Din acest 
motiv, dar şi din altele, baseball-ul devine un alt joc atunci 
când sunt folosiţi aruncători desemnaţi. Cu alte cuvinte, 
calitatea jocului s-a schimbat, unii ar spune în rău, din 
cauza accentului pus pe cantitate. 

Politica: in confruntarea dintre Lincoln şi 
Douglas nu au existat ,,fraze-cheie”. 

Domeniul politicii oferă numeroase exemple 
relevante în care accentul se pune pe calculabilitate - de 
exemplu sondajele, din ce în ce mai importante în 
campaniile politice.29 Candidaţii, preocupaţi de locul 
obţinut in sondaje, îşi reconsiderá deseori poziţia 
referitoare la anumite probleme. Modul în care o anumită 
luare de poziţie politică afectează sondajele poate deveni 
mai important decât faptul că politicianul respectiv crede 
cu adevărat în aceasta sau nu. 

Televiziunea a afectat politica în diverse moduri. A 
dus la scurtarea congreselor şi a discursurilor politice. In 
faimoasa dezbatere din 1858, Lincoln şi Douglas „au vorbit 
fiecare câte 90 de minute despre un singur subiect - 
viitorul sclaviei in America”. 30 Inaintea apariţiei 
televiziunii, discursurile politice la radio durau deseori 
câte o oră; în anii '40 limita scăzuse la treizeci de minute. 
La începuturile televiziunii, discursurile durau o jumătate 
de oră, dar pentru că discuţiile din campaniile electorale 
au fost din ce în ce mai frecvent concepute pentru a putea 


fi prezentate pe ecran, şi mai puţin pentru publicul direct, 
discursurile au devenit mai scurte, având mai puţin de 20 
de minute în medie. La începutul anilor '70, discursul 
fusese în mare măsură înlocuit cu reclama de 60 de 
secunde. În dezbaterile prezidenţiale televizate, candidaţii 
au un minut sau două pentru a-şi prezenta poziţia 
referitoare la o anumită problemă. 

Prezentarea  discursurilor politice in cadrul 
emisiunilor de ştiri s-a redus şi ea, pentru a se conforma 
normelor televiziunii. Astfel, până la campania 
prezidenţială din 1984, numai 15 secunde dintr-un discurs 
aveau şanse să apară în programul naţional de ştiri. Patru 
ani mai târziu, timpul s-a redus la 9 secunde.31 Drept 
urmare, cei care scriu discursuri se concentrează în 
direcţia elaborării unor „fraze-cheie” („sound bites”), care 
durează 10 - 15 secunde si au mai multe şanse de a fi 
preluate de reţelele nationale. Accentul pus pe durata 
acestora a dus la scăderea evidentă a calităţii discursurilor 
politice publice şi, deci, a calităţii discursului public pe 
marginea unor probleme importante. 

Nu este surprinzător faptul că şi politica externă a 
fost afectată de calculabilitate. Un domeniu in care se 
manifestă o adevărată manie pentru cifre este dezarmarea 
nucleară. 2 Deşi acest aspect este mai puţin vizibil după 
încheierea Războiului Rece, nu există niciun semn că 
Statele Unite sau Rusia au de gând să renunţe la 
capacitatea de a-l opri pe celălalt să lanseze un atac 
nuclear. Ambele părţi posedă arsenale nucleare suficiente 
pentru a se distruge reciproc de mai multe ori. Cu toate 
acestea, eforturile de a negocia tratate de reducere a 
armelor nucleare s-au împotmolit adesea în încercarea de 
a evalua exact dimensiunea şi puterea - „capacitatea 
relativă de distrugere” - a armelor nucleare. Deşi s-au luat 
măsuri precise pentru a se obţine paritatea, ambele părţi 


se pierd în detaliile numerice şi scapă din vedere 
elementul calitativ, şi anume că fiecare poate renunţa la 
cea mai mare parte a armelor nucleare pe care le posedă, 
păstrându-şi totuşi capacitatea de a distruge nu numai 
cealaltă parte, ci şi întreaga lume. lată una din 
manifestările clare ale irationalitatii rationalitatii. 

Alte domenii: jurnalismul si turismul de proasta 
calitate 

Un alt exemplu interesant al primatului cantitatii 
asupra calitatii este ziarul USA TODAY. In loc de reportaje 
detaliate, USA TODAY ofera multe reportaje scurte, care 
se citesc usor si rapid.33 Este tipul de ziar care poate fi 
citit cam in tot atâta timp cât îi trebuie unei persoane să ia 
masa la un restaurant fast-food.34 Un observator a 
subliniat lipsa de preocupare faţă de calitate a ziarului: 
„Ca şi părinţii care duc copii la un alt restaurant fast-food 
în fiecare seară şi au frigiderul permanent plin cu 
îngheţată, USA TODAY le dă cititorilor numai ce-şi doresc 
ei. Nu spanac, táráte sau ficat”. 35 

Excursia oferità de agentia de turism este un 
exemplu clar de preocupare pentru cantitatea de locuri 
vizitate, si nu pentru calitatea acestor vizite.36 Un turist 
poate vedea multe locuri (adesea prin fereastra 
autobuzului) din diferite ţări, dar totul este superficial. 
Când turiştii se întorc dintr-o astfel de excursie pot flecări 
despre ţări şi locuri vizitate, despre fotografii şi casete 
video. (Şi pot să-şi plictisească prietenii, ore în şir, cu 
prezentări interminabile de fotografii şi filme din excursia 
lor.) Totuşi, dată fiind natura acestor excursii, amatorii de 
circuite turistice prefabricate nu se simt în largul lor 
atunci când trebuie să ofere mai multe amănunte despre 
ţările pe care le-au vizitat sau despre locurile pe care le-au 
văzut. 

Multe alte afaceri sunt şi ele obsedate de dimensiuni. 


În 1997, îngrijorată de scăderea afacerilor, reţeaua Kmart 
şi-a renovat mai multe magazine şi le-a numit „Big Kmart”. 
Supermagazinele sale, o combinaţie între magazinul Kmart 
tradiţional şi supermarket, se numesc „Super Kmart 
Centers”.37 Producătorii comercializează produse la care 
accentul se pune pe cantitate, cum ar fi micul dejun pentru 
acasă, Big Start, al companiei Campbell Soup. Compania 
United Airlines se laudă că, în comparaţie cu alte 
companii, deserveşte un număr record de oraşe. Şi 
exemplele pot continua. 

Crearea iluziei de cantitate 

Cantitatea este adesea mai mult o iluzie decât o 
realitate într-un restaurant fast-food. De exemplu, o chiflă 
mare, pufoasă (şi ieftină), care cuprinde umplutura face ca 
burgerul să pară mai mare decât este. Pentru a întări 
iluzia, umplutura şi diversele garnituri se aranjează astfel 
încât să iasă din chiflă, ca şi cum chifla, deşi mare, nu 
poate cuprinde portia „uriaşă” din interior. La fel, cartofii 
prajiti sunt aşezaţi în aşa fel încât o portie pare enormă. 
Pungile şi cutiile par să nu se închidă din cauza cartofilor 
prajiti. Pentru a spori iluzia, interiorul cutiilor McDonald's 
pentru cartofi prajiti au dungi. De fapt, pachetul conţine o 
cantitate de cartofi care nu valorează mai mult de câţiva 
banuti. Marja de profit la cartofii prajiti este foarte mare. 
La Burger King cartofii prájiti sunt vânduți cu 400% fata 
de costul lor. Sucurile, tot la Burger King, cu 600% faţă de 
preţul de cost.38 Astfel, calculele clienţilor sunt eronate: 
ei nu primesc mai mult pentru un preţ mai mic. 

Sa fim totuşi cinstiţi: aceste restaurante oferă 
probabil mai multă mâncare pentru mai puţini bani decât 
restaurantul traditional. Totuşi, restaurantele fast-food 
reprezintă o afacere mai mare decât restaurantul 
traditional. Obtin profituri mai mici pe fiecare meniu, dar 
vând mai mult. 


Şi alte sisteme McDonaldizate oferă imaginea 
iluzorie a unei cantităţi mari. De exemplu, mall-urile par să 
ofere o mare varietate de mărfuri noi, dar practic toate 
mall-urile sunt la fel. Televiziunea oferă şi ea, aparent, o 
diversitate de spectacole, dar cele mai multe sunt copii ale 
unor programe de succes. USA TODAY arată ca un ziar 
serios, dar nu prezintă decât ştiri pe scurt şi lucruri 
neînsemnate. Centrele şi programele de slăbit promit o 
scădere rapidă în greutate, dar marea majoritate a 
clienţilor care slabesc ajung să recupereze rapid 
kilogramele de care scăpaseră. Profesorii care doresc să 
dea iluzia cantităţii includ pe listele lor de publicaţii 
articole şi cărţi publicate la edituri la care autorii plătesc 
pentru ca acestea să fie tipărite. Astfel de lucrări, adesea 
în tiraj foarte mic, nu ajung decât cel mult la membrii 
familiei. Astfel, ceea ce la prima vedere pare a fi o listă 
lungă de publicaţii este posibil ca, la o cercetare mai 
atentă, să reprezinte o realizare foarte modestă. 

Transpunerea in cifre a producţiei si a 
serviciilor 

Accentul pus pe numărul de vânzări şi pe mărimea 
produselor oferite nu sunt singurele aspecte ale 
calculabilitatii într-un restaurant fast-food. Un alt aspect îl 
constituie rapiditatea cu care poate fi servită masa. De 
fapt, primul restaurant al lui Ray Kroc s-a numit 
„McDonald's Speedee Sevice Drive-in”. La un moment dat, 
restaurantul McDonald s-a încercat să servească un 
hamburger, un shake şi cartofi prajiti în 50 de secunde. 
Restaurantul a stabilit un record, în 1959, când a servit 36 
de hamburgeri în 110 secunde. 

Industria fast-food: un hamburger nepreparat 
are exact 3, 875 inci 

Şi alte restaurante fast-food au adoptat zelul 
restaurantului McDonald’se în a măsura totul. Astăzi, 


Burger King încearcă să servească un client în trei minute 
din momentul in care a intrat în restaurant.39 Comanda 
direct din autoturism reduce drastic timpul necesar pentru 
a „prelucra” un client în restaurantul fast-food. Viteza este 
un factor cuantificabil de o importanţă covârşitoare într-un 
restaurant fast-food. 

Viteza este şi mai importantă într-o afacere de livrare 
de pizza. La Domino's, deviza este „Grăbeşte-te! Haide! 
Grabeste-te! Haide!”, iar „ţinta Domino’s este să iasă pe 
usa cu pizza in opt minute”. 40 Nu numai ca vanzarile 
depind de rapiditatea cu care portiile de pizza sunt livrate, 
dar o pizza proaspata poate fi dusa la domiciliul clientului 
atat de repede incat la sosire sa fie fierbinte. Ambalaje cu 
o izolaţie specială permit păstrarea mâncării caldă mai 
mult timp. Totuşi, accentul pus pe livrarea rapidă a stârnit 
numeroase scandaluri. Presiunea exercitată asupra 
tinerilor angajați de a face rapid livrările a dus la 
implicarea acestora în accidente rutiere grave, uneori 
chiar fatale. 

Un alt aspect al accentului pus pe cantitate este 
precizia cu care se măsoară fiecare element al productiei 
fast-food. Francizele care vând iaurt congelat cântăresc 
adesea recipientele pentru a se asigura că ele conțin 
cantitatea corectă. In vechile laboratoare de îngheţată, 
angajații pur şi simplu umpleau recipientul. Şi restaurantul 
McDonald's este deosebit de grijuliu ca un hamburger 
McDonald’s nefăcut să cântărească exact 45, 36 g; 10 
hamburgeri trebuie să iasă dintr-o jumătate de kilogram de 
carne. Umplutura pregătită în prealabil măsoară exact 9 
centimetri în diametru, iar chifla exact 8 centimetri. 
Restaurantul McDonald s-a inventat „îngrăşătorul” pentru 
a fi sigur că hamburgerul obişnuit are 19% grăsime.41 
Acest lucru este important, pentru că un conținut mai 
mare de grăsime ar face ca ham-burgerul să se strângă în 


timp ce e preparat şi să pară mai mic decât chifla. Măsura 
pentru cartofii prajiti permite ca fiecare pachet să aibă 
acelaşi număr de cartofi. Noul automat pentru sucuri face 
ca fiecare pahar să conţină o anumită cantitate de suc, fără 
a se vărsa nimic. 

Restaurantul Arby s-a redus pregătirea şi servirea 
fripturii de vită la o serie de măsurători exacte.42 Toate 
fripturile au aceeaşi greutate la început. Sunt apoi 
pregătite la o temperatura de 93, 3 o timp de 3, 5 ore, 
până cand temperatura interna ajunge la 57 o. Apoi se 
prajesc la propria lor temperatura timp de inca 20 de 
minute, pana cand temperatura in cuptor este de 60 o. 
Urmand aceste etape si facand masuratorile, firma Arby’s 
nu are nevoie de un bucatar-sef calificat; oricine stie sa 
socoteasca stie si sa pregateasca o friptura de vita Arby’s. 
Când friptura este gata se ştie exact cat cântăreşte. 
Aceasta permite obtinerea a 47 de sandvisuri Arby’s (unul 
in plus sau in minus) la fiecare transa. 

Burger King a cuantificat, de asemenea, controlul 
calitatii. Hamburgerii nu trebuie sa fie serviti mai tarziu de 
10 minute dupa ce au fost pregatiti. Cartofii prajiti nu 
trebuie sa stea sub lampa de incalzit mai mult de 7 minute. 
Unui director îi este permis să arunce numai O, 3% din 
toată máncarea.43 

Performanţa restaurantului fast-food este, de 
asemenea, estimată cantitativ, nu calitativ. La McDonald's, 
de exemplu, conducerea centrală analizează performanţa 
fiecărui restaurant „în cifre”: vânzări pe persoană 
angajată, profituri, fluctuatia angajaţilor şiratingul CSC 
(Calitate, Serviciu, Curatenie).44 

Gătitul: „Se coace la 350 o timp de 40 de 
minute”. 

Cartea de bucate a fost unul din primele exemple ale 
calculabilitatii. În versiunea originală (1896) a cărţii The 


Boston Cooking School Cook Book, Fannie Farmer a 
evidenţiat măsurătorile precise, ceea ce a dus la 
rationalizarea bucătăriei de familie: 

Inainte de a muri, ea a schimbat terminologia 
bucătăriei americane de la „un vârf”, „un praf”, „o 
linguriţă cu vârf” - termeni vagi, pe care-i detesta - la 
termeni precisi, standardizati, ştiinţifici, prezentând un 
model de gătit uşor, sigur şi care putea fi urmat şi de 
persoane lipsite de experienţă. Lui Fannie Farmer, mama 
măsurilor exacte, îi datorăm răspândirea unor termeni 
culinari de fiecare zi ca: linguriţă rasă, /4 linguriţă, ceaşcă 
de măsurat, termometrul din cuptor şi „se coace la 350 de 
grade Fahrenheit timp de 40 de minute”. 45 

Calculabilitatea are un rol esenţial in industria 
alimentară, precum şi în consumul produselor finite ale 
acesteia. De exemplu, industria regimului alimentar este 
obsedată de lucruri care pot fi cuantificate.46 Greutatea, 
pierderea greutăţii (sau creşterea ei) şi perioadele de timp 
sunt măsurate cu precizie. Cantitatea de alimente 
îngurgitată este măsurată şi monitorizată cu grijă. Pe 
pachetele cu alimente de regim se detaliază cu grijă 
gramele, numărul de calorii şi multe alte lucruri. 

Nu este surprinzător că organizaţii ca Weight 
Watchers si Nutri/Sistem măsoară atent caloriile din portia 
zilnică, numărul de calorii din fiecare aliment şi greutatea 
pierdută pe săptămână. Ceea ce este uimitor este 
preocuparea lor din ce în ce mai mare pentru alimentele 
care se prepară rapid. De exemplu, Nutri/Sistem se laudă 
că cele mai multe dintre meniurile lor congelate şi 
deshidratate „sunt gata în mai puţin de cinci minute. Aşa 
că nu trebuie să petreceti mult timp în bucătărie”. Ca 
urmare a preocupării lor permanente de a reduce timpul 
dedicat pregătirii alimentelor, Nutri/Sistem oferă acum „un 
număr sporit de meniuri pentru microunde care pot fi puse 


pe farfurie, gata de a fi servite, la numai 90 de secunde 
după ce sunt scoase din dulap”. 47 

Locul de muncă: un penny cât roata carului 

Prin managementul ştiinţific, Taylor a intenţionat să 
transforme tot ceea ce era legat de muncă în elemente 
cuantificabile. În loc să se bazeze pe „regula empirică” a 
muncitorului, managementul ştiinţific a încercat sa 
conceapă sisteme care să măsoare munca depusă de un 
muncitor la efectuarea fiecărei operaţii din activitatea sa. 
Tot ceea ce putea fi redus la cifre urma să fie apoi analizat 
folosindu-se formule matematice. 

Calculabilitatea a fost în mod clar un scop atunci 
când Taylor a încercat să facă astfel încât un muncitor să 
încarce zilnic o cantitate mai mare de fontă: „Am stabilit 
că această echipă încărca în medie cam 12 tone şi 
jumătate pe om într-o zi. Am fost uimiti să descoperim, 
după ce am studiat problema, că un muncitor de elită 
trebuia să încarce 47 - 48 de tone pe zi în loc de 12VI 
tone”. 48 Încercând să crească de patru ori cantitatea 
încărcată, Taylor a studiat modul în care lucrau cei mai 
productivi muncitori, muncitorii „de elită”. A descompus 
activitatea lor în elementele ei de bază şi a cronometrat 
fiecare mişcare. 

Pe baza acestui studiu atent, Taylor şi asociaţii săi au 
conceput cel mai bun mod de a transporta lingourile de 
fontă. Au găsit apoi un muncitor pe care l-au putut motiva 
să lucreze în acest mod - Schmidt, care era puternic şi 
ambițios si pentru care un penny era „cât roata carului”, 
cum spunea un tovarăş de-al său. Schmidt a spus ca el 
dorea sa fie „un om prețuit”. Taylor a folosit un stimulent 
economic clar: 1, 85 dolari pe zi, în loc de 1, 15 dolari, 
dacă Schmidt accepta să lucreze exact cum îi spunea el. 
După o pregătire şi supraveghere atentă, Schmidt a reuşit, 
cu succes, să lucreze într-un ritm mai rapid (câştigând 


banii); apoi Taylor a selecționat si instruit alti muncitori 
care să lucreze în acelaşi fel. 

Lui Schmidt şi urmaşilor săi li se cerea să facă de 3, 
6 ori norma obişnuită de lucru pentru o creştere a plăţii de 
aproximativ 60%. Taylor a apărat acest mod de exploatare 
în diverse moduri. De exemplu, a spus că ar fi necinstit 
pentru muncitorii din alte locuri, care lucrau conform 
capacităţii lor, să existe încărcători de lingouri care să 
câştige de 3, 6 ori mai mult decât ei. Bineînţeles, Taylor a 
negat că el şi asociaţii săi hotărâseră (desigur, fără să-i 
consulte pe muncitori) că mare parte a profitului nu va 
ajunge la muncitori. Pentru Taylor, „încărcătorul de 
lingouri cu o creştere a salariului de 60% nu este o 
persoană demnă de milă, ci una care merită felicitări”. 49 

Ilustrativ pentru impactul calculabilitatii asupra 
industriei este faimosul caz al maşinii Ford Pinto.50 
Datorită concurenţei străine care lansase maşini mici, Ford 
s-a grăbit să introducă în producţie modelul Pinto, deşi 
testele arătau că sistemul de alimentare va ceda în cazul 
unei coliziuni în partea din spate a maşinii. Banda de 
asamblare pentru Pinto, care fusese achiziționată la un 
preţ foarte mare, era deja instalată, aşa că Ford a decis să 
continue fabricarea acestei maşini fără să mai facă niciun 
fel de schimbări. Ford şi-a bazat decizia pe o comparaţie 
cantitativă. Compania a estimat că defectele vor provoca 
180 de morţi şi cam acelaşi număr de răniţi. Stabilind un 
cost de 200.000 dolari pe persoană, Ford a ajuns la 
concluzia că este un preţ mai mic decât cei 11 dolari 
pentru fiecare maşină pentru a repara defectul. Chiar dacă 
acest calcul este rezonabil dacă ne gândim doar la profit, 
este inacceptabil ca vieţi omeneşti să fie sacrificate în 
numele costurilor reduse şi al profiturilor mari. Aceasta 
este numai una din numeroasele decizii luate zilnic într-o 
societate supusă McDonaldizării. 


Concluzie 

Calculabilitatea, a doua dimensiune a 
McDonaldizării, înseamnă accentul pus pe cuantificare. 
Aceasta se manifestă în diverse moduri, dar mai ales în 
concentrarea asupra cantităţii, şi nu asupra calităţii 
produselor, în eforturile sistematice de a crea iluzia 
calităţii şi în tendinţa de a transpune producţia şi serviciile 
în numere. 

Accentul pe calculabilitate are şi avantaje, în special 
capacitatea de a se obţine articole numeroase, de 
dimensiuni mari, la preţuri relativ mici. Totuşi, ea are şi un 
puternic efect negativ: o societate care pune accent pe 
cantitate va avea bunuri şi servicii mediocre. 

5. Previzibilitatea 

La mall nu plouă niciodată 

Cea de-a treia dimensiune a McDonaldizării este 
previzibilitatea. Într-o astfel de societate, oamenii preferă 
să ştie exact la ce să se aştepte în diverse locuri şi 
momente. Nici nu doresc şi nici nu se aşteaptă la surprize. 
Vor să ştie că atunci când comandă un Big Mac el este 
identic cu cel pe care l-au mâncat ieri şi cu cel pe care-l 
vor mânca mâine. Oamenii s-ar supăra dacă sosul special 
s-ar folosi într-o zi, dar nu şi în următoarea sau dacă gustul 
ar fi diferit de la o zi la alta. Ei vor să fie siguri că franciza 
McDonald's pe care o vizitează în Des Moines, Los Angeles 
sau Paris arată şi este condusă ca şi restaurantul 
McDonald's de acasă. Pentru a obţine previzibilitatea, o 
societate rationalizata pune accent pe disciplină, ordine, 
sistematizare, uniformitate, rutină, consecvență şi 
operațiuni metodice. 

Din punctul de vedere al clientului, previzibilitatea 
înseamnă linişte în viaţa zilnică. De fapt, mulţi muncitori 
preferă previzibilitatea, munca repetitivă, fără efort fizic 
sau intelectual. Dacă nu le oferă ceva deosebit, măcar le 


permite să se gândească la alte lucruri, fie şi să viseze cu 
ochii deschişi în timp ce muncesc.1 Pentru directori şi 
proprietari, previzibilitatea uşurează managementul atât în 
relaţia cu muncitorii, cât şi cu clienţii. Sunt uşurate şi alte 
activităţi, cum ar fi anticiparea necesarului de rezerve şi 
materiale, necesarul de personal, estimarea venitului şi a 
profitului. 

Totuşi, previzibilitatea are şi un efect negativ. Are 
tendinţa de a transforma toate activităţile - consumul, 
munca, managementul - într-o serie de acte de rutină care 
amortesc creierul. 

Aspectele majore ale previzibilităţii care vor fi 
abordate în acest capitol sunt: crearea de medii 
previzibile, interacţiunea scenarizată cu clienţii, obţinerea 
unui comportament previzibil al angajatului, realizarea de 
produse şi procese previzibile şi reducerea elementelor de 
risc şi disconfort. 

Crearea de medii previzibile 

Nu vom începe o discuţie despre previzibilitate cu 
restaurantul McDonald's, ci cu un alt pionier al 
rationalizarii - reţelele de moteluri. Cele mai cunoscute 
sunt Best Western, fondată în 1946, şi Holiday Inn, 
înfiinţată în 1952. La începutul anilor '50, reţeaua Howard 
Johnson's avea 500 de restaurante răspândite peste tot în 
Statele Unite, multe având şi moteluri standard. Aceste 
trei reţele au deschis drumul dezvoltării pe scară largă a 
autostrăzilor şi excursiilor cu automobilul. Succesul lor a 
fost foarte stimulativ pentru industria hotelieră. 

Rețelele de moteluri: „Magic Fingers”, nu 
Norman Bates 

Inainte de apariţia unor astfel de francize, motelurile 
erau imprevizibile şi diverse. Administrat de proprietari 
locali, fiecare motel era diferit. Deoarece proprietarii şi 
angajaţii erau diferiţi de la un loc la altul, clienţii nu se 


simțeau întotdeauna pe deplin în siguranţă şi relaxaţi. Un 
motel putea fi destul de confortabil, chiar luxos, în timp ce 
altul putea fi o dărăpănătură. Oamenii nu puteau să fie 
niciodată siguri că vor găsi săpun, şampon, telefon, radio 
(şi, mai târziu, televizor), aer condiţionat, şi să nu uităm 
mult iubitul sistem de masaj Magic Fingers. A te caza într- 
un motel era o adevărată aventură: niciodată nu puteai şti 
la ce să te aştepţi. 

Într-un thriller clasic, Psycho (1960), Alfred 
Hitchcock a exploatat cu măiestrie anxietatea provocată de 
motelurile de odinioară, atât de imprevizibile. Motelul din 
film era lugubru, dar nu atât de lugubru pe cât era 
proprietarul acestuia, Norman Bates. Deşi oferea numai 
câteva facilităţi, camera din motelul lui Bates era echipată 
cu un vizor (de care cei mai mulţi clienţi s-ar lipsi), astfel 
încât Norman putea să-şi spioneze victimele. Desigur, 
motelul Bates oferea maximum de imprevizibilitate - un 
asasin nebun şi o moarte oribilă căreia îi erau sortiti 
clienţii săi, care nu bănuiau nimic. 

Deşi, în 1960, puţine moteluri ar fi putut adăposti 
nebuni asasini, vizitatorul era confruntat cu tot felul de 
lucruri imprevizibile pe atunci. Rețelele de moteluri s-au 
străduit să facă experienţa clienţilor lor previzibilă. Au 
conceput practici stricte pentru a-i ţine pe oamenii 
„imprevizibili” departe de moteluri. Călătorii puteau 
prevedea că într-un motel purtând emblema familiară cu 
portocaliu şi verde al lui Holiday Inn (acum dispărută, la 
fel ca şi enormele arcade aurii ale restaurantului 
McDonald's) urmau să aibă majoritatea facilitatilor, pe 
care, în mod rezonabil, le aşteptau de la un motel cu preţ 
moderat. Puşi în faţa alegerii între un motel local, fără 
nume, şi un Holiday Inn, călătorii îl preferau pe cel 
previzibil, chiar dacă acesta avea unele dezavantaje. 
Succesul primelor reţele de moteluri a dus la apariţia unor 


imitatori ca Ramada Inn sau Rodeway Inn. 

Motelurile cele mai ieftine - Days Inn, Econo Lodge, 
Motel 6 - sunt încă şi mai previzibile. Camerele lor sunt în 
mod previzibil goale; clienţii găsesc numai strictul necesar. 
Ei aşteaptă minimul, şi asta şi primesc, camere la preţuri 
de chilipir. 

Industria fast-food: mulţumesc lui Dumnezeu 
pentru arcadele aurii 

Industria fast-food a preluat rapid şi a perfecţionat 
practica de pionierat a precursorilor, printre care se 
numără reţelele de moteluri. Aşa cum arăta Robin Leidner, 
„Esenţa succesului restaurantului McDonald's este 
uniformitatea şi  previzibilitatea,  [...] permanenta 
standardizare”. Ea susține că „aceasta este modalitatea în 
care McDonald's gestionează practic fiecare detaliu al 
afacerii, astfel încât a face lucrurile altfel înseamnă a le 
face prost”. 2 Chiar dacă restaurantul McDonald's le 
permite deţinătorilor de francize şi directorilor să inoveze, 
„Scopul este de a căuta noi modalităţi pentru a crea o 
experiență care să fie identică, indiferent în care 
restaurant McDonald's ai intra, indiferent din ce colţ al 
lumii”. 3 

Ca şi rețelele de moteluri, McDonald's (şi multe alte 
francize) şi-au conceput o emblemă grandioasă şi 
strălucitoare, care a devenit familiară pentru clienţi. 
Arcurile aurite ale restaurantului McDonald's oferă un 
sentiment de previzibilitate. „Aceeaşi culoare şi acelaşi 
simbol, kilometru după kilometru, oraş după oraş, 
îndeplinesc rolul unui pact tacit de previzibilitate şi 
stabilitate între restaurantul McDonald's şi milioanele lui 
de clienţi, an de an, la fiecare masă servită”. 4 Mai mult, 
fiecare restaurant McDonald's prezintă o serie de 
elemente  previzibile -  tejgheaua, meniurile afişate 
deasupra acesteia, bucătăria vizibilă în fundal, mese şi 


scaune lipsite de confort, coşuri pentru gunoi la vedere, 
ghişeul pentru autoturisme etc. 

Această ambianta previzibilă apare peste tot, nu 
numai in Statele Unite, ci si in alte parti ale lumii. Astfel, 
turistii americani carora li se face dor de casa in 
strainatate se pot consola cu ideea ca vor gasi familiarele 
arcade aurii si restaurantul cu care sunt obisnuiti. Un 
lucru interesant: chiar şi turiştii care nu sunt americani se 
simt bine atunci când apare cunoscutul restaurant 
McDonald's. 

Alte medii: E.T. nu-şi poate găsi casa 

Ca mediu de muncă, instituţiile birocratice sunt mult 
mai previzibile faţă de alte tipuri de organizaţii. Ele 
utilizează previzibilitatea în cel puţin trei moduri: 

1. Birourile. Oamenii ocupă „funcţii” sau poziţii, 
fiecare având responsabilități bine stabilite şi 
comportamente pe măsură. Se aşteaptă ca persoanele care 
ocupă funcţiile respective să răspundă acestor cerinţe. 
Astfel, colegii sau clienţii se aşteaptă la aceeaşi 
performanţă de la o anumită funcţie, indiferent cine o 
ocupă. Deşi pot exista tergiversări, ocupanţii anumitor 
funcţii nu pot refuza să-şi îndeplinească atribuţiile sau nu 
le pot realiza foarte diferit, pentru că pot fi pedepsiţi sau 
concediati. 

2. Ierarhiile. Instituţia birocratică are o ierarhie clara 
a funcţiilor, astfel încât oamenii ştiu de la cine primesc 
ordine şi cui pot da ordine. 

3. Hârtiile. Practic tot ceea ce există într-o instituţie 
birocratică este în formă scrisă. Astfel, cei care citesc 
regulile şi regulamentele organizaţiei ştiu la ce să se 
aştepte. Rezolvarea unei probleme nu înseamnă altceva 
decât completarea unui anumit formular. 

Casele moderne din suburbii demonstrează 
previzibilitatea mediului într-o societate McDonaldizată. 


Aşa cum spunea un cunoscut cântec folk. 

Cutiute pe colina Cutiute de chibrituri Cutiute, 
cutiute Toate sunt la fel.5 

In multe cartiere suburbane, interiorul si exteriorul 
unei case difera foarte putin de la una la alta. Desi, in 
cazul celor mai scumpe, exista o oarecare diversitate, un 
locuitor al cartierului s-ar putea plimba printr-o astfel de 
casa fara sa-si dea seama imediat ca nu este a Sa. 

Mai mult, chiar si cartierele arata la fel. Arborii 
maturi au fost scosi pentru a permite o mai eficienta 
construire a caselor, iar in locul lor au fost plantate siruri 
de puieti sprijiniti de stalpi si sarma. Colinele au fost 
adesea nivelate pentru a se obtine un teren drept. Strazile 
au fost taiate dupa modele simetrice, drepte. Cu astfel de 
elemente previzibile cei ce locuiesc in suburbii pot cu 
usurinta sa nimereasca in alt cartier sau sa se rataceasca 
in propriul lor cartier. 

Multe din filmele lui Steven Spielberg se petrec in 
aceste suburbii foarte previzibile. Strategia lui Spielberg 
este de a-i atrage pe spectatori într-o lume foarte 
previzibilă şi apoi de a-i surprinde cu o întâmplare total 
imprevizibilă. În E.T, de exemplu, un extraterestru se 
plimbă printr-o astfel de suburbie, unde este descoperit de 
un copil care, până în acel moment, avusese o existenţă 
foarte previzibilă. Imprevizibilul E.T. dezorganizeaza nu 
numai viaţa copilului şi a familiei sale, dar şi pe aceea a 
întregii comunităţi. La fel, Poltergeist se petrece într-o 
locuinţă din suburbii, unde nişte spirite rele 
dezorganizează cadrul previzibil. (Spiritele se manifestă 
printr-un alt element-cheie al McDonaldizării - televizorul.) 
Marele succes al filmelor lui Spielberg s-ar putea explica 
prin faptul că oamenii duc dorul unor lucruri imprevizibile, 
chiar dacă sunt amenințătoare şi infricosatoare, care să se 
întâmple în cadrul din ce în ce mai previzibil al existenţei 


lor. 

În ceea ce priveşte subiectul filmelor, trebuie să 
menţionăm recentul The Truman Show, care se petrece 
într-o comunitate complet controlată de regizorul unui 
spectacol de televiziune. Filmul poate fi privit ca un atac la 
adresa „comunităţilor planificate” de tip Disney, care răsar 
peste tot în Statele Unite. Exemplul suprem al unei astfel 
de comunităţi planificate este oraşul firmei Disney - 
Celebration, din Florida. Potentialii proprietari pot alege 
dintre opţiunile aprobate; ei sunt strict limitați în ceea ce 
pot face cu casele şi proprietatea lor.6 Aceste comunităţi 
merg mai departe decât comunităţile suburbane 
tradiţionale în încercarea de a elimina orice urmă de 
imprevizibil din viaţa oamenilor. 

Deşi se străduiesc să fie cât se poate de previzibile, 
cele mai recente reţele constată că sporirea previzibilitatii 
este un ţel iluzoriu. De exemplu, francize cum ar fi Hair- 
Plus nu pot oferi tunsori identice, deoarece fiecare cap 
este diferit şi fiecare frizer sau frizerita acţionează într-un 
mod uşor idiosincratic. Pentru a răspunde dorinţei de 
previzibilitate a clientului, Hair-Plus şi alte francize de 
acest fel oferă spaţii şi însemne asemănătoare, decorarea 
identică a magazinelor si probabil câteva produse 
familiare. 

Scenarizarea relaţiei cu clienţii 

Foarte asemănătoare filmului The Truman Show sunt 
scenariile pe care organizaţiile McDonaldizate le pregătesc 
pentru angajaţi. In film, toate interacţiunile personajelor 
cu Truman urmează un scenariu scris de regizor pentru a 
face acţiunile lui Truman cât mai previzibile. Tot astfel, 
într-un restaurant fast-food angajaţii ştiu ce să spună în 
diverse împrejurări; astfel, reacţiile lor - dar şi ceea ce li 
se răspunde - sunt extrem de previzibile. 

Industria fast-food: „Noroc, prietene!” şi „Drum 


bun”. 

O mare parte din ceea ce se spune şi se face într-un 
restaurant fast-food, atât de către angajaţi, cât şi de către 
clienţi, devine ritual7, rutină, scenariu8. De exemplu, 
reteaua Roy Rogers folosea angajati imbracati in costume 
de cowboy care spuneau ,,Noroc, prietene!” fiecarui client 
care se pregatea sa comande. Dupa ce plateau, clientii 
erau expediati cu ,Drum bun”. Aceasta repetare a unor 
saluturi familiare, la fiecare vizită, era o sursă de mare 
plăcere pentru obisnuitii de la Roy Rogers. Mulţi oameni 
(inclusiv eu) s-au simtit puternic frustrati cand Roy Rogers 
a încetat aceasta practică. Într-o societate McDonaldizata 
astfel de pseudointeractiuni devin un ritual pe care 
oamenii il asteapta. Clientii au ajuns sa le astepte, chiar sa 
le si placa, deoarece in vizitele lor la restaurantul fast-food 
singurele contacte sunt cele pe care le au cu robotul lor 
favorit. 

Exista nu numai scenarii generale, ci, de asemenea, 
si o serie de scenarii auxiliare care sunt urmate in cazul 
unor cereri sau comportamente neobisnuite. De exemplu, 
poate sa existe un scenariu pentru clientii care nu accepta 
sa fie tratati dupa aceleasi reguli ca toata lumea. De fapt, 
scenariul poate sa fie scris ca si cum angajatul ar exprima 
sentimente ,reale", nu ca şi cum ar interpreta ceva scris. 
De exemplu, un scenariu poate sa-i indice angajatului sa 
spuna ca va incalca regula ,numai de data aceasta”. 
Clientii recalcitranti sunt multumiti pentru ca se simt de 
parca ar fi tratati individualizat si ar primi un raspuns 
autentic, iar managerii sunt multumiti pentru ca angajatii 
urmeaza scenariile. 

Ca si alte aspecte ale McDonaldizarii, scenariile pot 
avea functii pozitive. De exemplu, ele pot fi o sursa de 
putere pentru angajati, dandu-le posibilitatea sa controleze 
contactul cu clientii. Ei pot evita cererile nedorite sau 


extravagante refuzând pur şi simplu să se abată de la 
scenariu. Pot folosi rutina şi scenariile pentru a se proteja 
de insultele şi injuriile care le sunt adesea aruncate de 
clienţi. Pot avea convingerea că ostilitatea clienţilor este 
îndreptată împotriva scenariilor şi a celor care le-au 
conceput. În general, în loc să fie ostili la rutină şi scenarii, 
angajaţii de la McDonald's le consideră folositoare şi chiar 
utile.9 

Totuşi, angajaţii şi clienţii se opun uneori rutinei şi 
scenariilor. Ca urmare, comportamentul celor care oferă şi 
primesc servicii „nu este niciodată complet previzibil” 10. 
Oamenii nu trăiesc încă în colivia de fier a McDonaldizării. 
De fapt, e puţin probabil că vom trăi vreodată într-o lume 
complet McDonaldizată şi total previzibilă. 

Cu toate acestea, lucrurile pe care angajaţii de la 
restaurantul McDonald s-ar putea să le facă pentru a 
obţine o oarecare independenţă în munca lor nu sunt prea 
multe: 

— Ar putea să spună tot felul de lucruri care nu sunt 
în scenariu. 

— Ar putea depăşi ,putin" rutina asigurând nişte 
servicii suplimentare sau schimbând amabilitati. 

— Ar putea să nu zâmbească, să se arate uşor 
enervati şi impacientati sau să refuze să încurajeze clientul 
să mai vină. 

— Ar putea să se concentreze asupra efectuării unor 
servicii rapide pentru a evita comportamentul impus în 
care mimează prietenia.11 

Ar însemna nişte minime abateri de la munca zilnică, 
atât de rutinizata. 

Ca şi în cazul lucrătorilor, clienţii câştigă şi ei de pe 
urma scenariilor şi a rutinizării activităţii: „Rutinizarea 
activităţii le poate furniza clienţilor servicii mai sigure, mai 
ieftine şi mai rapide, poate fi o pavăză în faţa 


incompetentei, poate reduce solicitările interactive 
exercitate asupra lor şi poate clarifica drepturile fiecărei 
părţi”. Astfel, rutina garantează un tratament egal pentru 
toţi clienţii. În sfârşit, rutinizarea poate ajuta la „realizarea 
unei atmosfere de civilizaţie şi competenţă pentru care 
clienţii ar trebui să fie recunoscători”. 12 Unii clienţi 
apreciază salutul devenit rutină cu care sunt întâmpinați la 
firmele McDonaldizate. 

Există, totuşi, şi excepţii. De exemplu, unii clienţi ar 
putea reacţiona negativ atunci când angajaţii urmează fără 
discernământ scenariile care par „insensibile” sau „ca 
pentru roboti".13 Pot apărea discuţii şi clienţii furiosi pot 
pleca fara a mai cumpăra ceva. Într-o scenă clasică din 
Five Easy Pieces personajul lui Jack Nicholson se opreşte 
să ia masa şi întâlneşte o chelnerita tradiţională, murdară, 
care interpretează un scenariu: el nu poate comanda pâine 
prăjită, dar poate comanda un sandviş cu pâine prăjită. 
Personajul reacţionează mai puternic şi mai negativ la 
scenariul „insensibil” decât la chelnerita posacă. 

Falsa prietenie a interacțiunilor scenarizate reflectă 
camaraderia nesincera şi contactele scenarizate care 
caracterizează nu numai restaurantele fast-food, dar şi alte 
elemente ale societăţii McDonaldizate, o camaraderie 
folosită pentru a atrage clienţii şi a-i face să se reîntoarcă. 
De exemplu, ecranele TV au fost saturate în ultimul timp 
cu scene în care proprietarul restaurantului Wendy's, Dave 
Thomas, le adresează clienţilor „invitaţia personală” de a 
lua un burger împreună cu el în restaurantul său.14 

Alte medii: chiar şi glumele sunt prinse în 
scenariu 

Industria fast-food nu este singurul loc în care e 
posibil sa întâlnim interacțiunea după scenariu. 
Telemarketingul este un alt domeniu în care există scenarii 
pe care angajații trebuie să le urmeze întocmai. Scenariile 


sunt concepute astfel încât să facă faţă celor mai 
neaşteptate situaţii. Supraveghetorii ascultă adesea 
solicitările, pentru a fi siguri că angajaţii urmează corect 
procedura. Angajaţii care nu urmează întocmai scenariul 
sau care nu îndeplinesc norma de comenzi şi vânzări într- 
un anumit timp sunt rapid concediati. 

Robin Leidner explică cum Combined Insurance a 
făcut ca vânzările de asigurări pe viaţă să fie previzibile: 
„Lucrul cel mai uimitor în ceea ce priveşte pregătirea 
agenţilor de la Combined Insurance pentru a vinde 
asigurări pe viaţă era gradul surprinzător de standardizare 
spre care tindea compania. Agentilor li se spunea cu nişte 
detalii aproape hilare ce şi cum să facă”. De fapt, „se 
presupunea că agenţii memorau şi recitau cât se poate de 
exact” strategiile de vânzare. Un instructor a spus despre 
un străin care nu vorbea prea bine limba engleză: „A 
învăţat scenariul fonetic şi nici nu ştia ce înseamnă fiecare 
cuvânt. [.] A vândut douăzeci de asigurări în prima zi şi 
acum este director”. 15 Agenţii de asigurări erau învăţaţi 
glumele standard ale companiei, precum şi „ţinuta 
Combined”: mişcările standard, ţinuta corpului si 
intonatia. 

In timp ce McDonald’s se foloseste de constrangeri 
exterioare asupra angajaților, Combined Insurance 
incearca sa-i transforme pe angajati, sa-i faca sa adopte un 
nou eu (McIdentitate). Dimpotrivă, la restaurantul 
McDonald's identitatea trebuie anulată. Această diferenţă 
se datorează naturii muncii în cele două domenii. Deoarece 
angajaţii de la McDonald's îşi realizează sarcinile la locul 
de muncă, ei pot fi controlati prin constrângeri externe. În 
schimb, agenţii de la vânzări de la Combined Insurance 
lucrează mai ales pe teren. Pentru că nu funcţionează 
constrângerile externe, Combined încearcă să-i transforme 
pe agenţi în ceea ce doreşte compania. Totuşi, în ciuda 


eforturilor de a le controla personalitatea, agenţii de 
asigurări păstrează o anumită identitate, precum şi un 
sentiment de autonomie. Astfel, deşi controlul asupra 
angajaţilor lui Combined este profund, angajaţii de la 
McDonald's sunt şi mai bine controlati, deoarece orice 
luare a unei decizii este practic exclusa din munca lor. 
Leidner ajunge la următoarea concluzie: „Niciun 
detaliu nu este neînsemnat, nicio relaţie nu este personală, 
nicio experienţă nu este individuală şi nicio manipulare 
prea cinică pentru unele organizaţii sau persoane atunci 
cand, în spiritul utilității şi eficienţei, elaborează o rutină 
standard, reproductibilă”. 17 
La fel ca în cazul companiei Combined Insurance, 
politicienii sunt şi ei din ce în ce mai constrânşi de 
scenariile compuse de consilierii lor. A existat o vreme 
când preşedinţii Statelor Unite îşi compuneau propriile 
discursuri, dar, începând cu preşedintele Regan, folosirea 
discursurilor scrise de profesionişti a devenit o regulă. (Bill 
Clinton a făcut, uneori, excepţie de la aceasta.18) Printre 
alte multe fraze scrise a fost şi faimoasa afirmaţie a lui 
Bush: „Căscaţi urechile bine: niciun nou impozit”. 19 
Crearea comportamentului previzibil la angajaţi 
Banda de asamblare a sporit posibilitatea 
previzibilitatii muncii şi a produselor. Alternativă ridica o 
problemă: acțiunile fiecărui meşter erau oarecum 
imprevizibile, diferite de la o persoană la alta şi în timp. În 
consecinţă, se acumulau diferenţe mici, dar semnificative, 
ale produselor finite. Aceasta ducea la aspecte 
imprevizibile legate şi de activitate şi de calitatea 
produselor. Astfel, o maşină mergea mult mai bine decât 
alta şi era mult mai puţin probabil să se strice. Maşinile 
produse pe banda de asamblare erau mult mai uniforme. 
Dându-şi seama de avantajele pe care le poate aduce 
munca previzibilă a muncitorilor, multe industrii şi-au 


dezvoltat sisteme de standardizare a comportamentului 
angajaţilor. 

Industria fast-food: şi profesorii de la 
Universitatea de  Hamburgerologie se poartă 
previzibil 

Deoarece contactul dintre client şi angajat într-un 
restaurant fast-food este limitat în timp şi spaţiu, el poate 
fi standardizat. Astfel, restaurantul fast-food are o serie de 
regulamente pe care angajaţii trebuie să le urmeze în 
relaţiile cu clienţii. De exemplu, există şase etape ale 
servirii: salutati clientul - primiţi comanda - pregătiţi 
comanda - prezentaţi comanda - incasati plata - mulţumiţi 
clientului, apoi o luaţi de la capat.20 De asemenea, 
restaurantele fast-food încearcă să facă orice activitate cât 
se poate de previzibilă. Astfel, se aşteaptă ca toţi angajaţii 
să prepare hamburgerii într-un singur fel, cei optim. Cu 
alte cuvinte, „principiile lui Frederick Taylor pot fi aplicate 
la asamblarea hamburgerilor la fel de uşor ca şi la alte 
activităţi”. 21 

Totodată, restaurantele fast-food încearcă în diverse 
feluri să-i determine pe angajaţi să arate, să se comporte şi 
să gândească previzibil.22 Astfel, toţi trebuie să poarte 
uniformă şi să aplice anumite reguli privind machiajul, 
lungimea părului, bijuteriile. Programele de pregătire sunt 
concepute astfel încât să-i îndoctrineze pe angajaţi cu 
„cultura corporației” 23, abordând probleme cum ar fi 
atitudinea firmei McDonald's şi modul cum realizează 
activităţile. Manuale foarte detaliate prezintă, printre 
altele, „de la cât de des trebuie curățată toaleta pana la 
temperatura grăsimii folosite pentru a prăji cartofii [.] şi la 
ce culoare trebuie să aibă lacul de unghii”. 24 În sfârşit, 
sunt utilizate stimulente (premii, de exemplu) pentru a-i 
răsplăti pe angajaţii care se comportă bine şi penalizări, în 
final concedieri, pentru cei care nu se comportă astfel. 


Pentru a asigura o gândire şi un comportament 
managerial previzibile, firma McDonald's îi obligă pe 
directori să urmeze Universitatea de Hamburgerologie, 
care are filiale peste tot în lume.25 Chiar şi „profesorii” de 
la această „universitate”. 

se comportă previzibil, deoarece „ei lucrează după 
scenarii pregătite de departamentul de dezvoltare a 
programei”. 26 Educati de aceşti profesori, directorii îşi 
insusesc ethosul şi tehnicile firmei. In consecinţă, ca ţinută 
şi comportament, directorii restaurantelor McDonald's 
sunt greu de distins unul faţă de celălalt. Şi mai important, 
deoarece directorii pregătesc şi supraveghează angajaţii 
pentru a-i face cât mai previzibili, ei aplică, la rândul lor, 
regulamente elaborate de corporație, care detaliază modul 
cum se realizează practic totul, în toate restaurantele. 
Cartierul general al firmei trimite, periodic, inspectori 
pentru a se asigura că aceste reglementări se aplică. Ei 
controlează, de asemenea, dacă mâncarea corespunde 
standardelor de calitate. 

Alte medii: /ook-ul Disney 

Parcurile de distracţii au adoptat multe tehnici 
asemănătoare. De exemplu, pentru a preveni o înfăţişare şi 
un comportament imprevizibile printre angajaţi, Disney a 
elaborat regulamente detaliate despre cum trebuie să 
arate („look-ul Disney”) şi cum trebuie să se comporte 
aceştia. Este o listă lungă cu ceea ce trebuie „să facă” şi 
„să nu facă” diverşi angajaţi. De exemplu, membrii de sex 
feminin ai ,echipei" (un eufemism Disney pentru angajaţii 
parcului) care nu sunt costumati nu trebuie să poarte 
jeans, îmbrăcăminte mulată pe corp, pantofi sport, şosete, 
cercei mari, brățări sau mai mult de două lantisoare la gât. 
Angajatele care nu sunt costumate nu pot folosi creion de 
ochi sau gel pentru păr, dar trebuie să folosească 
deodorant. Pentru bărbaţi sunt interzise barba sau 


mustata. Si lista continua.27 

Disney nu este singurul parc de distractii care se 
straduieste sa elaboreze un comportament previzibil. La 
Busch Gardens, Virginia, „se consumă multă energie 
pentru ca feţele să fie zâmbitoare. Există reguli privind 
părul scurt (pentru băieţi) şi în timpul serviciului nu se 
mănâncă, nu se bea, nu se fumează, nu se mesteca 
scobitori (pentru toată lumea). Noi trebuie să fim, ştiţi, 
perfecţi, a spus vesel un angajat”. 28 

Nu numai că toţi angajaţii de la Busch Gardens arată 
la fel, dar ei trebuie să şi acţioneze la fel: 

Mediile controlate pivoteaza in jurul menţinerii 
tipului corect de atitudine în rândul eşaloanelor inferioare. 

„Este un loc tihnit. Noi punem accentul pe curăţenie, 
serviabilitate, politeţe”. 

Drept urmare, la Busch Gardens se vorbeşte mult 
despre imaginea total americană şi despre menţinerea 
oamenilor activi şi motivaţi. La restaurantul Festhaus, 
uriaş, cam [s. n.] nemtesc, se tin concursuri pentru a afla 
cine este cel mai entuziast si are cea mai buna atitudine. 
Unul dintre premii este o excursie gratuita la King’s 
Dominion, concurentul principal al lui Busch Gardens, aflat 
nu departe.29 

Astfel, vizitatorii parcului Busch Gardens sau ai altor 
parcuri asemănătoare vor întâlni angajaţi cu un 
comportament previzibil. 

Crearea de produse si procese previzibile 

Presiunea exercitată de tendinţa de a spori 
previzibilitatea se extinde, în mod previzibil, şi asupra 
bunurilor, serviciilor şi metodelor folosite pentru a le 
produce si livra. Să analizăm uniformitatea ce 
caracterizează magazinele reţelelor care, practic, domină 
mall-urile. Puţine dintre produse sunt unice - unele sunt 
mărci care se pot procura oriunde in lume -, iar 


modalităţile de expunere a mărfurilor, de primire a 
clienţilor, de evidenţă a vânzărilor etc., sunt uluitor de 
asemănătoare. 

Supermaketurile care concurează cu magazinele din 
reţele mai mici sau cu cele locale fac ca previzibilitatea 
produsului să facă un uriaş pas înainte. Să luăm ca 
exemplu supermarketurile Barnes & Noble. Astfel de 
supermarketuri au în stoc mai multe titluri, probabil 
150.000 pe magazin, decât oricare mică librărie locală. 
Deşi supermarketurile de cărţi se axează pe câteva best- 
selleruri, ele pot depozita un număr mare de cărţi, ceea ce 
nu ar fi posibil în librăriile mici, independente. Există şi un 
revers al creşterii ponderii supermarketurilor de cărţi: 

Problema [...] este [...] că toate sunt la fel. Sunt 
magazine cu cumpărare centralizată [...], fără legături cu 
[...] comunităţile. [...] Magazinele independente sunt 
ascunse şi eterogene. Stocul poate fi mare sau mic, 
serviciul poate fi impecabil sau deficitar, temperamentul 
proprietarilor la fel de divers ca însăşi natura umană. Dar 
fiecare magazin independent este altfel. Această 
diversitate este aceea care dă putere vânzării de carte în 
ansamblu.30 

Într-o lume McDonaldizata diversitatea este în declin. 

Industria fast-food: până şi murăturile sunt 
standardizate 

Ajungem astfel la previzibilitatea alimentelor servite 
în restaurantele fast-food. Un meniu limitat, cu mâncăruri 
simple, asigură previzibilitatea. Hamburgeri, pui prăjit, 
cartofi prăjiţi, sucuri, shake-uri şi altele asemenea, toate se 
prepară relativ uşor şi se servesc într-o manieră uniformă. 
Pentru astfel de produse previzibilitatea este posibilă 
pentru că se utilizează aceleaşi ingrediente, tehnologii 
identice de preparare şi gătire, uniformitate în modul de 
servire şi ambalaje identice. Aşa cum arată un instructor 


de la Universitatea de Hamburgerologie, „McDonald's are 
standarde pentru orice, până şi pentru mărimea feliei de 
muratura”. 31 

In restaurantul fast-food ambalarea este o 
componentă importantă a previzibilitatii. In ciuda 
eforturilor acestor firme, datorită naturii materialelor pot 
să apară lucruri imprevizibile - mâncarea s-ar putea să nu 
fie suficient de fierbinte, puiul cartilaginos sau tare, prea 
puţine bucăţi de ardei pe o felie de pizza. Indiferent ce (şi 
oricât de puţine) elemente imprevizibile apar în privinţa 
alimentelor, ambalajele - caserole pentru burgeri, pungi 
pentru cartofii prăjiţi, cutii de carton pentru pizza - pot fi 
întotdeauna la fel, inducând aceeaşi idee despre mâncare. 

Previzibilitatea alimentelor presupune şi ingrediente 
previzibile. Restaurantul McDonald's are indicaţii stricte 
privind natura (calitate, mărime, formă etc.) cărnii, 
puiului, peştelui, cartofilor si a altor ingrediente 
cumpărate de fiecare deţinător de franciză. Chiflele, de 
exemplu, trebuie să fie făcute din pâine albă obişnuită, din 
care toate elementele fibroase şi nutritive ale grâului, cum 
ar fi tárátele şi germenii, au fost eliminate. (Un glumet 
spunea despre „pâinea minune”: „Am crezut că au 
amestecat lipici cu benzină şi l-au băgat la cuptor”. 32) 
Deoarece chiflele se invechesc şi mucegăiesc, pentru a 
preveni degradarea se adaugă conservanti. In loc de 
cartofi proaspeţi se folosesc cartofii tăiaţi uniform în 
prealabil si congelati. 

Utilizarea tot mai frecventa a alimentelor congelate 
(sau congelate-deshidratate) urmăreşte eliminarea 
aspectelor imprevizibile în aprovizionarea cu materii 
prime. Unul dintre motivele pentru care Ray Kroc a 
înlocuit cartofii proaspeţi cu cei congelati a fost acela ca, 
timp de câteva luni pe an, era greu să obţină varietatea 
dorită de cartofi. Congelând cartofii, aceştia erau 


disponibili în orice moment al anului. În afară de aceasta, 
curatatul cartofilor la restaurantele McDonald's crea un 
miros greu care era un adevărat blestem pentru Kroc şi 
lumea igienică (sterilă?) pe care încerca s-o creeze. 
Cartofii curăţaţi, feliati şi apoi congelati au rezolvat 
această problemă. 

Previzibilitatea mâncărurilor într-o societate 
McDonaldizată a dus la o situaţie neplăcută: 

Dispar din bucătăria americană diferenţele regionale 
şi etnice. În orice localitate, oraş sau stat mâncarea arată 
la fel şi are aproape acelaşi gust ca oriunde altundeva. 
Americanii iau mese cuprinzând, în general, feluri cum ar 
fi pastele instant cu brânză, pâine albă moale, margarină, 
produse congelate de patiserie şi jeleu. Astăzi se poate 
călători de la o coastă la cealaltă, în orice moment al 
anului, fără să fie nevoie să-ţi schimbi obiceiurile 
alimentare. [.] Procedeele si tehnicile sofisticate de 
preparare şi depozitare, transportul rapid şi varietatea de 
produse alimentare ieftine au făcut posibilă dispariţia 
diferenţelor regionale sau de sezon în producţia 
alimentară.33 

Universitatea: manuale tăiate cu forma de 
fursecuri 

Cele mai multe colegii şi universităţi au acceptat şi 
ele previzibilitatea. Ele oferă cursuri similare, în special la 
nivelurile inferioare ale programei. Un motiv al acestei 
uniformizări este faptul că, în toată ţara, profesorii aleg, de 
obicei, dintr-un număr limitat de manuale, iar acestea le 
structurează orele. Există, de asemenea, o presiune 
teribilă din partea industriei de manuale ca toate cărţile 
şcolare pentru nivelurile inferioare să fie la fel. Un factor- 
cheie il constituie dorinţa editorilor de a promova 
manualele care se vând cel mai bine. Manualele previzibile 
conduc la cursuri previzibile şi, în general, la o experienţă 


previzibilă în domeniul învăţământului. 

Manualele prezintă uniformitate în multe feluri. Ele 
au, de regulă, aceeaşi mărime, aceeaşi dimensiune a 
paginii, glosare, bibliografii si indexuri asemănătoare. 
Fiecare capitol are adesea acelaşi format: prezentarea 
capitolului, introducere, insertii pentru discutii 
suplimentare, fotografii (de obicei color), glosarul 
capitolului şi rezumatul acestuia. 

Odată cu apariţia grilei cu răspunsuri multiple, 
examenul a devenit, şi el, foarte previzibil. Studentul care 
dă un astfel de examen ştie că o întrebare este urmată de 
patru sau cinci răspunsuri. Este posibil ca două răspunsuri 
să fie evident greşite, lăsându-i astfel studentului deştept 
numai trei răspunsuri dintre care trebuie să aleagă. 

Chiar dacă acestea şi multe alte elemente ale 
McDonaldizării se regăsesc şi în spaţiul universitar, el nu 
este tot atât de McDonaldizat ca, să spunem, restaurantul 
fast-food. De exemplu, foarte puţine dintre contactele 
umane sunt scenarizate. Există prelegeri care pot fi 
uniforme, dar este o mare diferenţă între a-ţi folosi în mod 
repetat propria prelegere şi utilizarea unui scenariu 
elaborat de altcineva. De asemenea, angajaţii universităţii, 
în special profesorii, au un comportament mai puţin 
previzibil în comparaţie cu angajaţii restaurantului fast- 
food. 

Spectacolele: bun-venit în lumea McFilmului 

Discuţia anterioară despre Psycho ne aminteşte că şi 
industria filmului apreciază previzibilitatea. Psycho a avut 
câteva continuări (precum şi un recent remake, cadru cu 
cadru, al originalului). Multe alte filme de groază, ca 
Halloween, Nightmare in Elm Street sau Scream, au şi ele 
continuari. In afara acestui gen de filme, multe alte 
pelicule au avut continuari: Star Wars, Raiders of the Lost 
Ark, The Godfather si Back to the Future. Intr-o serie a 


filmului Vacation, Chevy Chase interpretează acelaşi 
personaj. Singurul lucru diferit este locul de vacanţă în 
care îşi realizează cunoscutele bufonerii. În general, aceste 
produse previzibile atrag un public numeros, dar ele îşi 
asigură succesul prin sacrificarea filmelor bazate pe idei, 
concepte şi personaje noi. 

Studiourilor le plac continuările (,Bun-venit la 
McFilm” 34) pentru că aceleaşi personaje, actori şi intrigă 
de bază pot fi folosite la nesfârşit. Este, de asemenea, 
foarte probabil că acestea vor avea un succes de casă mai 
mare decât filmele complet noi; profiturile pot fi 
previzibile. Spectatorilor le plac, probabil, continuările 
pentru că întâlnesc personajele favorite interpretate de 
actori cunoscuţi care se găsesc în medii familiare. Ca şi o 
masă la restaurantul McDonald's, multe dintre aceste serii 
nu sunt bune, dar consumatorii ştiu cel puţin ce primesc. 

Filmele înseşi par să impună serii previzibile, cu 
finaluri foarte previzibile. Dustin Hoffman este de acord că 
spectatorii de azi nu ar accepta numeroasele flashback-uri, 
fantezii şi secvenţe onirice ale filmului său clasic Midnight 
Cowboy, din 1969, si consideră ca acest fapt poate fi 
„emblematic pentru întreaga cultură”: 

Prietenul meu [regizorul Barry Lavinson] spune că 
trăim într-o cultură McDonald's [...], pentru ca nu te 
opreşti [la un restaurant] dacă nu obţii ceea ce deja 
cunoşti [.], iar în cultura noastră oamenii vor acum să ştie 
ce primesc când merg la film.35 

Sistemul de ratingal filmelor le permite oamenilor să 
prevadă cantitatea de violenţă, nuditate şi limbaj 
inacceptabil pe care o vor auzi şi vedea. De exemplu, un 
„G” înseamnă că filmul nu are scene cu personaje 
dezbrăcate şi limbaj inacceptabil, ci numai forme uşoare 
de violenţă. Un „NE-17” înseamnă că toate cele trei 
aspecte apar în film.36 


La televiziune, echivalentul continuărilor îl reprezintă 
sistemul copierii sau producerea unor comedii „atât de 
asemănătoare între ele încât se confundă” 37. De exemplu, 
„cu toţii se adună în apartamente şi birouri cu un aspect 
modern, plin de culoare, plăcute şi schimbă glume a căror 
poantă se referă frecvent la părţi ale corpului sau funcţii 
ale acestora”. 38 Din grila TV recentă îmi vin în minte 
Seinfield, Friends şi Drew Carey, „Ca şi la McDonald's, 
programele de mare audienţă doresc ca tu să ştii exact ce 
vei obţine, indiferent unde te afli, evidențiind avantajele 
previzibilitatii fata de nutriţie”. 39 

Intr-un sistem McDonaldizat lipsa a ceea ce se 
asteapta a fi obtinut poate produce incurcaturi. De 
exemplu, Blockbuster a cunoscut un moment de criza 
datorat in principal faptului ca rareori avea in stoc filme de 
succes. Pentru a face accesul la filme mai previzibil, 
Blockbuster a iniţiat un nou mod de lucru cu furnizorii. În 
loc de să plătească o sumă mare de la început, acum 
Blockbuster plăteşte o sumă iniţială mică, iar ulterior oferă 
furnizorului jumătate din veniturile rezultate din închirieri. 
Acum Blockbuster poate avea în stoc de şapte ori mai 
multe filme noi decât înainte. Deci cei care apelează în 
prezent la Blockbuster au mult mai multe şanse de a găsi 
ceea ce caută. „Când intri la Taco Bell, te aştepţi să ieşi cu 
un taco. [...] La fel trebuie să fie şi în cazul unui magazin 
de casete video”. 40 

O altă formă de distracţie care urmăreşte să evite 
surprizele o constituie excursia cu servicii asigurate, care 
este centrată atât pe previzibilitate, cât şi pe eficienţă. 
Operatorii din turism au transformat excursia într-un 
produs foarte previzibil, în care contactul cu oamenii, 
cultura şi instituţiile ţărilor vizitate este minim. Acest fapt 
creează un paradox: oamenii fac eforturi financiare pentru 
a vizita ţări străine unde au cel mai redus contact posibil 


cu culturile respective.41 Un grup de excursionisti din 
Statele Unite va fi probabil format din oameni care 
gandesc ca americanii. Agentiile folosesc mijloace de 
transport care oferă facilităţile aşteptate de turistul 
american (probabil aer condiţionat, staţie stereo, toaletă). 
Ghizii sunt, de obicei, americani sau persoane care au 
petrecut mulţi ani în America, ori localnici care vorbesc 
engleza fluent şi ştiu totul despre interesele şi nevoile 
americanilor. Restaurantele vizitate sunt fie americane (o 
reţea fast-food americană, probabil), fie acelea care 
satisfac gustul american. Hotelurile vor fi probabil fie 
reţele americane, ca Sheraton şi Hilton, fie hoteluri 
europene, concepute pentru a satisface cerințele 
americanilor. 42 Fiecare zi oferă un program clar, adesea 
strâns, cu timp puţin pentru activităţi neorganizate. 
Turiştii sunt mulţumiţi să ştie exact ce vor face zilnic, pe 
ore. 

Totuşi, John Urry susţine că în ultimii ani excursia 
organizată a pierdut din popularitate.43 Nu vine oare 
această afirmaţie în contradicţie cu ideea că McDonaldi- 
zarea se accentuează? Răspunsul este că majoritatea 
societăţilor au devenit din ce in ce mai McDonaldizate, 
efectul fiind o reducere a nevoii de excursii 
McDonaldizate. Deoarece oamenii care călătoresc pot găsi 
oriunde McDonald's, Holiday Inn, Planet Hollywood, USA 
TODA ŞI CNN, ei simt mai puţin nevoia de a fi protejaţi 
fata de aspectele imprevizibile: multe dintre ele au fost 
deja eliminate. 

Sportul: există şi McGrajduri 

În tenis, un element relativ recent, tiebreak-ul, face 
meciurile mai previzibile. Pentru a câştiga un set, înainte 
de introducerea tiebreak-ului, jucătorul trebuia să câştige 
şase game-uri, cu două game-uri avans fata de adversar. 
Dar dacă adversarul nu era decât cu un game în urmă, 


setul putea să continue oricât. Câteva meciuri de tenis 
interminabile, memorabile, au dat scoruri de 12 - 10. Date 
fiind limitele impuse de televiziune şi alte media, oficialii 
din tenis au hotărât introducerea, în multe turnee, a 
tiebreak-ului. Dacă fiecare set are câte şase game-uri, se 
joacă un tiebreak de 12 puncte. Primuljucător care face 7 
puncte, cu o diferenţă de două puncte, câştigă. Un 
tiebreak poate depăşi 12 puncte (dacă jucătorii au câte 
şase puncte fiecare), dar arareori se prelungeşte la fel de 
mult ca şi meciul propriu-zis. 

Un exemplu interesant de previzibilitate într-un 
domeniu foarte puţin previzibil este rationalizarea 
pregătirii cailor de curse. Antrenorul Wayne Lukas a 
înfiinţat pe întreg teritoriul Statelor Unite o reţea de 
grajduri, pe care unii au numit-o McStables (McGrajduri). 
In trecut, grajdurile de antrenament erau afaceri 
independente şi aparţineau unui anumit hipodrom. Astfel, 
antrenamentul varia de la un hipodrom la altul, de la un 
grajd la altul. Totuşi. 

Lukas a prosperat prin înfiinţarea şi controlarea unor 
filiale foarte îndepărtate ale grajdurilor sale. „Cred că 
secretul absolut este controlul calităţii, a spus el. Nu apare 
nicio abatere de la calitate de la un loc la altul. Grajdurile 
sunt toate la fel. Programul de hrănire este acelaşi”. 

Aceasta uşurează trimiterea cailor în toată ţara. 
Atunci când sunt duşi în altă parte, mulţi cai trebuie să se 
adapteze. La filiale noastre, acest lucru nu este necesar. 
Este principiul McDonald's. Vă vom da o franciză, iar 
aceasta trebuie să arate la fel, indiferent de loc [s. n.].44 

Chiar şi caii par să prospere datorită previzibilitatii. 

Reducerea riscului şi a neplăcerii 

Atracția mall-urilor se datorează, cel putin în parte, 
posibilităţii de a face centrele comerciale mai previzibile. 
De exemplu, „un puşti care lucrează aici [la un mall] mi-a 


spus de ce-i place mall-ul. [...] Indiferent cum este vremea 
afară, aici este mereu la fel. li place asta. Nu vrea să stie 
că plouă - l-ar deprima”. 45 Cei care se plimbă prin aceste 
centre sunt relativ protejaţi de delictele cu care s-ar 
confrunta pe străzile oraşelor. Vremea bună şi absenţa 
delictelor trimit spre un alt aspect previzibil al mall-urilor - 
ele sunt întotdeauna locuri plăcute. 

Evitarea criminalităţii constituie un factor-cheie în 
dezvoltarea aşa-numitelor centre de distracţie familială 
sau de joacă, cu plată. (De obicei, taxa de intrare se 
plăteşte numai pentru copil, dar într-o reclamă inteligentă 
se precizează că părinţii intră „gratis”.) Liderul afacerii, 
Discovery Zone, are peste 200 de centre în toată ţara. Ele 
oferă frânghii, munţi vatuiti, metrouri, tunele, blocuri 
uriaşe, trapeze etc. Aceste centre şi-au dobândit 
popularitatea în zonele urbane, deoarece, comparativ cu 
oraşele bantuite de criminalitate, ele reprezintă zone 
sigure.46 De asemenea, fata de alte locuri de joacă şi date 
fiind natura echipamentului şi prezenţa supraveghetorilor, 
este puţin probabil ca în aceste centre de distracţie copiii 
să se accidenteze. În plus, se fac verificări pentru ca numai 
părinţii să-i poată lua pe copii de la centru. Deşi centrele 
de distracţii oferă multă siguranţă şi puţine aspecte 
imprevizibile, ele au fost descrise ca „o lume antiseptică, 
confecţionată din plastic, cu un climat controlat” 47. 

Parcurile de distracţii moderne sunt, in multe 
privinţe, locuri mult mai sigure şi mai plăcute decât 
gălăgioasele lor predecesoare. Firma Disney a ştiut foarte 
clar că, pentru a reuşi, trebuia să depăşească toate 
aspectele imprevizibile ale vechilor parcuri de distracţii. 
De exemplu, Disneyland şi Walt Disney World se străduiesc 
ca vizitatorul sa nu fie confruntat cu vreo 
disfunctionalitate. Aţi aflat deja cum se îndepărtează 
gunoiul pentru ca vizitatorii să nu fie deranjati de vederea 


acestuia. Vânzătorii ambulanți nu vând alune, gumă sau 
bomboane, care ar face mizerie. Vizitatorii nu vor fi, 
probabil, deranjati nici de persoane în stare de ebrietate. 
Practic, în aceste parcuri nu există delicte. Disney oferă o 
lume previzibilă de o ordine aproape suprareală. 

În timpul vizitelor făcute în oricare dintre aceste 
parcuri de distracţii se întâmplă foarte puţine lucruri 
imprevizibile. Despre „Călătoria prin junglă” la Disney 
World, un pliant al companiei spune: „Exploratorii din 
fotoliu o îndrăgesc, întrucât comprimă săptămâni de safari 
în zece minute [eficienta!] de amuzament, fără țânțari, 
muson, accidente [s. n.]". 48 

La un moment dat, pentru a scápa de rutina 
previzibilă a vieţii zilnice, oamenii mergeau cu cortul. Cu 
un cort şi un sac de dormit, oamenii evadau din oraş în 
căutarea vieţii în natură. Intre ei si natură nu se mai afla 
nimic sau aproape nimic care să producă evenimente 
imprevizibile. Aceasta era esenţa. Excursioniştii puteau să 
întâlnească în apropierea locului unde campau o căprioară 
care hoinarea sau care chiar intra în tabăra lor. 
Bineînţeles, ei puteau, de asemenea, să întâlnească un 
şarpe, să fie muscati de o capusa sau sa fie prinşi de 
furtună. Dar toate acestea erau acceptate ca o parte 
integrată a evadării din rutina zilnică. lată cum povesteşte 
o persoană plăcerile şi neplăcerile acestui tip de excursie: 

Bineînţeles, a început să picure. Uitasem să luăm cu 
noi stâlpul principal al cortului, ceea ce e acelaşi lucru cu 
a uita catargul unei nave. Nu există cort fără acest stâlp. 
La început nu ne-am dat seama de asta, aşa că am tot 
încercat sa ridicăm cortul. Tocmai eram exasperati si 
începusem să visăm la motelul Holiday Inn, când o 
căprioară a apărut lângă fiul nostru. 

— Priviţi! a spus el încântat. Priviţi! Prima mea 
căprioară! 49 


Există încă oameni care mai merg astfel în excursie; 
totuşi, mulţi alţii au căutat să elimine tot ce este 
imprevizibil în vacanţa cu cortul. Proprietarul unui 
camping spunea: „Înainte, tot ceea ce-şi doreau era un loc 
în pădure şi o căsuţă [...]. Dar astăzi nu se mai dau în vânt 
după aşa ceva”. 50 In loc de corturi simple, turiştii 
moderni se pot aventura în vehicule de vacanţă (VV), cum 
ar fi Winneba, sau pot lua o rulotă cu un cort automat, 
sofisticat, pentru a se proteja de neprevăzut. Bineînţeles că 
acest tip de excursie reduce posibilitatea de a surprinde 
viata din natură. Ei au in masini tot ce au şi acasă - 
frigider, aragaz, televizor, video si un aparat stereo. 

Tehnologia turismului cu cortul a permis nu numai o 
mai mare previzibilitate, ci a produs si modernizari in 
campinguri. Putini oameni isi mai instaleaza acum 
corturile in locuri salbatice, imprevizibile; cei mai multi vin 
în campingurile rationalizate, in „campinguri country-club” 
chiar, unde deschizatoare de drumuri au fost francize 
precum Kampgrounds of America (KOA).51 Un turist care 
se relaxa in rulota sa cu aer conditionat spunea: ,Avem 
totul aici. [...] Nu conteaza cat de tare ploua sau daca bate 
vantul”. 52 Campingurile moderne sunt impartite pe 
sectiuni - una pentru corturi, alta pentru VV-uri, fiecare 
zona fiind aranjata pe randuri. Posibilitatile de conectare la 
electricitate le permit celor cu VV-uri să-şi folosească 
tehnologia de care dispun. După ce au parcat, s-au 
conectat la energia electrică şi şi-au ridicat cortul, se pot 
plimba şi admira priveliştea - alte maşini, antene, copii pe 
biciclete -, cu alte cuvinte multe dintre imaginile pe care 
au încercat să le lase în urmă. Proprietarii campingurilor 
pot să le asigure turiştilor care „vor să renunţe la viaţa 
civilizată” facilităţi cum ar fi delicatese din abundență, băi 
şi duşuri, piscine încălzite, o sală de jocuri pe calculator, o 
curatatorie automată, o sală cu televizor, un cinematograf 


şi chiar spectacole cu orchestre sau comici. 

Nu este nimic rău în a dori să te afli în siguranţă. 
Totuşi, societatea a sacrificat responsabilitatea de a 
garanta medii sigure în favoarea intereselor comerciale. 
Deoarece străzile oraşelor nu mai sunt sigure, oamenii îşi 
fac cumpărăturile la mall. Pentru că locurile de joacă nu 
mai sunt sigure (şi sunt foarte puţine), copiii se joacă în 
locurile amenajate din centrele comerciale. Problema este 
că oamenii îşi petrec mult timp în centre comerciale care 
abia aşteaptă să îi atragă la o viaţă de consum. Dacă 
societatea ar asigura centre de recreere sigure şi atractive 
atât pentru adulţi cât şi pentru copii n-am fi obligaţi să ne 
petrecem o mare parte a vieţii şi să facem atâtea lucruri în 
centrele comerciale. 

Ironia face ca, în spatele pretentiei de securitate, 
locurile McDonaldizate, în special restaurantele fast-food, 
par să fie în mod deosebit predispuse crimei şi violenţei. In 
1997 au fost ucişi trei angajaţi de la un Starbucks din 
Washington, D.C. Proprietarul restaurantului fast-food a 
spus: „Dintr-un motiv sau altul, restaurantul fast-food este 
o ţintă”. 53 S-ar putea ca însăşi colivia de fier să-i facă pe 
oameni să-şi piardă controlul în localul care este exemplul 
ei definitoriu. 

Concluzie 

Previzibilitatea este a treia dimensiune a 
McDonaldizării. Aceasta presupune că accentul se pune pe 
elemente cum ar fi disciplina, sistematizarea şi 
uniformizarea, astfel încât lucrurile să fie aceleaşi, oriunde 
şi oricând. Previzibilitatea se obţine in diverse feluri, 
inclusiv prin clădiri identice, utilizarea unor scenarii 
pentru a controla ce spun angajaţii, uniformizarea 
comportamentului angajaţilor, oferta de produse şi procese 
uniforme şi reducerea pericolelor şi a neplăcerilor. 

Drept urmare, trăim într-o lume din ce în ce mai 


previzibilă. Pe mulţi dintre noi aceasta ne linişteşte şi am 
ajuns să aşteptăm şi chiar să pretindem previzibilitate. 
Totuşi, o lume previzibilă poate cu uşurinţă să devină 
plictisitoare. Şi, dacă încercăm să scăpăm de ea, s-ar putea 
să descoperim că înseşi zonele pe care oamenii le asociază 
cu evadarea au devenit foarte previzibile. Plictiseala poate 
fi o ameninţare mai serioasă decât un strop de 
imprevizibilitate. 


6. Controlul 

Roboti umani şi nonumani 

Acest capitol prezintă cea de-a patra dimensiune a 
McDonaldizării: sporirea controlului prin înlocuirea omului 
cu tehnologia nonumană. Tehnologia include nu numai 
maşini şi unelte, ci şi materiale, deprinderi, cunoştinţe, 
reguli, regulamente, proceduri şi tehnici. Astfel, în cadrul 
tehnologiei intră nu numai elementele vizibile, cum ar fi 
roboții şi calculatoarele, ci şi cele mai putin vizibile, cum 
sunt banda de asamblare, regulile birocratice şi manualele 
care prezintă procedeele si tehnicile acceptate. O 
tehnologie umană (o şurubelniţă, de exemplu) este 
controlată de oameni; o tehnologie nonumana (ghişeul 
pentru comanda din maşină, de exemplu) controlează 
oamenii. 

În orice sistem rationalizat oamenii reprezintă sursa 
majoră de incertitudine, imprevizibilitate şi ineficienta - fie 
cei care lucrează în sistem, fie cei deserviti de acesta. Deci 
eforturile de sporire a controlului vizează atât angajaţii, 
cât şi clienţii, deşi pot fi vizate şi procesele sau produsele. 

De asemenea, de-a lungul timpului, organizaţiile şi-au 
impus treptat controlul asupra oamenilor prin tehnologii 
din ce în ce mai eficiente.1 In cele din urmă, ele au început 
să reducă comportamentul uman la o serie de mişcări 
asemănătoare celor ale unei maşini. Şi, când oamenii se 


comportă ca nişte maşini, ei pot fi înlocuiţi de maşini. 
Inlocuirea cu masini este momentul culminant al 
controlului exercitat asupra oamenilor; ei nu mai pot 
produce incertitudine şi imprevizibilitate pentru că nu mai 
sunt implicaţi, cel puţin direct, în proces. 

Controlul nu este singurul scop al tehnologiilor 
nonumane. Aceste tehnologii sunt create şi aplicate pentru 
a creşte productivitatea şi calitatea şi a reduce costul. 
Totuşi, acest capitol este dedicat în special modului în care 
tehnologiile nonumane au sporit controlul asupra 
oamenilor ca angajaţi şi consumatori într-o societate 
McDonaldizată. 

Controlul angajaţilor 

Inaintea epocii tehnologiilor sofisticate, nonumane, 
oamenii erau, în mare măsură, controlati de oameni. La 
locul de muncă, proprietarii şi supraveghetorii îi controlau 
pe subordonați direct. Dar un astfel de control direct, 
personal, este dificil, scump şi poate produce ostilitate faţă 
de controlor. Subordonatii vor riposta imediat fata de 
supraveghetorul sau patronul care execută un control prea 
strâns asupra activităţii. Controlul prin intermediul 
tehnologiei este mai uşor, mai ieftin şi, în perspectivă, mai 
puţin susceptibil să producă ostilitate fata de 
supraveghetori şi proprietari. Astfel, în timp, controlul prin 
intermediul oamenilor a fost înlocuit cu cel prin 
intermediul tehnologiilor.2 

Industria fast-food: de la oameni la roboţi 
mecanici 

Restaurantele fast-food fac față problemelor 
imprevizibile creând şi aplicând numeroase tehnologii 
nonumane. Printre altele, ele au renunţat la bucătarul în 
sens tradiţional. Prăjirea unui hamburger este atât de 
simplă încât, cu puţină pregătire, poate fi efectuată de 
oricine. Mai mult, şi atunci când este nevoie de mai multă 


specializare (ca în cazul fripturii de vită Arby’s), 
restaurantul fast-food concepe o standardizare care 
presupune câteva procedee simple pe care le poate urma 
oricine. Bucătăria fast-food este ca un joc în care imaginea 
apare unind punctele sau desenând după numere. Urmând 
etapele indicate se elimină elementele imprevizibile ale 
gătitului. 

O mare parte din mâncarea pregătită la restaurantele 
McDonaldizate este dinainte amestecată, tăiată, 
portionata, chiar ,semipreparata”. Tot ceea ce trebuie să 
facă angajaţii este să prăjească sau, adesea, numai să 
încălzească mâncarea şi apoi să o servească clienţilor. La 
Taco Bell angajaţii petreceau ore întregi gătind carnea şi 
tăind legumele. Acum angajatul introduce pur şi simplu 
pungile cu friptură de vită congelată în apa fierbinte. Un 
timp s-a folosit salata cu frunzele deja tăiate, iar de curând 
au apărut brânza deja rasă şi roşiile prefeliate.3 Cu cât 
tehnologia non-umană face mai multe înainte de sosirea 
mâncării la restaurant, cu atât angajaţii au mai puţine de 
făcut, diminuându-se posibilitatea ca ei să-şi folosească 
propria gândire sau calificare. 

Restaurantul McDonald s-a dezvoltat o serie de 
maşini pentru a-şi controla angajaţii. Dozatorul de suc are 
un senzor care îl opreşte automat când paharul este plin. 
Dezamăgit de imprevizibilitatea gândirii umane, Kroc a 
înlocuit friteuza pentru cartofi supravegheată de om cu 
una care emite un semnal sonor când cartofii sunt gata sau 
care scoate automat cosuletele cu cartofi prajiti din uleiul 
încins. Când maşina de prăjit cartofi este controlată de un 
angajat, o apreciere greşită a acestuia poate duce la 
cartofi prea prajiti, chiar arşi, ori nefacuti. Kroc a fost 
preocupat de aceasta problema: ,,Era uimitor ca-i obtineam 
uniformi, pentru ca fiecare pusti care prajea cartofi avea 
propria sa viziune asupra culorii etc.” 4 


La casă, pe vremuri, angajaţii trebuiau să se uite pe o 
listă şi apoi să tasteze preţurile manual, astfel că se putea 
înregistra o sumă greşită (chiar mai mică). Afişajul pe 
ecran şi casa de marcat computerizată înlătură acest risc. 
Angajatul nu are nimic altceva de făcut decât să tasteze 
codul pentru produsul cumpărat, iar maşina afişează preţul 
corect. 

Dacă obiectivul unui restaurant fast-food este acela 
de a-i transforma pe angajaţi în roboţi umani, atunci nu 
trebuie sa ne surprindă proliferarea roboților care 
pregătesc mâncare. De exemplu, în restaurantul unui 
campus hamburgerii sunt pregătiţi de un robot. 

Robotul arată ca un cuptor plat cu benzi rulante în 
interior şi un brat ataşat la un capăt. O luminita rosie 
semnalizează cand angajatul trebuie să introducă 
umplutura şi chifla, care trec prin cuptorul fierbinte 1 
minut şi 52 de secunde. Când ajung în celălalt capăt al 
maşinii, senzori foto-optici semnalizeaza cand pot fi 
asamblate umplutura si chifla. 

Calculatorul, care joaca rolul de creier al robotului, 
este cel care stabileste momentul in care chiflele si 
umplutura sunt asa cum trebuie. Daca chifla intarzie, este 
incetinita banda cu umplutura. Daca umplutura intarzie, se 
încetineşte pregătirea chiflelor. Tot calculatorul tine si 
socoteala a câte chifle şi umpluturi sunt în cuptor şi cât de 
repede trebuie acestea introduse în cuptor pentru a 
menţine ritmul. 

Roboții oferă o serie de avantaje - cost redus, 
eficienţă sporită, mai puţini angajați, eradicarea 
absenteismului şi o soluţie la scăderea numărului de 
adolescenţi dispuşi să lucreze într-un restaurant fast-food. 
Profesorul care a avut ideea robotului de servit 
hamburgeri spunea: „Bucătăriile nu au fost privite până 
acum ca nişte fabrici, ceea ce sunt de fapt [...]. 


Restaurantele fast-food au fost primele care au făcut-o”. 7 

Taco Bell a construit „o maşină dirijată de calculator, 
de mărimea unei masute, [...] care poate face şi ambala 
perfect într-o pungă de plastic taco fierbinte”. 8 Pepsico 
(care până nu de mult era proprietarul firmelor Kentucky 
Fried Chicken, Pizza Hut şi Taco Bell) a realizat un dozator 
care produce băutura în 15 secunde. „Comenzile sunt 
introduse în casa de marcat de către un angajat. Un 
calculator trimite automatului comanda să scoată un 
pahar, să-l umple cu gheaţă şi cu suc şi să-l închidă cu un 
capac. Banda îi duce apoi paharul clientului”. 9 Când 
aceste tehnologii vor fi perfecţionate şi se va dovedi că 
sunt mai ieftine şi mai sigure decât oamenii, restaurantele 
fast-food le vor folosi pe scară largă. 

McDonald s-a experimentat, de asemenea, un 
program limitat numit AAR - „Ajutorul Automat Robotizat”. 
Un robot pentru cartofi prajiti umple cosuletul de prajit, 
prăjeşte cartofii, goleşte cosuletul când îi spune senzorul si 
chiar întoarce cartofii în timp ce se prăjesc. În cazul 
băuturilor, pentru a i se prelua comanda, angajatul apasă 
pe un buton de la casa de marcat. Robotul pune în pahar 
cantitatea necesară de gheaţă, mişcă paharul spre băutura 
indicată şi îl lasă să se umple, apoi pune paharul pe banda 
rulantă, care îl duce altui angajat, iar acesta i-l dă 
clientului.10 

Ca şi armata, restaurantele fast-food au recrutat în 
general tineri, pentru că ei renunţă mai uşor decât adulţii 
la autonomia lor în favoarea maşinilor, a regulilor şi 
procedurilor standard.11 Un alt aspect al programului 
AAR al firmei McDonald's este sistemul computerizat care, 
printre altele, îi spune managerului de câţi ham-burgeri 
sau de câte porţii de cartofi prajiti va avea nevoie la un 
anumit moment (spre exemplu, la ora prânzului). Drept 
urmare, sistemul computerizat face ca astfel de evaluări şi 


decizii să nu mai aparţină managerilor.12 În acest fel, 
„producţia de burgeri a devenit o ştiinţă exactă în care 
totul este reglementat, fiecare distanţă calculată şi fiecare 
portie de ketchup monitorizată şi urmărită”. 13 

Învăţământul: grădinițele McCopil 

Pentru a exercita controlul asupra procesului de 
învăţământ, universitățile au conceput o serie de 
tehnologii nonumane. De exemplu, durata orelor este 
stabilită de universitate. Studenţii pleacă la ora stabilită, 
indiferent unde a ajuns profesorul cu predarea cursului. 
De asemenea, pentru că universitatea cere evaluări, 
profesorul trebuie să-i testeze pe studenţi. In unele 
universităţi, evaluările finale trebuie să aibă loc cu 48 de 
ore înaintea examenului, lucru ce-i obligă pe profesori să 
folosească calculatorul pentru examene grilă cu răspunsuri 
multiple. Evaluarea profesorilor de către studenţi îi poate 
obliga pe cei dintâi să predea în aşa fel încât să obţină 
punctaje maxime. Sistemul de menţinere în funcţie, de 
promovare şi de cerinţe privind publicarea îl pot sili pe 
profesor să acorde predării mult mai puţin timp decât ar 
dori, atât el, cât şi studenţii. 

O variantă extremă a acestei tendinţe apare în ceea 
ce reprezintă echivalentul restaurantului fast-food în 
angajează personal pentru perioade scurte de timp, cu 
puţină sau chiar fără experienţă în îngrijirea copiilor. Ceea 
ce fac aceşti angajaţi în „clasă” este, în mare măsură, 
impus de manualul de instruire, după o programă gata 
făcută. Angajaţii deschid manualul pentru a citi activităţile 
descrise, în amănunt, pentru fiecare zi. Evident, un 
educator calificat, experimentat si creativ nu este 
persoana căutată de aceste grădinițe ,McCopil”. 
Dimpotrivă, persoanele fără pregătire sunt mai uşor 
controlate prin tehnologia nonumană a omniprezentului 


„manual de instruire”. 

Un alt exemplu de control organizational asupra 
profesorilor este franciza Sylvan Learning Center, 
etichetată ca un „McDonald's al educatiei".14 (Există 
aproximativ 700 de centre Sylvan Learning în Statele 
Unite, Canada şi Asia, iar între 1995 - 1997 veniturile 
acestora au crescut cu mai mult de 100%.15) Centrele 
Sylvan sunt centre şcolare unde, după ore, se face 
„învăţământ  recuperator”. Corporaţia „pregăteşte 
personalul şi realizează o uniformitate în stilul 
McDonald's, mergând până la masutele in forma de U la 
care lucrează instructorii si cursantii". 16 Prin metodele 
de pregatire, prin regulile si tehnologiile lor, sistemele 
lucrative cum ar fi Sylvan Learning Center exercita un 
control puternic asupra ,,profesorilor” lor. 

Sanatatea: cine ne hotaraste soarta? 

Ca toate sistemele rationalizate, medicina trece de la 
tehnologiile umane spre cele nonumane. Doua exemple 
edificatoare sunt cresterea importantei regulilor si 
controalelor birocraţiei, precum şi proliferarea 
maşinăriilor medicale moderne. De exemplu, stabilirea 
timpului de spitalizare a unui pacient tinde să fie 
determinată de sistemul costului posibil şi al grupurilor de 
diagnostic, nu de către medici şi deciziile lor medicale. Şi 
doctorul cu geantă neagră in care ţinea câteva 
instrumente simple a devenit o imagine a trecutului. Acum 
doctorii sunt nişte dispeceri care trimit pacienţii la cei mai 
apropiaţi specialişti şi aparate. Au început să apară chiar şi 
programe de calculator care pun diagnostic.17 E putin 
probabil ca ele vor inlocui vreodata doctorul, totusi 
calculatoarele s-ar putea sa fie, intr-o zi, instantele initiale 
de diagnostic, daca nu singurele. Acum este posibil ca 
oamenii sa obţină un diagnostic, un tratament şi o reţetă 
prin Internet, fără a mai sta faţă în faţă cu doctorul. 


Acestea, ca şi alte noi tendinţe în medicina modernă, 
demonstrează sporirea controlului extern exercitat asupra 
profesiei medicale de către contribuabili terţi, adică 
organizaţii, spitale cu profit, organizaţii de menţinere a 
sănătăţii, Guvernul federal şi organizaţii de tipul 
„McDoctor”. Nici în momentele ei de glorie medicina n-a 
fost lipsită de control extern, dar acum natura controlului 
se schimbă, iar gradul şi amploarea acestuia sunt din ce în 
ce mai mari. In locul deciziei complet independente a 
medicului din practica privată, medicii se vor conforma 
regulilor şi regulamentelor birocratice. În instituţiile 
birocratice, angajaţii sunt controlati de superiorii lor. La 
fel se întâmplă cu medicii, ai căror superiori sunt, în tot 
mai multe cazuri, manageri profesionişti, şi nu doctori. 
Utilizarea profesioniştilor este impusă şi de tehnologiile 
medicale deosebit de scumpe. Cum echipamentele devin 
din ce în ce mai sofisticate, medicii le înţeleg din ce în ce 
mai puţin şi, deci, sunt din ce în ce mai puţin capabili să le 
controleze. În consecinţă, controlul este efectuat de către 
tehnologii şi de către specialiştii care le concep şi le 
mânuiesc. 

Locul de muncă: faceţi cum spun eu, nu cum fac 
eu 

Cele mai multe locuri de munca sunt birocratii care 
pot fi privite ca nişte tehnologii nonumane la scară mare. 
Nenumăratele lor reguli, reglementări, directive, poziţii, 
linii de comandă şi ierarhii sunt menite să dicteze ce şi 
cum trebuie să facă oamenii într-un sistem. Birocratul 
perfect se gândeşte foarte puţin la ce trebuie făcut; el 
urmează pur şi simplu nişte reguli, se ocupă de sarcinile 
care apar şi apoi le dirijează spre următoarea etapă din 
sistem. Angajaţii nu trebuie să facă nimic altceva decât să 
completeze formularul cerut, astăzi, mai mult ca sigur, 
direct pe ecranul calculatorului. 


La nivelurile inferioare ale unei ierarhii birocratice 
(„gulerele albastre”), managementul ştiinţific s-a străduit 
în mod clar să limiteze şi să înlocuiască tehnologia umană 
cu cea nonumană. De exemplu, „metoda optimă” le cerea 
muncitorilor să urmeze, într-un mod irațional, o serie de 
etape prestabilite. Mai mult, Frederick 

Taylor considera că cea mai importantă parte a 
universului muncii nu erau muncitorii, ci organizaţia care 
le concepea, supraveghea şi controla munca. 

Desi Taylor dorea ca toţi angajaţii să fie controlati de 
organizaţie, el acorda managerilor mult mai multă 
libertate decât muncitorilor manuali. Era sarcina 
conducerii să studieze cunoştinţele şi deprinderile 
muncitorilor, să înregistreze, să codifice şi, în final, să 
transforme aceste cunoştinţe şi deprinderi în legi, reguli şi 
chiar formule matematice. Cu alte cuvinte, managerii 
urmau să ia un grup de deprinderi, abilităţi şi cunoştinţe 
umane şi să le transforme într-un set de reguli, 
reglementări şi formule nonumane. O dată ce deprinderile 
umane erau codificate, organizaţia nu mai avea nevoie de 
muncitori calificaţi. Conducerea urma să angajeze, să 
pregătească şi să folosească muncitori necalificaţi, în 
conformitate cu un set de reguli foarte stricte. 

De fapt, Taylor a separat munca „cu capul" de aceea 
„cu mâna”. În trecut, muncitorul le făcea pe amândouă. 
Taylor şi discipolii săi au studiat ce se afla în capul 
muncitorilor calificaţi, apoi au transpus aceste cunoştinţe 
în activităţi de rutină, simple, automate, pe care oricine le 
poate învăţa. Muncitorii nu aveau de făcut decât muncă 
repetitivă. Acest principiu se află la baza tendinței de 
înlocuire a tehnologiei umane cu cea nonumană în 
societatea McDonaldizată. 

În spatele managementului ştiinţific al lui Taylor şi al 
tuturor eforturilor de a înlocui tehnologia umană cu cea 


nonumană stă dorinţa de a putea folosi oameni cu 
inteligenţă şi abilităţi minime. De fapt, Taylor căuta să 
angajeze oameni care să semene cu animalele: 

Una dintre primele cerinţe pentru cineva potrivit să 
lucreze, ca ocupaţie permanentă, la fontă este aceea că 
trebuie să fie atât de stupid şi de flegmatic încât structura 
sa mentală să semene cu aceea a unui bou. Un individ cu 
mintea alertă şi inteligent este complet nepotrivit pentru 
ceea ce, după el, ar fi monotonia chinuitoare a muncii. 
Deci muncitorul cel mai potrivit pentru a mânui fonta este 
incapabil să înţeleagă adevărata ştiinţă de a face acest fel 
de muncă. Este atât de stupid încât cuvântul ,procentaj" 
nu are pentru el niciun înţeles şi, deci, pentru a munci în 
conformitate cu legile acestei ştiinţe şi înainte de a putea 
reuşi, trebuie pregătit de cineva mai inteligent decât el.18 

Nu este o coincidenţă faptul ca Henry Ford a avut o 
părere similară despre oamenii care urmau să lucreze la 
banda sa de asamblare: 

Munca repetitivă - executarea aceleiaşi operaţii, 
mereu în acelaşi fel - este o perspectivă terifiantă pentru 
un anumit tip de minte. Şi pentru mine este. N-aş putea să 
fac zilnic acelaşi lucru, dar pentru alte minţi, poate că ar 
trebui să spun pentru majoritatea, operaţiile repetitive nu 
sunt o teroare. De fapt, pentru unele minţi gânditul este 
înspăimântător. Pentru ele, slujba ideală este aceea în care 
instinctul creator nu trebuie să se exprime. Slujbele în 
care este nevoie şi de minte, dar şi de muşchi au puţini 
solicitanti - avem mereu nevoie de oameni cărora să le 
placă slujba pentru că este dificilă. Muncitorul mediu, îmi 
pare rău să o spun, doreşte o slujbă în care nu trebuie să 
gândească. Cei care au ceea ce s-ar putea numi tipul de 
minte creatoare şi care refuză complet monotonia sunt 
gata să-şi imagineze că toate celelalte minţi sunt la fel de 
vioaie şi deci să manifeste o compasiune nefondată faţă de 


muncitorul care face zilnic aproape aceeaşi operatie. 19 

Tipul de persoană căutat de Taylor era identic cu cel 
despre care Ford spunea că va lucra bine la banda de 
asamblare. In concepţia lor, astfel de oameni se supun 
controlului extern al tehnologiei asupra activităţii lor şi 
chiar tânjesc după el. 

Nu este surprinzător că un punct de vedere 
asemănător celui susţinut de Taylor si Ford se regăseşte şi 
la alti oameni de afaceri. „Ironia evidentă este ca 
organizaţiile construite de W. Clement Stone [fondatorul 
lui Combined Insurance] şi Ray Kroc, amândoi oameni de 
afaceri creativi şi inventivi, depind de faptul că angajaţii 
sunt dispuşi să urmeze întocmai nişte sarcini foarte 
precise”. 20 

Multe locuri de muncă sunt controlate de tehnologii 
nonumane. In supermarket, de exemplu, casierul trebuia 
să citească preţurile marcate pe produsele alimentare şi să 
le introducă în casa de marcat. Ca în cazul tuturor 
activităţilor umane, procesul era lent şi cu o marjă de 
eroare. Pentru a contracara aceste neajunsuri multe 
supermarketuri au instalat scannere optice, care „citesc” 
codul imprimat pe fiecare articol. Fiecare cod corespunde 
unui preţ introdus în calculatorul care controlează casa de 
marcat. Această tehnologie nonumană a redus astfel 
numărul şi complexitatea activităţilor executate de casier. 
Numai activităţile mai puţin calificate, cum ar fi scanarea 
şi punerea în pungi, sunt efectuate de om. Cu alte cuvinte, 
activitatea casierului de la supermarket a fost „de- 


calificată” - adică a scăzut calificarea necesară pentru 
această slujbă. 
Tehnologiile nonumane din „fabricile” de 


telemarketing pot fi şi mai restrictive. Angajaţii au scenarii 
pe care trebuie să le urmeze întocmai. Aceste scenarii sunt 
concepute pentru a face faţă unor situaţii cât mai diverse. 


Adesea, supraveghetorii ascultă discuţiile pentru a fi siguri 
că angajaţii urmează întocmai regulile. Angajaţii care nu 
reuşesc să îndeplinească norma de vânzări pentru numărul 
de convorbiri efectuate într-un anumit timp pot fi 
concediati rapid. 

Un control asemănător este exercitat şi asupra 
„telefoniştilor” care lucrează pentru diverse companii. 
Angajaţii care înregistrează rezervări pentru liniile aeriene 
(de exemplu, United Airlines) trebuie să marcheze fiecare 
minut consumat pentru serviciu şi sunt obligaţi să justifice 
fiecare moment de absenţă de la telefon. Angajaţii chiar 
apasă un buton al telefonului pentru a-şi informa 
managerii cu privire la intenţiile lor. Supraveghetorii stau 
într-un „turn”, sus, în mijlocul biroului de rezervări, 
urmărind ca nişte paznici mişcările fiecărui operator din 
birou. Ei monitorizează, de asemenea, convorbirile 
telefonice, pentru a fi siguri că angajaţii spun şi fac ceea 
ce trebuie. Acest control face parte din procesul mai larg 
de supraveghere omniprezentă care se extinde din ce în ce 
mai mult în toate locurile de muncă - nu numai în centrele 
de rezervări pentru cursele aeriene, ci şi în 
departamentele de servicii pentru clienţi şi în companiile 
de procesare a datelor, în care calculatoarele fac posibilă o 
supraveghere strictă a angajaţilor. 21 Nu-i de mirare că, 
adeseori, clienţii au de-a face cu angajaţi care se comportă 
ca nişte automate. Un angajat de la United Airlines 
spunea: „Corpul meu a devenit o extensie a terminalului de 
calculator în care introduc rezervările. Mă simt golit de eul 
meu”. 22 

Urmând o evoluţie logică, unele companii folosesc 
acum convorbirile telefonice pe  calculator.23 Vocile 
calculatorului sunt mult mai previzibile şi controlabile 
decât cel mai strict controlat operator uman. Într-adevăr, 
în societatea noastră, din ce în ce mai McDonaldizată, am 


avut unele dintre cele mai „interesante” convorbiri cu 
astfel de voci de computere. 

Bineînţeles, angajaţii de la nivelurile inferioare nu 
sunt singurii care îşi pierd abilităţile de a rezolva 
probleme. Am amintit deja controlul asupra profesorilor şi 
doctorilor. In plus, piloţii care zboară pe avioane moderne, 
computerizate (cum ar fi Boeing 757 şi 767), sunt 
controlati şi, astfel, de-calificati. În loc de a pilota „din 
scaun” sau de a folosi vechiul pilot automat pentru 
manevrele simple, piloţii moderni „pot apăsa câteva 
butoane, dupa care pot sta linistiti în timp ce avionul 
zboara spre destinatia sa si aterizeaza pe o pista 
prestabilita”. Un reprezentant oficial de la Autoritatea 
Aeronautica Federala a spus: ,,Luam de sub controlul uman 
tot mai multe funcţii şi le dam maşinilor”. Aceste avioane 
sunt, în multe privinţe, mult mai sigure şi mai solide decât 
cele vechi, mai puţin avansate tehnologic. Totuşi, piloţii 
care depind de aceste tehnologii s-ar putea să-şi piardă 
capacitatea de a rezolva creativ situaţii de urgenţă. 
Problema, arăta un director al unei linii aeriene, este că 
„nu am calculatoare care să facă asta [sa fie creative]. Pur 
şi simplu nu am”. 24 

Controlul clienţilor 

Angajaţii sunt relativ uşor de controlat, pentru că 
mijloacele lor de existenţă depind de angajator. Clienţii au 
mult mai multă libertate; ei pot să se supună regulilor sau, 
dacă nu le place situaţia în care se află, să plece în altă 
parte. Cu toate acestea, sistemele McDonaldizate au 
dezvoltat şi perfecţionat mai multe metode de a controla 
clienţii. 

Industria fast-food: ieşi naibii de-aici! 

Fie că intră în restaurant sau vin la ghişeul pentru 
automobile, clienţii trec printr-un sistem de bandă rulantă 
care-i „plimbă” prin restaurant în modul dorit de către 


conducere. Acest lucru este evident în cazul maşinilor 
(energia pentru bandă vine de la propriul automobil), dar 
este valabil şi pentru clienţii care intră în restaurant. 
Clienţii ştiu că trebuie să se alinieze la coadă, să meargă la 
ghişeu, să comande, să plătească, să-şi ducă mâncarea la o 
masă liberă, să mănânce, să strângă resturile, să le ducă la 
pubelă şi să se întoarcă la maşină. 

Controlul clienţilor este permis de trei mecanisme: 
25 

1. Clienţii primesc informaţii (de exemplu, prezenţa 
în număr mare a pubelelor) care le indică ce se aşteaptă 
de la ei. 

2. O serie de restricţii structurale îi face pe clienţi să 
se comporte într-un anumit fel. De exemplu, la ghişeul 
pentru maşini, instrucţiunile scrise pe meniul de pe panoul 
de la intrare (sau din altă parte) le oferă clienţilor 
alternative puţine sau deloc. 

3. Clienţii au interiorizat regulile considerate de la 
sine înţelese şi, atunci când intră în restaurantul fast-food, 
se conformează acestora. 

Când copiii mei erau mici, mă admonestau după ce 
terminam masa la McDonald's pentru că nu curatam si nu 
duceam resturile la pubelă. Copiii mei jucau, de fapt, rolul 
de agenţi ai restaurantului McDonald's, invatandu-ma 
normele de comportament într-un astfel de mediu. Eu (şi 
multi alţii) am interiorizat de mult regulile şi le urmez 
supus şi astăzi, atunci când, rareori, lipsit de o alternativă 
(sau în căutarea unei toalete curate), sunt forţat să intru 
într-un restaurant fast-food. 

Unul dintre scopurile controlului în restaurantul fast- 
food este acela de a-i face pe clienţi să-şi cheltuiască banii 
şi să plece rapid. Restaurantele au nevoie ca mesele să se 
elibereze repede pentru ca alţi clienţi să aibă unde să 
mănânce. Cunoscuta reţea de autoserviri Automat a fost, 


într-o anumită măsură, subminată de cei care ocupau 
mesele ore întregi. Bufetul Automat devenise un centru 
social, având din ce în ce mai puţin loc pentru cei care 
doreau să consume mâncarea pe care o plătiseră. Lovitura 
de graţie i-a fost dată atunci când mesele de la Automat au 
fost monopolizate de oamenii fără adăpost. 

Pentru a-i împiedica pe cei fără adăpost să se 
oprească sau, în suburbii, pe adolescenţii scandalagii să 
monopolizeze mesele si locurile de parcare, unele 
restaurante fast-food angajează personal de securitate. 
Reţeaua 7-Eleven Încearcă să rezolve problema 
adolescenților din afara restaurantelor difuzând melodii 
siropoase ca Some Enchanted Evening. Un purtător de 
cuvânt de la 7-Eleven spunea: „Doar n-or să se învârtă pe 
aici dansând pe muzică de Mantovani”. 26 

Unele restaurante fast-food au pus chiar şi afişe, 
limitând şederea clienţilor la douăzeci de minute.27 În 
general, restaurantele fast-food s-au structurat în aşa fel 
încât clienţii nu simt nevoia să zăbovească. Pentru ca masa 
în sine să fie consumată rapid, mâncărurile se servesc cu 
mâna. Unele restaurante fast-food au scaune speciale în 
care, după aproximativ douăzeci de minute, clienţii nu se 
mai simt confortabil.28 Aproape acelaşi efect îl au culorile 
folosite pentru decoraţiuni: „Scopul nu este relaxarea. leşi 
naibii de-aici, ăsta este scopul. În acelaşi scop au fost alese 
şi culorile interioare. De la purpuriul şi galbenul de pe 
firmă până la maroul uniformei, totul este agresiv pentru 
ochi. Totul este conceput sa nu te facă sa te simţi 
confortabil şi să nu vrei să stai”. 29 

Alte contexte: ca într-o tabără de recruți 

În sistemul universitar, studenţii (,consumatorii" 
serviciilor universitare) sunt, evident, mai controlati decât 
profesorii. De exemplu, universităţile le acordă studenţilor 
prea puţină libertate în ceea ce priveşte cursurile pe care 


le urmează. Chiar şi cursurile, adesea foarte structurate, îi 
obligă pe studenţi să acţioneze doar într-un anumit fel. 

Controlul asupra studenţilor începe cu mult înainte 
ca ei să ajungă la universitate. Şcolile au elaborat 
numeroase sisteme pentru controlul studenţilor. Multe se 
străduiesc de la bun început să-i facă pe elevi să se 
conformeze regulilor. Gradinitele sunt descrise „ca nişte 
tabere de recruți” 30. Elevii sunt învăţaţi nu numai să se 
supună autorității, dar să şi accepte procedeele 
rationalizate ale învăţării mecanice şi ale testării obiective. 
Mai important, spontaneitatea şi creativitatea nu par a fi 
răsplătite, s-ar putea să fie chiar descurajate, conducând la 
ceea ce experţii numesc „educaţia pentru docilitate” 31. 
Cei ce se conformează regulilor sunt elevi buni, ceilalţi 
sunt răi. Astfel, ca regulă generală, ajung la colegiu cei 
care reuşesc să se supună mecanismelor de control. Elevii 
creativi, independenţi sunt, adesea, din punctul de vedere 
al sistemului educaţional, „dificili, scumpi şi consumatori 
de timp” 32. 

Ceasul şi planul didactic exercită un control strict 
asupra elevilor, în special în gimnaziu şi liceu. Din cauza 
„tiraniei ceasului”, o oră trebuie să se sfârşească la sunetul 
clopotelului, chiar dacă elevii sunt pe cale să înţeleagă 
ceva important. Din cauza „tiraniei planului didactic”, o 
clasă trebuie să se concentreze asupra a ceea ce cere 
planul pentru ziua respectivă, indiferent de ceea ce clasa 
(sau profesorul) ar considera interesant. Imaginati-va „un 
grup de copii emotionati care examinează cu deosebit 
interes şi fascinatie o broască ţestoasă. Acum, copii, insistă 
profesorul, lăsaţi broasca. Urmează lecţia de zoologie în 
care vom discuta despre crabi”. 33 

În industria serviciilor de sănătate, pacientul 
(împreună cu medicul) este din ce în ce mai controlat de 
sistemele mari, impersonale. De exemplu, în multe 


programe de asigurări medicale pacienţii nu pot decide 
singuri să consulte un specialist. Mai întâi pacientul 
trebuie să meargă la un medic generalist, care hotărăşte 
dacă este necesar un medic specialist. Datorită marii 
presiuni a sistemului asupra medicului generalist de a 
menţine costurile reduse, puţini pacienţi ajung la medicul 
specialist, generaliştii efectuând multe dintre activităţile 
care înainte erau realizate de specialişti. 

Scannerele de la supermarketuri îi controlează atât 
pe angajaţi, cât şi pe clienţi. Când preţurile erau marcate 
pe toate produsele, clienţii puteau calcula cu aproximaţie 
suma cheltuită pentru cumpărături. Ei puteau controla 
preţul pentru fiecare articol, pentru a fi siguri că nu vor fi 
incarcati la casă. Dar, odată cu apariţia scan-nerelor, este 
imposibil pentru cumpărători să urmărească preţurile sau 
pe angajat. 

Supermarketurile îi controlează pe clienţi şi prin 
aranjarea produselor. Ele se străduiesc, de exemplu, să 
amplaseze produsele care-i atrag pe copii în locuri de unde 
aceştia le pot lua cu uşurinţă (cum ar fi rafturile de jos). 
Mărfurile pe care un magazin decide să le prezinte ca 
atractive prin preţ şi etalare strategică sunt cumpărate ca 
atare. Producătorii şi angrosiştii se luptă pentru poziţii pe 
rafturile aflate cât mai în faţă sau la capătul rândurilor. 
Alimentele plasate în aceste poziţii se vor vinde, cel mai 
probabil, mult mai bine decât dacă s-ar afla în poziţiile lor 
obişnuite. 

Mall-urile controlează şi ele clienţii, în special pe 
copii şi tineri, care sunt programati de mass media să fie 
consumatori avizi. Mersul la mall poate deveni un obicei 
adânc înrădăcinat. Petrecându-şi ore în şir şi sfârşiturile de 
săptămână în astfel de locuri, unii oameni devin ceea ce 
Kowinski a numit ,zombies" ai cumpărăturilor. 34 Plasarea 
scărilor îi obligă pe clienţi să traverseze coridoare cu 


vitrine atrăgătoare. Băncile pentru odihnă sunt amplasate 
în aşa fel încât să-i atragă pe clienţi spre anumite locuri, 
deşi aceştia nu caută decât o scurtă perioadă de alinare a 
chinurilor de consumator. Amplasarea strategică a 
magazinelor şi a mărfurilor îi atrage pe oameni spre 
produse care, altfel, nu i-ar fi interesat. 

Un puternic control asupra oamenilor îl exercită 
calculatoarele care răspund la vocea umană prin sistemele 
de recunoaştere vocală. O persoană care primeşte o 
convorbire la căsuţa vocală poate fi întrebată de vocea 
calculatorului dacă acceptă să plătească convorbirea. 
Vocea calculatorului spune: „Spuneţi, vă rog, da sau nu”. 
Deşi eficient şi economicos, sistemul are şi defecte: 

Persoana simte că nu poate purta o conversaţie liberă 
şi manifestă reţinere. Calculatorul îl controlează. Poate fi 
frustrant. [...] Oamenii se adaptează la această situaţie, 
dar numai pentru că subconştientul o elimină ca pe o altă 
neplăcere a vieţii noastre într-o lume tehnologică. 

Chiar şi religia şi politica se supun astăzi regulilor de 
piaţă şi, ca toate sistemele în curs de McDonaldizare, 
adoptă tehnologii care le ajută să controleze 
comportamentul  ,clientilor'. De exemplu, Biserica 
Romano-Catolică are Centrul de Televiziune al Vaticanului. 
Mai mult, în loc de a folosi un preot adevărat, milioane de 
credincioşi „comunică” acum cu o imagine televizată.36 
Televiziunea le permite preoţilor să ajungă la mult mai 
mulţi oameni decât era posibil într-o biserică tradiţională; 
deci ei pot exercita (sau aşa speră) un control mai mare 
asupra a ceea ce oamenii cred sau fac şi, astfel, pot obţine 
donaţii mai mari. Pentru a-şi controla telespectatorii, 
preoţii de la televizor se folosesc de întreaga panoplie de 
tehnici puse la punct de experţii media. Astfel, unii 
folosesc un tip de emisiune asemănător celui al talk-show- 
urilor moderate de Jay Leno sau David Letterman, 


asezonate cu glume, orchestre, cântăreţi sau invitaţi. lată 
cum descrie un observator televiziunea Vaticanului: 
„Marele avantaj al Vaticanului este că, având televiziune 
proprie, îşi poate susţine punctul de vedere prin toate 
emisiunile. Dacă li se dau un aparat de filmat şi timp de 
antenă, înseamnă că au controlul”. 37 

Acelaşi lucru se poate spune şi despre politică. Cel 
mai evident exemplu este utilizarea televiziunii pentru 
promovarea politicienilor şi manipularea voturilor. Este 
adevărat că cei mai mulţi oameni întâlnesc politicieni 
numai la televizor, adică într-un cadru extrem de controlat 
şi conceput pentru a exprima exact mesajul şi imaginea 
dorită de către politicieni şi consilierii lor pentru media. În 
anii '80, preşedintele Ronald Reagan a transformat 
marketingul politic într-o adevărată artă. De multe ori 
vizitele erau regizate, iar imaginile televizate aranjate 
(preşedintele în faţa unui steag sau având în fundal un 
cimitir militar), astfel încât spectatorii şi potenţialii votanti 
primeau exact mesajul vizual dorit de consilierii săi pentru 
media. Conferinţele de presă durau foarte puţin, deoarece 
întrebările şi cele mai multe dintre răspunsuri nu puteau fi 
prevăzute. 

Controlul procesului şi al produsului 

Într-o societate supusă McDonaldizării, cea mai mare 
ameninţare la adresa previzibilitátii o constituie oamenii. 
Controlul asupra oamenilor poate fi sporit prin controlarea 
proceselor şi a produselor, dar controlul asupra acestora 
din urmă a devenit o valoare în sine. 

Producţia de mâncare, gătitul şi vânzarea: se 
prepară singură 

Tehnologiile menite sa reducă elementele 
imprevizibile se regăsesc şi în producţia de alimente. De 
exemplu, producerea industrială a pâinii nu este controlată 
de brutari calificaţi, care să-şi îndrepte toată dragostea şi 


atenţia către câteva pâini. Astfel de brutari nu pot produce 
suficientă pâine pentru a satisface nevoile societăţii. In 
afară de aceasta, pâinea pe care o produc poate constitui 
unul dintre exemplele de imprevizibilitate generată de 
activitatea umană, adică poate să fie prea coaptă sau prea 
puţin coaptă. Pentru a creşte productivitatea şi a elimina 
aceste elemente imprevizibile, marii producătorii de pâine 
au dezvoltat un sistem automat în care, ca în toate 
sistemele automate, oamenii joacă un rol minim, strict 
controlat de tehnologie: 

Cele mai avansate fabrici de pâine se aseamănă 
acum cu rafinăriile de petrol. Făina, apa, aditivii şi cantităţi 
imense de drojdie, zahăr şi sare se amestecă într-o pastă 
care fermentează o oră. Se mai adaugă făină şi aluatul este 
pus în forme, lăsat să crească o oră şi apoi introdus, printr- 
un tunel, în cuptor. Pâinea este gata după 18 minute, apoi 
este racita, feliată şi ambalată.38 

In întreaga industrie alimentară, procesele de 
producţie în care rolul oamenilor se reduce la planificare şi 
întreţinere au înlocuit procesele care foloseau muncitorii 
calificaţi. Depozitarea şi livrarea alimentelor a fost şi ea 
automatizată. 

Evoluţiile uluitoare ale tehnologiei au modificat si 
felul în care oamenii cresc animalele pentru hrană. 
Acvacultura, de exemplu, o afacere de 5 miliarde de dolari 
pe an, se dezvoltă extraordinar datorită creşterii cerintei 
de alimente marine din partea unei populaţii preocupate 
de  colesterol.39 In locul metodelor ineficiente, 
imprevizibile, de recoltare a peştelui - un pescar cu undita 
sau chiar ambarcaţiuni care pescuiesc, cu plasa, cantităţi 
uriaşe de peşte - avem acum fermele marine, cu rezultate 
mult mai previzibile şi mai eficiente. Peste 50% din 
somonul proaspăt din restaurante este crescut în custi 
uriaşe în largul coastelor Norvegiei. 


Fermele marine au o serie de avantaje. În general, 
acvacultura le permite oamenilor să exercite un control 
mult mai mare asupra elementelor imprevizibile care 
abundă în mediul natural al peştilor, producând astfel o 
cantitate previzibilă. Diverse medicamente şi substanţe 
chimice sporesc previzibilitatea cantităţii şi a calităţii 
alimentelor marine. Acvacultura permite o recoltă 
previzibilă şi eficientă pentru că se practică pe o suprafaţă 
limitată. Geneticienii pot manipula aceste fiinţe pentru a 
produce mai eficient alimente marine. De exemplu, unii 
peşti de mare au nevoie de zece ani pentru a atinge 
dimensiunile cerute pe piaţă, dar o varietate nouă, pitică, 
poate atinge dimensiunea dorită în numai trei ani. De 
asemenea, fermele marine permit o mai mare 
calculabilitate - cele mai mari cantităţi de peşte cu cea mai 
mică cheltuială de timp, bani şi energie. În mod similar, 
micile fermele de familie pentru creşterea animalelor sunt 
rapid înlocuite de „fermele-fabrici”.40 Primul animal 
crescut într-o astfel de fermă a fost puiul. lată cum descrie 
un autor o „fabrică” de pui: 

Astăzi, un producător de carne obţine din 
incubatoare 10.000, 50.000 sau chiar şi mai mulţi pui deo 
zi, pe care îi pune într-un şopron lung şi lipsit de ferestre 
[.]. Pentru a-i face să crească cât mai rapid şi cu cât mai 
puţină mâncare, în interior este controlat fiecare factor de 
mediu. Mâncarea şi apa sunt administrate prin recipiente 
cu descărcare automată prinse de tavan [.]. Lumina este 
adaptată [.]. De exemplu, în prima săptămână s-ar putea să 
fie aprinsă 24 de ore pe zi, pentru a stimula creşterea 
rapidă în greutate [.]. 

Spre sfârşitul săptămânii a opta sau a noua spaţiul 
alocat fiecărui pui s-ar putea să ajungă la numai zece 
centimetri pătraţi - sau, pentru o pasăre de 1, 6 kilograme, 
la mai puţin decât suprafaţa unei coli A4.41 


Pe lângă alte avantaje, astfel de ferme permit unei 
singure persoane să crească peste 

50.000 de pui. 

Creşterea puilor în acest fel presupune etape 
previzibile care permit controlul asupra tuturor aspectelor 
afacerii. De exemplu, mărimea şi greutatea puiului sunt 
mai previzibile decât în cazul puiului crescut natural. Este 
mult mai eficient să se „recolteze” pui crescuţi într-un 
spaţiu limitat decât pui care cresc pe suprafeţe mari. 

Totuşi, strângerea puilor în spaţii atât de aglomerate 
produce fenomene imprevizibile, cum ar fi violenţa şi chiar 
canibalismul. Fermierii previn în diverse feluri aceste 
„Vicii” iraționale: reducerea luminii pe măsură ce puii 
ating talia scontată sau tăierea ciocului pentru ca puii să 
nu se poată răni. 

Unii pui sunt lăsaţi să se maturizeze, pentru a fi 
folosiţi la producerea ouălor. Dar si acestora li se 
administrează aproape acelaşi tratament ca şi celor 
crescuţi pentru carne. Găinile nu sunt altceva decât 
„maşini de conversie” care transformă materia primă 
(hrana) în produs finit (ouă). Peter Singer descrie 
tehnologia utilizată pentru controlul producţiei de ouă: 

Custile sunt stivuite în şiruri, cu jgheaburi pentru apa 
şi hrană alimentate automat de o sursă centrală. Podeaua 
cuştilor este înclinată [.], ceea ce face ca pasărea să nu 
poată sta confortabil, iar ouăle să se rostogolească spre 
partea din fata a custii, de unde pot fi uşor colectate. In 
fabricile mai moderne, ouăle sunt transportate la locul de 
împachetare de o bandă rulantă [.]. Excrementele cad prin 
podeaua din plasă de sârmă şi pot fi lăsate să se 
acumuleze luni de zile înainte de a fi îndepărtate printr-o 
singură operaţie. 

Acest sistem permite un control riguros asupra 
producţiei de ouă şi are ca rezultate o eficienţă sporită, o 


aprovizionare previzibila şi o mai mare uniformitate 
calitativă decât în cazul cotetului traditional. 

Alte animale - porci, miei, taurasi şi în special viței - 
sunt crescute în condiţii asemănătoare. Pentru a preveni 
dezvoltarea musculaturii (care întăreşte carnea), viteii 
sunt imediat introduşi în boxe individuale mici, în care nu 
se pot mişca şi, pe măsură ce cresc, nici măcar nu se mai 
pot întoarce. Tinuti astfel, vor fi împiedicaţi să mănânce 
iarbă, care ar schimba culoarea cărnii. În boxe nu există 
nici paie, deoarece, dacă acestea ar fi mâncate, carnea 
viteilor s-ar închide la culoare... „Sunt alimentati numai cu 
hrană lichidă, bazată pe lapte praf degresat, la care se 
adaugă vitamine, minerale şi medicamente pentru 
stimularea creşterii”, spune Peter Singer în cartea sa 
Animal Liberation. Pentru a fi sigur că viteii ingurgiteaza 
cantitatea maxima de hrana, nu li se da apa, ceea ce-i 
forteaza sa bea hrana lichida. Controland strict marimea 
boxei si cantitatea de hrana, producatorii de carne de vitel 
pot atinge doua obiective cuantificabile: producerea in cel 
mai scurt timp a unei cat mai mari cantitati de carne, 
precum si obtinerea celei mai bune carni de vitel, frageda 
si alba. 

Aceste tehnologii conduc evident la un mai mare 
control asupra procesului prin care animalele produc 
carne, adica la cresterea eficientei, calculabilitatii si 
previzibilitatii productiei de carne. Mai mult, ele exercita 
control si asupra muncitorilor din ferme. De exemplu, 
lasati la latitudinea lor, fermierii ar hrani animalele prea 
putin, le-ar administra hrana nepotrivita sau le-ar permite 
Sa se miste prea mult. De fapt, in fermele-fabrici strict 
controlate, mana de lucru umana (cu elementele ei 
imprevizibile) este practic eliminată. Alte tehnologii 
nonumane au afectat şi modul în care gătesc oamenii. 
Tehnologii cum ar fi cuptoarele cu termo-stat „decid”, în 


locul gospodinei, când este gata mâncarea. Acum, multe 
cuptoare, maşini de cafea şi alte aparate pornesc şi se 
opresc singure. Instrucţiunile de pe pachetele de alimente 
indică, cu precizie, cum trebuie preparate şi gătite. 
Amestecurile, cum ar fi Mrs. Dash, elimină necesitatea ca 
bucătarul să se gândească la combinaţii de condimente. 
Noua supă Super Boil de la Nissin Foods - „supa care se 
face singură” - are, pe fundul conserve, un compartiment 
special. O răsucire de cheie declanşează o reacţie chimică 
care practic fierbe supa.44 Chiar şi cartea de bucate a fost 
concepută astfel încât să nu lase loc creativităţii 
gospodinei şi să controleze procesul gătitului. 

Conversatia: ce nu poate fi controlat? 

Inchei acest capitol cu câteva rânduri despre 
controlul asupra modului în care vorbim. Laptopul, 
împreună cu programele de prezentare cum ar fi Power 
Point, de la Microsoft, au ajuns să exercite un control 
important asupra prezentărilor orale. Astfel de programe îi 
fac pe vorbitori să conceapă zeci de slide-uri cu „bumbi 
sau bare şi grafice bogat colorate” 45. Prezentarea orală 
se subordonează şi se structurează conform acestor slide- 
uri. Power Point are chiar şi modele pentru domenii cum ar 
fi vânzarea unui produs şi strategiile recomandate. 
Utilizatorii sunt conduşi automat printr-un format de 
prezentare prestabilit. Unii vorbitori îşi încep prezentările 
cu unul din aceste modele. Programul sugerează utilizarea 
de imagini pentru ilustrarea aspectelor abordate şi verifică 
dacă slide-urile nu au prea multe cuvinte. Acest tip de 
control face ca alcătuirea prezentării să fie nu numai 
controlată de o tehnologie nonumană, ci şi standardizată şi 
omogenă. 

Dar nu numai întocmirea prezentarilor este 
controlată; conversaţia în general împărtăşeşte aceeaşi 
soartă. In lucrarea sa Good to Talk?, Deborah Cameron 


analizează diverse modalităţi în care se exercită controlul 
asupra felului in care vorbim.46 Conversatia este obiect de 
preocupare pentru educatori şi experţi. În şcoli, ateliere şi 
în alte locuri suntem învăţaţi să conversăm. Conversatia 
este standardizată, codificată şi stilizată. Pentru a fi siguri 
că vorbim „adecvat”, a sporit supravegherea. Ca în multe 
alte situaţii din lumea contemporană, accentul se pune pe 
o comunicare „mai bună”. Ceea ce se pare însă că se 
pierde este plăcerea conversatiei. 

Concluzie 

Cea de-a patra dimensiune a McDonaldizării o 
constituie controlul, exercitat prin înlocuirea tehnologiei 
umane cu cea nonumană. Printre numeroasele obiective 
care stimulează dezvoltarea tehnologiilor nonumane, cel 
mai important este controlul sporit asupra situaţiilor 
imprevizibile produse de către oameni, în special de către 
angajaţi şi consumatori. Obiectivul ultim al controlului este 
atins atunci când angajaţii sunt înlocuiţi de tehnologiile 
nonumane, cum ar fi roboții. Tehnologiile nonumane sunt 
folosite pentru a controla şi situaţiile imprevizibile create 
de clienţi. Obiectivul este de a-i face cât mai docili în 
procesele McDonaldizate. Prin controlarea angajaţilor şi 
clienţilor, tehnologiile nonumane sporesc şi controlul 
asupra proceselor muncii şi a produselor finite. 

Este clar că viitorul va aduce un număr mai mare de 
tehnologii nonumane, cu şi mai multe posibilităţi de 
control asupra oamenilor şi proceselor. De exemplu, 
ascultarea benzilor în locul citirii cărţilor încredinţează 
controlul celor care înregistrează lectura pe bandă. „Ei 
hotărăsc în locul nostru dispoziţia, ritmul şi intonatia 
cuvintelor. Nu poţi să zăboveşti asupra lor sau să treci 
rapid peste ele". 47 Armele cum ar fi „bombele 
inteligente” îşi corectează traiectoria fără intervenţie 
umană, iar în viitor bombele inteligente pot fi 


perfecţionate: vor scana mai multe ţinte şi vor „decide” pe 
care să o lovească. Probabil că următorul pas uriaş îl va 
constitui perfecţionarea inteligenţei artificiale, care 
conferă maşinilor capacitatea aparentă de a gândi şi de a 
lua decizii la fel ca oamenii.48 Inteligența artificială 
promite multe avantaje pentru multe domenii (medicină, 
de exemplu). Cu toate acestea, ea constituie şi un pas 
enorm spre de-calificare. Drept urmare, din ce în ce mai 
mulţi oameni vor pierde ocazia şi, probabil, capacitatea de 
a gândi singuri. 

7. irationalitatea rationalitatii 

Ambuteiajele de pe autostrazile fericirii 

McDonaldizarea s-a extins in peisajul social deoarece 
ofera eficienta sporita, previzibilitate, calculabilitate si 
control. In ciuda acestor avantaje, asa cum au aratat 
capitolele precedente, McDonaldizarea are şi serioase 
inconveniente. Sistemele rationale produc, inevitabil, o 
serie de irationalitati care le limiteaza, in ultima instanta le 
compromit si, poate, chiar le submineaza rationalitatea. 

La nivelul cel mai general, iraționalitatea 
rationalitatii este o simplă etichetă pentru multe dintre 
aspectele negative ale  McDonaldizării. Mai exact, 
irationalitatea poate fi vazuta ca opusul rationalitatii. In 
acest sens, putem considera ca McDonaldizarea determina 
ineficienta, imprevizibilitate, improbabilitate a 
calculabilitatii si lipsă de control!  Irationalitatea 
inseamna, de fapt, ca sistemele rationale sunt dezvrajite, 
isi pierd magia si misterul. Si mai important este faptul ca 
sistemele rationale sunt in realitate sisteme nerationale, 
care neaga umanitatea, ratiunea umana a persoanelor care 
muncesc in interiorul acestora sau care sunt deserviti de 
ele. Cu alte cuvinte, sistemele rationale sunt 
dezumanizante. Observati vă rog că termenii raționalitate 
(rationality) şi rațiune (reason), deşi sunt adesea folosiţi 


unul în locul celuilalt, în această discuţie desemnează ca 
fenomene antitetice. Sistemele rationale (rational) sunt 
adeseori nerationale (unreasonable). 

Acest capitol prezinta costurile McDonaldizarii mai 
sistematic decat au facut-o capitolele precedente. Dupa 
cum veti vedea, aceste costuri inseamna ineficienta, iluzii 
de diferite tipuri, dezvrajire, dezumanizare $i omogenizare. 

Ineficienta: cozi lungi la casa 

Contrar promisiunilor, sistemele rationale sfarsesc 
adesea prin a fi ineficiente. De exemplu, in restaurantele 
fast-food se formeaza adesea cozi lungi la casa sau 
masinile abia se tarasc prin fata ghiseului unde sunt 
servite. Ceea ce este conceput ca un mod eficient de a 
obtine o masa se dovedeste a fi, adesea, ineficient. 

Restaurantul fast-food nu este nici pe departe 
singurul aspect al societăţii medo-naldizate care dovedeşte 
ineficienta. Chiar şi mult lăudata industrie japoneză a 
anilor '80 şi '90 are elementele ei de ineficienta. Să luăm 
sistemul „la timp”, discutat în Capitolul 3. Deoarece acest 
sistem impune, adesea, furnizarea de mai multe ori pe zi a 
componentelor, străzile şi şoselele din jurul fabricii sunt 
pline de camioane. Din cauza traficului aglomerat oamenii 
întârzie frecvent la lucru sau la întâlniri de afaceri, ceea ce 
conduce la scăderea productivităţii. Dar aspectele 
iraționale nu se limitează la ambuteiaje sau întâlniri ratate. 
Toate aceste camioane consumă combustibil, foarte scump 
în Japonia, şi contribuie la creşterea serioasă a poluării. 
Situaţia a devenit şi mai gravă când magazinele japoneze 
ieftine, supermarketurile şi magazinele specializate au 
început să folosească sistemul „la timp”, sporind numărul 
camioanelor de pe străzi.2 

lată cum descrie reporterul Richard Cohen un alt 
exemplu de ineficienta în lumea McDonaldizata: 

Dumnezeule, cu fiecare progres al epocii 


calculatoarelor, mi s-a spus că voi fi avantajat. Dar, cu 
fiecare „avantaj', eu muncesc mai mult. Aceasta este 
regula ATM a vieţii. [...] Mi s-a spus - chiar promis - că nu 
vor mai fi cozi la bancă şi voi face depuneri sau retrageri 
indiferent de oră. Acum sunt cozi la ATM-uri, banca pare 
să-şi ia un procent din ce retrag sau depun, iar eu fac, 
bineînţeles, ceea ce obişnuiau să facă funcţionarii (vi-i mai 
amintiti?). Cu noile telefoane probabil că va trebui sa ma 
catar pe stâlpii de telefon, în suburbii, în timpul 
viscolelor.3 

Cohen înregistrează cel putin trei irationalitàti 
diferite: sistemele raţionale nu sunt mai puţin scumpe, ele 
îi obligă pe oameni să efectueze muncă neplătită şi, ceea 
este cel mai important aici, sunt adesea ineficiente. Ar fi 
mult mai eficient să avem de-a face cu un dispecer uman la 
bancă sau la ghişeul pentru maşini decât să aşteptăm la 
coadă la un bancomat. 

La fel, ar fi mult mai eficient să pregătim masa acasă 
decât să ne urcăm familia în maşină, să ne deplasăm la 
restaurantul McDonald's, să mâncăm şi apoi să ne 
întoarcem acasă. Mesele preparate în casă, mereu altfel, s- 
ar putea să nu fie mai eficiente, dar, cu siguranţă, „cinele 
TV” şi mesele preparate la microunde - chiar şi meniurile 
complete cumpărate de la supermarket sau Eatzi's - sunt. 
Astăzi, totuşi, multi oameni continua să creadă, stimulati 
de propaganda restaurantelor fast-food, că este mai 
eficient să iei masa acolo. 

Deşi forţele McDonaldizarii îşi trambiteaza eficienţa 
sporită, ele nu spun niciodată pentru cine este eficient 
acest sistem. Este el oare eficient pentru clienţii care au 
nevoie doar de o pâine sau o cutie de lapte şi care îşi 
croiesc drum printre miile de articole de care nu au 
nevoie? Este eficient pentru clienți să-şi treacă 
cumpărăturile prin scannerul supermarketului, să-şi 


introducă cartea de credit sau debit şi să-şi împacheteze 
cumpărăturile ei înşişi? Este eficient ca oamenii să-şi pună 
singuri benzină? Este eficient ca ei să formeze atâtea 
combinaţii de numere de telefon înainte de a auzi o voce 
umană? În cele mai multe cazuri clienţii vor descoperi că 
astfel de sisteme nu sunt eficiente pentru ei. Cea mai mare 
parte a câştigului produs de eficienţă ajunge la cei care 
forţează rationalizarea. 

Tot astfel, cei din conducerea organizaţiilor impun 
activităţi eficiente celor care lucrează la sau aproape de 
baza sistemului: muncitorilor de la banda de asamblare, 
celor de la tejghea, personalului de la telefon. Proprietarii, 
deţinătorii de francize, directorii doresc să-şi controleze 
subordonații. Dar ei doresc, în acelaşi timp, ca propriile lor 
poziţii să fie, pe cât posibil, scutite de constrângerile 
rationalitatii - adică ineficiente. Subordonatii trebuie să 
urmeze orbeşte regulile, regulamentele şi alte structuri ale 
sistemului raţional, timp în care cei din conducere pot fi 
creativi. 

Costul ridicat: mai bine acasă 

Eficienţa McDonaldizarii nu  economiseste banii 
clientilor De exemplu, un pahar de suc il costa pe 
proprietarul unei francize 11 centi, dar se vinde cu 85 de 
centi.4 O masa pentru o familie de patru persoane la un 
restaurant fast-food s-ar putea sa coste 20 sau 25 de 
dolari, suma ce depaseste costul ingredientelor pentru o 
masa pregatita acasa. 

Asa cum spunea Cohen despre bancomate adesea 
oamenii trebuie sa plateasca suplimentar cand au de-a face 
cu inumanitatea si ineficienta sistemelor rationalizate. 
Marele succes si profitul adus de sistemele McDonaldizate, 
graba de a le extinde asupra a noi si noi sectoare ale 
societatii si faptul ca atat de multi oameni doresc sa intre 
in astfel de companii arata ca aceste sisteme produc intr- 


adevăr profituri uriaşe. 

Intr-un articol intitulat „How I Spent (and Spent and 
Spent) My Disney Vacation” („Cum mi-am petrecut vacanţa 
mea Disney şi ce-am mai cheltuit...”), Bob Garfield arăta 
care este costul activităţilor McDonaldizate.5 Garfield şi-a 
dus familia de patru persoane la Walt Disney World şi a 
descoperit că ar fi mai potrivit ca aceasta să se numească 
„Lumea Cheltuielii”. Vacanţa de cinci zile l-a costat, în 
1991, 1.700 de dolari, numai taxele de intrare ridicându-se 
la 551, 30 dolari. (Şi preţurile continua să crească. In 
1998, pentru cinci zile, o familie de patru persoane a plătit 
pentru intrare 800 de dolari.6) El a calculat că în cinci zile 
au avut mai puţin de şapte ore de „distracţie, distracţie, 
distracţie. Aceasta se ridică la 261 de dolari pe ora”. 
Întrucât cea mai mare parte a timpului petrecut în 
„Împărăţia Fermecata” a fost în autobuze, „la coadă si 
fataindu-ne dintr-un loc în altul, cele 17 puncte de atracţie 
pe care le-am văzut ne-au captivat timp de 44 minute”. 7 
Astfel, ceea ce se consideră a fi o vacanţă ieftină de familie 
se dovedeşte destul de scumpă. 

Iluzia distractiei: ha, ha, ha, tocmai a căzut 
bursa! 

Dacă, într-adevăr, nu este nici eficientă şi nici ieftină, 
atunci ce oferă oamenilor McDonaldizarea, în speţă 
restaurantul fast-food? De ce se bucură de succes în 
întreaga lume? Un răspuns îl constituie iluzia de eficienţă 
şi economie. Atâta timp cât oamenii cred în această iluzie, 
situaţia de fapt nu mai contează. 

Mai important, probabil, este că restaurantele fast- 
food par a oferi, aşa cum a subliniat Stan Luxemburg, 
distracţie. Restaurantul McDonald's foloseşte un clovn 
omniprezent, Ronald McDonald, o mulţime de personaje 
din desenele animate şi un decor colorat pentru a aminti 
oamenilor ce distracţie îi aşteaptă la următoarea lor vizită. 


Unele restaurante oferă locuri de joacă şi plimbări pentru 
copii, şi astfel de servicii devin din ce în ce mai variate şi 
mai tehnologizate.8 Nu este neobişnuit să vezi cá un 
restaurant devine mai puţin important decât locul sáu de 
joacă. De fapt, multe restaurante fast-food sunt adevărate 
parcuri de distracţie pentru luat masa. 

La un moment dat, restaurantul McDonald s-a intrat 
în afacerea locurilor de joacă. Leaps and Bounds Inc., o 
sucursală la care toate acţiunile aparţin societatii-mama, a 
deschis 49 de locuri de joacă înainte de a fi vândută lui 
Discovery Zone în septembrie 1994.9 Echipamentul de 
joacă al lui Leaps and Bounds a fost inspirat de 
echipamentul din locurile de joacă de la restaurantele 
McDonald's. Purtătorul de cuvânt al firmei McDonald's 
spunea că ideea a apărut din sloganul publicitar „Mâncare, 
oameni, distracţie [...]. Noi l-am întors pe dos şi am pus 
mai întâi distracţia”. 10 Unii cinici ar putea spune că 
McDonald's pune întotdeauna distracţia înaintea mâncării. 

Pentru a nu se lăsa mai prejos, restaurantul 
McDonald's din Japonia şi-a unit forţele cu Toys R Us. 
Unele magazine Toys R Us vor avea restaurante 
McDonald's. Prin cooperarea strânsă cu firmele de locuri 
de joacă şi jucării, McDonald's afirmă din ce în ce mai clar 
că face parte din afacerea ,distractiei".11 

Dacă nu credeţi că distracţia este principiul de bază, 
ganditi-va la mâncare. Restaurantele fast-food vând feluri 
de mâncare care se servesc fără tacâmuri şi care se găsesc 
în parcurile de distracţii. Datorită a ceea ce ar putea fi 
numit „principiul vată de zahăr”, oamenii plătesc preţuri 
mari pentru o mâncare care face câţiva banuti, atâta timp 
cât aceasta are o aromă puternică, plăcută şi familiară. 
Ceea ce vând restaurantele fast-food este o „vată de zahăr 
sărată” 12. Unul dintre secretele cartofilor prajiti de la 
McDonald's este că ei sunt acoperiţi atât cu sare cât şi cu 


zahăr.13 Oamenii gustă sarea şi zahărul, şi numai arareori 
bucatica de cartof, care nu-i altceva decât un pretext 
pentru rest. 

Astăzi, prânzul arată mai mult a decor decât a 
mâncare. În locul unui meniu individual, împăturit, firma 
McDonald's oferă o vitrină mare care, ca şi afişele de la 
cinematograful multiplex, prezintă alternative pentru 
prânz.14 Chiar şi în restaurantele elegante, clienţii caută 
elementele de decor: „Mai bine mănânc o mâncare 
mediocră într-o încăpere care arată minunat decât să 
mănânc o mâncare minunată într-un loc banal şi plicticos. 
[.] Caut decor, eleganţă, stil şi multe altele”. 15 Urmarea o 
reprezintă înmulţirea reţelelor de distracţie şi mâncare 
(catertainment) cum ar fi Hard Rock Cafe, Planet 
Hollywood şi Rainforest Cafe. 

Şi supermarketurile au devenit din ce în ce mai mult 
nişte centre de distracții, care vând „mâncăruri 
distractive” cum ar fi Count Chocula şi fulgi Teenage 
Mutant Ninja Turtles, Snausages în a Blanket şi jeleuri cu 
fructe Funny Feet. Aşa cum spunea un observator. 

Aluzii la personaje din industria entertainmeni-ului 
(n.tr.). 

Inainte americanii cântau „Nu-i altă afacere ca aceea 
a spectacolelor”, dar au renunțat, pentru că acum totul 
arată ca un spectacol. Supermarketurile nu fac nici ele 
excepție. Astăzi ele au ajuns asemenea parcurilor de 
distracții. 16 

Proprietarul unor mari supermarketuri din 
Connecticut a investit o jumătate de milion de dolari în 
personaje de desene animate pentru magazinele sale şi şi-a 
îmbrăcat angajaţii în Daisy Duck, punându-i să se plimbe 
printre clienţi. Proprietarul afirma: „Clienţii sunt fericiţi. 
Oamenii vin să-şi facă cumpărăturile aici împreună cu 
prietenii, pentru că este distractiv”. 17 


Toate aceste lucruri fac parte din obsesia pentru 
distracţie. În cartea sa intitulată Amusing Ourselves to 
Death (Să ne distrăm până ne dăm duhul), Neil Postman 
susţine că Las Vegas-ul a devenit simbolul acestei obsesii 
pentru că „este un oraş întreg dedicat ideii de distracţie şi 
astfel proclamă spiritul unei culturi în care discursul public 
ia, din ce în ce mai mult, forma distractiei". 18 Dacă Las 
Vegas-ul, cu jocurile sale McDonaldizate, simbolizează 
obsesia  distractiei, atunci restaurantul McDonald's 
simbolizează atenţia acordată distractiei în industria fast- 
food. 

Într-un alt plan, jurnalismul a devenit şi el din ce în 
ce mai mult centrat pe distracţie. De exemplu, Business 
Week, o revistă rationalizata, este concepută nu numai 
pentru a fi citită mai eficient decât Wall Street Journal, dar 
şi pentru a fi mai distractivă. O reclamă pentru Business 
Week susţine: „Noi nu numai că vă informăm, dar vă şi 
distram”. Doi critici spun despre această reclamă: „Este 
Business Week într-adevăr o publicaţie serioasă? Să ne 
aşteptăm la «Ha, Ha, Ha! A căzut bursa! Ce haios! [...] 
Compania dumneavoastră se duce de râpă. Ce amuzant!»". 
19 Tot astfel, ştirile de la televiziune sunt adesea descrise 
ca ,infodistractie" (,infotainment") deoarece combina 
ştirile cu industria distractiilor Rețelele de învăţământ ca 
Sylvan Learning Center au fost numite ,edustractie" 
(, edutainment"). 

Distracţia este esenţială si pentru mall, pentru că, la 
urma urmei, acesta este locul distractiei favorite pentru 
cei mai multi dintre americani: cumpărăturile. Mall-urile 
sunt concepute ca o lume magică, cu  decoruri 
spectaculoase pentru ceea ce Kowinski numeşte „Piesa de 
teatru a vânzării cu amănuntul” 20. În această piesă atât 
clienţii cât şi angajaţii joacă roluri importante. Centrele 
comerciale abundă în recuzită şi muzică pentru a-l 


îmblânzi pe sălbaticul cumpărător. O parte din recuzită 
rămâne tot anul, în timp ce o alta este scoasă numai la 
ocazii speciale (de exemplu, decorurile de Crăciun). Există 
apoi restaurantele, barurile, cinematografele şi sălile de 
fitness care, şi ele, susţin ideea de distracţie. La sfârşit de 
săptămână clovni, baloane, scamatori, orchestre etc., îi 
distrează pe cei care trec de la un magazin la altul. 
Consiliind mall-urile cu privire la ameninţarea 
reprezentată de alternativă cumpărăturilor făcute din 
fotoliu, un expert în marketing spunea: „Trebuie să faceţi 
magazinele cât mai distractive”. 21 

Mall of America din Bloomington, Minnesota, oferă 
cel mai sofisticat tip de distracţie pentru un astfel de 
loc.22 În centrul său se află un uriaş parc de distracţii, 
Knott's Camp Snooty, cu pistă pentru patine cu rotile, un 
pasaj cu magazine şi poligoane de tir, iar un sistem de 
tuburi acrilice le permite vizitatorilor să se plimbe printr- 
un acvariu. Golf Mountain oferă un teren miniatural de 
golf cu 18 găuri pe mai multe etaje. De asemenea, mall-ul 
mai adăposteşte o structură Lego imensă, un uriaş bar 
sportiv, precum şi un restaurant Planet Hollywood. $i, 
desigur, are un cinematograf cu 14 ecrane. Un critic 
spunea: „Mall of America nu este un centru comercial, ci 
un circ”. 23 

Multe reţele comerciale contribuie la obsesia 
distractiei si, din acest motiv, au fost etichetate ca 
,retailtainment". Spre exemplu, la REI, in Seattle, te poti 
catara pe un munte artificial de 20 de metri, iar la 
Niketown se difuzeazá emisiuni sportive pe ecrane mari 
cát trei etaje. 

Iluzia realităţii: nici măcar ,,cantaretii” nu sunt 
reali 

Multe aspecte ale societăţii McDonaldizate presupun 
decoruri si evenimente înşelătoare (ceea ce Daniel 


Boorstin numeşte ,pseudoevenimente" 24), cum ar fi 
excursiile la pachet, campingul modem, parcurile de 
distracţii precum Busch Gardens, hote-lurile-cazinou din 
Las Vegas, cum ar fi New York-New York, convorbirea 
telefonică computerizată, falsa fraternizare cu clienţii la 
Roy Rogers şi Nutri/Sistem. Toate acestea pot fi privite ca 
parte a „industriei irealului” 25 aşa cum o definesc lan 
Mitroff şi Warren Bennis. Prin aceasta ei vor să spună că 
toate industriile încearcă să producă şi să vândă irealitate. 
Restaurantul McDonald's, de exemplu, creează impresia că 
oamenii se distrează, că primesc multi cartofi prajiti, ca fac 
o afacere cumpărându-şi mâncarea de acolo. Un exemplu 
scandalos al unei astfel de irealitati a fost grupul pop Milli 
Vanilli, cei doi „cântăreţi” care nu au cântat, de fapt, pe 
propriul album.26 lată câteva exemple din gama largă a 
irealitatilor de la supermarket, unde din ce în ce mai 
putine lucruri sunt ceea ce par a fi: 

— „Sizzlean” („şunca” falsă) este făcută din carne de 
vită şi curcan, iar şunca kosher nu are niciun pic de carne 
de porc. 

— Molly McButter şi Butter Buds nu au niciun pic de 
unt. 

— S-ar putea ca gustul „cinei TV" de curcan, 
congelată, să fie artificial, întrucât cel natural a fost 
eliminat în timpul prelucrării. 

— De regulă, mirosul de lămâie din detergenti nu are 
nimic de-a face cu lămâile. 

Această irealitate, alături de diverse 
pseudoevenimente, a devenit o parte integrantă a 
societăţii McDonaldizate. 

Falsa prietenie: „Salut, George”. 

Deoarece restaurantele fast-food limitează foarte 
strict sau chiar elimină contactul uman autentic, singurul 
lucru care le mai rămâne angajaţilor şi clienţilor este fie să 


nu mai stabilească niciun fel de relaţii umane, fie să 
stabilească „contacte false”. 

Retail: vânzare cu amănuntul; entertainment: 
distracţie (n.tr.). 

Regula numărul 17 pentru angajaţii de la Burger 
King este ,Zàmbeste tot timpul!” 27 Pe angajaţii de la Roy 
Rogers care obişnuiau să-mi spună „Drum bun” când 
plăteam nu îi interesa ce se întâmpla „pe drum”. (De fapt, 
dacă ne gândim mai bine, în realitate ei spuneau, în 
termeni politicoşi, „Du-te naibii!”) Acest fenomen s-a 
generalizat la mulţi angajaţi care le urează „O zi bună” 
celor care pleacă. In realitate, nici nu-i interesează si nici 
nu-i preocupă cu adevărat cum va fi restul zilei pentru 
clienţi. Din nou, într-un mod politicos, standardizat, ei 
spun de fapt „Şterge-o” sau „Mişcă-te”, ca să mai poată fi 
servit şi altcineva. 

La Nutri/Sistem consilierii primesc o listă de 
recomandări pe care trebuie să le urmeze pentru a-i 
determina pe clienţi să revină. Li se cere „să-şi salute 
clientul,  spunându-i-se pe nume, cu entuziasm”. 
Cunoaşterea numelui clientului, ca şi ,entuziasmul" 
salutului, poate crea un fals sentiment de prietenie. De 
asemenea, aceştia sunt obligaţi „să dea dovadă de 
sensibilitate în conversaţia cu clientul”. Ei primesc un mic 
pliant intitulat „Abordarea personalizată dintr-o privire”. 
Pliantul rationalizeaza salutul personal, oferind răspunsuri 
pseudopersonalizate la situatii-problema. De exemplu, 
dacá clientii cred cá sunt prea putin sprijiniti in tinerea 
regimului, scenariul îi indică consilierului să spună: „Mă 
bucur că vă văd. Mă gândeam la dumneavoastră. Cum 
merge regimul?” Este oare consilierul într-adevăr bucuros 
să-şi vadă clientul? se gândea într-adevăr la acesta? E într- 
adevăr preocupat de starea lui? Într-o societate 
McDonaldizată răspunsurile la aceste întrebări sunt clare. 


Uneori se fac mari eforturi pentru personalizarea 
scrisorilor din muntele de corespondenţă redactată la 
computer - „junk mail“ - cu care oamenii sunt bombardati 
zilnic.28 (In acelaşi sens, primesc adesea telefoane de la 
agenţi de telemarketing care încep spunând „Salut, 
George!”.) In cele mai multe cazuri este destul de evident 
că scrisoarea a fost generată de computer extrăgând 
numele din baza de date. Aceste scrisori sunt pline de tipul 
acela de falsă prietenie practicat de angajaţii lui Roy 
Rogers. De exemplu, scrisorile adoptă adesea un ton 
prietenos, personal, pentru a-i face pe oameni să creadă că 
unii dintre conducătorii unor afaceri s-au simţit emotionati 
că ei şi-au făcut cumpărăturile în magazinele lor sau că, în 
ultimele luni, şi-au folosit cartea de credit. De exemplu, de 
curând, un prieten de-al meu a primit o scrisoare de la o 
franciză, The Lube Center, la câteva zile după ce şi-a 
schimbat uleiul la maşină (observați folosirea prenumelui 
şi preocuparea personală ,,profunda”): 

Dragă Ken. 

Dorim SĂ-ŢI MULŢUMIM pentru că ai ales „The 
Lube Center” pentru a rezolva problemele maşinii tale. 

Iti recomandăm să schimbi uleiul cu regularitate. [.] 
O să-ţi trimitem o fişă care să-ţi amintească acest lucru. 
[...] Aceasta te va ajuta să-ţi aminteşti când este 
următoarea programare la service a maşinii tale. 

Ne folosim timpul şi energia pentru a ne asigura că 
angajaţii noştri sunt bine pregătiţi pentru a-ţi asigura 
serviciile pe care le meriti. 

Holly O’Neil/Shane Williams The Lube Center 
Management 

Cu câţiva ani în urmă, am primit următoarea 
scrisoare de la un membru al Congresului din Long Island, 
deşi eu locuiesc în Maryland. Faptul că nu-l întâlnisem 
niciodată pe congresmanul Downey şi nu ştiam nimic 


despre el nu l-a împiedicat să-mi scrie o scrisoare 
„personală”: 

Dragă George. 

E greu de crezut, dar candidez A NOUA oară pentru 
Congres! 

Când mă gândesc la cele 8.600 de voturi primite [...] 
îmi dau seama câte bătălii am dus împreună. Te rog 
anunta-ma că pot conta pe tine. 

Cu sinceritate, Tom Downey 

Un corespondent de la Washington Post aduce 
următoarea critică falsei prietenii din scrisorile de acest 
gen: 

Introducând numele oamenilor şi mici amănunte 
scoase despre ei din bazele de date în scrisorile trimise, 
apoi direct în cutiile lor poştale, aceste organizaţii de 
marketing încearcă să creeze iluzia intimitatii. În realitate, 
aceste tehnologii nu fac altceva decât să corupă şi să 
degradeze intimitatea. Ele trişează, substituind faptul 
oarecare adevăratei înțelegeri. Ceea ce duce la 
substituirea lucrului real cu înlocuitori sintetici ai 
acestuia.29 

Oricât de falsă ar fi, această corespondenţă 
urmăreşte să exercite un anumit control asupra clienţilor, 
determinându-i să acţioneze în direcţia dorită. 

În acest context ar trebui să menţionăm şi felicitările, 
inclusiv cele de pe Internet. Falsa prietenie caracterizează 
ambele tipuri de corespondenţă. 

Dezvrăjirea: unde este magia? 

Una dintre cele mai generale teze ale lui Max Weber 
este aceea că, datorită rationalizarii, lumea occidentală 
este din ce în ce mai dezvrăjită.30 „Elementele magice ale 
gândirii”, care  caracterizau societăţile mai putin 
rationalizate, au dispárut.31 Astfel, in loc de o lume 
dominată de farmec, magie, mister, avem o lume în care 


totul este clar, logic şi standardizat. Aşa cum arăta 
Schneider, „Max Weber a văzut istoria ca îndepărtare de 
un trecut profund magic şi călătorie către un viitor lipsit 
de vrajă, o călătorie care, treptat, va deposeda natura atât 
de proprietăţile ei magice, cât şi de capacitatea de a 
produce sens”. 32 Prin definiţie, procesul rationalizarii 
duce la pierderea vrăjii care, la un moment dat, era 
importantă pentru oameni. Deşi, fără îndoială, am câştigat 
mult prin rationalizarea societăţii in general si a locurilor 
de consum în special, am şi pierdut ceva de mare valoare, 
greu de definit. Să analizăm cum anume acţionează 
dimensiunile medonadizării împotriva iluziei. 

Sistemele eficiente nu lasă loc pentru niciun fel de 
magie şi acţionează sistematic pentru a o elimina. Tot ceea 
ce este misterios, fantastic, legat de vise este considerat ca 
ineficient. Caracteristice sistemelor pline de vrajă sunt 
mijloacele complicate de atingere a obiectivelor şi, uneori, 
lipsa obiectivelor evidente. Sistemele eficiente nu permit 
asemenea ocolişuri, iar cei care le concep sau aplică vor 
face tot ce le stă în putinţă pentru a le elimina. Eliminarea 
ocolişurilor şi lipsa țintelor constituie unul dintre motivele 
pentru care Weber a considerat sistemele rationalizate ca 
sisteme dezvrăjite. 

Vraja este legată mai mult de calitate decât de 
cantitate. Magicul, fanteziile, visele şi altele asemenea ţin 
mai mult de natura internă a unei experienţe şi de 
aspectele calitative ale acesteia decât, de exemplu, de 
numărul experienţelor avute de cineva sau de dimensiunile 
locului unde s-au petrecut. Altfel spus, este greu de 
imaginat producţia de masă a magicului, fanteziei şi 
viselor. O astfel de producţie de masa poate fi 
caracteristică filmelor, dar vraja este dificil, dacă nu chiar 
imposibil, de produs în medii concepute pentru a furniza, 
pe spaţii geografice largi, cantităţi mari de bunuri şi 


servicii. Prin producţia de masă, acestora, practic, li se 
subminează calităţile specifice vrăjii. 

Nicio altă caracteristică a rationalizarii nu este mai 
incompatibilă cu vraja decât previzibilitatea. Experiențele 
magice, fantastice, visele sunt, prin definiţie, imprevizibile. 
Nimic nu poate distruge mai uşor o experienţă a magicului 
decât previzibilitatea şi repetabilitatea. 

Atât controlul cât şi tehnologiile nonumane care îl 
produc sunt inamicii vrăjii. Ca regulă generală, fantezia, 
magicul şi visele nu se supun unui control extern, în fapt 
autonomia fiind cea care le conferă calitatea de a fi 
magice. Experiențele fantastice nu duc nicăieri, se poate 
întâmpla orice. Astfel de lucruri imprevizibile nu se pot 
petrece într-un mediu perfect controlat. Pentru unii 
oameni un control rigid şi total ar putea fi un coşmar. 
Acelaşi lucru se poate spune şi despre tehnologiile 
nonumane. Sistemele reci, mecanice sunt de obicei opusul 
lumilor onirice asociate vrăjii. Din nou, unii oameni au 
fantezii asociate cu tehnologiile nonumane, dar acestea au 
mai degrabă caracter de coşmar decât de vis. 

După cum vedem, McDonaldizarea este legată de 
dezvrăjire şi chiar o presupune. O lume lipsită de magie şi 
mister este o altă consecinţă iraţională a sporirii 
rationalizarii. 

Sanatatea si catastrofele ecologice: 

pana si animalele de apartament sunt in 
primejdie 

Extinderea rationalizarii ameninta nu numai fantezia, 
ci şi sănătatea şi, probabil, viata oamenilor. Un exemplu îl 
constituie pericolul pe care îl poate prezenta compoziţia 
mâncărurilor fast-food: multă grăsime, colesterol, sare şi 
zahăr. Astfel de mâncăruri sunt ultimul lucru de care au 
nevoie americanii, mai ales că mulţi dintre ei suferă de 
obezitate, au colesterolul crescut, tensiune ridicată şi, 


probabil, diabet. 

Restaurantele fast-food contribuie atât la apariţia 
acestor afecţiuni, cât şi, mai târziu, prin crearea unor 
obiceiuri alimentare proaste la copii, la apariţia altor 
probleme de sănătate. Având ca ţintă copiii, restaurantele 
fast-food produc nu numai susţinători pe viata ai 
sistemului fast-food, dar si oameni dependenti de regimuri 
bogate in sare, zahar si grasimi.33 Un studiu interesant a 
arătat ca, datorită alimentaţiei, care începe sa se asemene 
cu aceea a copiilor americani, sănătatea copiilor de 
imigranţi se deteriorează pe măsura şederii lor în Statele 
Unite.34 Un sociolog care a participat la studiu spunea: 
„McDonaldizarea lumii nu reprezintă neapărat un progres 
atunci când e vorba de alimentaţie”. 35 

Atacurile la adresa efectelor dăunătoare asupra 
sănătăţii pe care le are industria fast-food s-au înmulţit de- 
a lungul anilor. Mulţi proprietari de francize au fost forţaţi 
să reacționeze, oferind drept contraargument salatele, desi 
sosurile acestora conţin adesea multă sare şi grăsime. 
Unele restaurante fast-food au încetat să mai pregătească 
cartofi prajiti în grăsime de vită, folosind în locul acesteia 
uleiul vegetal. 

Totuşi, o masă tipică McDonald's, cu un Big Mac, 
multi cartofi prajiti şi un shake, are peste 1.000 de calorii, 
fără a avea, însă, o valoare nutritivă mare. Tendinţa de a 
oferi porţii din ce în ce mai mari a acutizat această 
problemă. De exemplu, Double Whoopperul cu brânză, de 
la Burger King, are 960 calorii (şi 63 de grame de 
grăsime). 

Mcdonalizarea ne ameninţă sănătatea şi mai direct. 
Regina Schrambling pune pe seama rationalizarii 
producţiei de alimente diverse boli, în special salmonela: 

Salmonela s-a răspândit în industria de carne de pui 
numai după ce carnea de vită a devenit o expresie urâtă, 


iar americanii au hotărât că vor să mănânce numai pui în 
fiecare seară. Dar păsările nu sunt ca maşinile: nu poţi să 
măreşti pur şi simplu viteza de producţie ca să răspunzi 
cerinţelor. La ceva trebuia sa se renunţe - şi aceasta a fost 
siguranţa. Păsările a căror creştere este accelerată şi care 
sunt ucise, jumulite şi tranşate în mare viteză şi în cantităţi 
uriaşe nu vor fi cele mai curate alimente de la 
supermarket.37 

De asemenea, Schrambling vorbeste despre legatura 
dintre salmonela si productia rationalizata de oua, fructe si 
legume.38 Producatorii de alimente ar trebui sa ia aminte 
la faptul ca nu cu mult timp in urma Hudson Foods, o 
companie de ambalare a carnii care aproviziona, printre 
altele, retelele McDonald’s si Burger King, a fost scoasa 
din afaceri pentru ca hamburgerii ei congelati au provocat 
o epidemie de E.coli.39 

Industria fast-food a intrat in conflict nu numai cu 
nutritionistii, dar si cu ecologistii. Ea produce o cantitate 
enorma de gunoi, doar partial biodegradabil. Gunoiul de la 
meniurile fast-food a devenit o problema in toata tara. 
Sunt necesare sute, daca nu mii de mile patrate de padure 
numai pentru a asigura anual hârtia necesară 
restaurantelor McDonald’s.40 Păduri întregi sunt distruse 
de industria fast-food, chiar dacă unele ambalaje de hârtie 
au fost înlocuite cu polistirenul expandat şi alte materiale. 
Tendinţa este reîntoarcerea la ambalajele din hârtie; poli- 
stirenul, practic nedegradabil, se adună în mormane, 
creând munţi de deşeuri care rămân ani de zile, dacă nu 
chiar pentru veşnicie. 

Fermele-fabrici si acvacultura degradează si ele 
mediul şi produc riscuri pentru sănătate. De exemplu, 
fermele mari de porci produc o cantitate uriaşă de dejectii 
care, în cele din urmă, pătrund în pânza freatică şi apoi în 
apa potabilă. Au existat cazuri de îmbolnăviri şi avorturi 


datorită apei de băut infestate.41 Utilizarea antibioticelor 
în fermele de animale poate face ca bacteriile să devină 
mai rezistente şi, deci, să constituie un risc pentru cei care 
s-au contaminat.42 Acvacultura creează si ea o serie de 
probleme asemănătoare atât pentru mediu, cât şi pentru 
sănătatea oamenilor. 43 

Sistemele medonalizate sunt periculoase nu numai 
pentru sănătatea oamenilor, ci şi pentru sănătatea 
animalelor de apartament. Rețelele de magazine pentru 
astfel de animale, cum ar fi Petstuff şi Petsmart, folosesc 
uscătoare automate de păr pentru câini. Din nefericire, 
câţiva câini au fost închişi în cuşti şi lăsaţi prea mult timp 
sub uscător. Unii au murit sau au fost vatamati astfel. 
Fondatorul unei organizaţii pentru protecţia animalelor 
spunea: „Ideea de a lăsa un câine complet nesupravegheat 
sub un uscător electric este absurdă. Tratează animalele 
ca pe nişte maşini pe banda de asamblare”. 44 

Şi, pentru că tot am amintit de linia de asamblare, ea 
constituie un succes extraordinar ajungându-se, datorită 
ei, la o producţie de milioane de maşini pe an. Dar toate 
aceste maşini au distrus mediul. Emisiile lor de gaze 
poluează aerul, solul şi apa. Reţeaua de autostrăzi şi 
şosele, care se extind permanent, afectează zona rurală. Şi 
să nu uităm nici de miile de oameni care, anual, sunt ucişi 
sau răniţi în accidente rutiere. 

Omogenizarea: nici la Paris nu este altfel 

Un alt efect irațional al McDonaldizării este o tot mai 
evidentă uniformizare. Oriunde ai mergi, în Statele Unite 
şi, din ce în ce mai mult, pretutindeni în lume, găseşti 
probabil aceleaşi produse, oferite în acelaşi fel. 

Extinderea francizelor pe întregul teritoriu al 
Statelor Unite face ca oamenilor să li se pară foarte mici 
diferenţele dintre diveresele regiuni şi orase.45 La nivel 
planetar, turiştii descoperă mai degrabă lucruri familiare 


decât diversitate. Decorurile exotice sunt în tot mai mare 
măsură invadate de reţele fast-food americane. 
Restaurantele McDonald's şi Kentucky Fried Chicken din 
Beijing sunt numai două dintre aceste exemple. 

Mai mult, în numeroase ţări proprietarii de 
restaurante aplică modelul McDonald's la bucătăria 
naţională. Turistii pot fi socati de numărul mare de 
restaurante fast-food americane din Paris şi chiar de 
incredibila răspândire a unor forme indigene cum ar fi 
patiseria fast-food. Am fi putut crede că pentru francezi 
croissantul este ceva sfânt, iar rationalizarea producerii şi 
vânzării acestuia li s-ar fi părut un sacrilegiu, dar asta s-a 
intamplat.46 Răspândirea unor astfel de magazine la Paris 
arată că parizienii sunt dispuşi să sacrifice calitatea în 
favoarea rapiditatii şi eficienţei. Şi, ne-am putea întreba, 
dacă croissantul parizian poate fi transformat într-un 
succes al industriei fast-food, ce mâncare este imună? 

În orice caz, extinderea industriei fast-food 
americane sau indigene în aproape întreaga lume duce la 
din ce în ce mai puţină diversitate de la un loc la altul. 
Dorinţa oamenilor de a trăi experienţe noi şi diverse este 
limitată, dacă nu chiar subminată treptat. Nevoia de 
diversitate este eliminată de nevoia de uniformitate şi 
previzibilitate. In general, instituţiile McDonaldizate nu au 
avut un succes deosebit in crearea de produse noi si 
diferite. Să ne amintim de esecurile lui Ray Kroc în acest 
domeniu, celebrul Hulaburger. Astfel de sisteme exceleaza 
însă în vânzarea de produse şi servicii familiare, in 
decoruri sau ambalaje noi, care pot fi multiplicate cu 
uşurinţă. De exemplu, restaurantul fast-food pune 
prozaicul hamburger în ambalaje strălucitoare şi îl vinde 
într-o atmosferă carnavalescă, prea puţin diferită de la un 
loc la altul. Acest lucru este valabil şi pentru alte 
manifestări ale McDonaldizarii. De exemplu, Jiffy Lube si 


imitatorii săi nu vând altceva decât aceleaşi vechi servicii: 
schimbarea uleiului şi gresarea. 

Aşa cum francizele uniformizează diferenţele dintre 
bunuri şi servicii, cataloagele de comandă prin poştă 
elimină diferenţele de anotimp. Ziarista Ellen Goodman, 
care a primit, exact la începutul toamnei, catalogul de 
Crăciun, scria: „Crearea unei pieţe naţionale de comenzi 
prin poştă a produs cataloage fără niciun fel de respect 
pentru anotimp sau regiune. Sărbătorile sunt recoltate, 
transportate, maturizate chimic in drum spre casa 
dumneavoastră. [...] Eu refuz să devansez toamna”. 47 

Dezumanizarea: stropit cu furtunul la ,,Trocul si 
cazanul”. 

Principalul motiv pentru care McDonaldizarea este 
iraţională - şi, în ultimă instanţă, nerationala - îl constituie 
faptul că este dezumanizantă. De exemplu, industria fast- 
food oferă angajaţilor săi ceea ce eu am numit „McSlujbă” 
48. Aşa cum arăta un angajat de la Burger King, „orice 
idiot poate învăţa munca asta, atât este de uşoară”; „orice 
maimuţă dresată ar putea s-o facă”. 49 Angajaţii folosesc 
numai o infimă parte a deprinderilor şi abilităţilor pe care 
le au. Solicitările minime de calificare ale restaurantului 
fast-food sunt iraționale. 

Din punctul de vedere al angajaţilor, McSlujbele sunt 
iraționale pentru ca nu oferă nici prea multă satisfacţie si 
nici stabilitate. Numai arareori li se permite angajaţilor să- 
şi folosească calificarea şi nu au voie să fie creativi. 
Aceasta duce la acumularea de resentimente, insatisfactii 
profesionale, absenteism si demisie.50 De fapt, in 
comparatie cu orice alta industrie din Statele Unite, 
industria fast-food are cea mai mare fluctuatie de angajati 
- o rata de aproximativ 300% pe an. Aceasta inseamna ca 
perioada medie de angajare a unei persoane in industria 
fast-food este de patru luni, forta de munca a industriei 


fast-food schimbându-se în întregime de aproape trei ori 
pe an. 

Fiind o muncă simplă şi repetitivă, angajaţii sunt uşor 
de înlocuit, dar, atât din punctul de vedere al instituţiei, 
cât şi din acela al angajatului, fluctuatia ridicată nu este de 
dorit. Ar fi mai bine dacă angajaţii ar sta mai mult. 
Costurile fluctuatiei, cum ar fi angajarea şi pregătirea, 
cresc odată cu rata acesteia. In plus, nefolosirea 
abilităţilor angajaţilor este iraţională pentru organizaţie, 
întrucât pentru banii (chiar atât de puţini) cu care îi 
plăteşte ar putea obţine mai mult de la ei. 

Restaurantul fast-food îi dezumanizează şi pe clienţi. 
Servitul mesei pe un fel de bandă rulantă îl reduce pe 
client la un automat care înfulecă rapid mâncarea, fără 
răsplata plăcerii care decurge din savurarea mesei sau din 
consumul alimentelor. Singurul lucru bun care se poate 
spune este că masa e eficientă şi rapidă. 

Unii clienţi pot avea chiar sentimentul ca sunt hraniti 
ca nişte animale. Această idee a fost evidenţiată, cu câţiva 
ani în urmă, în emisiunea Saturday Night Live, într-o 
parodie în care apărea o reţea fast-food numită „Burger 
and Brew” („Burgerul şi cazanul”). În parodie, câţiva 
directori tineri află că s-a deschis un nou restaurant fast- 
food numit „Trocul şi cazanul” şi se hotărăsc să ia prânzul 
acolo. Când intră în restaurant li se pun bavetele la gât. 
Apoi văd ceva ce seamănă cu trocul unui porc, plin cu chili, 
care este umplut permanent cu găleata de o chelnerita. 
Clienţii se apleacă, îşi bagă capul în troc şi lipăie tocana 
mişcându-se de-a lungul lui şi luând „importante decizii de 
afaceri”. Adesea ridică capul pentru a respira şi sorb din 
„cazanul de bere” comun. Deoarece au feţele mânjite de 
chili, înainte de a părăsi restaurantul ei sunt pur şi simplu 
stropiti cu furtunul. In scena finală, directorii sunt manati 
afară din restaurantul care se închide pentru o jumătate de 


oră pentru a putea fi curăţat cu furtunul. Emisiunea 
Saturday Night Live ridiculiza faptul că restaurantul fast- 
food are tendinţa de a-şi trata clienţii ca pe nişte animale. 

Clienţii sunt dezumanizati şi prin contactele 
scenarizate, dar si prin alte demersuri menite sa 
uniformizeze comunicarea. „Atunci când este vorba de 
contactele umane, uniformitatea este nepotrivită. 
Contactele umane produse în masă pot să le apară 
clienților ca dezumanizante, dacă uniformizarea este 
evidentă, sau ca o manipulare, dacă uniformizarea nu este 
evidentă”. 51 Dezumanizarea are loc atunci când 
interacțiunile prefabricate înlocuiesc relațiile umane 
autentice. 

Modul în care Bob Garfield critică Walt Disney World 
furnizează încă un exemplu de dezumanizare a clienţilor: 

Chiar am crezut că ne aşteaptă un amuzament şi o 
imaginaţie reale, dar am fost confruntati cu un produs al 
fanteziei inginerilor-constructori care, de fapt, nu au pic de 
fantezie. 

Începând cu reţeaua de tobogane şi benzi circulare 
care îi dirijează pe vizitatori spre punctele de atracţie şi 
continuând cu angajaţii cu înfăţişare înspăimântătoare, 
locurile fără gunoi, sentimentul ordinii totalitare a 
societăţii socialiste model, de tip nord-coreean, şi sfârşind 
cu natura total pasivă a distractiei, Disney se dovedeşte a 
fi exact opusul fanteziei: un remarcabil tehnospectacol 
[...]. 

Departe de a elibera imaginaţia, Disney reuşeşte s-o 
limiteze. Ca şi „maşinile” de pe bandă sau „bărcile” care te 
conduc de-a lungul pistelor de oţel spre Albă ca Zăpada, 
Lumea mişcării şi Pista de curse, Disney este un mecanism 
controlat de calculator, precis şi riguros, care duce 30 de 
milioane de vizitatori pe aceeaşi rută invariabila de 
distracţii, meticulos calculată. Le umple timpul, dar nu-i 


solicită. Îi atrage pe toţi, dar nu provoacă pe nimeni [...]. 

Imaginati-va, de exemplu, o falsă scufundare, într-un 
fals submarin, într-o falsă călătorie printre falşi corali, 
peşti falşi şi scoici false, ştiind foarte bine că există două 
minunate acvarii la numai 70 de minute de mers cu 
maşina.52 

Astfel, în loc de a reprezenta o experienţă umană 
creativă şi imaginativă, Disney World se dovedeşte a fi o 
experienţă lipsită de creativitate, de imaginaţie şi, în fond, 
inumană. 

Linia de asamblare este bine cunoscută pentru modul 
în care îi dezumanizează, zi de zi, pe cei care lucrează la 
ea. Deşi Henry Ford a simţit că nu ar fi putut face munca 
repetitivă cerută de banda de asamblare, el a considerat că 
multi oameni, cu capacităţi mentale şi aspirații limitate, se 
puteau adapta destul de bine la ea. După cum spunea, „N- 
am descoperit că munca repetitivă ar face rău cuiva în 
vreun fel [...]. Cercetarea cea mai completă n-a relevat nici 
un singur caz în care aceasta să fi scos pe cineva din minţi 
sau să-l fi prostit”. 53 Totuşi, dovezile obiective ale 
efectului distructiv al liniei de asamblare se regăsesc în 
rata ridicată a absenteismului, întârzierilor şi fluctuatiei 
angajaţilor. În general, majoritatea oamenilor consideră că 
munca la banda de asamblare este foarte alienantă. lată 
cum o descrie un muncitor: 

Stau toată noaptea într-un singur loc, o suprafaţă de 
vreo jumătate de metru pătrat. Singurul moment când se 
opreşte cineva este atunci când se opreşte banda. Fiecare 
echipă face cam 32 de operaţii pe maşină, 48 de bucăţi pe 
ora, 8 ore pe zi. 32 ori 48 ori 8. Inmultiti! De atâtea ori 
apas eu pe butonul acela.54 

Un alt muncitor ofera o relatare similara: ,Ce mai 
este de spus? Vine maşina, o sudez. Vine maşina, o sudez. 
Fac asta de 101 ori într-o oră”. Alţii devin sarcastici atunci 


când vorbesc despre natura muncii lor: „E multă varietate 
în atelierul de vopsit [.]. Iei furtunul de vopsit, laşi să 
curgă, vopseşti. Iei furtunul, laşi să curgă, vopsesti, casti; 
iei furtunul, laşi să curgă, vopsesti, iti scarpini nasul”. 55 
Un alt muncitor la bandă rezumă astfel dezumanizarea pe 
care o simte: „Uneori mă simt ca un robot. Apeşi pe buton 
şi o ţii tot aşa. Devii un nebun mecanic”. 56 
Alienarea îi afectează nu numai pe cei care lucrează 
la banda de asamblare pentru automobile, dar şi pe cei 
care lucrează în diverse organizaţii concepute, cel puţin în 
parte, pe principiile benzii de asamblare.57 In societatea 
noastră în curs de McDonaldizare, banda de asamblare are 
implicaţii pentru mulţi oameni şi pentru multe medii. 
Industria fast-food: s-a terminat cu speluncile 
Am menţionat deja mai multe aspecte dezumanizante 
ale restaurantelor fast-food. Reducerea contactelor între 
oameni este un alt aspect. De exemplu, relaţiile dintre 
angajaţi şi clienţi sunt, în cel mai bun caz, superficiale. 
Deoarece majoritatea angajaţilor lucrează cu jumătate de 
normă şi rămân numai câteva luni, chiar şi clienţii 
obişnuiţi pot avea numai arareori o relaţie personală cu ei. 
S-au dus zilele când ajungeai să o cunoşti bine pe 
chelnerita de la un restaurant mic sau pe bucătarul care 
pregătea minuturi la carciumioara din apropiere. Sunt din 
ce în ce mai puţine locurile în care un angajat ştie cine eşti 
şi ce vei comanda. Dispar rapid „acele minunate locuri”, 
aşa cum a numit Ray Oldenburg bufetele şi cârciumile.58 
Contactul dintre angajaţi şi clienţi la restaurantul 
fast-food este foarte scurt. Comanda ia foarte puţin timp, 
ca şi primitul mâncării şi plata. Atât clienţii, cât şi angajaţii 
se grăbesc şi vor să-şi continue drumul: clienţii spre masa 
lor, angajaţii către următoarea comandă.59 Practic, în 
acest context nu există timp pentru contacte umane. Acest 
lucru este resimţit şi mai acut la ghişeul drive-in, unde, 


datorită serviciului rapid şi barierelor fizice, angajatul este 
şi mai îndepărtat. 

Cacterul foarte impersonal şi anonim al acestor 
relaţii este amplificat de faptul că angajaţii sunt pregătiţi 
pentru a avea, conform scenariilor scrise, contacte limitate 
cu clienţii. Astfel, clienţii au sentimentul că au de-a face cu 
nişte automate, şi nu cu fiinţe umane. La rândul lor, clienţii 
se presupune că sunt grăbiţi, şi adesea aşa este, aşa că 
nici ei nu au prea multe să-i spună angajatului de la 
McDonald's. Într-adevăr, se poate spune că motivul pentru 
care restaurantele fast-food au succes este faptul că ele 
sunt în ton cu societatea noastră impersonală şi rapidă. 
Oamenii din lumea moderna doresc să-şi rezolve 
problemele fără relaţii personale inutile. Restaurantul fast- 
food le dă exact ce doresc. 

Nu numai relaţiile dintre angajat şi client, dar şi alte 
relaţii potenţiale sunt foarte limitate. Deoarece stau numai 
câteva luni, este puţin probabil să se dezvolte relaţii 
personale multumitoare între angajaţi. Lucrătorii cu slujbe 
mai stabile se întâlnesc după orele de program şi la sfârşit 
de săptămână. Slujbele temporare şi cu program redus din 
restaurantele fast-food şi din alte medii McDonaldizate 
elimină în mare măsură posibilitatea unor astfel de relaţii 
personale între colegi. 

Relaţiile dintre clienţi sunt şi ele în mare măsură 
reduse. Deşi unele dintre reclamele McDonald's urmăresc 
să-i facă pe oameni să gândească exact opusul, zilele când 
oamenii se întâlneau într-un restaurant sau bufet pentru o 
cafea sau pentru a lua masa şi întârziau la taclale au apus 
de mult. Restaurantele fast-food nu încurajează acest 
lucru. 

Familia: bucătăria ca staţie de realimentare 

Restaurantele fast-food tind să aibă efecte negative şi 
asupra familiei, in special asupra mesei in familie.60 Masa 


la restaurantul fast-food nu este relaxată şi convivială. Mai 
mult, din cauza restaurantului fast-food tinerii iau masa cu 
prietenii, la o anumită oră, iar familia în altă parte, la alte 
ore. Desigur, servitul mesei în maşină elimină aproape 
complet „masa în familie”. Familia care îşi înfulecă 
mâncarea în drum spre următoarea oprire nu se poate 
bucura de un „răgaz plăcut”. lată cum descrie un jurnalist 
ceea ce se întâmplă cu masa în familie: 

Oare familiile care, legănându-se în scaunele de 
plastic, iau cina la Colonel's sau în oricare alt restaurant 
îşi spun rugăciunea înainte de a muşca din copanul 
crocant, auriu, de pui? îl întreabă tatăl pe fiul său cea 
făcut peste zi în timp ce îşi aminteşte că a uitat murăturile 
şi aleargă prin mulţime ca să ajungă la tejghea să şi le ia? 
Găseşte oare mama atmosfera stimulatoare pentru a o 
întreba pe micuța Mildred despre problemele pe care le 
are cu verbele de conjugarea a treia la limba franceză? Dar 
nici nu mai contează, dacă familia, acasă fiind, înfulecă 
mâncarea congelată, semipreparată, încălzită în cuptorul 
cu microunde şi urmăreşte Hollywood Squares-6 

Se vorbeşte mult în ultimul timp despre 
dezintegrarea familiei, iar restaurantul fast-food poate fi 
un element esenţial în acest proces. Şi, reciproc, 
dezintegrarea familiei creează clienţi „de-a gata” pentru 
restaurantele fast-food. 

De fapt, şi mesele de acasă pot să nu fie foarte 
diferite de cele la restaurantul fast-food. Inca de la 
începutul anilor '40, familiile au încetat să mai ia masa de 
prânz împreună, iar în anii '50 au renunţat şi la micul 
dejun. Astăzi, cina familiei urmează aceeaşi evoluţie. Chiar 
servită acasă, cina nu va mai fi ceea ce era pe vremuri. 
Urmând modelul fast-food, oamenii au din ce în ce mai 
multe opţiuni să „înfulece”, „să facă plinul”, să ciugulească 
sau să mănânce rapid ceva, fără să se mai aşeze la masă. 


De asemenea, pentru că poate părea ineficient să nu mai 
faci nimic altceva decât să mănânci, de obicei în timp ce 
iau masa familiile se uită la televizor sau se joacă pe 
calculator. Mai mult, zarva, atracţia programelor TV de la 
ora cinei, cum ar fi Roata norocului şi zgomotele jocurilor 
pe calculator fac dificil contactul între membrii familiei. 
Trebuie să hotaram dacă ne putem permite aceasta 
pierdere: 

Masa în comun este cel mai important ritual care 
încurajează familia să se adune în fiecare zi. Dacă el se va 
pierde, va trebui să învăţăm noi modalităţi de a fi o familie. 
Trebuie să ne gândim dacă merită să renuntam la fericirea 
pe care o obţinem datorită mesei în familie. 

O tehnologie esenţială pentru dispariţia mesei în 
familie este cuptorul cu microunde şi mâncărurile produse 
pentru acesta.63 Un sondaj din Wall Street Journal arăta 
că pentru americani cuptorul cu microunde este aparatul 
de uz casnic preferat. Un cercetător care studiază 
consumatorii a spus: „A făcut ca restaurantele fast-food să 
nu mai pară atât de rapide, pentru că acasă nu mai trebuie 
să stai la coadă”. Spre deosebire de trecut, când oamenii 
erau dispuşi să petreacă o jumătate de oră sau chiar o oră 
pentru a pregăti cina, consumatorii de astăzi doresc, în 
general, mâncăruri care să nu necesite mai mult de zece 
minute de preparare în cuptorul cu microunde. Bineînţeles 
că acest accent pus pe rapiditate a produs o reducere a 
calităţii, dar oamenii nu par a fi deranjati de aceasta 
pierdere: „Nu mai suntem aşa de pretenţioşi la mâncare 
cum eram cândva”. 64 

Rapiditatea gatitului la cuptorul cu microunde, 
precum şi marea varietate de mâncăruri care-i sunt 
destinate fac ca membrii familiei să poată mânca la ore şi 
în locuri diferite. Chiar şi copiii îşi pot încropi propriile 
mese cu produse ca „Kid's Kitchen”, „Kid Cuisine”, „Fun 


Feast” şi „My Own Meals”. Drept urmare, „dacă mâncarea 
este încropită sau trântită în cuptor, şi nu gătită, s-ar putea 
ca acele calităţi ale mesei în familie care conferă 
sentimentul de securitate şi bunăstare să fie pe veci 
pierdute”. 65 

Progresul în domeniul gatitului cu microunde 
continuă. Pe unele ambalaje dungile de plastic devin 
albastre când mâncarea este gata. Industria promite 
ambalaje cu coduri care vor comunica informaţii pentru 
preparare direct cuptorului cu microunde: „Gătitul fiind 
redus la o apăsare pe buton, bucătăria poate deveni un fel 
de staţie de alimentare. Membrii familiei vin, apasă pe 
butoane, se alimentează şi pleacă. Curăţenia înseamnă a 
arunca câteva farfurii de plastic”. 66 

Masa în familie nu este singurul aspect al vieţii de 
familie ameninţat de medo-naldizare. De exemplu, părinţii 
obosiţi şi ocupați sunt sfatuiti ca, în loc să le citească 
copiilor seara, să le pună o casetă audio.67 

Apoi mai este şi Viagra. Deşi poate revigora viaţa 
sexuală şi îmbunătăţi relaţia cuplului, ea poate da naştere 
unor probleme între bărbaţi şi partenerele lor. De exemplu, 
nu există un medicament corespunzător pentru femei. 
Aceasta poate avea ca rezultat o tensionare a relaţiilor 
între un bărbat în vârstă şi disponibil şi partenera sa mai 
puţin pasionată.68 Bărbaţii pot să-şi caute partenere mai 
tinere, mai puternice, ceea ce constituie o ameninţare 
pentru relaţiile existente. 

Învăţământul superior: ca un combinat de 
prelucrare a cărnii 

Universitatea modernă a devenit, în diverse moduri, 
un loc foarte irațional. Multi studenti şi profesori sunt 
nemulţumiţi de atmosfera de fabrică a acesteia. Se simt ca 
nişte roboţi prelucrati de birocratie şi calculatoare sau ca 
nişte vite care trec printr-un combinat de prelucrare a 


cărnii. Cu alte cuvinte, învăţământul într-un astfel de decor 
poate fi o experienţă dezumanizantă. 

Masele de studenţi, dormitoarele mari, impersonale 
şi sălile de curs uriaşe fac ca relaţiile dintre studenţi să fie 
dificile. Cursurile la care participă foarte mulţi studenţi, 
condiţionate strict de orar, fac, practic, imposibil contactul 
personal cu profesorul. In cel mai bun caz, studenţii ajung 
să cunoască un asistent care conduce un seminar. 
Evaluările se pot obţine printr-o serie de examene grilă cu 
răspunsuri multiple, corectate automat şi trimise prin 
poştă, impersonal, semnate adesea cu numărul cărţii de 
protecţie socială. In concluzie, studenţii nu se pot simţi 
altfel decât asemenea unor obiecte în care se toarnă 
cunoştinţe în timp ce se mişcă de-a lungul unei linii de 
asamblare ce furnizează informaţii şi acordă titluri 
universitare. 

Desigur, progresul tehnologic va duce la şi mai multe 
aspecte iraționale în învăţământ. Contactul minim dintre 
studenţi şi profesor este limitat m şi mai mare măsură de 
progresele tehnice  - televiziunea educațională, 
televiziunea cu circuit închis, învăţământul la distanță, 69 
învăţământul informatizat şi maşinile de predat. În curând 
s-ar putea să asistăm la ultimul pas pe calea dezumanizării 
învăţământului: eliminarea profesorului uman şi a 
interacțiunii umane dintre profesor si student. 

Asistenţa medicală: eşti doar un număr 

Pentru medic, procesul rationalizarii aduce cu sine o 
serie de efecte dezumanizante. Cel mai important, 
probabil, este preluarea de către structurile şi instituţiile 
rationalizate a controlului pe care pana acum îl exercita 
medicul. Practicianul privat din trecut exercita un control 
asupra muncii sale, constrângerile majore fiind impuse de 
controlul celor de aceeaşi profesie, precum şi de nevoile şi 
solicitările pacienţilor. În medicina rationalizata controlul 


extern este tot mai important şi este preluat de structuri şi 
instituţii. Doctorul este controlat nu numai de aceste 
structuri şi instituţii, ci şi de manageri si birocrati care nu 
sunt medici. Capacitatea medicilor de a-şi controla 
activitatea este din ce în ce mai mică. Ca urmare, aceştia 
trăiesc, din ce în ce mai frecvent, un sentiment de 
insatisfactie în munca şi o senzaţie de alienare. De aici 
nevoia de a se organiza în sindicate, aşa cum o arată 
decizia extraordinară din 1999 a Asociaţiei Medicale 
Americane, de înfiinţare a unui sindicat al doctorilor.70 

Şi din punctul de vedere al pacienţilor rationalizarea 
medicinei generează numeroase aspecte iraționale. Cursa 
pentru eficienţă le poate da sentimentul că sunt nişte 
produse pe o bandă de asamblare. Este de aşteptat ca 
efortul de a spori previzibilitatea să îi facă pe pacienţi să-şi 
piardă legăturile personale cu medicii şi cu alţi angajaţi în 
acest domeniu, pentru că regulile şi regulamentele îi fac 
pe medici să-şi trateze toţi pacienţii aproape în acelaşi fel. 
La fel se întâmplă şi în spitale, unde în loc de a fi îngrijit 
permanent de aceeaşi asistentă pacientul are de-a face cu 
diferite asistente medicale. Ca urmare, asistentele nu 
ajung niciodată să-şi cunoască pacienţii ca persoane 
individuale. Un alt fenomen dezumanizant este apariţia 
(cel putin în Statele Unite) a medicilor ,rezidenti", care 
practică numai în spital. Acum, în loc să-şi vadă propriul 
medic (în caz că mai au aşa ceva), pacienţii spitalizati sunt 
consultaţi de doctori pe care probabil nu i-au întâlnit 
niciodată şi cu care nu au niciun fel de relatie.7 1 

Ca urmare a accentului pus pe calculabilitate, este 
foarte posibil ca pacientul să se simtă mai degrabă doar un 
număr în sistem decât o persoană. Reducerea timpului şi 
creşterea profiturilor pot duce la un declin al calităţii 
actului de asistenţă medicală oferit pacienţilor. 

Ca şi medicii, pacienţii pot fi controlati în tot mai 


mare măsură de instituţii şi structuri pe care le percep ca 
distante, nepăsătoare şi impenetrabile. Ei vor veni tot mai 
mult în contact cu tehnicieni şi tehnologii impersonale. De 
fapt, deoarece din ce în ce mai multe tehnologii pot fi 
cumpărate de la magazin, pacienţii îşi pot face singuri 
analize, întrerupând orice contact uman, atât cu doctorii 
cât şi cu tehnicienii. 

In cele din urmă, irationalitatea acestei rationalizari 
ar putea duce la declinul calităţii practicii medicale şi la 
deteriorarea sănătăţii pacienţilor. Sistemele medicale din 
ce în ce mai raţionale, care se concentrează pe reducerea 
costurilor şi sporirea profiturilor, pot diminua calitatea 
asistenţei medicale, în special pentru membrii cei mai 
săraci ai societăţii. Cel puţin pentru unii dintre ei, bolile se 
pot agrava şi unii pot chiar să ajungă în faza finală din 
cauza rationalizarii medicinei. Nivelul general de sănătate 
al populaţiei s-ar putea deteriora. Aceste posibilităţi ar 
putea deveni realitate pe măsură ce sistemul de asistenţă 
medicală va continua să se rationalizeze. În acest caz, 
profesioniştii din domeniul sănătăţii şi pacienţii lor vor fi 
nevoiţi să înveţe cum să controleze structurile şi instituţiile 
rationale pentru a le atenua efectele iraționale. 

Concluzie 

În pofida a ceea ce afirmă propaganda restaurantului 
McDonald's şi în pofida încrederii care i se acordă, 
restaurantele fast-food şi clonele lor din alte zone ale 
societăţii nu sunt sisteme rezonabile şi nici măcar cu 
adevărat raţionale. Ele generează multe dezavantaje 
pentru clienţi, cum ar fi o paradoxală sporire a ineficientei, 
costuri mai mari, o distracţie iluzorie şi o falsă calitate, 
prietenii  înşelătoare, sentimentul  dezvrăjirii lumii, 
ameninţări la adresa sănătăţii şi a mediului înconjurător, 
omogenizare şi dezumanizare. McDonaldizarea are unele 
avantaje, dar aceste aspecte iraționale le contrabalanseazá 


şi chiar le depăşesc. Recunoaşterea acestor elemente 
iraționale este esenţială, pentru că cei mai multi dintre noi 
nu am avut parte de altceva decât de o avalanşă de 
superlative prin care sistemele McDonaldizate se descriu 
pe ele însele şi îşi susţin interesele. 

8. Frontierele McDonaldizării 

Naşterea, moartea şi actele care sfidează 
moartea 

McDonaldizarea are un caracter inexorabil; ea se 
automultiplică si se extinde permanent.1 S-ar putea spune 
că McDonaldizarea îşi lărgeşte neîncetat frontierele, că isi 
croieste permanent drum înainte. Întreprinderile 
americane care se iau la întrecere cu metodele 
restaurantului McDonald's s-au înmulţit ca ciupercile. În 
alte ţări s-au dezvoltat versiuni indigene ale sistemelor 
McDonaldizate, şi unele chiar au schimbat sorții în 
favoarea lor şi au fost exportate în Statele Unite.2 

Totuşi, în acest capitol doresc să abordez extinderea 
McDonaldizării într-un mod diferit şi chiar surprinzător. 
McDonaldizarea a afectat mai întâi firmele implicate în 
activităţi ale traiului zilnic - mâncare, băutură, adăpost 
etc. Ferm instalată în viata cotidiană, McDonaldizarea a 
exercitat presiuni pentru a include, acolo unde a fost 
posibil, atât începutul cât şi sfârşitul vieţii: naşterea, 
moartea şi activităţile care sfidează moartea, cum ar fi 
ascensiunea pe Everest. Asa cum arăta teoreticianul 
postmodern Jean Baudrillard, „Legea fundamentală a 
ordinii sociale [este] instaurarea treptata a controlului 
asupra vieţii şi a morţii”. 3 Astăzi, acest proces a depăşit 
ceea ce, la prima vedere, părea a fi limitele sale absolute, 
înglobând acum, acolo unde e posibil, ceea ce s-ar putea 
numi  ,prenastere" şi  ,post-moarte". Intr-un fel, 
McDonaldizarea a ,colonizat" atát nasterea si ceea ce-i 
premerge, cát si moartea şi urmările ei.4 Forţele 


McDonaldizării par hotărâte să înlocuiască legile naturii cu 
un regim complet raţionalizat, construind o lume eficientă, 
calculabilă, previzibilă şi controlabilă din toate punctele de 
vedere. 

Desigur, McDonaldizarea naşterii şi a morţii are 
avantaje pe deplin recunoscute. S-au născut şi au 
supravieţuit copii care, altfel, nu s-ar fi născut sau nu ar fi 
trăit niciodata.5 La cealaltă extremă, medicina moderna a 
salvat mulţi oameni care, în alte condiţii, ar fi murit. Cu 
toate acestea, se trece prea uşor peste inconvenientele 
generate de McDonaldizarea naşterii şi a morţii. Chiar şi 
atunci când sunt abordate, aceste probleme nu sunt 
niciodată prezentate în contextul mai larg al unui proces 
de tipul McDonaldizárii, context care ar permite 
înţelegerea faptului că aceste probleme nu sunt evoluţii 
izolate, ci legate intim de o multitudine de schimbări 
sociale. 

Cu excepţia vieţii de zi cu zi, nimic nu este mai 
important pentru oameni decât naşterea şi moartea lor 
(sau a celor dragi). Există avantaje imense în 
rationalizarea cat mai completă posibil a vieţii şi a morţii. 
In ultimă instanţă, supunand viata şi moartea, oamenii vor 
putea să amelioreze calitatea vieţii. 

De exemplu, procesul naşterii şi al morţii conţine 
multe elemente imprevizibile, care produc multă nelinişte. 
Într-o societate modernă, raţională, este firesc ca oamenii 
să încerce să minimizeze aceste elemente imprevizibile. 
Printre cele legate de naştere sunt: 

— Poate femeia să rămână gravidă? 

— Poate procrea bărbatul? 

— Au mama sau tatăl defecte genetice care pot fi 
transmise copilului? 

— Va fi perioada de graviditate lipsită de probleme? 

— Are femeia voie să nască sau este necesară o 


întrerupere de sarcină? 

— Mama şi copilul vor supravieţui naşterii? 

— Copilul va fi fată sau băiat? 

— Pot părinţii să mai facă copii? 

— Este oare nevoie ca societatea să adopte legi 
pentru a interzice anumite naşteri? 

— Este nevoie ca societatea să interzică avortul în 
anumite cazuri sau indiferent de caz? 

O suită similară de elemente imprevizibile apare şi în 
cazul morţii: 

— Să menţinem sau nu pe cineva în viaţă prin 
mijloace mecanice atunci când nu există nicio speranţă de 
însănătoşire? 

— Cat timp ar trebui folosite aceste mijloace 
mecanice? 

— Au oamenii ,dreptul" de a muri? 

— Cum stim dacá cineva este mort? 

— Care sunt ceremoniile adecvate atunci cánd 
survine moartea? 

— Cum trebuie să ne debarasám de trupurile 
mortilor? 

Si, bineinteles, actele care sfideazá moartea sunt, 
prin definitie, imprevizibile. 

Dată fiind importanţa acestor evenimente pentru noi 
toţi, nu ne surprinde faptul că naşterea şi moartea au atras 
atenţia celor care profită din McDonaldizare. Cei care 
reuşesc sa le rationalizeze obţin in mod sigur mari 
câştiguri economice. Ne vin deja în minte firmele 
viitorului: , McNastere" si „McMoarte”, cu slogane cum ar 
fi: „Milioane de defecte din naştere evitate” sau „Miliarde 
de decese evitate”. 

Deşi nu pot fi eliminate, prin McDonaldizare 
elementele imprevizibile, ambiguitatile şi neliniştile legate 
de naştere şi moarte pot fi reduse. Este posibil, totuşi, ca 


aceste eforturi să fie limitate şi în multe cazuri oprite. 
Medicul Sherwin Nuland susţine că „Fiecare viaţă este 
diferită de oricare alta dinainte şi la fel este şi moartea. 
Unicitatea fiecăruia dintre noi se extinde chiar şi asupra 
felului în care murim”. 6 Acelaşi lucru se poate spune şi 
despre naştere. Deşi aceste evenimente sfidează 
rationalizarea, oamenii continua, cel putin într-o anumită 
măsură, să încerce să le rationalizeze. 

Descriind cancerul, Nuland enumeră motivele pentru 
care oamenii i se împotrivesc cu atâta înverşunare: 

Departe de a fi un duşman ascuns, cancerul este 
îmbătat de exuberanta maligna a uciderii. Această boală 
urmează un traseu al distrugerii continue, de nestăpânit, 
circulare, de anvergură, în care nu respectă niciun fel de 
reguli, nu urmează ordine şi înfrânge orice rezistenţă 
printr-o revoltă ucigaşă, devastatoare. Celulele sale se 
comportă ca o hoardă pradă unei furii sălbatice - fără 
conducere şi îndrumare, dar cu un singur scop: să 
prăduiască tot ce poate.7 

Tot el descrie cancerul ca pe o „bandă necontrolată 
de răzvrătiți”, „o bandă de adolescenti în perpetuă 
revoltă”, ,delincventi juvenili ai societăţii celulare”.8 Dacă 
a existat vreodată un posibil duşman al rationalizarii, 
atunci acela este cancerul. 

Naşterea şi perioada prenatală: sarcini high- 
tech şi bebeluşi proiectati 

Viitorii părinţi au adoptat o serie de măsuri pentru a 
rationaliza procesul prenatal. Aceste tehnici, care au drept 
scop „conceperea copiilor prin tehnologii avansate” 9, pot 
fi folosite pentru a produce „sarcini proiectate” 10 şi „copii 
proiectati” 11. Cu alte cuvinte, acum părinţii pot minimiza 
unele dintre aspectele imprevizibile, incalculabile şi 
ineficiente care caracterizează sarcina si naşterea 
naturală. Parodiind bine cunoscutul slogan al uneia dintre 


reţelele fast-food, ca părinte este posibil acum „să-l ai cum 
vrei”. 

McDonaldizarea fertilizării: şi bunica poate avea 
copii 

Procesul concepţiei se McDonaldizează rapid. De 
exemplu, de rezolvarea problemei impotentei masculine 12 
se ocupă atât numeroase clinici, dintre care unele s-au 
dezvoltat in retele13, cât şi tot mai multe tehnologii - 
medicamente (în special Viagra) şi dispozitive mecanice. În 
cazuri în care altă dată nu ar fi fost posibil, mulţi bărbaţi 
ajung acum să fie apti de a procrea. 

Tot astfel, infertilitatea la femei a fost ameliorata prin 
progresul tehnologiilor nonumane asociate cu inseminarea 
artificială (mai exact, de la un „donator” 14), fertilizarea în 
vitro15, injectiile intracitoplasmatice cu spermăl6 etc. 
Unele clinici au devenit atât de sigure încât dau o parte 
din bani înapoi dacă după trei încercări nu apare 
sarcina.17 Pentru femeile care, totuşi, nu pot rămâne 
gravide ori nu pot purta sarcina până la termen există 
mame surogat.18 Chiar şi femeile aflate la menopauză pot 
avea şansa de a rămâne gravide („graviditatea bunicii”) 
19; până în prezent, cea mai în vârstă mamă este o femeie 
de 63 de ani.20 Aceste progrese - şi multe altele, cum ar fi 
analiza de predictie a ovulatiei, efectuată acasa21 - fac ca, 
pentru cele mai multe femei, momentul aparitiei copilului 
sa fie previzibil. Eficiente si usor de aplicat, testele de 
graviditate stabilesc exact daca o femeie este insarcinata 
sau nu. 

După constatarea sarcinii, un alt element imprevizibil 
este sexul copilului. La Londra şi Hong Kong s-au deschis 
clinici în care se alege sexul copilului.22 Acestea sunt 
primele din ceea ce s-ar putea să devină o reţea de „centre 
de alegere a sexului”. Tehnica perfecționată în anii '70 este 
simplă: sperma este filtrată prin albu-mină pentru a separa 


sperma cu cromozomi masculini de cea cu cromozomi 
feminini. Se face apoi inseminare artificială cu sperma 
dorită. Şansa de a se naşte un băiat este de 75%, iar o fată, 
de 7096.23 O tehnică nouă foloseşte marcarea celulelor 
care au cromozomi masculini (X) şi feminini (Y). 
Inseminarea artificială sau fertilizarea in vitro unesc apoi 
sperma aleasă cu ovulul. Laboratorul american care a pus 
la punct această tehnică oferă 85% şanse ca un cuplu să 
aibă o fată; probabilitatea pentru băiat nu este clară încă, 
dar, în mod sigur este mai redusă.24 Scopul este de a se 
ajunge la o acuratețe de 100% în utilizarea spermei care 
să determine sexul unui urmaş conform nevoilor şi 
dorințelor părinţilor. 

Raţionalizarea procesului de concepţie îi încântă pe 
unii, dar îi înspăimântă pe alţii: „Posibilitatea de a alege 
sexul copilului dinainte conduce la viziuni de coşmar, cu 
copii comandati în detaliu, ca şi cum s-ar comanda o 
maşină cu transmisie automată şi tapiserie de piele”. 25 
Un specialist în etică medicală spunea: „Alegerea unui 
copil ca şi cum ai alege o maşină este o parte a mentalitatii 
de consum; copilul devine mai curând un «produs» decât o 
fiinţă umană deplină”. 26 Prin transformarea copilului într- 
un alt „produs“ McDonaldizat - proiectat, prelucrat, 
devenit marfă - oamenii sunt în pericol de a dezumaniza 
procesul naşterii. 

Desigur, suntem numai la începutul McDonaldizării 
procesului de concepere a fiinţei umane (ca şi a multor 
altele). De exemplu, prima oaie clonată, Dolly, a fost creată 
în Scoţia, în 1996. Aceasta a deschis drumul spre clonarea 
fiinţelor umane. Clonarea înseamnă crearea de copii 
identice ale moleculelor, celulelor sau chiar ale unor 
întregi organisme.27 Aceasta ne face să ne imaginăm 
proiectarea şi producţia de masă a unei rase de oameni 
trasă la tipar, in care toţi arată bine, sunt atletici, 


inteligenţi, fără defecte genetice etc. Dacă se va concepe o 
fiinţă umană prin clonare vom fi aproape de culmea 
McDonaldizării acestui proces. Dar o lume în care toţi 
oamenii sunt la fel ar fi o lume în care fiinţele ar fi gata să 
accepte uniformitatea in tot ceea ce este în jurul lor. 
Desigur, acesta este un scenariu stiintifico-fantastic, dar 
tehnologia care să ne ducă pe acest drum ne stă la 
îndemână. 

McDonaldizarea sarcinii: alegerea copilului 
perfect 

Unii părinţi aşteaptă confirmarea sarcinii înainte de 
a-şi pune problema sexului copilului. Apoi, pentru a stabili 
sexul fătului, poate fi utilizată amniocenteza. Folosită 
pentru prima dată în 1968 în diagnosticul prenatal, 
amniocenteza este un proces prin care se extrage lichid 
din sacul amniotic, de obicei în săptămânile 14 - 18 de 
graviditate.28 Folosind amniocenteza, părinţii pot decide 
întreruperea sarcinii dacă fătul nu este de sexul dorit. 
Evident, este o tehnică mult mai puţin eficientă decât 
alegerea sexului înaintea concepţiei. De fapt, foarte puţini 
americani (după un studiu, aproximativ 5%) ar folosi 
avortul ca metodă de alegere a sexului.29 Totuşi, 
amniocenteza le permite părinţilor să afle cu mult timp 
înainte care va fi sexul copilului lor. 

Preocuparea faţă de sexul copilului pierde din 
importanţă în comparaţie cu posibilitatea depistării 
defectelor genetice. În afara amniocentezei, o gamă largă 
de analize puse la punct în ultimul timp stabilesc dacă 
fătul are defecte genetice cum ar fi sindromul Down, 
hemofilie, boala Tay-Sachs ori anemie fălciformă. 30 Aceste 
analize mai noi cuprind: 

— Testul CVS: Se efectuează, de obicei, mai devreme 
decât amniocenteza, în săptămânile 10 - 12 de sarcină, şi 
presupune prelevarea unor probe din structurile 


asemănătoare unor degete ale saculetului care mai târziu 
devine placentă, şi care au aceeaşi alcătuire genetică ca şi 
fătul. 

— Testul MSAFP: Se realizează analiza sângelui în 
săptămânile 16 - 18 de graviditate. Un nivel ridicat al alfa- 
proteinelor poate indica spina bifidă, iar un nivel scăzut, 
sindromul Down. 

—  Ultrasunetele: O tehnologie asemănătoare 
sonarului realizează o imagine a fătului prin captarea 
energiei de înaltă frecvenţă ce vine de la acesta. Se pot 
depista diverse defecte genetice, precum şi multe alte 
lucruri (sexul, termenul gestatiei etc.). 

În ultimii ani, utilizarea acestor tehnici a crescut 
semnificativ, unele dintre ele (ultrasuntele şi testul 
MSAFP) devenind deja practici de rutină.32 Există şi alte 
tehnologii de examinare a fătului care ne stau la dispoziţie 
şi, fără îndoială, vor fi create şi mai multe. 

Dacă unul sau mai multe dintre aceste teste indică 
existenţa unui defect genetic la făt, atunci întreruperea 
sarcinii poate fi o soluţie. Părinţii care aleg această cale 
doresc să scutească copilul si familia de durerea şi 
suferinţa unei anormalitati sau boli genetice. Adepții 
eugeniei consideră că nu este raţional din partea societăţii 
să permită naşterea unor astfel de copii şi să creeze 
situaţiile iraționale pe care acest fapt le produce. Din 
punctul de vedere al costului si  beneficiului 
(calculabilitatea) este mai ieftină avortarea fătului cu 
defect decât întreţinerea, uneori ani de zile, a unui copil cu 
serioase defecte fizice şi psihice. Judecând astfel, este 
logic ca societatea să folosească acum tehnologiile 
nonumane pentru a descoperi care făt poate supravieţui şi 
care nu. Ultimul pas l-ar reprezenta interdicţia socială 
asupra anumitor căsătorii şi naşteri, un lucru la care 
guvernul chinez s-a gândit deja, scopul unei astfel de legi 


fiind reducerea numărului de copii bolnavi şi retardati, 
care constituie o povară pentru stat. 

Cercetările orientate către depistarea şi rezolvarea 
anomaliilor genetice se desfăşoară într-un ritm rapid. 
Proiectul Genomului Uman şi întocmirea hărţii genetice a 
cromozomilor umani34 le vor permite oamenilor de ştiinţă 
să pună la punct teste suplimentare de diagnosticare şi 
metode terapeutice. Cunoaşterea locului şi a funcţiei 
fiecărei gene oferă posibilitatea de a testa fătul, copiii şi 
viitoarele perechi pentru depistarea bolilor genetice. 
Posibilii părinţi care au probleme genetice pot decide să 
nu se căsătorească ori să nu procreeze. O altă posibilitate 
(şi temere) este aceea că pe măsură ce tehnologia devine 
ieftină şi la îndemână oamenii îşi vor face singuri testele 
(avem deja testele de graviditate) şi vor încerca să facă un 
avort 


Chorionic villus sampling - analiza vilozitátilor 
corionice din sânge (n.tr.). 
Maternal serum alpha-fetoprotein - analiza alfa- 


fetoproteinei din sangele matern (n.tr.). 

riscant acasa.35 in sfarsit, sexualitatea si procrearea 
umana vor fi afectate si controlate intr-o masura tot mai 
mare de tehnologiile nonumane. 

Multe elemente irationale sunt asociate progresului 
tehnologic in ceea ce priveste testarea fatului. In primul 
rand, cazurile de anormalitate a fatului sunt foarte rare; 
peste 98% din femeile supuse testelor nu au probleme.36 
Totusi, practica testarii in sine poate avea efecte negative: 

Faptul ca testele pun accentul pe anormalitate 
sporeşte temerea femeilor pentru sănătatea copilului. 
Aplicarea anumitor proceduri prenatale la un termen 
avansat al sarcinii face ca experienţa să fie şi mai 
neliniştitoare. Unele femei evită să se ataşeze de copil sau 
să mărturisească altora că sunt gravide până nu primesc 


rezultatul testelor [...]. Stresul produs de o „graviditate de 
probă” este o consecinţă neprevăzută, un produs secundar 
al testelor prenatale. Sintagma „graviditate de probă” a 
fost creată de Barbara Rothman: 

Femeia gravidă de probă are statutul de gravidă, este 
o femeie gravidă, dar ştie că s-ar putea să poarte în pântec 
nu un copil, ci un accident genetic, o greşeală. Rezultatul 
sarcinii ar putea fi nu un copil, ci un avort.38 

Este clar că o astfel de nesiguranţă poate avea efecte 
dezastruoase pentru femeile gravide şi soţii acestora. 

Analizele prenatale duc, de asemenea, la diminuarea 
importanţei dreptului mamei în favoarea dreptului fătului. 
Dacă ultrasunetele le permit tatilor sa vadă fătul pe 
ecranul TV, marind posibilitatea crearii unei relatii intre 
acestia si copil, tot ele pot permite medierea si demitizarea 
relaţiilor mamei cu acesta.39 Acest fapt poate avea ca 
rezultat reducerea importanţei sau neglijarea dorințelor si 
temerilor mamei în favoarea intereselor copilului, ale 
tatălui sau chiar ale societăţii. 

Mai mult, anumite proceduri prenatale prezintă o 
serie de riscuri. Testul MSAFP poate duce la rezultate - 
negative sau pozitive - false, iar un test cu ultrasunete le 
poate dezvălui părinţilor, direct, fără a fi anunţaţi în 
prealabil, că fătul este mort sau că sarcina nu este viabilă. 
Testul CVS a fost asociat cu o anumită sporire a riscului de 
avort sau cu apariţia unor defecte congenitale. In 
consecinţă, se desfăşoară cercetări pentru găsirea unei noi 
metode de testare, bazată pe analiza sângelui si pe 
examinarea cu ultrasunete a grosimii pliurilor pielii de pe 
ceafa fătului (acestea sunt mai groase în cazul sindromului 
Down ori al altor defecte).40 

Desigur, McDonaldizarea nu se va opri la testele 
pentru stabilirea sexului sau pentru depistarea defectelor 
fizice. Unii susţin că teste similare pot stabili chiar 


personalitatea fatului.41 Continuând cu supoziţiile, putem 
presupune că părinţii vor merge mai departe cu ideea 
copilului proiectat şi vor pune capăt sarcinilor în care fătul 
are o personalitate „nedorită”. 
McDonaldizarea naşterii: naşterea ca patologie 
Rationalizarea este şi ea evidentă în procesul 
naşterii. O dovedeşte declinul meseriei de moaşă, o 
practică foarte umană şi personală. În 1900, în America, 
moasele au asistat aproape jumătate din naşteri. In 1986, 
numai 496.42 Totuşi, ca o reacţie la dezumanizarea şi 
rationalizarea practicilor moderne legate de naştere, 
meseria cunoaşte astăzi o revenire43, iar în Statele Unite 
6, 5% dintre copii sunt asistați la naştere de moase.44 
întrebate de ce au recurs la moaşe, femeile s-au plâns de 
„asprimea si neglijenta personalului din spital”, de 
„provocarea travaliului, pentru că este mai comod pentru 
medic” şi, „din acelaşi motiv, de cezariene inutile".45 
Reversul declinului asistenţei asigurate de către 
moaşe este creşterea controlului asupra procesului 
naşterii exercitat de către medicina profesională46, în 
special de către  obstetricieni. Ei sunt cei care 
rationalizeaza şi dezumanizează procesul naşterii. Michelle 
Harrison, rezidentă la o secţie obstetrică şi ginecologie, 
este doar unul dintre medicii care recunosc de bunăvoie că 
naşterea în spital poate fi un proces dezumanizat.47 
Rationalizarea naşterii este acum evidentă şi în 
gradul de birocratizare al acesteia. „Naşterea socială”, 
abordarea tradiţională, avea loc în cele mai multe cazuri 
acasă, în prezenţa rudelor şi a prietenelor. Acum ea are loc 
în spital, unde femeia este „complet singură printre 
stráini".48 în 1900, în spitalele din Statele Unite au avut 
loc mai puţin de 5% dintre naşteri; până în 1940, 55%, iar 
până în 1960 procesul a fost încheiat cu aproape 100% 
naşteri în spital.49 în ultimii ani au apărut reţele de spitale 


şi centre pentru naştere modelate după paradigma prin 
care am descris procesul raţionalizării: restaurantul fast- 
food. 

De-a lungul anilor, spitalele şi profesia medicală au 
stabilit multe metode standard, uniformizate 
(McDonaldizate), de abordare a naşterii unui copil. Una 
dintre cele mai cunoscute a fost creată de doctorul Joseph 
de Lee şi a fost larg răspândită în prima jumătate a 
secolului al XX-lea. De Lee a considerat naşterea o boală 
(un „proces patologic”), iar metodele sale trebuiau urmate 
chiar şi în cazul naşterilor cu grad scăzut de risc: 50 

1. Pacienta trebuia să fie aşezată în poziţia 
litotomică, „întinsă pe spate cu picioarele în aer, flexate şi 
larg desfăcute, susţinute de suporţi”. 51 

2. Viitoarea mamă trebuia sedata din primele 
momente ale travaliului. 

3. Se practica o episiotomie52 pentru a lărgi zona pe 
unde urma să treacă copilul. 

4. Pentru a face naşterea mai eficientă trebuia folosit 
forcepsul. 

Descriind această metodă, o femeie scria: „Femeile 
sunt trecute ca nişte oi printr-o linie de asamblare 
obstetrică, sunt sedate şi legate de masa unde copiii lor 
sunt aduşi pe lume cu forcepsul”. 53 

Practica standard a lui de Lee avea multe 
caracteristici ale McDonaldizării - eficienţă, previzibilitate, 
control prin tehnologie nonumană (procedeul în sine, 
forceps, medicamente, abordare în maniera liniei de 
asamblare) si irationalitatea de a transforma sala de 
naşteri, umană, într-o fabrică inumaná de copii. 
Calculabilitatea, inexistentă înainte, a apărut ulterior sub 
forma „curbei Friedman”, elaborată de Emanuel Friedman. 
Această curbă prevedea trei stadii stricte ale travaliului. 
De exemplu, primei etape i se acordau exact 8, 6 ore, în 


care dilatatia cervicală ajungea de la 2 la 4 centimetri.54 

În momentul venirii pe lume, copilul este întâmpinat, 
la rândul lui, cu un sistem de calcul al scorului, testul 
Apgar. Copilul primeşte o notă de la zero la 10 pentru cinci 
factori (de exemplu, ritmul inimii, culoarea), 10 fiind scorul 
pentru cea mai bună sănătate. Cei mai mulţi copii au, la un 
minut după naştere, note între 7 şi 9 şi 8 - 10 după cinci 
minute. Copii cu note între o şi 3 sunt consideraţi a fi într-o 
situaţie foarte gravă. Doctorul Harrison se întreabă de ce 
personalul medical nu este interesat şi de alte lucruri, mai 
subiective, cum ar fi curiozitatea şi dispoziţia copilului: 

Copilul nu trebuie să plângă pentru ca noi să ştim că 
este sănătos. Tineti în braţe un nou-născut. El priveşte. 
Respiră. Oftează. Are culoare. Ridicaţi-l în braţe să simtiti 
dacă are sau nu un tonus bun, membre puternice sau nu. 
Pentru a i se măsura starea de sănătate, copilul nu trebuie 
să se afle pe o masă rece. 

Utilizarea diverselor tehnologii nonumane în procesul 
naşterii are momente de avânt şi de declin. Folosirea 
forcepsului, inventat în 1588, a atins punctul culminant în 
Statele Unite în anii '50, când a fost utilizat în peste 50% 
din naşteri. Totuşi, forcepsul nu mai este în vogă - în anii 
'80 a fost utilizat în numai 15% din totalul naşterilor. Se 
foloseşte însă pe scară largă sedarea viitoarelor mame. 
Monitorizarea electronică a fătului a devenit obişnuită în 
anii '70. Astăzi, ultrasunetele reprezintă o tehnologie 
uzuală. 

O altă tehnologie îngrijorătoare legată de naştere 
este bisturiul. De exemplu, mulţi doctori fac, din rutină, 
episiotomii pentru ca intrarea vaginală să nu se rupă sau 
să se întindă prea mult în timpul expulzării fătului. 
Episiotomiile, practicate, de multe ori, pentru a spori 
plăcerea sexuală a viitorilor parteneri şi a uşura trecerea 
copilului, sunt adesea neplăcute şi dureroase pentru femei. 


Doctorul Michelle Harrison îşi exprimă îndoiala faţă de 
episiotomii: „Aş dori ca obstetricienii să înceteze să mai 
taie vaginul femeilor. Naşterea nu este un procedeu 
chirurgical”. 56 

Bisturiul este instrumentul principal în cezariană. 
Într-un mare număr de cazuri, naşterea, un proces perfect 
uman, a ajuns să fie controlată de această tehnologie (şi de 
cei care o stăpânesc).57 Prima cezariană modernă a avut 
loc în 1882, dar până în 1970 numai 5% din naşteri au fost 
ajutate de cezariană. Numărul a crescut în anii '70 şi '80, 
ajungând, în 1987, la 25%, o adevărată „epidemie 
naţională” 58. Spre mijlocul anilor '90 a scăzut uşor la 
21%59. Acest declin reflectă faptul că Colegiul American 
al Obstetricienilor a abandonat ideea, apreciată cândva, 
potrivit căreia „o cezariană va fi întotdeauna urmată tot de 
o cezariană”. Nu se mai susţine faptul că o femeie care a 
născut prin cezariană nu va mai putea naşte în alt fel. 

În plus, mulţi oameni consideră că, adesea, 
cezarienele sunt făcute în mod inutil. Prima dovadă o 
constituie datele istorice: de ce această subită nevoie de 
atât de multe cezariene? Cu ani în urmă cezarienele nu 
erau la fel de necesare? A doua dovadă o constituie datele 
care indică faptul că pacientele care plătesc este mai 
probabil să nască prin cezariană decât cele care 
beneficiază de asigurare medicală (care rambursează mult 
mai puţini bani); procentul este dublu în comparaţie cu 
pacientele fără asigurare.60 Au nevoie femeile din clasele 
superioare sau cu venituri mai mari de mai multe 
cezariene decât cele din clasele inferioare şi cu venituri 
mici? 61 

Există o singură explicație pentru creşterea 
extraordinară a numărului de cezariene, şi anume faptul că 
acestea se integrează în McDonaldizarea accelerată a 
societăţii: 


— Ele sunt mai previzibile decât naşterile normale, 
adesea imprevizibile, care se pot produce cu câteva 
săptămâni (sau chiar luni) mai devreme sau mai târziu. Se 
observă că, în general, cezarienele sunt efectuate înainte 
de ora 17, 30, astfel că doctorii pot ajunge acasă la masă. 
De asemenea, femeile care au o poziţie socială înaltă aleg 
cezariana pentru ca evenimentele imprevizibile din cursul 
naşterii naturale sa nu impieteze asupra carierei sau 
obligaţiilor lor sociale. 

— Operatie relativ simplă, cezariana este mai 
eficienta decat nasterea naturala, care poate implica multe 
aspecte neprevazute. 

— Cezarienele sunt calculabile, dureaza cel putin 20 
si cel mult 40 de minute. 

— Timpul necesar pentru o nastere naturala, mai ales 
daca este prima nastere, nu poate fi calculat. 

— Cezariana este o tehnologie nonumana care 
controleaza procesul nasterii normale. 

— Aspectele irationale persistă, inclusiv riscurile 
asociate operaţiei - anestezia, hemoragia, transfuzia. În 
comparaţie cu femeile care nasc normal, cele care nasc 
prin cezariană au mai multe probleme fizice, o perioadă 
mai mare de recuperare, iar rata mortalităţii este de două 
ori mai mare. Apoi, costurile sunt mai ridicate în cazul 
cezarienei. Conform unui studiu din 1986, costul medicului 
era cu 68% mai mare, iar al spitalizării cu 92% mai mare 
pentru cazurile de cezariană decât în cele de naştere 
naturală. 

— Cezarienele sunt dezumanizante deoarece un 
proces uman, natural este transformat, adesea inutil, intr- 
un proces nonuman sau chiar inuman, in care femeile 
suportă un procedeu chirurgical. În cel mai bun caz, 
pacientelor cărora li se face cezariană le este refuzată, 
inutil, experienţa specific umană a naşterii prin vagin. 


Minunea naşterii este redusă la rutina unui procedeu 
chirurgical. 

Moartea - înainte, în timpul şi după: 
înmormântări pe bandă rulantă 

Şi acum, ultima frontieră: McDonaldizarea morţii. De 
fapt, acest proces începe cu mult timp înaintea decesului 
unei persoane, pornind de la eforturile sistemului medical 
de a menţine persoana in viata cât mai mult posibil. El se 
extinde şi asupra momentului morţii, care se petrece din 
ce în ce mai adesea într-un mediu birocratizat, şi continuă 
şi după moarte. 

McDonaldizarea morţii: morţi proiectate 

Lunile sau anii de declin care preced moartea 
presupun o serie de provocări irezistibile pentru forţele 
McDonaldizării. În ordinea firească a lucrurilor, faza finală 
a cedării organismului poate fi extraordinar de ineficientă, 
incalculabilă şi imprevizibilă. De ce nu cedează toate 
sistemele o dată în loc de să spunem, întâi rinichii, apoi 
intelectul, apoi inima? Multe persoane aflate pe patul de 
moarte i-au uluit pe medici şi pe cei dragi pentru că şi-au 
revenit şi au rezistat mai mult decât era de aşteptat sau, 
invers, pentru că au cedat mai repede decât se credea. 
Aparenta noastră neputinţă în faţa procesului morţii este 
evidenţiată de existenţa unor puternice figuri ale morţii în 
mitologie, literatură şi film. 

Dar acum am găsit modalităţi de a rationaliza 
procesul morţii, prin care dobândim cel puţin iluzia 
controlului. Sa analizăm numărul tot mai mare de 
tehnologii nonumane destinate să-i ţină pe oameni în viaţă, 
deşi, dacă ar fi trăit în altă epocă, ar fi murit. De fapt, unii 
dintre beneficiarii acestor tehnologii nu ar dori să trăiască 
în aceste condiţii de supravieţuire (o irationalitate 
evidentă). Există cazuri in care medicii urmează 
instrucţiuni prealabile (un testament) care spun explicit 


„nu resuscitati” sau „fără acţiuni eroice”; în caz contrar, 
oamenii pierd controlul asupra propriei lor morţi. In 
absenţa unor astfel de instrucţiuni, chiar şi membrii 
familiei trebuie să se supună imperativului medical de 
menţinere a oamenilor în viaţă cât mai mult timp posibil. 

Problema este cine ar trebui să controleze procesul 
morţii. Pare din ce în ce mai probabil ca decizia privind 
cine va trăi sau cine va muri să revină birocraţiei medicale. 
Desigur, ne aşteptăm ca birocraţiile medicale sa se 
concentreze asupra preocupărilor raţionale. De exemplu, 
instituţiile medicale progresează în ceea ce priveşte 
creşterea numărului de zile, săptămâni sau ani de 
menţinere a unui pacient în viaţă. Totuşi, au făcut mult mai 
puţin pentru îmbunătăţirea calităţii vieţii în această 
perioadă suplimentară. Această concentrare asupra 
calculabilitatii aminteşte de restaurantul fast-food, care le 
spune oamenilor cât de mare este sandvişul, dar nu le 
spune nimic despre calitate. 

Vom depinde din ce în ce mai mult de tehnologiile 
nonumane. De exemplu, sistemele informatice pot estima 
şansele de supraviețuire ale pacientului - 90%, 50%, 10% 
etc. Acțiunile personalului medical vor fi condiționate de 
astfel de estimări. Viața sau moartea unui om pot depinde 
astfel, din ce în ce mai mult, de programul calculatorului. 

Moartea a urmat acelaşi drum ca şi naşterea. Adică a 
fost scoasă din casă, nu se mai află sub controlul 
muribundului şi al familiei sale, ci în mâinile personalului 
medical şi ale spitalelor.63 Medicii au câştigat un grad 
înalt de control asupra morții, aşa cum au câştigat şi 
asupra naşterii, iar moartea, ca şi naşterea, are loc în 
majoritatea cazurilor în spital. În 1900, numai 20% din 
totalul deceselor aveau loc în spital, iar în 1977 procentul 
crescuse la 70%. La sfârşitul lui 1993, numărul de decese 
în spital scăzuse puţin, 65%, dar la acesta trebuie adăugat 


numărul celor care mor în azile - 11% - sau ospicii - 
22%.64 Creşterea numărului de reţele de spitale şi ospicii 
care folosesc principiile restaurantului fast-food dovedeşte 
birocratizarea,  rationalizarea, chiar McDonaldizarea 
morţii. 

Una din consecinţele acestui control este 
dezumanizarea procesului morţii, oamenii urmând în cele 
mai multe cazuri să moară (sau să se nască) în prezenţa 
unor străini: 

Pacientul este din ce în ce mai puţin o fiinţă umană şi 
din ce în ce mai mult o provocare complexă pentru 
reanimare. Pentru majoritatea asistentelor medicale şi 
pentru cei câţiva doctori care l-au cunoscut înainte de a 
intra în stare septicemică, el rămâne, parţial, persoana 
care a fost (sau ar fi putut fi), dar pentru specialişti [.] el 
nu este decât un caz. [.] Medici mai tineri decât el cu 
treizeci de ani îi spun pe nume. Mai bine, totuşi, decât să 
fie folosit ca apelativ numele bolii sau al numărului de la 
pat.65 

După Philippe Aries, această dezumanizare este o 
parte a procesului prin care omenirea „a alungat moartea” 
66. Iată cum descrie doctorul Sherman Nuland nevoia de a 
rationaliza moartea: 

Căutăm modalităţi de a nega puterea morţii şi 
încleştarea îngheţată în care ea prinde gândul omenesc. 
Apropierea ei constantă a inspirat întotdeauna metode 
tradiţionale prin care, conştient sau inconştient, deghizăm 
realitatea, cum ar fi basmele, alegoriile, visele şi chiar 
glumele. Generatiile recente au adăugat ceva nou, au creat 
metoda morții moderne [s. n.]. Moartea moderna are loc 
într-un spital modern, unde poate fi ascunsă, curățată de 
mizeria organică si, în final, ambalată pentru 
înmormântarea modernă. Putem acum nega nu numai 
puterea morţii, ci şi a naturii 67 


Inseşi. 

Tot astfel, făcând o paralelă cu „naşterile proiectate”, 
Jean Baudrillard a scris despre „morţi proiectate”: 

A optimiza moartea cu orice preţ, a o deghiza, ao 
păstra criogenic sau a o ameliora, a o polei, a o „proiecta” 
şi a o urmări cu aceeaşi implacabilitate cu care urmărim 
gunoiul, sexul, deşeurile radioactive sau biologice. 
Machiajul morţii [.] „proiectate” în conformitate cu cele 
mai avansate legi [...] ale marketingului internaţional. 

Alături de puterea tot mai mare pe care o au medicii 
şi spitalele asupra morţii, un rol din ce în ce mai important 
în acest proces îl joacă tehnologiile nonumane. Tehnologia 
a estompat graniţa dintre viaţă şi moarte prin menţinerea 
activităţii inimii, de exemplu, chiar dacă creierul a murit. 
Şi personalul medical se bazează pe tehnologie pentru a 
decide cand este corect să declare moartea. Ce poate fi 
mai dezumanizant decât moartea printre maşini, şi nu 
printre cei dragi? 

Când oamenii sunt întrebaţi cum ar dori să moară, 
cei mai mulţi răspund cam aşa: rapid, acasă, fără dureri, 
înconjurat de familie şi prieteni. Intrebati cum cred că vor 
muri, apare imediat frica: în spital, singur, printre aparate, 
în suferinta.69 

lată cum descrie Nuland moartea dezumanizată: 

Zumzetul monitoarelor, fâşâitul aparatului de respirat 
şi al saltelelor pneumatice, clipirea semnalelor electrice 
multicolore - întreaga panoplie tehnologică constituie 
fundalul pentru tactica prin care suntem deposedati de 
liniştea la care avem tot dreptul şi despărțiți de cei care nu 
ne-ar lăsa să murim singuri. Prin astfel de mijloace, 
biotehnologia, concepută pentru a da speranţă, serveşte 
pentru a o lua şi a-i lipsi pe supraviețuitori de ultimele 
amintiri, de neuitat, care aparţin de drept acelora care 
stau cu noi până când ni se sfârşesc zilele.70 


McDonaldizarea morţii, ca şi în cazul naşterii, a 
produs o serie de contrareactii, de eforturi de a face fata 
exceselor rationalizarii. De exemplu, ca modalitate de a 
umaniza naşterea, a crescut interesul faţă de moaşe. 
Totuşi, contrareactia cea mai puternică se manifestă în 
modul în care oamenii încearcă să recâştige controlul 
asupra morţii. Instrucţiunile date dinainte şi testamentele 
indică spitalelor şi personalului medical ce pot să facă şi ce 
nu în timpul agoniei. Societăţile care sprijină sinuciderea 
şi cărţi precum aceea a lui Derek Humphry, Final Exit, 
oferă oamenilor instrucţiuni despre sinucidere. In sfârşit, a 
crescut interesul faţă de euta-nasie, 71 în special faţă de 
activitatea lui Jack Kevorkian, „Doctorul Moarte”, al cărui 
scop este să redea oamenilor controlul asupra propriei lor 
morti. 

Totusi, si aceste contrareactii au caracteristici ale 
McDonaldizárii. De exemplu, pentru a-i ajuta pe oameni sá 
se sinucidá, doctorul Kevorkian foloseste o tehnologie 
nonumaná, o „maşină”. Si mai surprinzător, el este 
sustinátorul unei ,politici rationale" de planificare a 
mortii.72 în acest fel, rationalizarea morţii este prezentă şi 
în eforturile de a o contracara. Criticii doctorului 
Kevorkian au observat limitele „politicii sale raţionale”: 

Nu este dificil [.] să ne imaginăm o nouă şi splendidă 
bunătate şi raționalitate, în care un fel de sistem uman de 
îndepărtare a resturilor i-ar strânge şi arunca într-o lume 
de basm pe cei mai nereusiti mosneguti si bábute. In 
definitiv, sunt teribil de scumpi si neproductivi. [.] Si sunt 
foarte incomozi pentru acea pornire a caracterului 
american care încearcă să impună controlul rational 
asupra tuturor aspectelor vieţii. [.] 

Ar fi oare prea exagerat să ne imaginăm o societate 
care, în numele eficienţei şi al comoditatii [.], ar practica 
kevorkianismul ca pe un obicei de rutină in toate 


comunităţile? 

McDonaldizarea înmormântărilor: fără bocete 

Chiar si cele mai teribile eforturi ale medicinei 
moderne rationalizate sunt inevitabil sortite esecului, şi 
pacienţii mor. Totuşi, chiar şi după moarte, oamenii nu 
scapă de McDonaldizare. De exemplu asistăm la trecerea 
de la afacerile familiale de pompe funebre la reţele de 
acest fel.74 în 1999, cea mai mare reţea, Service Corp. 
International, deţinea aproape 3.700 de birouri de pompe 
funebre, crematorii şi cimitire.75 Un analist al acestei 
industrii, cu o seninătate a abordării destul de nepotrivită, 
spunea: „Incă n-a sosit epoca de aur a industriei serviciilor 
funerare”. 76 Se estimează că moartea este o industrie 
care produce 8 miliarde de dolari anual. Afacerea este în 
plin avânt, cu 2, 2 milioane de morţi anual şi, probabil, 2, 6 
milioane pe an în 2010. 

Rețelele care apar în acest sector din ce în ce mai 
lucrativ al pieţei oferă adesea nu numai servicii funerare, 
dar şi proprietăţi în cimitire, precum şi mărfuri cum ar fi 
sicriele şi monumentele comemorative. S-au creat şi 
posibilităţi de plată în rate, astfel încât oamenii pot 
contracta o înmormântare cu numai 20% avans, restul 
urmând a fi plătit pe o perioadă de 2 - 5 ani. Această 
afacere a început să folosească chiar şi reclama: 

Acum veţi putea alege! Biroul de pompe funebre 
Louisville este cea mai bună opţiune; servicii profesioniste 
pentru 995 de dolari, sicrie din metal la 160 dolari.77 

Punând accentul pe preţurile scăzute 
(calculabilitate), afacerea pompelor funebre pare să fie o 
versiune a „mesei de calitate” de la McDonald's. 

Această industrie pare să fi învăţat încă o lecţie de la 
industria fast-food - ceea ce vinde cu adevărat produsul 
este ,distractia": „Nu se mai poartă înmormântările sobre, 
cu cei dragi plângând pe marginea mormântului”. 78 De 


exemplu, o familie a comandat un serviciu funerar sub 
forma unei petreceri pe plajă. Japonezii, ca de obicei cu un 
pas înaintea Statelor Unite, plănuiesc un parc funerar de 
distracţii conceput după modelul unui elementele-cheie al 
societăţii McDonaldizate, Disney World. Un antreprenor de 
pompe funebre din Osaka oferă un adevărat spectacol: 

Un coşciug aşezat pe o masinuta ghidată electronic 
coboară un deal de 50 metri, scăldat în raze laser, însoţit 
de călugări care cântă şi de familia decedatului. 

Când ajunge la capătul holului, care a fost cândva o 
alee de bowling, coşciugul intră într-un tunel semicircular, 
învăluit într-o ceaţă groasă, şi dispare în lumea cealaltă. 

Avem apoi exemplul unui mausoleu organizat pe 
religii care se construieşte în Canada: 

De pe o clădire înaltă de 30 de metri, care domină 
oraşul, persoanele îndoliate vor putea să-i urmărească pe 
cei dragi în timp ce sunt incinerati pe un rug funerar. 
Dedesubt vor fi etaje organizate pe religii: unul pentru 
catolici, cu o scena cu nasterea Domnului; un altul pentru 
budisti, cu statui si persoane care ard tămâie; unul pentru 
veteranii canadieni, cu medalii şi arme, şi o insulă 
tropicală artificială, cu palmieri si muzica de ukulele, 
pentru membrii importantei comunităţi din Insulele Fiji, 
stabiliţi recent la Vancouver. 80 

Incinerările sunt de obicei mult mai eficiente decât 
înmormântările tradiţionale. Deoarece reduc ritualul la 
minimum şi au uneori aspectul liniei de asamblare, ele pot 
deveni adevărate „înmormântări pe bandă rulantă”. lată 
cum descrie o autoritate în domeniul obiceiurilor funerare 
engleze o incinerare: 

O maşină funerară neinsotita alunecă silențios pe sub 
arcadă, coşciugul este transferat pe o masuta cu rotile, din 
oţel inoxidabil, şi dus spre capelă, care arată mai degrabă 
ca o cameră de aşteptare dintr-un spital universitar decât 


ca un spaţiu destinat ultimului rămas-bun. Zece minute 
mai târziu, în acompaniamentul în surdină al unei 
înregistrări muzicale, perdelele se închid zgomotos în jurul 
catafalcului, pe măsură ce sicriul se scufundă încet în 
podea.81 

Incinerárile permit, de asemenea, o mai mare 
calculabilitate decât  inmormántárile si funeraliile 
traditionale. De exemplu, la fel ca si anunturile de la fast- 
food care ii indeamná pe clienti sá plece dupá douázeci de 
minute, crematoriul londonez are următorul afiş: „Vă 
rugăm să limitați serviciul la 15 minute”. Putem vorbi si 
despre irationalitatea incinerărilor foarte rationalizate, 
care încearcă să elimine o mare parte a ceremoniei umane 
asociată înmormântării si funeraliilor Pentru familia 
modernă, moartea poate fi „numai un moment dificil, o 
jumătate de oră la crematoriu, o trecere în revistă a 
coroanelor şi înapoi la birou”. Unii au mers chiar mai 
departe, eliminând complet funeraliile: „Înmormântarea nu 
este deloc necesară. [...] Uneori oamenii asistă la o slujbă 
în timp ce cenuşa se află pe altar într-o urnă”. 82 

Eforturile de a raţionaliza ceea ce se întâmplă după 
moarte depăşesc momentul înmormântării. De exemplu, 
testamentele şi funeraliile aranjate dinainte le permit 
oamenilor să îşi controleze treburile şi după ce au decedat. 
Un alt exemplu este prelevarea de organe de la cei 
decedați pentru a-i ajuta pe alţii. 

Cazul extrem este  criogenia.83 Oamenii îşi 
congelează întregul corp sau numai capul, astfel încât să 
poată fi readuşi la viaţă atunci când anticipatele progrese 
în rationalizarea vieţii vor face posibil acest lucru. Nu 
trebuie să ne surprindă faptul că Walt Disney era interesat 
de criogenie; unii cred că după moarte a fost congelat în 
speranţa de a fi, într-o zi, readus la viata.84 

McDonaldizarea i-a afectat, bineînţeles, şi pe cei 


dragi decedatului. Un proces îndelungat şi foarte dureros 
nu se potriveşte cu o societate în care se presupune că 
totul trebuie să fie rapid şi eficient. Myra MacPherson 
surprinde esenţa atitudinii societăţii McDonaldizate faţă 
de sentimentul de tristeţe: „Totuşi, în cultura noastră, 
unde oamenii aleargă de la o întâlnire la alta şi sunt 
dependenţi de e-mail, toate lucrurile şi toate emoţiile 
trebuie să aibă durata de viaţă a unui crevete proaspăt. Nu 
suntem genul de oameni care să se întristeze. Ne dorim o 
tristeţe de galantar”. 85 

Putem încheia această discuţie menţionând o 
realizare recentă, „reproducerea postumă”, care afectează 
atât naşterea, cât şi moartea. Un dispozitiv de 
electroejaculare le permite tehnicienilor să recolteze 
spermă de la persoane decedate (sau în comă). Sperma 
poate fi folosită, peste ani, probabil, pentru a insemina o 
femeie. Acum, o femeie poate da naştere unui copil care 
este produsul spermei recoltate dupa moartea 
barbatului.86 

Actele care sfideaza moartea: 0 sosea pana in 
varful Everestului? 

Discutia de mai sus dovedeste ca dorinta noastra de 
a McDonaldiza viata si moartea nu are aproape nicio 
limită. Totuşi, e clar ca există limite - copiii se nasc cu 
defecte si, în cele din urmă, oamenii mor. Problema 
limitelor McDonaldizarii este pusă, cel putin implicit, în 
cartea lui Jon Krakauer Into thin air, unde sunt descrise 
câteva dintre eforturile - care sfidează moartea - de a 
cuceri Everestul în 1996. Este limpede că s-au depus 
eforturi de McDonaldizare a actelor care sfidează moartea, 
cum ar fi ascensiunea pe munte în general87 şi pe Everest 
în special, dar, după moartea a 12 persoane în ascensiunea 
din 1996, a devenit, de asemenea, clar că, cel puţin 
deocamdată, acest „act intrinsec irațional” 88 nu poate fi 


complet rationalizat. Krakauer descrie o serie de măsuri 
care au fost luate în decursul timpului pentru 
McDonaldizarea ascensiunii. 

În capul listei se află progresul tehnologic, cum ar fi 
echipamentul alpin sofisticat; butelii pentru alimentare cu 
oxigen la altitudini mari; elicoptere pentru transportul la 
punctul de pornire al ascensiunii (o călătorie care, altfel, 
ar fi durat mai mult de o lună) sau pentru a-i salva pe 
alpiniştii bolnavi ori răniţi; tehnologii medicale (si 
personal) care să se ocupe de problemele ivite în cazul 
căderilor sau al răului de altitudine etc., precum si 
calculatoarele, Internetul si faxurile care să asigure 
păstrarea contactului cu alpiniştii în timpul ascensiunii. 
Krakauer mai citează şi aranjamentele organizaționale 
concepute pentru a-i opri pe oameni să plece singuri şi 
pentru a face ca echipa care întreprinde ascensiunea să 
funcţioneze ca o maşină bine unsă. Un ghid a fost lăudat 
pentru „impresionantele sale capacităţi organizatorice” şi 
pentru „sistemele sale elaborate”.89 

Cel mai bun exemplu de rationalizare a ascensiunii 
Everestului a fost sistemul pe care o echipă l-a folosit, în 
1996, pentru „aclimatizarea rapidă” la altitudini înalte.90 
Acesta presupunea mai puţine deplasări de la tabăra de 
bază, iar fiecare excursie succesivă a constat în 
parcurgerea unei distanţe standard. În general, această 
metodă presupune ca, înainte de a începe ascensiunea 
celor peste 8.848 de metri ai Everestului, alpiniştii să 
petreacă patru săptămâni la o altitudine de peste 5.000 de 
metri, opt nopţi la peste 6.500 de metri şi numai o noapte 
la 7.500 de metri. Procedura standard, mai puţin 
raţionalizată, presupune ca alpiniştii să petreacă mai mult 
timp la 6.500 de metri şi chiar mai sus, şi, înainte de a 
încerca să atingă vârful, să efectueze cel puţin o 
ascensiune la 8.000 de metri. Bazându-se pe observaţiile 


sale, Krakauer trage o concluzie prudentă: „Este îndoielnic 
că petrecerea a 8 - 9 nopţi de aclimatizare la 7.500 - 8.000 
de metri va reprezenta o mai mare marjă de siguranţă”. 91 

Se poate se pune că aceia care au încercat să 
mcDonaldizeze ascensiunea Everestului au vrut să 
transforme drumul spre vârf într-o deplasare plăcută, 
uşoară, sigură, „un drum fără victime” 92. Aceştia sperau 
că, demonstrând menţinerea sub control a riscurilor 
presupuse de cucerirea Everestului, în viitor vor putea 
obţine atât taxe mai mari, cât şi recrutarea de alpinişti din 
rândul celor bogaţi. Un ghid spunea: „Am îmblânzit marele 
Everest, l-am conectat la lume. In aceste zile am construit 
de fapt o şosea până în vârf”. 93 

Totuşi, limitele unor astfel de eforturi sunt reflectate 
de afirmaţia că o expediţie pe Everest „nu poate fi condusă 
ca un tren elveţian” 94. Intr-un astfel de efort de 
McDonaldizare apar multe dintre elementele iraționale ale 
rationalitatii. Pe munte au apărut „ambuteiaje”, deoarece 
numeroase grupuri formate din multe persoane încercau 
simultan să facă ascensiuni. Cei care plătesc pentru 
ascensiuni sunt, in general, prost antrenati, prost echipați 
şi dependenţi de ghizi. Nu se cunosc între ei şi nu-şi 
cunosc capacităţile şi limitele ca alpinişti. Deoarece 
plătesc taxe mari, ghizilor le este greu să-i refuze chiar şi 
atunci când ar trebui. 

Dar cel mai bun exemplu de iraţionalitate a 
rationalitatii este legat de  aclimatizare. Metoda 
aclimatizării imediate s-a dovedit eficientă şi a permis 
ascensiuni mai rapide, dar, la înălţimi mai mari, ea depinde 
de utilizarea buteliilor de oxigen. Lipsa timpului necesar 
pentru aclimatizare la fiecare nivel a făcut mai dificilă 
supraviețuirea alpiniştilor care au luat parte la expediţia 
din 1996, mai ales atunci când, la altitudinile mari, 
oxigenul nu a mai fost disponibil. 


Expediția din 1996 a implicat si alte elemente 
iraționale: alpinisti fără experienţă, un ghid care urca 
pentru prima dată pe Everest, egoismul evident al altui 
ghid, atitudinea imprudentă a unui conducător de grup, 
rivalitatea dintre conducătorii diferitelor grupuri, 
nerespectarea termenului stabilit de unul dintre grupuri 
pentru începerea coborârii de pe vârf. Astfel de elemente 
iraționale nu sunt specifice nici expedițiilor pe Everest, 
nici rationalizarii acestora, dar situaţii asemănătoare pot 
să apară şi să creeze probleme în timpul oricărei 
ascensiuni. 

Dincolo de aspectele iraționale ale rationalitatii şi, in 
special, ale acestei ascensiuni, există  irationalitatea 
intrinsecă a încercării de a cuceri Everestul. Din 1921, de 
când au început expedițiile organizate, pe Everest şi-au 
pierdut viaţa peste 130 de oameni, unul pentru fiecare 
patru alpinişti care au ajuns pe vârf. Cu cât alpiniştii urcă 
mai sus, cu atât apar mai multe probleme fiziologice. 
Crevasele isi pot schimba poziţia, producând prabusiri 
mortale. Căderile de stânci fac şi ele victime. Temperatura 
vântului poate atinge minus 40 de grade. Cel mai 
important aspect irațional este vremea. În 1996, o furtună 
neaşteptată a ucis 12 alpinişti care încercau să ajungă pe 
vârf, cel mai serios accident de acest fel din istoria 
ascensiunilor pe Everest. 

Ca si inevitabilitatea defectelor genetice şi a morţii, 
dezastrul din 1996 de pe Everest pare să dovedească 
faptul că, în ciuda eforturilor umane, McDonaldizarea are 
limite. Este sigur că nu vom rationaliza niciodată complet 
naşterea, moartea sau activităţile care sfidează moartea, 
cum ar fi ascensiunea pe Everest. 

McDonaldizarea nu este însă un proces de tipul totul- 
sau-nimic; există grade ale McDonaldizării. Astfel, vom 
încerca în continuare să minimizăm elementele iraționale 


asociate morţii, naşterii şi ascensiunii pe munte. În cazul 
Everestului, din dezastrul din 1996 (dar şi din altele) 
alpiniştii pot învăţa şi pot concepe, pentru viitor, metode 
de reducere sau eliminare a riscului. Cea mai mare 
primejdie o reprezintă izbucnirea unei furtuni neaşteptate, 
dar echipamentele de previziune şi detecție meteorologică 
pot fi îmbunătăţite. 

S-ar putea ca într-o zi, în viitorul îndepărtat, alpiniştii 
să aibă pe Everest o „şosea până în vârf” (administrată, 
probabil, de Disney). Dar s-ar putea ca, până atunci, 
indraznetii care găsesc acum Everestul atât de atrăgător 
să caute o aventură mai puţin McDonaldizată. 

Concluzie 

Dacă ar mai fi existat vreo îndoială cu privire la 
extinderea McDonaldizării în societatea modernă, acest 
capitol ar fi trebuit să o spulbere. Capitolele precedente au 
arătat nenumăratele modalități in care ne-a fost 
McDonaldizată viaţa. Acum vedem că forţele din spatele 
McDonaldizării au împins frontiera şi mai departe, pentru 
a îngloba experienţe umane extreme - nu numai activităţi 
zilnice, ci şi adevărate sfidări la adresa voinţei si 
rezistenţei umane; nu doar procesul naşterii, dar şi etapele 
dinaintea naşterii; nu numai procesul morţii, ci şi ceea ce îi 
urmează. Uneori se pare că McDonaldizarea nu are limite 
şi nu există bariere suficient de puternice care să-i reziste. 
Cel puţin nu pentru mult timp. Dar, uneori, forţele naturii 
se dovedesc prea puternice chiar şi pentru McDonaldizare. 

9. McDonaldizarea într-o lume în schimbare 

Nu există nicio limită? 

După cum am văzut în cazul morţii, al naşterii şi al 
actelor care sfidează moartea, cum ar fi ascensiunea 
Everestului, procesul McDonaldizării este în plin avânt, 
dar există şi limite naturale care constituie bariere 
puternice împotriva sa. Dacă există bariere în mediul 


natural, există ele oare şi în mediul social şi economic? 
Există oare ceva care să oprească această alterare a vieţii 
sociale şi economice, nu numai din Statele Unite, ci şi din 
întreaga lume? 

Capitolul de faţă abordează aceste probleme în patru 
moduri. În primul rând, ca punct de pornire pentru 
răspunsurile la aceste întrebări, vom examina unii dintre 
cei mai importanţi factori care guvernează procesul 
McDonaldizării. În al doilea rând vom analiza impactul 
global al McDonaldizării şi vom discuta dacă sunt ori nu 
culturile locale o barieră serioasă în faţa acesteia. 
Respectiv, daca, adaptandu-se la condițiile locale, 
McDonaldizarea se transformă în aşa fel încât nu mai 
poate fi recunoscută. Şi dacă da, ar demonstra oare 
aceasta că, într-adevăr, culturile locale reprezintă o 
barieră reală şi că, în loc să se lase transformate de ea, ele 
pot să transforme McDonaldizarea? În al treilea rând vom 
analiza unele idei teoretice care, cel puţin parţial, combat 
teza McDonaldizării şi susţin că alte schimbări sociale vor 
contracara orientarea către McDonaldizare. În sfârşit, vom 
aborda direct problemele legate de viitorul restaurantului 
McDonald's şi al McDonaldizării. Este oare posibil ca ele 
să se extindă exponential la infinit? Există oare evoluţii 
care, în viitor, vor încetini, opri sau chiar inversa acest 
proces, conducând la de-medonal-dizare? 

Forţele care guvernează McDonaldizarea: e 
profitabilă, o apreciem, se potriveşte 

Am discutat deja despre atracţia exercitată de 
principiile care stau la baza succesului McDonaldizării - 
eficienţă, calculabilitate, previzibilitate şi control -, dar 
există încă trei factori la fel de importanţi pentru 
înţelegerea tendinței spre o tot mai accentuată 
McDonaldizare: (1) interesele materiale, în special 
obiectivele şi aspiraţiile economice; (2) cultura Statelor 


Unite, care valorizează McDonaldizarea ca scop în sine şi 
(3) adaptarea McDonaldizării la schimbările importante 
care au loc în societate. 

Profituri mari şi costuri reduse 

Max Weber susţine că, în ultimă instanţă, interesele 
materiale sau, mai exact, cele economice stau în spatele 
rationalizárii societăților capitaliste.  Intreprinderile 
lucrative urmăresc McDonaldizarea pentru ca aceasta 
conduce la costuri reduse şi profituri ridicate. Este clar că 
eficienţa tot mai mare şi utilizarea sporită a tehnologiei 
nonumane sunt adesea implementate pentru creşterea 
profiturilor. O mai mare previzibilitate asigură climatul 
necesar pentru ca o organizaţie să fie rentabilă şi pentru 
ca profiturile ei să crească an de an. Accentul pus pe 
calculabilitate, pe lucrurile care pot fi cuantificate, ajută la 
luarea deciziilor care produc şi cresc profiturile şi face 
posibilă măsurarea profitabilitatii. Pe scurt, atât oamenii, 
cât şi organizaţiile profită foarte mult de pe urma 
McDonaldizării şi, ca urmare, urmăresc în mod agresiv 
extinderea ei. 

Organizațiile nonprofit susţin si ele McDonaldizarea 
din considerente materiale. Ea conduce la costuri reduse, 
care permit agenţiilor nonprofit să funcţioneze şi chiar să 
se extindă. 

Interesant este faptul că unele dintre schimbările 
dramatice care au avut loc în Rusia şi în Europa de Est pot 
fi explicate în termenii McDonaldizării. Aceste foste 
societăţi comuniste se caracterizau prin ineficienta, lipsă 
de  calculabilitate si previzibilitate si (cu excepția 
domeniului militar) aveau tendinţa de a introduce relativ 
încet tehnologiile avansate. Ca atare, ele s-au confruntat 
cu serioase probleme economice şi sociale, care le-au 
obligat să renunţe la comunism şi să se îndrepte spre o 
economie mai raţională, o economie de piaţă. Acum, 


animate de dorinţa de a-şi îmbunătăţi situaţia economică, 
Rusia şi Europa de Est se îndreaptă, chiar dacă în salturi şi 
ezitant, spre o mai mare rationalizare. 

McDonaldizare de dragul McDonaldizării 

Deşi la originea McDonaldizării se află factori 
economici, ea a devenit un proces atât de dezirabil încât o 
mulţime de oameni şi de întreprinderi o urmăresc ca pe un 
scop în sine. Mulţi oameni au ajuns să aprecieze eficienţa, 
calculabilitatea, previzibilitatea şi controlul şi le urmăresc 
indiferent dacă obţin sau nu avantaje economice. De 
exemplu, servitul mesei într-un restaurant fast-food sau o 
masă pregătită la microunde acasă pot fi eficiente, dar 
sunt mult mai scumpe decât masa pregătită „tradiţional”. 
Întrucât apreciază eficienţa, oamenii sunt gata să 
plătească diferenţa de preţ. 

Cu toate acestea, la nivel macroeconomic 
rationalitatea McDonaldizarii poate fi pusa sub semnul 
întrebării. Înfiinţarea de către un întreprinzător a încă unei 
instituţii McDonaldizate ar putea avea sens din punct de 
vedere economic, dar are vreun sens economic ca, la 
nivelul societăţii, să se concentreze atâtea instituţii de 
acelaşi fel în acelaşi loc? În definitiv, burgerul de la 
Wendy's este aproape identic cu cel de la McDonald's. 
Astfel, McDonaldizarea nu este întotdeauna justificată 
economic. Aceasta înseamnă că ea nu poate fi explicată 
numai în termenii intereselor materiale. A devenit o 
valoare în sine. 

Americanii valorizează de mult timp rationalizarea, 
eficienta si toate celelalte, si pe acest sistem de valori s-a 
dezvoltat restaurantul McDonald’s. Mai mult, de cand a 
început sa prolifereze, la sfârşitul anilor '50, McDonald's 
(ca să mai nu amintim de nenumărați alti agenti ai 
McDonaldizării) a investit sume enorme şi a făcut eforturi 
uriaşe pentru a-i convinge pe oameni de valoarea şi 


importanţa sa. Desigur, acum firma se proclamă o parte a 
bogatei tradiţii americane şi nu, aşa cum o consideră 
mulţi, o ameninţare la adresa acesteia. Mulţi americani au 
mâncat, în tinereţe, la restaurantul McDonald's; au ieşit cu 
prietenii la un burger; şi-au dus copii acolo în diferite 
momente, până au crescut, ori au luat o cafea cu părinţii. 
McDonald s-a exploatat acest bagaj sentimental pentru a-şi 
crea un mare număr de clienţi foarte fideli. Chiar dacă 
restaurantul McDonald's şi-a construit poziţia pe principii 
raţionale, loialitatea clienţilor este nu numai raţională, ci şi 
emoţională. Astfel, McDonaldizarea va merge, probabil, 
înainte din două motive: oferă avantajele rationalitatii, iar 
oamenii îi sunt atasati emotional. Ataşamentul îi face sa 
ignore dezavantajele restaurantului McDonald's; această 
acceptare deschide, la rândul ei, calea spre o amplificare şi 
mai profundă a McDonaldizării. 

McDonaldizarea şi societatea în schimbare 

O a treia explicaţie a goanei după McDonaldizare 
este faptul că acest fenomen se armonizează cu alte 
schimbări care au loc în societatea americană şi în 
întreaga lume. De exemplu, a crescut mult numărul 
familiilor monoparentale şi al femeilor care lucrează. Este 
puţin probabil ca oamenii să mai aibă timp să facă 
cumpărăturile, să pregătească mâncarea, să o prepare şi 
apoi să strângă. Este foarte probabil să nu mai existe timp 
(şi nici bani), cel puţin în cursul săptămânii, pentru mese 
la restaurante tradiţionale. Rapiditatea şi eficienţa unei 
mese fast-food este adaptată la aceste realităţi. Multe alte 
instituţii McDonaldizate dovedesc aceeaşi adaptare. 

Modelul fast-food se dezvoltă, de asemenea, într-o 
societate care pune accentul pe mobilitate, în special cu 
ajutorul automobilului. Pentru adolescenţii şi tinerii din 
Statele Unite (şi nu numai), cei mai probabili susţinători ai 
restaurantului fast-food, automobilul este un lucru 


accesibil. Pentru a frecventa restaurantele fast-food, cu 
excepţia acelora situate chiar în centrul oraşelor mari, ei 
au nevoie de maşini. 

Restaurantul fast-food se potriveşte unei societăţi în 
care oamenii preferă să fie în mişcare.l O cină 
McDonaldizată luată în oraş sau orice alte activităţi 
rationalizate sunt în concordanţă cu cerinţele unei astfel 
de societăţi; şi mai bun este ghişeul drive-in, deoarece, 
pentru a mânca, oamenii nici măcar nu trebuie să se mai 
oprească. Numărul tot mai mare de oameni care călătoresc 
în interes de afaceri sau în vacanţă favorizează şi el 
McDonaldizarea. Celor care călătoresc pare să le placă 
ideea că, deşi se află într-o altă parte a ţării, pot să meargă 
la un restaurant fast-food familiar şi să mănânce aceleaşi 
mâncăruri ca acasă. 

Creşterea nivelului de trai a cel puţin unei părţi a 
populaţiei, precum şi o mai mare libertate financiară, 
reprezintă un alt factor stimulativ al succesului 
restaurantelor fast-food. Cei care au suficienţi bani îşi pot 
permite ,tabietul" de a lua cu regularitate masa la un 
astfel de restaurant. In acelaşi timp, restaurantul fast-food 
le oferă şi celor săraci posibilitatea de a lua uneori masa în 
oraş. 

Creşterea influenţei mass media contribuie, de 
asemenea, la succesul restaurantelor fast-food. Fără 
reclamele până la saturație si fără influenţa omniprezentă 
a televiziunii şi a altor media, restaurantele fast-food n-ar 
fi avut un asemenea succes. Publicitatea extensivă folosită 
de sisteme McDonaldizate cum ar fi H & R Block, Jenny 
Craig şi Pearle Vision Centers a contribuit la succesul lor 
răsunător. 

Desigur, schimbarea tehnologică a jucat rolul cel mai 
important în succesul sistemelor McDonaldizate. Iniţial, la 
naşterea societăţii fast-food au contribuit tehnologii cum 


ar fi birocratiile, managementul ştiinţific, banda de 
asamblare si produsul major al acestui sistem de 
producţie, automobilul. De-a lungul anilor, McDonaldi- 
zarea a stimulat şi a fost stimulată de nenumărate 
progrese tehnologice: ,Ingrásátorul", dozatorul automat 
pentru băuturi, scannerele de la supermarket, mâncărurile 
care se prepară singure, cuptorul cu microunde, 
acvacultura, ferma-fabrică, cărţile de credit şi de debit, 
Stair Master, casetele video, stadioanele acoperite, 
vehiculele de vacanţă, bancomatele, mesageria vocală, 
organizaţiile pentru menţinerea sănătăţii şi multe altele. 
Multe dintre minunile tehnologice ale viitorului fie se vor 
naşte din nevoile tot mai mari ale societăţii McDonaldizate, 
fie vor contribui la crearea de noi zone care să fie 
McDonaldizate. 

Astăzi, calculatorul este tehnologia care contribuie 
cel mai mult la extinderea McDonaldizării.2 În acest sens, 
ar trebui să menţionăm importanţa tot mai mare a 
Internetului. Un singur serviciu online, America Online 
(AOL), a crescut de la trei milioane de membri în 1995 la 
aproape 16 milioane în 1999.3 Tehnologii Internet cum ar 
fi browser-ele (de exemplu, Netscape şi Internet Explorer) 
sau motoarele de căutare (Yahoo, Lycos) au rationalizat şi 
simplificat substantial accesul la Internet. Astăzi, 
Internetul este uşor de folosit şi accesibil pentru milioane 
de oameni care nu cunosc tehnologia informatică sau 
programarea.4 

Globalizare şi McDonaldizare: „Pleacă odată!” 
sau „Mai stai pe-aici!” 

În această carte a fost discutată de multe ori 
proliferarea McDonaldizării în lume. Totuşi, este oare 
acest proces inexorabil, sau există forţe capabile să reziste 
medo-naldizării? Prima idee este susţinută de cei5 care 
spun că McDonaldizarea este în mare parte un proces 


unilateral al „imperialismului cultural”, prin care, în 
esenţă, sistemele americane se impun altor ţări. De 
cealaltă parte sunt aceia care susţin că sistemele 
McDonaldizate se adaptează mediului local şi că, de fapt, 
localnicii le transformă într-o varietate de modalităţi 
imprevizibile. De exemplu, James L. Watson arată că „pe 
tăcute si, în anumite cazuri, cu încăpățânare, consumatorii 
dn Asia de Sud-Est şi-au transformat restaurantele 
McDonald's din vecinătate în instituţii locale”. 6 Astfel, în 
China, McDonald's este considerat în aceeaşi măsură un 
fenomen chinezesc. În Japonia, restaurantul McDonald's 
este perceput de unii ca „adaptare locală a lanţului 
coreean Americană” 7. În termenii lui James L. Watson, 
acesta este un fenomen transnational”. În loc de a fi 
monolitic, restaurantul McDonald's este „o federaţie de 
întreprinderi semiautonome” 8. Vom începe cu 
argumentele în favoarea acestei poziţii şi vom continua cu 
o discuţie despre McDonald's ca forţă imperialistă. 

McDonald's ca fenomen local 

Nu există nicio îndoială că restaurantul McDonald's 
(şi alte sisteme medonal-dizate) se adaptează condiţiilor, 
realitatilor şi gusturilor locale. De fapt, preşedintele 
McDonald's International spune că scopul companiei este 
de „a deveni pe cât posibil parte a culturii locale” 9. Deşi 
meniul de bază rămâne acelaşi oriunde în lume, McDonald 
s-a adăugat (printre altele) şi mâncăruri locale: 

— Norvegia: McLaks - un sandviş cu somon la grătar 
şi sos de mărar pe pâine integrală. 

— Olanda: Groenteburger - un burger vegetarian. 

— Uruguay: McHuevos - hamburger cu ochiuri fierte 
- si McQuesos - sandvisuri cu pâine prăjită si brânză. 

— Japonia: Tatsuta - sandvis cu carne de pui 
asezonată cu sos de soia si ghimbir, varză si maioneză de 
mustar. 


— Filipine: McSpaghetti - cu sos tomat sau sos de 
carne şi bucățele de carnacior.10 

— Rusia: Piroşka - cartofi, ciuperci şi coltunasi cu 
brânză.11 

În Anglia, McDonald's s-a adaptat la preferinţele 
englezilor pentru mâncarea indiană şi oferă „McChicken 
Korma Naan” şi „Lamb McSpicy” 12. Desigur, restaurantul 
McDonald's nu este singur în acest efort de a se adapta 
vânzând mâncare potrivită preferințelor şi gusturilor 
locale. De exemplu, în Israel, de Paşte, Pizza Hut vinde 
pizza cu aluat nedospit, iar puiul de la KFC are sos 
barbecue în loc de cel obişnuit. Fără a se lăsa mai prejos, 
restaurantul McDonald's serveşte propriul Chicken 
McNugget cu pâine nedospita.13 

McDonald's se adaptează mediului local şi prin 
modul în care îşi conduce filialele. 

— La Beijing, meniul este identic cu cel din America, 
dar mâncarea se serveşte mai mult ca gustare decât ca 
masă completă. În loc să perceapă mâncarea ca pe o 
gustare, să mănânce rapid şi să plece sau să îşi cumpere 
mâncarea din maşină, consumatorii de la Beijing (precum 
şi cei din alte ţări) zăbovesc ore întregi. Poate că cea mai 
mare diferenţă constă în faptul că la Beijing restaurantul 
McDonald's se prezintă ca o companie locală şi ca un loc 
unde „să pierzi timpul” şi să sarbatoresti 

(se ţin, de exemplu, petreceri pentru ziua de naştere 
a copilului), şi nu ca un loc în care intri şi ieşi cât se poate 
de repede. Fiecare filială are între 5 si 10 receptionere; 
aceste ,mátusi McDonald's” 14 (in Taiwan, Ronald 
McDonald este cunoscut ca ,,Unchiul McDonald”) se ocupa 
in primul rand de copii si stau de vorba cu parintii.15 

— La fel ca la Beijing, restaurantul McDonald’s din 
Hong Kong este un loc mai uman, in care masa dureaza de 
doua ori mai mult decat in America. Este un refugiu al 


adolescenților între orele 3 şi 6 după-amiaza, iar 
restaurantul McDonald's nu face niciun efort pentru a 
limita acest timp; e „ca acasă” 16. Angajaţii le zâmbesc 
arareori clienţilor. În schimb, ei afişează calităţile pretuite 
de cultura lor - „competenţă, franchete şi degajare” 17. 
Cei care mănâncă la restaurantul McDonald's din Hong 
Kong nu-şi strâng singuri masa. In schimb, servetelele se 
dau numai câte unul o dată, pentru că dacă ar fi cu 
autoservire s-ar consuma prea repede. 

— Şi la Taipei, restaurantul McDonald's este un 
refugiu pentru adolescenţi. În general este tratat ca o casă 
departe de casă; este „familiar şi indigen” 18. Vin mereu 
aceiaşi clienţi, care ajung să se cunoască bine. 

Capacitatea restaurantului McDonald's (ca şi a altor 
sisteme McDonaldizate) de a se adapta l-a ajutat să 
reuşească peste tot. Dar, dacă McDonald's se adaptează 
prea mult - abandonând mâncărurile şi metodele standard 
19, pierzându-şi astfel identitatea şi uniformitatea -, îşi va 
submina sursa succesului său internaţional. Dacă 
restaurantele McDonald's locale îşi vor urma propria cale, 
vor înceta să mai fie recunoscute ca restaurante 
McDonald's. Va fi, în ultimă instanţă, compania însăşi (sau 
cel puţin operaţiile ei internaţionale) subminată şi distrusă 
de o astfel de adaptare locală? 

McDonald's ca agent al imperialismului cultural 

Într-o oarecare măsură, sistemele McDonaldizate 
trebuie standardizate. De aceea, ele nu pot să nu se 
impună oarecum pe pieţele locale din alte societăţi. Deşi 
restaurantul McDonald's se poate adapta în diverse 
moduri realităţilor locale, meniul de bază şi procedeele 
fundamentale de operare rămân esenţial aceleaşi oriunde 
în lume. 

Extinderea enormă pe arena internaţională a unor 
astfel de sisteme standardizate este un semn de 


imperialism cultural. Din multe puncte de vedere, totuşi, 
simpla existenţă a unor reţele americane standard în alte 
tari nu reprezintă cel mai important indicator al 
raspandirii McDonaldizarii. De fapt, adevaratul indicator il 
constituie existenţa clonelor indigene ale acestor 
întreprinderi McDonaldizate. În definitiv, prezenţa 
importurilor americane ar putea fi dovada unei invazii de 
elemente izolate şi superficiale, care nu reprezintă vreo 
schimbare fundamentală într-o cultură. Dar apariţia de 
versiuni indigene reflectă o schimbare fundamentală în 
acele societăţi, o McDonaldizare autentică. 

Următoarele exemple arată puterea restaurantului 
McDonald's de a transforma restaurantele locale: 

— Succesul numeroaselor restaurante McDonald's 
din Rusia2 a dus la dezvoltarea unor întreprinderi indigene 
cum ar fi Ruskoie Bistro, care are acum peste o sută de 
filiale şi serveşte 35.000 - 40.000 de clienţi zilnic. 
Directorul adjunct al restaurantului Ruskoie Bistro spunea: 
„Dacă McDonald's n-ar fi venit la noi în ţară, probabil că 
noi n-am fi aici”. 21 „Avem nevoie să creăm restaurante 
fast-food care să se potrivească cu stilul de viaţă şi 
tradiţiile noastre [s]; Considerăm restaurantul 
McDonald's un frate mai mare [...]. Avem multe de învăţat 
de la ei”. 22 

— In China, Ronghua Chicken şi Xiangfei Roast 
Chicken copiază Kentucky Fried Chicken. Compania 
Beijing Fast-Food are aproape 1.000 de restaurante locale 
si chioscuri care vand meniuri locale. Mai multi angajati 
din conducere sunt fosti angajati ai KFC sau McDonald’s, 
unde au invatat tehnicile manageriale de baza. In 1993, 
chiar si ,,cel mai renumit restaurant din Beijing - Quanjude 
Roast Duck Restaurant - şi-a trimis personalul de 
conducere la McDonald’s si apoi, la inceputul lui 1994, a 
introdus propria mancare fast-food cu carne de rata”. 23 


— În Japonia, cel mai puternic rival al restaurantului 
McDonald's este Moş Burger (cu 1.500 de filiale), care 
serveşte „un amestec de carne de tip Sloppy Joe*, cu sos 
picant, pe o chiflă” 24. Firma-mamă conduce şi reţele 
având alte nume cum ar fi: Chirimentei, o reţea de 161 de 
magazine de taitei chinezeşti în Japonia (şi încă două în 
Republica Populară Chineză), Nakau (orez şi tăiţei 
japonezi), cu 82 de filiale, şi Mikoshi, patru magazine de 
taitei japonezi, în California.25 

— La Seul, rivalii restaurantului McDonald's sunt 
Uncle Joe’s Hamburger (inventatorul burgerului kimchi, 
conţinând un condiment local foarte răspândit, făcut din 
varză murata cu mirodenii26) şi Americana.27 

In afara schimbarilor spectaculoase din restaurantele 
locale, McDonaldizarea influenteaza obiceiurile societatii 
ca intreg: 

— În timp ce părinţii le spun inca „chips” **, copii 
britanici cer acum in mod obisnuit ,,french r* * 28 

fries. 

— In Coreea si Japonia modul individualist de a lua 
masa la McDonald’s pune in pericol convivialitatea mesei 
cu orez gatit intr-un vas comun si servit impreuna cu mai 
multe feluri. 

— Ca siin Statele Unite, in Hong Kong McDonald s-a 
contribuit la transformarea copiilor in clienti. Nou-venitii 
fac un tur al orasului care se incheie la McDonald’s. Aluzia 
este clara: acesta este cel mai bun lucru pe care il poate 
oferi Hong Kong-ul. 

— În Japonia, restaurantul McDonald's este descris 
ca un nou fenomen „local”. Un japonez a fost surprins când 
a descoperit un restaurant McDonald's la Chicago, fiind 
convins că McDonald's este o firmă japoneză.30 

Întrucât localnicii au ajuns să considere restaurantul 
McDonald's şi sistemele McDonaldizate ca şi cum ar fi ale 


lor, este sigur că procesele McDonaldizării se vor 

— Sloppy Joe - un sandvis din carne de vită pregătită 
cu sos aromat de roşii sau sos barbecue (n.tr.). 

** Cartofi prajiti, în engleza britanică (n.tr.). * * * 
Cartofi prájiti, în engleza americana (n.tr.). 

Inradacina şi mai adânc în realităţile culturilor din 
întreaga lume. De exemplu, restaurantul fast-food a 
subminat tabu-ul japonez tradiţional de a nu mânca în 
picioare. De asemenea, într-o oarecare măsură este 
atacată şi interdicţia culturală de a nu se bea direct din 
sticlă sau cutie. Regula de a nu se mânca cu mâna este mai 
bine respectată în Japonia (japonezii mănâncă burgerul din 
ambalaj, aşa că mâinile nu intră în contact direct cu 
mâncarea). Fara îndoială, faptul ca normele bine 
înrădăcinate sunt modificate de restaurantul McDonald's 
constituie o dovadă a impactului profund al 
McDonaldizării. 

Imperialismul cultural este o realitate, dar probabil 
că el nu va afecta toate ţările şi nu în aceeaşi măsură. De 
exemplu, spre deosebire de alte zone din Asia de Est, 
Coreea are un îndelungat trecut antiamerican (care 
coexistă cu sentimentele proa-mericane) şi o anumită 
temere cu privire la distrugerea identităţii coreene de 
către cultura americană. Astfel, în această ţară se poate 
anticipa o mai puternică opoziţie faţă de McDonaldizare. 

In ciuda efectelor negative ale McDonaldizării asupra 
obiceiurilor locale, nu trebuie să uităm că sistemele 
McDonaldizate aduc şi mult progres. De exemplu, la Hong 
Kong şi la Taipei restaurantul McDonald s-a stimulat 
îmbunătăţirea condiţiilor sanitare ale restaurantelor 
locale. 

Mai mult, McDonaldizarea a contribuit uneori la 
reînvierea tradiţiilor locale. De exemplu, deşi în Taipei 
restaurantele fast-food au avut o răspândire foarte mare, 


ele au încurajat reîntoarcerea spre o delicatesa 
tradiţională, nucile de betel. În cartea sa Jihad vs. 
McWorld Benjamin Barber sustine cà  ,McWorld” 
stimuleazá dezvoltarea miscárilor fundamentaliste locale 
(Jihaduri) care se opun puternic medo-naldizării. 32 Totuşi, 
concluzia finală a lui Barber este aceea că McWorld va 
triumfa asupra Jihadului. Pentru a reuşi pe scară largă, 
spune el, mişcările fundamenta-liste trebuie să înceapă să 
folosească sisteme McDonaldizate (cum ar fi poşta 
electronică, Internetul, televiziunea). 

Globalizare versus americanizare 

Discutând problemele imperialismului cultural şi ale 
adaptării sale locale ajungem la o dezbatere teoretică 
foarte aprinsă din ştiinţele sociale, şi anume problema 
globalizării. Teoreticienii globalizării susţin că accentul ar 
trebui pus pe procesele globale, şi nu pe cele care apar în 
cazul unei anumite natiuni.33 În trecut, Occidentul, în 
general, şi Statele Unite, în special, au fost percepute 
adesea drept modele pentru restul lumii. Teoriile 
anterioare au încercat să sublinieze impactul proceselor 
occidentale asupra lumii, în principal omogenizarea 
culturilor respective. 

Teoreticienii globalizării susţin că statele-natiune, în 
general, şi Statele Unite, în special, nu mai au aceeaşi 
importanţă ca înainte. Procesele globale independente de 
o anumită naţiune au devenit mai importante. De exemplu, 
există o lume financiară globală, „mediul financiar” 
(,inanscape”), care presupune „mişcarea, cu o viteză 
enormă, a unor sume imense de bani prin instituţiile 
naţionale”. 34 Un alt exemplu este „peisajul etnic” 
(,ethnoscape”), sau mişcarea unui număr mare de oameni 
în întreaga lume prin intermediul turismului. Pe lângă 
astfel de procese independente, teoreticienii globalizării 
susţin, de asemenea, că exporturile de toate felurile se 


îndreaptă în toate direcţiile, astfel încât, subliniază ei, nu 
numai Statele Unite exportă afacerile McDonaldizate, ci şi 
alte ţări le exportă, la rândul lor, în America. 

Dar un lucru este sigur: majoritatea sistemelor 
McDonaldizate sunt creaţii americane exportate în restul 
lumii. Aşa cum arată Friedman, „globalizarea are în mod 
limpede o faţă americană: are urechile lui Mickey Mouse, 
mănâncă Big Mac, bea Coca-Cola sau Pepsi şi foloseşte un 
laptop IBM sau Apple utilizând Windows 98, cu un 
procesor Intel Pentium II, şi o reţea Cisco Sistems”. 35 
Astfel, impactul restaurantului McDonald’s asupra Japoniei 
este infinit mai mare decat cel al lui Mos Burger asupra 
Statelor Unite. De fapt, prin disparitia comunismului si a 
oricarei alternative la scara globala fata de capitalismul in 
stil american, lumea este deschisă mai mult ca oricând 
acestor procese. Principala opoziţie va veni de la nivelul 
local, dar rămâne de văzut cât de eficientă va fi ea. 

Un teoretician al globalizării susţine că „problema 
centrală a interacțiunilor globale este astăzi tensiunea 
dintre omogenizarea şi eterogenizarea culturală”. 36 Cei 
mai mulţi teoreticieni ai globalizării afirmă că asistăm la o 
mai puternică etero-genizare (deşi răspândirea sistemelor 
McDonaldizate în lume indică omogenizarea). Aceştia 
susţin că ceea ce ei numesc hibridizare la nivel local este 
un indiciu al limitelor imperialismului cultural. Exemplele 
cuprind „boxul thailandez practicat de fetele marocane din 
Amsterdam, muzica rap asiatică la Londra, prăjituri 
evreieşti irlandeze, taco chinez şi indieni care iau parte la 
Mardi Gras în Statele Unite” 37. De fapt, este posibil, 
desigur, ca ambele direcţii să fie reale. Putem avea cea mai 
puternică omogenizare a anumitor aspecte ale vieţii 
noastre (de exemplu, prin medo-naldizare) şi, în acelaşi 
timp, cea mai puternică eterogenizare a altor aspecte. 
Coexistenta omogenizarii şi a eterogenizării este prezentă 


în ideea de ,glocalizare" (,glocalization"), care reflectă o 
interacţiune complexă între global şi local.38 Poate că 
James Watson are dreptate atunci când susţine, analizând 
restaurantul McDonald's din Hong Kong, că „nu mai este 
posibil să distingi ce este local de ceea ce nu este. În Hong 
Kong [.] tocmai ceea ce este transnational este local”. 39 
Însă el are dreptate tocmai pentru că sistemele 
McDonaldizate au pătruns adânc în viaţa locală. 
Numeroasele adaptări locale nu înseamnă că nu are loc şi 
o uniformizare. 

Teza McDonaldizării tinde să susţină mai degrabă 
teoria americanizării decât pe aceea a globalizării. In 
definitiv, Statele Unite sunt nu numai patria restaurantului 
McDonald's, ci si a multor alte forte-cheie ale 
McDonaldizării, iar procesul este exportat activ către 
restul lumii. Cu aproape patruzeci de ani în urmă, Francis 
Williams scria: „Invazia americană are loc în toată lumea: 
idei americane, metode americane, obiceiuri americane, 
mâncăruri, băuturi şi modă americane, distracţii 
americane, modele sociale americane, capital american”. 
40 Din această perspectivă, restaurantul McDonald's (şi 
McDonaldizarea) este doar un articol dintr-o lungă listă de 
exporturi - Coca-Cola, MTV, Disney, tehnicile de la Harvard 
Business School - care, în alte culturi, au fost considerate 
ameninţări. Sá ne amintim de agitația din Franţa anilor ’40 
ca reacţie la importul de Coca-Cola: francezii se temeau de 
,coca-colonizare” 41. 

Totuşi, restaurantul McDonald's şi McDonaldizarea 
reprezintă astăzi o ameninţare unică la adresa altor 
culturi. În primul rând, spre deosebire de exporturile 
americane anterioare, ele au impact atât asupra modului 
în care se organizează afacerile, cât şi asupra vieţii 
cotidiene. În al doilea rând, ele reprezintă un set de 
principii care se pot desprinde complet de sursa lor 


originară (McDonald's si, în general, societatea 
americană). O dată ce aceste principii au fost extrase din 
sursa lor originară şi apoi reintroduse în structuri 
indigene, identificarea originii lor în restaurantul 
McDonald's sau în Statele Unite va deveni, în cele din 
urmă, problematică sau imposibilă. De aceea, opoziţia faţă 
de McDonaldizare ca articol străin, de import, va fi mult 
mai dificilă, ca şi coagularea sentimentului antiamerican 
faţă de diversele sale manifestări. Coca-Cola - sau un 
autentic McDonald's, un Big Mac etc. - este pur şi simplu 
un produs care păstrează identitatea americană chiar şi 
atunci când este vândută şi consumată de alte culturi. 
Dimpotrivă, McDonaldizarea ca proces poate să scape 
manifestărilor ei materiale specifice şi să invadeze orice 
instituţie locală. Desigur, acesta nu este un proces 
independent. Întreprinzătorii conştienţi de profiturile care 
pot fi obţinute din McDonaldizare sunt nerăbdători să-i 
aplice principiile m şi mai multe medii, din diverse ţări. 

Ceea ce ne trimite înapoi la argumentul lui Watson, 
conform căruia devine din ce în ce mai greu să distingi 
globalul de local. Se poate să fie aşa, dar aceasta se 
datorează, cel puţin în parte, faptului că principiile 
McDonaldizării s-au desprins de rădăcinile lor şi au 
devenit parte integrantă a instituţiilor şi vieţii locale. 

Câteva perspective alternative: restaurantul 
fast-food în epoca ,,post”-urilor 

În această carte, prezint McDonaldizarea ca un 
proces central al lumii moderne. Totuşi, potrivit unor 
perspective contemporane - în special postindustrialismul, 
postfordismul şi postmodernismul -, am depăşit deja lumea 
modernă şi am intrat într-o societate nouă, complet 
diferită. Aceste puncte de vedere presupun că un fenomen 
„modern” cum este McDonaldizarea va dispărea. Cu toate 
acestea, eu susţin că McDonaldizarea şi caracteristicile ei 


„moderne” (şi industriale sau fordiste) nu numai că vor 
persista in viitorul previzibil; ele chiar influenţează 
societatea într-un ritm accelerat. Deşi apar importante 
tendinţe postindustriale, postfordiste şi postmoderniste, 
unii teoreticieni legaţi de aceste perspective s-au grăbit 
atunci când au declarat sfârşitul modernităţii, cel puţin în 
forma ei McDonaldizată. 

Postindustrialismul şi McDonaldizarea: 
,complexificare" şi simplificare 

Dintre autorii care susţin că omenirea a depăşit 
societatea industrială şi a păşit într-o societate nouă, 
postindustrială, cel mai important este Daniel Bell42. El 
susţine, printre altele, că societatea a trecut de la 
producţia de bunuri la furnizarea de servicii. Cu cincizeci 
sau şaptezeci de ani în urmă, economia Statelor Unite era 
dominată de producţia de mărfuri cum ar fi oţelul sau 
automobilele. Astăzi însă, economia este dominată de 
servicii cum ar fi asistenţa medicală sau industria fast- 
food. Bell subliniază, de asemenea, dezvoltarea de noi 
tehnologii şi acumulările în domeniul cunoaşterii şi al 
prelucrării informaţiei. El observă şi faptul că specialiştii, 
oamenii de ştiinţă şi tehnicienii sunt mai numeroşi şi mai 
importanţi. Aceasta conduce la ideea că societatea va fi 
dominată de muncitori creativi şi calificaţi, şi nu de 
angajaţii rutinati ai sistemelor McDonaldizate. 

Totuşi, ocupațiile cu un statut inferior din domeniul 
serviciilor, esenţiale pentru o societate McDonaldizată, nu 
dau niciun semn că ar dispărea. De fapt, ele se extind. Mai 
presus de orice, McDonaldizarea este constituită pe ideile 
şi sistemele societăţii industriale, în special birocraţia, 
banda de asamblare şi managementul ştiinţific. Societatea 
este într-adevăr postindustrială in multe privinţe, dar 
răspândirea McDonaldizării arată că unele aspecte ale 
societăţii industriale vor mai supravieţui un timp. 


În cartea lor, Post-Industrial Lives, Jerald Hage si 
Charles Powers susţin teza postindustrială.43 Printre 
altele, ei afirmă că noua organizare postindustrială a 
apărut şi coexistă cu organizarea industrială clasică, 
precum si cu alte forme organizaționale clasice. 
Organizarea postindustrială are anumite caracteristici: 
nivelarea distinctiilor ierarhice, estomparea barierelor 
dintre organizații, o structură organizaţională mai 
integrată şi mai puţin specializată, comportamentul mai 
puţin rigid şi utilizarea unor politici care pun accentul pe 
creativitatea potențialilor angajați. Prin contrast, 
organizațiile McDonaldizate continuă să aibă ierarhii, 
comportamentul angajaților şi chiar al managerilor este 
strict controlat de reguli şi ultimul lucru la care se gândesc 
cei ce fac angajările este creativitatea. Hage şi Powers 
consideră că slujbele care presupun „sarcini foarte clar 
definite, simple din punct de vedere tehnic şi cel mai 
adesea repetitive” sunt eliminate de automatizare.44 În 
timp ce multe asemenea slujbe au dispărut din industria 
grea, ele nu numai că există, dar se şi înmulţesc în 
organizaţiile McDonaldizate.45 De asemenea, organizaţiile 
postindustriale sunt caracterizate de munca şi produsele 
personalizate, în timp ce în mediile McDonaldizate norma 
o constituie munca standardizată (toată lumea urmează 
aceleaşi proceduri şi scenarii) şi produsele uniforme. Fără 
îndoială, organizațiile  postindustriale sunt tot mai 
numeroase, dar la fel stau lucrurile şi în privinţa 
organizaţiilor McDonaldizate. În societatea moderna se 
manifestă evoluţii organizaționale contradictorii. 

Hage şi Powers anticipează o schimbare mai amplă a 
societăţii în general. Accentul se va pune pe creativitate, 
personalităţi complexe şi comunicare între oamenii cu 
astfel de calităţi. Ei susţin că „în societatea postindustrială 
modelul dominant al schimbării sociale va fi cel al 


complexificării”. 46 Deşi unele aspecte ale societăţii 
moderne sunt în concordanţă cu această imagine, 
McDonaldizarea are nevoie de minţi lipsite de creativitate, 
de personalităţi simple si de comunicare minima, 
guvernată de scenarii şi rutină. McDonaldizarea 
valorizeazá ,simplificarea", nu ,complexificarea". 

In concluzie, teza postindustrialismului nu este 
greşită, dar este mai limitată decât cred multi din 
susţinătorii ei. Postindustrializarea coexistă cu McDonaldi- 
zarea. Aceasta din urmă nu numai că nu dà semne cá va 
dispărea, ci devine din ce în ce mai importantă. Părerea 
mea este că atât procesul de complexificare, cât şi cel de 
simplificare vor predomina, dar în sectoare diferite ale 
economiei şi ale societăţii în general. 

Fordism şi postfordism. 

Sau este vorba de McDonaldism? 

O problemă similară îi preocupă şi pe unii autori 
marxişti, care afirmă că industria a suferit o trecere de la 
fordism la postfordism. Desigur, fordismul se referă la 
ideile, principiile şi sistemele lui Henry Ford. Fordismul 
are câteva caracteristici: 

— Producţia de masă a unor articole uniforme. Desi 

există mult mai multă varietate faţă de modelul original, 
Model-T, automobilele de astăzi rămân in mare măsură 
uniforme, cel puţin ca tip. În 1995, Ford a introdus în 
Statele Unite aşa-numita maşină universală (de exemplu, 
Contour), un automobil care să poată fi vândut pe toate 
pieţele lumii. 
_ — Tehnologiile rigide cum ar fi banda de asamblare. 
In pofida  experimentării unor benzi de asamblare 
modificate, în special de către Volvo, în Suedia, benzile 
arată şi azi aproape ca pe vremea lui Ford. 

— Procedurile standardizate, sau taylorismul. Cel 
care pune capacul de butuc la roţi face permanent acelaşi 


lucru, mai mult sau mai puţin la fel de fiecare dată. 

— Eforturile de creştere a productivităţii. Creşterea 
productivităţii provine din „economii la scară mare, 
precum şi din  de-calificarea, intensificarea şi 
uniformizarea muncii” 47. Economia la scară mare 
înseamnă că întreprinderile mari, producătoare de 
cantităţi mari de bunuri, pot realiza fiecare produs 
individual mult mai ieftin decât întreprinderile mici, care 
produc bunuri în cantităţi mici. De-calificarea înseamnă că 
productivitatea creşte dacă mulţi muncitori îndeplinesc 
sarcini care necesită o calificare slabă sau chiar nulă (de 
exemplu, fixarea capacului de butuc la roată), pe când în 
trecut câţiva muncitori cu înaltă calificare făceau totul. 
Intensificarea înseamnă că productivitatea este cu atât mai 
mare cu cât un proces de producţie este mai solicitant şi 
mai rapid. Uniformizarea muncii înseamnă că fiecare 
muncitor face acelaşi tip de muncă foarte specializată 
(pune capacul de butuc, de exemplu), ceea ce permite 
schimbarea muncitorilor între ei. 

— Piaţa pentru bunurile realizate prin producție de 
masă. O astfel de piaţă este legată de uniformizarea 
modelelor de consum. În industria automobilelor, fordismul 
a dus la crearea unei pieţe naţionale pentru automobile, în 
care oamenii cu aceeaşi poziţie socială au cumpărat 
automobile asemănătoare, dacă nu chiar identice. 

Deşi fordismul s-a dezvoltat în de-a lungul întregului 
secol XX, în special în Statele Unite, el a atins apogeul şi 
şi-a început declinul în anii '70. Factorul esenţial care a 
determinat declinul fordismului a fost criza petrolului din 
1973, urmată de declinul industriei americane de 
automobile (şi de ascensiunea concurenţilor japonezi). 

Unii autori susţin că declinul fordismului este însoţit 
de dezvoltarea  postfordismului, care are câteva 
caracteristici distincte: 


— Scăderea interesului fata de bunurile realizate 
prin producţie de masă şi creşterea interesului fata de 
produsele personalizate şi specializate. Sunt apreciate în 
special stilul şi calitatea. În loc de produse uniforme şi 
cenuşii, oamenii doresc bunuri atrăgătoare, care se 
diferenţiază cu  usurinta.48 Consumatorii epocii 
postfordiste sunt dispuşi să plătească mai mult pentru o 
calitate superioară. 

—  Ciclurile de producţie mai mici Produsele 
specializate cerute în societatea post-fordistă necesită 
sisteme de producţie mai mici şi mai productive. Fabricile 
mari, producătoare de articole uniforme, sunt înlocuite de 
fabrici mici care produc o gamă largă de articole. 

— Producţia flexibilă. În lumea postfordistă, noile 
tehnologii fac profitabilă producţia flexibilă. De exemplu, 
echipamentul computerizat care poate fi reprogra-mat 
pentru a produce diferite articole înlocuieşte tehnologia 
veche de unică destinaţie. Acest proces de producţie 
urmează a fi controlat prin sisteme mai flexibile, cum ar fi 
un management mai puţin rigid. 

— Muncitori mai capabili. Sistemele postfordiste 
necesită mai mulţi angajaţi decât sistemele precedente. De 
exemplu, pentru a manevra noile tehnologii, mai sofisticate 
şi mai solicitante, muncitorii au nevoie de calificări mai 
diverse şi de o mai bună pregătire. Aceste noi tehnologii 
presupun, de asemenea, muncitori care să fie în stare să 
facă faţă unei responsabilităţi sporite şi să acţioneze cu o 
mai mare autonomie. 

— Diferentierea mai mare. Deoarece muncitorii din 
epoca postfordista sunt mai diferentiati, ei doresc produse, 
moduri de viata si bunuri culturale mai diferentiate. Cu 
alte cuvinte, o mai mare diferentiere a locurilor de munca 
conduce la o mai mare diferenţiere a societăţii in general. 
Acest lucru, la rândul său, conduce la diversificarea 


cerinţelor clienţilor şi, ca o consecinţă, la o şi mai 
puternică diferenţiere a locurilor de muncă. 

Deşi aceste elemente ale postfordismului au apărut în 
lumea modernă, este clar că elementele vechiului fordism 
rezistă şi nu dau niciun semn de dispariţie; nu există nicio 
demarcaţie istorică limpede faţă de fordism. De fapt 
„McDonaldismul”, un fenomen care, în mod clar, are multe 
elemente în comun cu fordismul, se dezvoltă într-un ritm 
uluitor în societatea contemporană. Elementele comune 
ale McDonaldismului şi fordismului sunt următoarele: 

— Produsele uniforme domină o lume McDonaldizată. 
Big Mac, Egg McMuffin şi Chicken McNugget sunt 
identice indiferent cand si unde sunt servite. 

— Tehnologiile precum sistemul benzii rulante de la 
Burger King, aparatele pentru cartofi prajiti sau sucuri din 
industria fast-food sunt la fel de rigide ca multe dintre 
tehnologiile sistemului liniei de asamblare a lui Henry 
Ford. 

— Munca in restaurantul fast-food este foarte 
standardizata. Chiar si ceea ce angajatii spun clientilor 
este standardizat. 

— Munca într-un fast-food este de-calificată; ea 
necesită puţină pricepere sau chiar deloc. 

— Muncitorii sunt omogeni şi interşanjabili. 

— Solicitările şi acţiunile clienţilor sunt uniformizate 
de nevoile restaurantului fast-food. Sa nu indrazniti să 
cereti un burger special; ce şi cum se consumă este 
uniformizat de McDonaldizare. 

In acest fel, deşi a fost transformat în McDonaldism, 
fordismul trăieşte liniştit în lumea modernă. Mai mult, 
fordismul clasic - sub forma liniei de asamblare, de 
exemplu - rămâne o prezenţă semnificativă în economia 
americană. 

Postfordismul şi fordismul/McDonaldismul coexistă. 


Totuşi, accentul pus de postfordism pe producţia si 
vânzarea produselor de calitate pare incompatibil cu unul 
din principiile fundamentale ale McDonaldizării: accentul 
pe cantitate şi, ca urmare, lipsa de interes faţă de calitate. 
Dacă în general aşa stau lucrurile, este oare imposibil să 
fie McDonaldizate produsele de calitate? In unele cazuri 
calitatea nu poate fi McDonaldizată - de exemplu, 
bucătăria de lux sau prajiturile făcute de cofetari calificaţi 
-, dar în alte cazuri calitatea şi McDonaldizarea nu intra în 
conflict. Sa ne gândim la succesul  cafenelelor 
Starbucks.49 Starbucks vinde la pret ridicat cafea de 
foarte bună calitate (cel puţin în comparaţie cu cafeaua 
americană, în special cea vândută la McDonald's sau în 
alte locuri similare). Firma a reuşit sa mcDonaldizeze 
afacerea cu cafea fără să sacrifice calitatea. În ceea ce 
priveşte serviciul, care este de o complexitate similară atât 
la McDonald's cât şi la Starbucks, acesta din urmă a căutat 
în mod conştient să rezolve problemele din sistemele 
McDonaldizate. Aşa cum declară fondatorul reţelei 
Starbucks. 

În America servirea este o artă care s-a pierdut. Cred 
că oamenii vor să facă un lucru bun, dar dacă sunt trataţi 
prost renunţă. În America se consideră că a lucra în 
spatele unei tejghele nu este o profesie. Noi nu credem 
asta. Vrem ca oamenii noştri să aibă demnitate şi o părere 
bună despre ei înşişi, iar aceasta nu se poate face numai 
cu vorbe goale. Aşa că oferim avantaje palpabile. In 
comerţul fast-food rata fluctuatiei forţei de muncă este 
între 200 şi 400% pe an. La Starbucks este de 60%.50 

Deoarece serviciul nu înseamnă numai fierberea 
cafelei, rămâne să vedem dacă Starbucks poate oferi 
servicii de bună calitate mereu şi peste tot. 

Postmodernismul: suntem în derivă in 
hiperspatiu? 


Dintr-o perspectivă teoretică mai generală, 
cunoscută sub numele de „postmodernism” 51, am păşit 
sau suntem pe cale de a păşi într-o societate nouă, 
postmodernă, care reprezintă o desprindere definitivă de 
societatea moderna; postmodernitatea ii urmează 
modernităţii şi o înlocuieşte. Societatea modernă este în 
general considerată ca foarte raţională şi rigidă, iar cea 
postmodernă ca mai putin raţională şi mai flexibilă. In 
măsura in care postmodernitatea este văzută ca o 
succesoare a modernităţii, teoria societăţii postmoderne 
vine în contradicţie cu teza medonal-dizării: ideea că 
irationalitatea devine din ce în ce mai importantă 
contrazice opinia potrivit căreia avem de-a face, 
dimpotrivă, cu o sporire a rationalitatii. Dacă am intrat 
într-adevăr într-o epoca nouă, postmodernă, atunci 
McDonaldizarea s-ar confrunta cu o puternică forţă de 
opoziţie. 

Totuşi, orientări postmoderne mai puţin radicale ne 
permit să privim fenomene precum restaurantul 
McDonald's ca având atât caracteristici moderne, cât şi 
postmoderne.52 Astfel, Allen Shelton asociază 
restaurantul McDonald's cu postmodernismul, însă îl leagă 
şi de diverse fenomene pe care eu le-aş considera ca 
aparţinând modernismului (dar şi industrialismului şi 
fordismului). Spre exemplu, Shelton subliniază, pe bună 
dreptate, că McDonald's reuşeşte să automatizeze clientul. 
Atunci când clienţii intră într-un restaurant fast-food ori se 
îndreaptă spre ghiseul pentru masini, ei sunt angrenati 
intr-un fel de sistem automat prin care sunt trecuti si din 
care sunt scoşi dupa ce au fost ,realimentati". In concepţia 
sa, McDonald's arată mai mult ca o fabrică decât ca un 
restaurant. Pentru clienţi nu este „un loc plăcut, ci o 
fabrică de înaltă tehnologie” 53. Deci, din această 
perspectivă postmodernistă, restaurantul McDonald's este 


un fenomen atât modern, cât şi postmodern. 

David Harvey propune, de asemenea, o perspectivă 
postmodernistă moderată. Harvey vorbeşte despre 
schimbări sociale majore şi susţine că aceste schimbări se 
află la baza gândirii postmoderne. Însă el aduce în discuţie 
şi numeroasele  continuităţi dintre modernitate si 
postmodernitate. Concluzia lui esenţială este aceea că 
„deşi, începând din 1973, are loc o schimbare uriaşă în 
ceea ce priveşte imaginea de suprafaţă a capitalismului 
[...], logica fundamentală a acumulării capitaliste si 
tendinţele sale de criză rămân aceleaşi”. 54 

Esentiala in abordarea lui Harvey este ideea 
comprimării dimensiunii timp-spatiu. El consideră cá 
modernismul comprimá atât timpul, cât şi spaţiul, 
accelerând ritmul vieţii şi micşorând planeta. Dar epoca de 
început a capitalismului a fost, în esenţă, la fel: „Pe scurt, 
suntem martorii unui nou ciclu al acelui proces al anihilării 
spaţiului prin intermediul timpului care s-a aflat 
întotdeauna în centrul dinamicii capitalismului”. 55 Astfel, 
pentru Harvey, postmodernitatea continuă modernitatea; 
amândouă reflectă aceeaşi dinamică fundamentală. 

Un exemplu al comprimării spaţiului în lumea 
McDonaldizată îl constituie mâncărurile care, pe vremuri, 
se găseau numai în ţări străine sau în oraşele mari, iar 
acum se găsesc pretutindeni în Statele Unite, datorită 
răspândirii reţelelor fast-food care vând mâncare italiană, 
mexicană sau cajun. Tot un exemplu de comprimare, dar a 
timpului, sunt alimentele care pe vremuri necesitau ore 
întregi pentru a fi preparate şi care acum se prepară în 
numai câteva secunde în cuptorul cu microunde sau pot fi 
cumpărate rapid de la Eatzi's. 

Comprimarea dimensiunii timp-spatiu se manifesta si 
în diverse alte moduri. De exemplu, în războiul din Irak din 
1991 şi în campania NATO din 1999 împotriva Iugoslaviei, 


televiziunea (in special CNN) şi-a transportat 
telespectatorii instantaneu dintr-un loc în altul - de la 
raidurile aeriene asupra Bagdadului la atacurile cu rachete 
SCUD asupra Tel Aviv-ului sau la conferințele de presă de 
la Riyadh; de la miile de refugiaţi din Kosovo la atacurile 
cu rachete asupra Belgradului, unde sârbii furioşi îşi 
vărsau furia asupra restaurantelor McDonald's locale. 
Telespectatorii au aflat despre multe acţiuni militare în 
acelaşi timp cu generalii şi preşedintele Statelor Unite. 

Cel mai cunoscut demers care stabileşte o legătură 
între modernitate şi post-modernitate este elaborat de 
Fredric Jameson în eseul său (transformat, mai târziu, în 
carte) ,Postmodernism, or the Cultural Logic of Late 
Capitalism” („Postmodernismul sau logica culturală a 
capitalismului târziu”) 56. Acest titlu arată clar poziţia 
marxistă a lui Jameson: capitalismul (cu siguranţă un 
fenomen „modern”), acum în faza sa „târzie”, continuă să 
domine lumea de azi. Cu toate acestea, el a produs acum o 
nouă logică culturală - postmodernismul. Cu alte cuvinte, 
deşi logica culturală s-ar putea să se fi schimbat, structura 
economică fundamentală rămâne aceeaşi ca în formele 
timpurii ale capitalismului, adică este încă „modernă”. Mai 
mult, capitalismul rămâne consecvent în vechile sale 
tendinţe de proliferare a unui sistem cultural care îl ajută 
să se menţină. 

Faza târzie a capitalismului presupune „o expansiune 
prodigioasă a capitalismului în zone care încă nu sunt 
pregătite” 57. Pentru Jameson, această expansiune nu 
numai că este în conformitate cu teoria marxistă, dar 
creează o forma chiar mai pură de capitalism. In opinia sa, 
cheia capitalismului modern este caracterul sau 
multinational şi faptul ca multinationalele, cum ar fi 
McDonald’s, au sporit substantial varietatea de produse 
transformate in marfa. Chiar si elementele estetice pe care 


oamenii le asociază de obicei cu cultura au fost 
transformate în marfă (arta, de exemplu), spre a fi 
cumpărate sau vândute pe piaţa capitalistă. Ca urmare, 
cultura postmodernă este formată din elemente extrem de 
diverse. 

Pentru Jameson societatea postmodernă are cinci 
elemente de bază, şi toate pot fi legate de McDonaldizarea 
societăţii: 

Asocierea cu capitalismul târziu. Este neîndoielnic că 
McDonaldizarea poate fi asociată cu formele timpurii ale 
capitalismului. De exemplu, McDonaldizarea este motivată 
de interese materiale intrinseci capitalismului, dar tot ea 
demonstrează caracterul multinational al capitalismului 
târziu. Multe companii McDonaldizate sunt internationale 
şi suntem martorii creşterii lor majore pe piaţa 
internaţională. 

Superficialitatea. Produsele culturale ale societăţii 
postmoderne au pierdut legătura cu sensurile 
fundamentale. Un bun exemplu este celebrul tablou al lui 
Andy Warhol cu conservele de supă Campbell, care pare a 
nu fi nimic altceva decât reprezentarea perfectă a 
acestora. Pentru a folosi un termen-cheie asociat teoriei 
postmoderne, tabloul este un simulacru (vom aborda mai 
pe larg acest concept) în care oamenii nu pot distinge între 
original şi copie. Un simulacru este, de asemenea, copia 
unei copii. Warhol, se spune, a pictat conservele de supă 
nu după un original, ci după o fotografie. Jameson descrie 
un simulacru drept „copia perfectă pentru care n-a existat 
niciodată un original” 58. Prin definiţie, un simulacru este 
superficial şi neautentic. 

O lume McDonaldizată este caracterizată printr-o 
astfel de superficialitate. Oamenii trec prin sistemele 
McDonaldizate fără a fi atinşi de ele; de exemplu, clienţii 
menţin o relaţie superficială şi efemeră cu restaurantul 


McDonald's, cu angajaţii şi produsele lui. Produsele 
McDonald's reprezintă, de asemenea, un minunat exemplu 
de simulacru. Fiecare Chicken McNugget este o copie a 
unei copii; nu a existat niciodată un Chicken McNugget 
original. Originalul, puiul, abia daca mai poate fi 
recunoscut în McNugget. Chicken McNugget este un „pui 
fals”. 

Diluarea sentimentului sau a emotiei. Jameson 
compară un alt tablou al lui Warhol, o reprezentare 
aproape fotografică a lui Marilyn Monroe, cu un tablou 
modernist clasic - Strigatul de Edvard Munch. Pictura 
suprarealistă a lui Munch reprezintă o persoană aflată în 
culmea disperării sau, în termeni sociologici, într-o stare 
de anomie sau alienare. Tabloul lui Warhol nu exprimă 
niciun sentiment autentic. Teoreticienii postmodernisti 
susţin că lumea modernă este aceea care a dat naştere 
alienării reprezentate de Munch, însă în lumea 
postmodernă pictată de Warhol fragmentarea tinde să 
înlocuiască alienarea. De când lumea şi oamenii au devenit 
fragmentari, emoția este „lipsită de rădăcini si 
impersonală” 59. Există, totuşi, un tip special de euforie 
asociat acestor sentimente postmoderne, ceea ce Jameson 
numeşte „intensităţi”. Drept exemplu, el prezintă un peisaj 
urban realizat în manieră fotorealistă, „în care chiar 
cimitirele de maşini strălucesc cu o splendoare nouă, 
halucinantă”. 60 Euforia generată de  caroseriile 
automobilelor depozitate în mijlocul mizeriei urbane este, 
într-adevăr, un tip special de emotie.61 

Evident, în lumea McDonaldizată exprimarea sinceră 
a sentimentului şi a emotiei a fost eliminată. La 
McDonald's, legătura emoţională care se stabileşte între 
clienţi, angajaţi, manageri şi proprietari este slabă sau 
chiar inexistentă. Compania se străduieşte să elimine 
sentimentul autentic, astfel încât lucrurile să meargă cât 


se poate de uşor şi raţional. O lume McDonaldizată este, 
de asemenea, fragmentată, deoarece oamenii merg astăzi 
la McDonald's, mâine la Denny's şi poimâine la Pizza Hut. 
Deşi alienarea în lumea McDonaldizată, în special printre 
angajaţi, reflectă lumea moderna, în cazul McDonaldizarii 
se poate vorbi, de asemenea, despre sentimentul 
dezrădăcinat descris de Jameson. Oamenii pot fi furioşi şi 
ostili faţă de lumea McDonaldizată, dar, de obicei, nu vor 
şti încotro să-şi îndreptate furia şi ostilitatea.62 În fond, 
atâtea lucruri se McDonaldizează. În ciuda absenței 
emotiei într-o societate McDonaldizată, atunci cand intra 
pe unul dintre domeniile acesteia oamenii simt adesea un 
fel de intensitate, o anumită euforie. Luminile 
strălucitoare, culorile vii, firmele tipatoare, locurile de 
joacă ale copiilor etc., dau vizitatorilor impresia că au 
intrat într-un parc de distracţii în care vor trăi evenimente 
intense. 

Pierderea istoricitatii. Teoreticienii posmodernisti 
sustin ca istoricii nu pot afla niciodata adevarul despre 
trecut si nici macar nu pot elabora o descriere coerenta a 
acestuia. Asa ca trebuie sa se multumeasca cu crearea de 
pastise sau amestecuri de idei, uneori contradictorii si 
confuze - o „canibalizare aleatorie a tuturor stilurilor din 
trecut” 63. Mai mult, în lumea postmodernă nu există un 
sentiment clar al evoluţiei istorice, al trecerii timpului. 
Trecutul si prezentul se împletesc inextricabil. De 
exemplu, romanele istorice, cum ar fi Ragtime de E.L. 
Doctorow, prezintă „dispariţia referentului istoric. Acest 
roman istoric nu mai poate reprezenta trecutul istoric; el 
poate reprezenta numai ideile şi stereotipurile noastre 
despre trecut”. 64 Un alt exemplu este filmul Body Heat, 
care - deşi acţiunea se petrece in mod limpede în prezent - 
creează o atmosferă ce aminteşte de anii '30. Pentru a 
realiza acest efect, lumea obiectelor de azi - artefacte si 


tehnologii, automobilele chiar, al căror stil ar ajuta la 
datarea imaginii - este atent eliminată. Astfel, în film, totul 
contribuie la incetosarea contemporaneitatii oficiale 
pentru ca noi să putem percepe povestea ca şi cum s-ar 
petrece în anii '30, dincolo de orice timp istoric.65 

Un astfel de film sau de roman reprezintă un 
simptom al  ,estompárii  istoricitátii noastre” 66. 
Incapacitatea de a distinge între trecut, prezent şi viitor se 
manifestă în plan individual ca un fel de schizofrenie. 
Pentru individul postmodern, evenimentele sunt 
fragmentate şi discontinue. 

Sistemelor McDonaldizate le lipseşte în general 
sentimentul istoriei. Oamenii se găsesc în locuri care fie 
eludează orice încercări de localizare istorică, fie 
reprezintă o pastişă a mai multor epoci istorice. Cel mai 
bun exemplu al acestei situaţii este Disney World, cu 
amestecul său de lumi trecute, prezente şi viitoare. Mai 
mult, vizitatorii spaţiilor McDonaldizate par a nu avea 
sentimentul trecerii timpului. În multe cazuri, cei care 
concep sistemul înlătură intenţionat orice referinţe 
temporale. Ilustrative în acest sens sunt mall-urile si 
cazinourile din Las Vegas, din care lipsesc de obicei 
ceasurile şi ferestrele. Totuşi, nu toate aspectele lumii 
medo-naldizate creează acest sentiment al absenței 
timpului, care sugerează modernitatea lor continuă. Pentru 
cei care iau masa la restaurantul fast-food, timpul a fost 
pus în evidenţă (de exemplu, prin anunţuri care stabilesc o 
limită de douăzeci de minute pentru ocuparea unei mese), 
astfel încât să nu zăbovească. Pe de altă parte, ghişeul 
pentru servirea şoferilor pare o reţea atemporală, un punct 
dintr-o inlantuire infinită de destinaţii. 

Tehnologiile reproductive. Jameson susţine că în 
societatea postmodernă tehnologiile productive, cum ar fi 
banda de asamblare a automobilelor, au fost înlocuite cu 


tehnologii reproductive, in special echipamentele 
electronice precum televizorul şi calculatorul. Aceasta 
înseamnă că tehnologiile postmoderne reproduc la 
nesfârşit ceea ce s-a produs înainte. Spre deosebire de 
„tehnologiile” interesante ale revoluţiei industriale, ele 
uniformizează toate imaginile si le fac de nediferentiat. 
Aceste tehnologii „implozive” ale erei postmoderne au dat 
naştere unor produse culturale foarte diferite de cele 
create de explozivele tehnologii ale epocii moderne. 

Deşi sistemele McDonaldizate folosesc tehnologiile 
de producţie vechi (linia de asamblare, de exemplu), ele 
sunt dominate de tehnologiile reproductive. In Capitolul 2 
am discutat cum restaurantele fast-food au reprodus pur şi 
simplu produse, servicii şi tehnologii existente de mult. Ele 
creează produse uniforme, neindividualizate - 
hamburgerul si serviciile de la McDonald's. 

În concluzie, Jameson prezintă o imagine a 
postmodernitatii în care oamenii se rătăcesc şi nu pot să 
înţeleagă sistemul capitalist multinational sau dezvoltarea 
explozivă a pieţei culturale şi economice în care trăiesc. Ca 
o paradigmă a acestei lumi şi a locului pe care oamenii îl 
ocupă în ea, Jameson oferă exemplul Hotelului 
Bonaventure din Los Angeles, proiectat de un celebru 
arhitect postmodern, John Portman. Oamenii nu pot să se 
orienteze în holul hotelului, un exemplu a ceea ce Jameson 
numeşte hiperspatiu, o zonă in care concepţiile moderne 
asupra spaţiului nu-i pot ajuta pe oameni să se orienteze. 
Acest hol este înconjurat de patru turnuri absolut 
simetrice care adăpostesc camerele. De fapt, hotelul a 
trebuit să pună coduri de culori şi indicatoare de direcţie, 
pentru că oamenilor le era foarte greu să se orienteze prin 
hol aşa cum fusese proiectat iniţial. 

Situaţia cu care sunt confruntati vizitatorii în holul 
Hotelului Bonaventure serveşte drept metaforă a 


incapacității oamenilor de a se orienta in economia 
multinațională si în explozia culturală a capitalismului 
târziu. Ei au nevoie de tipuri noi de hărţi. Necesitatea unor 
asemenea hărţi confirmă părerea lui Jameson că oamenii 
au trecut dintr-o lume definită temporal într-una definită 
spatial. Ideea de hiperspatiu şi exemplul Hotelului 
Bonaventure reflectă dominația spaţiului in lumea 
postmodernă. Astfel, pentru Jameson problema esenţială 
este aceea că oamenii şi-au pierdut capacitatea de a se 
pozitiona în spaţiul postmodern şi de a-şi reprezenta acest 
spaţiu. 

Tot astfel, deşi interiorul unui spaţiu dat este clar 
marcat şi destul de familiar, lumea McDonaldizată ca 
întreg dezorientează şi e greu de reprezentat spaţial. De 
exemplu, puteţi fi în centrul Beijingului şi totuşi să luaţi 
masa la McDonald's şi Kentucky Fried Chicken. Deoarece 
spaţiul şi lucrurile asociate anumitor locuri se schimbă 
rapid, oamenii nu mai ştiu exact unde se află şi au nevoie 
de repere noi. Un exemplu excelent de hiperspatiu este 
mall-ul, cazinoul din Las Vegas şi Disney World - toate cât 
se poate de McDonaldizate. 

McDonaldizarea este definită de toate cele cinci 
caracteristici pe care Jameson le atribuie societăţii 
postmoderne, dar probabil numai pentru că el vede 
postmodernitatea doar ca pe o etapă târzie a modernităţii. 
Poate şi datorită imposibilității de a trasa o linie clara de 
demarcaţie, unii teoreticieni resping ideea unei societăţi 
noi, postmoderne. Unul dintre ei spunea: „Nu cred că 
trăim în vremuri noi, într-o «epocă postindustrială şi 
postmodernă» fundamental diferită de modul de producţie 
capitalist dominant la nivel global în ultimele două secole”. 
67 

În ultima mea carte, Enchanting a Disenchanted 
World: Revolutionizing the Means of Consumption (Vrăjind 


o lume dezvrăjită. Revolutionarea mijloacelor de consum), 
ajung la o concluzie asemănătoare.68 McDonald's şi alte 
restaurante fast-food, mall-urile, cybermall-urile, Disney 
World, vasele de croazieră etc., toate sunt exemple de noi 
mijloace de consum. Toate acestea sunt fenomene apărute 
după al Doilea Război Mondial, care ne-au rationalizat 
modul de consum prin rationalizarea structurilor în care 
consumăm. Aşa cum am arătat în Capitolul 7, 
McDonaldizarea tinde să aducă cu ea dezvrăjirea, 
dispariţia magicului şi a misterului. Structurile dezvrăjite 
nu vor atrage consumatorii. Ca urmare, noile structuri de 
consum au fost, cel puţin într-o anumită măsură, re-vrăjite, 
încorporând caracteristici şi mai spectaculoase pentru a 
atrage consumatori care caută euforia într-o lume lipsită 
de emotie. Aceasta este trăsătura care leagă noile mijloace 
de consum de postmodernism. 

Unul dintre subiectele principale din Enchanting a 
Disenchanted World este modul în care poate fi creat 
farmecul în structurile  rationalizate, astfel încât 
consumatorii să fie atraşi de ele şi să-şi cheltuiască banii. 
Există mai multe soluţii: 

— În mod paradoxal, rationalizarea însăşi ne poate 
vrăji. Suntem atraşi, de exemplu, de „magia” capacităţii 
restaurantului McDonald's de a servi mâncarea 
instantaneu (cel putin în majoritatea cazurilor), de 
capacitatea companiei Amazon.com de a livra una din 
milioanele ei de cărţi într-o zi sau două, precum şi de tot 
ce vedem şi auzim în locuri unice ca Disney World sau Las 
Vegas Strip. 

— Caracterul de simulacru al acestor locuri le face să 
pară magice. Astfel, Disney şi Las Vegas-ul pot juxtapune o 
multitudine de lumi false într-o singură zonă geografică 
(diversele tari reprezentate la Centrul Epcot si în 
hotelurile-cazino cum ar fi New York-New York, Bellagio şi 


Paris). Vizitarea atâtor locuri „reale” ar necesita călătorii 
în jurul lumii, mulţi bani şi timp. În loc de aceasta, într-un 
singur spaţiu pot fi vizitate, iluzoriu, simulacrele lor. 

— Noile mijloace de consum devin magice prin 
implozia sau amalgamarea într-un spaţiu mic a ceea ce 
cândva erau mai multe locuri distincte. De exemplu, Mall 
of America reprezintă o atracţie extraordinară pentru că 
îmbină sub un singur acoperiş un centru comercial şi un 
parc de distracţii. Unele hoteluri-cazino din Las Vegas au 
şi ele centre comerciale şi parcuri de distracţii. 
Restaurantul McDonald s-a pătruns în multe locuri, 
inclusiv in Wal-Mart şi Disney World. Imaginati-va cât de 
entuziasmat este un copil care descopera un restaurant 
McDonald’se in Disney 

World. 

Modernitatea (rationalizarea) si postmodernitatea 
(re-vrajirea prin procese post-moderne de simulare si 
implozie) coexista in diverse alte moduri cu mijloacele de 
consum McDonaldizate. 

Este limpede ca McDonaldizarea nu da niciun semn 
ca ar disparea ori ca ar fi inlocuita cu structuri noi, 
postmoderne. Totuşi, alături de elemente moderne, 
sistemele McDonaldizate au şi multe caracteristici 
postmoderne. Astfel, putem spune cu siguranţă că lumea 
în curs de McDonaldizare este în acelaşi timp modernă şi 
postmodernă. Şi aceasta arată clar că postmodernitatea nu 
reprezintă o barieră în calea McDonaldizării. 

Privind spre viitor: de-medonaldizare? 

In secţiunile precedente ne-am ocupat de diversele 
bariere în calea McDonaldizării şi am ajuns la concluzia că 
niciuna nu reprezintă un obstacol serios pentru acest 
proces. În această secţiune vom privi spre viitor şi vom 
adopta o poziţie mai radicală. 

Putem oare anticipa declinul sau chiar dispariţia 


restaurantului McDonald's? Ne putem imagina o soartă 
asemănătoare pentru McDonaldizare? Acestea sunt 
probleme distincte; ne vom ocupa mai întâi de viitorul 
restaurantului McDonald's. 

Viitorul restaurantului McDonald's şi al 
francizelor: grămezi de legume stricate şi gunoi 

Viitorul restaurantului McDonald's este ameninţat de 
mai multe tendinţe. Compania nu va da faliment curând, 
dar putem observa norii care se adună.69 

În primul rând, McDonald's are dificultăţi în Statele 
Unite. Extinderea sa a fost de-a dreptul formidabilă şi 
afacerile din străinătate sunt profitabile. Dar industria fast- 
food din Statele Unite este saturată şi creşterea s-a redus. 
Ce este şi mai rău, nişa de piaţă a restaurantului 
McDonald's este în declin. McDonald's se confruntă cu 
competiţia puternică a francizelor fast-food care vând 
mâncăruri mexicane şi pizza. Mai mult, francize scumpe ca 
Red Lobster dovedesc o mai mare profitabilitate. 
McDonald s-a încercat şi continuă să încerce diverse 
metode de revigorare a vânzărilor în America (de exemplu, 
campania pentru produse cu pret redus, 55 de centi; Arch 
Deluxe; efortul permanent de a îmbunătăţi procedeele de 
operare), dar, în general, nu a reuşit. Eşecul în ceea ce 
priveşte îmbunătăţirea poziţiei în America este o problemă 
care poate apărea şi în afacerile din străinătate şi, în final, 
poate ameninţa chiar existenţa companiei. Problemele, 
descoperite recent, legate de carnea de vită şi de cea 
pentru hamburger au îngreunat situaţia. Să ne gândim la 
„boala vacii nebune”, care a produs panică în Anglia, şi la 
cazurile de E.coli.70 

A doua tendinţă îngrijorătoare din punctul de vedere 
al restaurantului McDonald s-o constituie amplificarea, la 
scară mondială, a opoziţiei faţă de practicile sale - 
fenomen despre care vom discuta în Capitolul 10. Deosebit 


de amenințătoare este coalizarea grupurilor convinse ca 
McDonald's reprezintă simbolul unor probleme cum ar fi 
degradarea mediului, riscurile alimentare, relele 
capitalismului, condiţiile proaste de muncă, sindicalizarea 
timidă, copiii neglijati şi ameninţarea americanizării. Ca 
afacere internaţională cu mii de restaurante locale, 
restaurantul McDonald's - dar nu şi McDonaldizarea - este 
vulnerabil atât faţă de campaniile internaţionale, cât şi faţă 
de opoziţia locală. Cândva, şi poate încă şi în prezent, 
McDonald's era corporatia model (în sens pozitiv) în ochii 
multora; acum ea este însă în pericol de a deveni 
paradigma tuturor relelor din lume. In timp ce in 1999 
mass media prezentau imagini cu sârbi care spărgeau 
geamurile a doua restaurante McDonald's din Belgrad, 
magazinele din apropiere care vindeau alte produse 
americane (Levi's, Harley-Davidson) au rămas neatinse şi 
au funcţionat normal.71 La fel, decizia americană de a 
creşte cu 100% taxele pentru brânza Roquefort a condus, 
în Franţa, la manifestări de protest cum ar fi aruncarea 
unor grămezi de legume stricate şi gunoi în pragul 
restaurantelor McDonald's locale.72 

O altă ameninţare vine din dificultatea de a se 
menţine permanent în vârf, cu care se confruntă orice 
corporație. Mai devreme sau mai târziu, problemele 
interne (scăderea profitului, preţurile materialelor ori lipsa 
de creativitate managerială), competiţia externă sau 
ambele vor imprima un curs descendent evoluţiei 
restaurantului 

McDonald's. În final, el s-ar putea transforma într-o 
imitație palidă a actualei firme puternice. Aceşti factori ar 
putea conduce chiar la dispariţia sa completă. 

Un fapt mai general este acela că sistemul de 
francize, din care face parte şi McDonald's, nu este un 
succes perfect. Surprinzător de multe francize au trecut 


prin dificultăţi serioase şi au dat faliment. De exemplu, 
Wrap & Roll, care vindea tortillas umplute, şi-a închis 
restaurantele deoarece clienţii au considerat că meniul 
este prea limitat.73 Club Med, unul din pionierii 
vacantelor complete, rationalizate, are pierderi şi caută o 
nouă nişă de piaţă şi o nouă identitate.74 Body Shop are 
dificultăţi, în special cu reţeaua americană de aproape trei 
sute de magazine, care merge în pierdere, iar cele mai 
multe aparţin acum companiei.75 Uriaşa reţea Boston 
Market (fostă Boston Chicken), printre primele în afacerea 
de „înlocuire a mesei de acasă”, este falimentară, victimă a 
expansiunii necontrolate, a unui sistem contabil îndoielnic, 
a competiţiei puternice pe piaţa mâncării din carne de 
pasăre şi a eşecului încercării de a se extinde în afara 
domeniului iniţial. Un responsabil regional cu dezvoltarea 
de la Boston Market se plângea: „Am crezut că avem un 
concept care să ne transforme în următorul McDonald's”. 
76 Chiar si Starbucks are probleme financiare77 si a 
devenit obiectul mai multor proteste.78 Desi McDonald's 
are un mare succes in Franta, Burger King a fost obligat 
să-şi închidă restaurantele de aici, inclusiv pe cel de pe 
Champs Elys6es.79 Holiday Inn are probleme, în parte 
pentru că este perceput ca „bătrân şi obosit” 80. O altă 
problemă a sistemului francizelor este conflictul legat de 
extindere dintre cei care vând şi cei care cumpără 
francizele; extinderea îi ameninţă pe actualii deținători de 
francize.81 Restaurantul McDonald's luptă din greu să-şi 
menţină francizele, dar s-ar putea să aibă de suferit de pe 
urma unui declin general al acestui tip de afacere. 
Posibilitatea de a eşua nu ameninţă numai francizele 
şi rețelele, ci şi inovațiile menite să continue 
McDonaldizarea sistemelor deja rationalizate. Canalul de 
televiziune Checkout a fost creat special pentru 
consumatorii care aşteaptă la restaurantul fast-food şi la 


supermarket. Clienţii pot să stea la coadă şi să se uite la 
televizor. După cum spune un reprezentant al firmei care a 
dezvoltat reţeaua de televiziune, „una din cele mai mari 
probleme pentru clienţi este statul la coadă [...]. Tot ceea 
ce face vânzătorul pentru a reduce aşteptarea va 
reprezenta un avantaj”. 82 Sa observăm recunoaşterea 
tacită a faptului că se aşteaptă la coadă pentru a-ţi lua 
mâncarea fast-food (şi cumpărăturile) - deci restaurantul 
fast-food nu este atât de rapid, sistemul nu este atât de 
eficient. In cele din urmă, Checkuot Channel s-a dovedit un 
eşec, în parte datorită faptului că programele se repetau la 
câteva minute. Aceasta îi irita pe angajaţi, care adesea 
închideau televizorul. 

Viitorul McDonaldizării: 

restaurantul „Miss Ce-o fi”, restaurantul „Miss 
Friptura”. 

Nu trebuie sa confundam amenintarile la adresa 
restaurantului McDonald’s si altor afaceri cu amenintarile 
la adresa procesului McDonaldizarii. Este foarte probabil 
ca McDonald’s va disparea la un moment dat in viitor, dar 
atunci procesul medo-naldizarii va fi şi mai bine 
înrădăcinat în societatea americană şi în aproape întreaga 
lume. În eventualitatea că restaurantul McDonald's va fi în 
cele din urmă înfrânt şi va dispărea, vom găsi probabil un 
model şi un nume nou pentru acest proces, dar procesul 
(procesul rationalizárii in general) va continua cu 
siguranta intr-un ritm accelerat. 

Exista insa oare tendinte opuse care sa se acumuleze 
şi sa devină mai mult decât o simplă ameninţare la adresa 
restaurantului McDonald's? Constituie această acumulare 
o ameninţare şi la adresa procesului McDonaldizării? 
Desigur, şi multe dintre aceste tendinţe merită să fie 
discutate. 

Una dintre ele este succesul întreprinderilor mici, ne- 


medonaldizate. Exemplul major în zona în care locuiesc eu, 
zona suburbană a Washington-ului, este deschiderea a 
numeroase brutării mici, cu pâine de calitate (vom discuta 
un exemplu precis în Capitolul 10). Desigur, brutăriile nu 
sunt singurul exemplu; există multe alte tipuri de mici 
afaceri ne-medonaldizate. 

Astfel de afaceri erau mult mai numeroase înainte de 
creşterea explozivă a sistemelor McDonaldizate. Apoi, sub 
presiunea rivalilor McDonaldizati, micile afaceri păreau sa 
fi dispărut complet. Dar recent au început să reapară, în 
parte cel putin ca o contrareactie la McDonaldizare. 
Totuşi, aşa cum vom discuta în capitolul următor, 
alternativele nu constituie o ameninţare serioasă la adresa 
McDonaldizării. 

O altă tendinţă care se opune McDonaldizării a 
apărut în sport. Până acum s-a încercat transformarea 
evenimentelor sportive in produse mai previzibile. 
Stadionul de baseball modern, simetric, face ca mingile 
care lovesc pereţii să ricoşeze mai previzibil. În baseball, o 
mai mare  uniformizare  standardizeazà distanţa si 
înălţimea la care trebuie lovită mingea pentru a se încheia 
o manşă. Stadioanele moderne au înlocuit stadioanele de 
baseball nerationalizate şi imprevizibile, ca Fenway Park 
din Boston, cu teren de iarba si dimensiuni asimetrice. La 
Wrigley Field, Chicago, uneori mingile se pierd in iedera 
care acopera gardurile. Dar stadioane ca acestea sunt o 
exceptie. Interesant este ca nostalgia dupa zilele de 
odinioara pare sa actioneze impotriva stadioanelor de 
baseball simetrice. Unele dintre cele mai noi stadioane de 
baseball, Oriole Park, din Camden Yards, sunt asimetrice. 
Astfel de arene exploatează nostalgia dupa vechile 
stadioane, reconstituind multe dintre caracteristicile lor. 
De exemplu, Oriole Park a pastrat si reconstruit un depozit 
vechi care-i serveste ca fundal de epoca pentru stadion. Cu 


toate acestea, deşi noile stadioane „retro” reprezintă o 
întoarcere spre trecut, nu trebuie să uităm că ele 
păstrează multe elemente foarte rationalizate. 

O altă tendinţă opusă o constituie dezvoltarea 
sistemelor McDonaldizate care pot realiza produse de 
bună calitate. Am discutat deja în diverse ocazii un 
exemplu notabil în acest sens: cafenelele, o reţea mare şi 
care se dezvoltă rapid. Starbucks a dovedit că este posibilă 
crearea unui sistem McDonaldizat care să realizeze 
produse de calitate. La o primă vedere, succesul acesteia 
ameninţă McDonaldiza-rea asa cum o cunoaştem (în 
special mediocritatea asociată acesteia) şi teza medo- 
naldizării. Totuşi, în multe privinţe Starbukcs este o reţea 
atipică: 

— Vinde varietăţi ale unui singur produs - cafea.83 

— Să produci mereu o ceaşcă de cafea bună este 
uşor, mai ales cu ajutorul tehnologiilor avansate. 

— Clienţii de la Starbucks sunt dispuşi să plătească o 
sumă relativ mare pentru o ceaşcă de cafea bună. De fapt, 
la Starbucks o ceaşcă de cafea poate uneori să coste cât o 
masă la McDonald's. 

Cele mai multe reţele nu pot îndeplini aceste condiţii 
şi deci, probabil, vor rămâne McDonaldizate şi mediocre. 
De asemenea, în ciuda calităţii, Starbucks continuă să fie 
McDonaldizat în multe privinţe (de exemplu, diferitele 
tipuri de cafea sunt previzibile indiferent de moment şi de 
loc). Totuşi, s-ar putea ca mai multe reţele să se inspire din 
modelul Starbucks. 

In acest context, este util să discutăm analogia dintre 
Ford/fordism şi McDo-nald’s/McDonaldizare. La 
inceputurile productiei de masa a automobilelor, oamenii 
nu aveau aproape nicio posibilitate de alegere; nu exista 
aproape nicio variatie in privinta calitatii. In timp, desigur, 
si in special azi, in era postfordismului, oamenii au o 


varietate de opţiuni în alegerea automobilelor. Printre 
altele, pot alege o maşină de calitate (Mercedes Benz sau 
BMW) sau o maşină standard (Ford Escort sau Plymouth 
Neon). Cu toate acestea, toate maşinile se construiesc cu 
componente şi tehnici de asamblare standardizate. Ceea 
ce înseamnă că maşinile de calitate pot fi produse folosind 
tehnici fordiste. 

O paralelă asemănătoare se poate face şi între 
restaurantul McDonald's şi medo-naldizare. In primii ani, 
la restaurantele fast-food s-a pus accent pe produse 
obişnuite, de slabă calitate, standardizate. Astăzi, totuşi, 
oamenii vor o mai mare varietate de mâncăruri, inclusiv 
mâncăruri de bună calitate, care să le permită să nu 
sacrifice avantajele McDonaldizării. Asa cum, urmând 
principiile fordiste, putem produce un Mercedes Benz, 
putem, de exemplu, oferi prăjituri de bună calitate urmând 
principiile McDonaldizării. Singurul impediment în apariţia 
unei reţele cu o ofertă variată de prăjituri de calitate este 
probabilitatea ca cererea să fie mică. 

Înseamnă aceasta că, aşa cum susţin unii autori, am 
intrat în era postfordistă şi că în curând vom intra în epoca 
post-medonaldizării? Într-un fel aşa este. Dar mă gândesc 
că argumentul în favoarea  postfordismului este 
supraevaluat şi nu aş insista prea mult asupra tezei post- 
medonaldizării. Aşa cum, astăzi, sistemele postfordiste 
sunt puternic afectate de fordism, sistemele post- 
medonaldizate vor continua să fie puternic afectate de 
McDonaldism. 

Într-o anumită măsură se poate McDonaldiza orice 
produs, chiar şi produsele de cea mai bună calitate. Ceea 
ce pare să sfideze McDonaldizarea în cazul unui restaurant 
rafinat este chiar esenţa unui astfel de restaurant: 
prepararea calificată a unor mâncăruri complexe, care se 
schimbă de la o zi la alta în funcţie de ingredientele 


disponibile ori de capriciul bucătarului. 

Starbucks (şi reţelele de restaurante de calitate, ca 
Morton's) se diferențiază fata de alte sisteme 
McDonaldizate mai ales printr-una din dimensiuni: 
calculabilitatea, adică accentul pus pe cantitate, şi nu pe 
calitate. Dar celelalte dimensiuni? De exemplu, se poate 
construi o reţea bazată pe ineficienţă? Sau pe 
imprevizibilitate? Sau pe utilizarea tehnologiei umane, şi 
nu a celei nonumane? ‘Toate acestea par foarte 
improbabile. Totuşi, s-ar putea să vină un moment când 
cele mai multe dintre sisteme să ajungă atât de 
McDonaldizate încât să apară o piaţă semnificativă 
formată din cei care tânjesc să scape din ghearele 
McDonaldizării. În astfel de împrejurări, s-ar putea ca o 
reţea de unităţi ineficiente, bazate pe munca interactivă, 
care necesită capital, dar oferă bunuri şi servicii 
imprevizibile, să-şi croiască o nişă de piaţă. Totuşi, dacă o 
astfel de reţea ar avea succes, ea ar fi imediat supusă 
presiunii de a se  McDonaldiza. Paradoxul ar fi 
McDonaldizarea unor lucruri precum ineficienţa şi 
imprevizibilitatea. În registru ironic, s-ar putea crea, într- 
adevăr, o reţea care foloseşte in mod eficient ineficienta, 
una care este imprevizibilă în mod previzibil şi aşa mai 
departe. 

Să ne imaginăm, de exemplu, o reţea de restaurante 
care rationalizeaza imprevizibilitatea; in termeni 
postmoderni, ea produce o imprevizibilitate „simulată” - 
am numit această reţea imaginară de burgeri şi cartofi 
prăjiţi „Miss Ce-o fi” („Miss Hap's” - „întâmplare 
nefericită”); ar putea fi însoţită de o rotiserie, „Miss 
Friptură” („Miss Stakes” - „greşeli”) 84. Ar trebui create 
procedee de a manevra imprevizibilitatea, de a atrage 
clienţii satui de sistemele  previzibile. Apoi, aceste 
procedee ar trebui fragmentate într-o serie de etape, care 


apoi să fie codificate şi cuprinse într-un manual al 
companiei. Noii angajaţi ar trebui învăţaţi etapele 
necesare pentru a realiza imprevizibilitatea. De exemplu, 
la coadă, şoferul de autobuz ar pune, fără efort, câte o 
farfurie de spaghetti în poala fiecărui client. Lăsând la o 
parte exemplele amuzante, este posibil să se rationalizeze 
irationalul aparent şi, în acest proces, să se producă un 
sistem care, într-o societate foarte McDonaldizata, s-ar 
putea să aibă o piaţă gata pregătită. Într-adevăr, Seuss 
Landing de la parcul de distracţii al lui Universal Studios 
Escape, în construcţie, va fi „vălurit şi denivelat” conform 
stilului lui Seuss, fără linii drepte. Va avea geamuri 
strambe, stâlpi ondulati şi palmierii aplecati.85 

O altă potenţială ameninţare pentru McDonaldizare 
este „sneakerizarea”. Există suficiente dovezi că am intrat 
într-o era postindustrială care dispretuieste produsele 
standardizate de tip „măsură unică pentru toti" ale 
sistemelor McDonaldizate. În locul acestora apar din ce în 
ce mai multe produse personalizate (de exemplu, costume 
pe măsură), care nu se încadrează cu uşurinţă în 
McDonaldizare. Totuşi, în acest context, producţia 
personalizată începe să-şi creeze o nişă de piaţă. Odată cu 
„sneakerizarea”, de exemplu, avem acum sute de stiluri 
diferite de pantofi de sport produşi în diferite nişe de piaţă 
(pentru alergare, plimbare, exercitii aerobice etc.). 
Aceasta, desigur nu este o adevărată producţie 
personalizată, pantofii de sport nu sunt făcuţi pe măsura 
unui anumit utilizator. Evoluţii asemănătoare întâlnim 
pretutindeni. Se produc peste o sută de tipuri de 
casetofoane portabile, trei mii de tipuri de ceasuri Seiko şi 
opt sute de modele de televizoare color Philips.86 

Problema esenţială aici este că sneakerizarea nu 
reflectă o tendinţă de de-medo-naldizare. Companii mari, 
cum ar fi Nike, produc sute de mii sau chiar milioane de 


perechi din fiecare tip de pantof de sport, dar toate 
realizate în producţie 

Sneakers: pantofi de sport (n.tr.). 

McDonaldizata (acelasi lucru se poate spune despre 
marketing, distributie, vanzare). De fapt, o directie viitoare 
pentru McDonaldizare presupune aplicarea acesteia la 
produse si servicii vandute in cantitati din ce in ce mai 
mici. Fara indoiala, exista niste limite minime sub care 
McDonaldizarea nu este profitabilă, dar, date fiind 
progresele tehnologice, această limită va cobori, probabil, 
din ce în ce mai mult. Adică vom putea să realizăm 
economii specifice producţiei pe scară mare în cicluri de 
producţie din ce în ce mai mici. Pantofi de sport mai mulţi 
şi mai diferiţi, o sneakerizare mai accentuată nu reprezintă 
ameninţări semnificative la adresa medonal-dizării. 

Un argument similar poate fi adus şi în legătură cu 
sintagma „producţie de masă personalizată” 87. Să luăm 
cazul lui Custom Foot din Westport, Connecticut.88 Aici, 
clientul îşi pune piciorul într-un scanner care măsoară 14 
repere diferite. Apoi configuraţia este completată pe un 
ecran de calculator de către un vânzător. În timpul acestei 
faze, clientul îşi alege modelul de pantof, tipul şi calitatea 
pielii, culoarea, căptuşeala etc. Programul calculatorului 
produce apoi un set de specificaţii care sunt transmise la 
furnizorii intermediari din Italia. In două sau trei 
săptămâni pantofii sunt asamblati şi trimişi în Statele 
Unite. Preţul poate varia între 99 şi 250$, aproape acelaşi 
preţ de vânzare ca în magazinele bune de pantofi din New 
York. Prin comparaţie, o pereche de pantofi făcuţi la 
comandă în mod tradiţional s-ar putea să coste 1.200$ şi 
să dureze luni de zile până sunt livrati. Pe scurt, Custom 
Foot este un exemplu de McDonaldizare a procesului de 
producere şi vânzare de pantofi cu adevărat personalizați. 

Acest proces este mai puţin McDonaldizat decât 


producţia de masă a mii şi chiar milioane de pantofi de 
acelaşi tip. Producţia de masă este mai eficientă, permite o 
mai mare previzibilitate, în cea mai mare parte poate fi 
cuantificată şi se bazează în mai mare măsură pe 
tehnologii nonumane decât producţia de pantofi 
personalizați, chiar si în modul in care o realizează Custom 
Foot. Totuşi, procedeele de la Custom Foot sunt evident 
mult mai McDonaldizate decát metodele traditionale de 
producere a pantofilor de comandă. De aceea, aici este 
vorba - aşa cum se întâmplă de obicei, de altfel - despre 
grade diferite de McDonaldizare. 

Acelaşi fenomen se observă şi în cazul producţiei de 
bunuri nepalpabile. CNN a deschis calea McDonaldizarii 
ştirilor TV (CNN Headline News, cu treizeci de minute de 
ştiri, afaceri, sport şi spectacole) nu numai în Statele 
Unite, ci şi în întreaga lume. Totuşi, în ultimii ani CNN a 
evoluat spre regionalizarea ştirilor, adică oferă programe 
de ştiri diferite de la o regiune la alta a globului.89 În 
afară de aceasta ,sneakerizare" a ştirilor, CNN, în 
colaborare cu Oracle, oferă ştiri la comandă prin 
Internet.90 În realitate, ele rămân în mare măsură acelaşi 
produs uniform, „tăiat şi fragmentat” în diverse feluri. 

Producerea şi vânzarea de bunuri şi servicii în 
cantităţi din ce în ce mai mici, precum şi produsele de 
calitate superioară reprezintă noile evoluţii ale medonal- 
dizării. Astfel, deşi ne putem gândi la declinul sau chiar la 
dispariţia restaurantului McDonald's, nu avem dovezi 
suficiente pentru a susţine ca McDonaldizarea se 
diminuează sau se îndreaptă spre dispariţie. 

Concluzie 

Acest capitol a analizat diversele forte care 
stimulează McDonaldizarea, precum şi câteva bariere 
economice şi sociale care se opun acestui proces. Ca şi 
ciclul natural al naşterii şi al morţii, descoperim nu numai 


elementele care favorizează procesul, dar şi numeroasele 
obstacole care se ridică în calea lui. Totuşi, deşi aceste 
bariere există, în viitorul apropiat niciuna nu va putea să 
genereze un curent semnificativ împotriva McDonaldizarii 
sau să schimbe direcţia actuală şi să conducă la o de- 
medo-naldizare. ` 

Dar nicio instituție socială nu durează veşnic. Într-o 
bună zi McDonaldizarea va ieşi, la rândul ei, din scenă. 
Sistemele McDonaldizate vor fi viabile atâta timp cât 
natura societății nu se va schimba suficient de mult pentru 
ca ele să nu mai fie în stare să se adapteze. În Capitolul 2 
am discutat despre birocratii, managementul ştiinţific şi 
banda de asamblare ca precursori ai McDonaldizării. 
Când, ca şi predecesorii săi, restaurantul McDonald's îşi va 
pierde din importanţă (sau chiar va ieşi din scenă), ni-l 
vom aminti pentru impactul extraordinar, atât pozitiv cât şi 
negativ, pe care l-a avut. Cândva, în viitor, un autor va cita 
restaurantul McDonald's ca pe un precursor a ceea ce va fi 
probabil o lume şi mai raţională. Termenul McDonald izare 
s-ar putea să nu mai fie potrivit, dar va fi necesar un 
concept asemănător pentru a cuprinde esenţa ultimelor 
etape şi manifestări ale rationalizarii. 

10. Să facem fată McDonaldizării 

Ghid practic de supravieţuire 

Cum putem face faţă unei lumi din ce în ce mai 
McDonaldizate? Răspunsul la această întrebare depinde, 
cel puţin în parte, de atitudinea noastră faţă de acest 
fenomen. Mulţi oameni privesc lumea McDonaldizată ca pe 
o „colivie de catifea”. Pentru ei, McDonaldizarea nu este o 
ameninţare, ci un adevărat paradis. Metafora lui Weber 
referitoare la colivia de fier a rationalizarii implică răceală, 
duritate şi disconfort. Însă unii dintre noi agreează 
McDonaldizarea, chiar tanjesc după ea şi salută 
proliferarea ei. Aceasta este o poziţie viabilă, pe care o 


adoptă în special aceia care au trăit numai în societăţi 
McDonaldizate. Pentru mulţi oameni, lumea 
McDonaldizată este singura pe care o cunosc şi reprezintă 
standardul lor de bun gust şi calitate. Nu îşi pot imagina o 
alternativă mai bună la o lume cu atât de puţine posibilităţi 
de alegere. Le place previzibilitatea multor aspecte ale 
vieţii. Se simt confortabil într-o lume impersonală, în care 
interacționează cu automate umane sau nonumane. Caută 
să evite, cel puţin în zonele McDonaldizate ale lumii lor, 
contactul uman imediat. Din ce în ce mai mulţi oameni 
încep să adopte aceste atitudini faţă de societate. 

Pentru mulţi alţii, McDonaldizarea este o „colivie de 
cauciuc”, ale cărei gratii pot fi deformate pentru a permite 
evadarea. Deşi acestor oameni le displac multe aspecte ale 
McDonaldizării, pe unele le găsesc atrăgătoare. La fel ca şi 
acelora care consideră că trăiesc într-o colivie de catifea, 
acestor oameni s-ar putea să le placă eficienţa, viteza, 
previzibilitatea şi impersonalitatea sistemelor şi serviciilor 
medonal-dizate. Astfel de indivizi au o viaţă socială activă 
şi, ca atare, apreciază eficienţa obţinerii unei mese (sau a 
altor servicii McDonaldizate). Cu toate acestea, ei îşi dau 
seama de costurile McDonaldizării şi, ori de câte ori pot, 
încearcă să evadeze din această societate. Eficienţa le 
poate spori capacitatea de a scăpa de mecanismele ei. 
Obţinerea unei mese rapide le poate oferi răgazul unor 
alte activităţi, nerationalizate. Acesta este tipul de oameni 
care, în weekend sau în vacanţă, pleacă cu cortul, urcă pe 
munte, explorează peşteri, pescuiesc sau vânează (fără 
echipamente sofisticate), vizitează muzee şi poposesc în 
restaurante tradiţionale, hanuri şi pensiuni. 

Astfel de indivizi încearcă să-şi „umanizeze” robotul 
telefonic cu mesaje pline de imaginaţie: „Imi pare rău, nu 
sunt acasă, dar vă rog să nu-mi frangeti inima cand auziti 
semnalul”. 1 Sunt oameni care continuă să gătească, să 


pregătească mâncăruri complicate. Unul dintre aceştia 
spunea: „Pasiunea de a face pâinea cu mâinile tale nu are 
legătură numai cu mâncarea. Este o adevărată trăire. [...] 
Pentru mine chiar faptul de a plămădi pâinea este o 
răsplată. Trebuie să simt că o fac cu mâinile mele”. 
Altcineva spunea: „Este ceva magic în asta, nu-i aşa?” 2 

Deşi gratiile pot părea de cauciuc, totuşi ele există. 
De exemplu, a apărut o firmă care vinde mesaje telefonice 
amuzante preînregistrate şi astfel a fost McDonaldizată 
încă o activitate care iniţial reprezenta o evadare din 
mecanism. Oamenii pot cumpăra acum un mesaj în care 
cineva, imitând vocea lui Humphrey Bogart, răspunde 
apelului telefonic spunând: „Dintre toti roboții telefonici, a 
trebuit să suni tocmai la acesta”. 3 Tot astfel, pentru mulţi 
oameni coacerea pâinii acasă a fost redusă la un robot de 
bucătărie care, deşi nu produce o pâine prea bună, „face 
totul în afară de întinsul untului pe pâine”. 4 

Al treilea tip de indivizi consideră că această colivie a 
McDonaldizarii este de fier. Dacă neputinta de a evada nu 
i-a făcut să se supună complet, ei se simt profund vexati de 
acest proces, dar nu prea întrevăd căi de scăpare. Spre 
deosebire de cel de-al doilea tip, aceşti oameni văd 
puţinele căi de evadare posibile ca pe nişte momente de 
respiro care, în curând, vor fi prinse şi ele în vârtejul 
McDonaldizării. Ei împărtăşesc viziunea întunecată şi 
pesimistă a lui Max Weber şi privesc viitorul ca pe „o 
noapte polară de o întunecime şi de o neclintire îngheţată” 
5. Aceştia sunt cei mai severi critici ai McDonaldizarii şi îşi 
găsesc din ce în ce mai puţin locul în societatea modernă.6 

Acest capitol sugerează opţiuni de acţiune într-o 
lume McDonaldizată pentru fiecare dintre aceste tipuri 
umane. Cei care consideră McDonaldizarea o colivie de 
catifea vor continua să frecventeze restaurantele fast-food 
şi clonele acestora din alte sectoare ale societăţii, ba chiar 


vor căuta activ modalităţi de McDonaldizare a unor noi 
zone pe care le considera inca nerationalizate. La cealaltă 
extrema, cei care o considera o colivie de fier vor dori sa 
acţioneze pentru transformarea radicală a societăţii 
McDonaldizate, ceea ce ar putea implica un efort de 
reîntoarcere la o lume premedonaldizată sau de creare a 
unei lumi noi, ne-medonaldizate, ridicată pe ruinele 
arcadelor aurii. 

Capitolul de faţă se adresează în primul rând 
oamenilor care văd lumea ca pe o colivie de cauciuc sau de 
fier şi care sunt interesaţi de rezolvarea unor probleme 
legate de McDonaldizare. Vom pune accentul în special pe 
modalităţile moderate de a face faţă McDonaldizării. 

Vom începe prin a discuta unele încercări de a crea 
instituţii ne-medonaldizate. Apoi va urma o prezentare 
generală a eforturilor de a modifica sistemele 
McDonaldizate si de a limita efectele lor negative. In final, 
vom analiza alte cateva modalitati, mai personale, prin 
care oamenii încearcă sa facă fata societăţii medo- 
naldizate. 

Crearea unor alternative ,rezonabile": uneori 
regulile trebuie încălcate 

Excesele McDonaldizării au dus la apariţia unor 
alternative mai putin rationalizate. Ele nu încurajează 
producerea eficientă de bunuri şi servicii sau procesarea 
eficientă a clienţilor, însă pun accentul pe calitatea 
produselor, nu pe cantitate. Aceste instituţii se mândresc 
cu imprevizibilitatea produselor şi a serviciilor pe care le 
oferă. În locul tehnologiilor nonumane, ele folosesc 
lucrători calificaţi, care îşi fac meseria fără a fi constrânşi 
de controale externe. Drept urmare, acestea nu sunt medii 
McDonaldizate nici pentru angajaţi, nici pentru clienţi. 

Există firme şi instituţii sociale care oferă o 
alternativă la mediile  rationalizate. De exemplu, 


magazinele alimentare care oferă produse pentru 
vegetarieni sau alimente naturale constituie o alternativă 
la supermarketuri.7 Alimentele sunt mai sănătoase decât 
cele de la supermarket; administratorii sunt adesea 
acţionari ai magazinelor şi, deci, implicaţi activ în 
managementul acestora, iar angajaţii sunt şi ei, adesea, 
mult mai motivaţi şi mai implicaţi în activitatea lor. 

În învăţământ, alternativă la instituţiile de stat foarte 
rationalizate o reprezintă şcolile mici - cum ar fi 
Hampshire College8 din Amherst, Massachusetts, care are 
următorul motto: „Nu ne suparam dacă depasesti limitele”. 
(Şi restaurantele fast-food folosesc astfel de motto-uri. De 
exemplu, Burger King afirmă că „Uneori trebuie să încalci 
regulile”, deşi acesta este ultimul lucru pe care îl doreşte.) 
La astfel de colegii nerationalizate nu există materii 
principale de studiu şi nici medii de trecere. 

Pe măsură ce instituţiile de acest tip obţin rezultate 
de succes, creşte şi presiunea exercitată asupra lor în 
direcţia McDonaldizării. Problema care apare este cum să 
se evite rationalizarea. Primul lucru care trebuie evitat 
este o prea mare extindere. La un moment dat, orice 
instituţie atinge un asemenea nivel de dezvoltare încât, 
pentru a funcţiona, are nevoie de principii din ce în ce mai 
raţionale. Odată cu extinderea apare şi o altă primejdie - 
transformarea într-o afacere cu francize, ceea ce, prin 
definiţie, conduce la rationalizare. Deoarece extinderea şi 
vânzarea de francize presupun irezistibila tentatie a 
obţinerii unor profituri mai mari, patronii afacerilor 
nerationalizate nu trebuie să renunţe la scopul initial 
pentru care au creat o astfel de afacere. De asemenea, ei 
trebuie să-şi respecte obligaţiile faţă de clienţi, care îi 
frecventează tocmai pentru că nu sunt medonal-dizati. 
Totuşi, trăind într-o societate capitalistă, s-ar putea să 
aleagă obţinerea unei profitabilitati sporite şi să permită 


afacerii lor să se extindă şi să folosească francizele. În 
acest caz, cea mai fericită finalitate ar fi folosirea profitului 
pentru a începe noi afaceri nerationalizate. 

În continuare, vom discuta trei încercări concrete de 
a rezista McDonaldizării. Acestea dovedesc că succesul 
rezistenţei este urmat de un declin. Atunci când au devenit 
afaceri de succes, aceste firme au fost determinate să-şi 
McDonaldizeze produsele şi serviciile, subminând exact 
ceea ce le-a făcut să reuşească. Va urma şi o discuţie 
despre industria de automobile şi transformările acesteia, 
în special în Suedia, pentru a rezolva unele din problemele 
asociate McDonaldizării. 

Marvelous Market: „Cruste crocante şi savoare 
deplină”. 

Marvelous Market din Washington, D.C. constituie un 
bun exemplu de afacere rezonabilă, relativ 
nerationalizata.9 Mă grăbesc să adaug ca, încă de la 
început, aceasta nu a refuzat în totalitate modelul raţional. 
Era un comerţ cu mâncare semipreparată, care punea 
accent pe faptul că produsele sale pot fi cumpărate 
,repede” şi folosite pentru a pregăti o masă „fără efort”. 
Astfel, nici chiar o afacere apărută ca o reacţie faţă de 
McDonaldizare nu poate ignora complet cerinţele unei 
societăţi obişnuite cu sistemul fast-food. 

Totuşi, iniţial, Marvelous Market a fost orientată mai 
degrabă spre rațiune decât spre raționalitate, fapt evident 
prin accentul pus nu pe cantitate, ci pe calitate. Iată ce se 
spunea în textul de prezentare: „Arta culinară nu este 
numai arta de a găti, este un mod de viaţă. Mâncarea este 
mai mult decât un răspuns la senzaţia de foame. Mâncarea 
naşte anumite stări sufleteşti şi amintiri, dezvăluie nevoi şi 
dorinţe, ne eliberează de tensiuni şi stimulează 
creativitatea”. 10 (Vă puteţi imagina un restaurant fast- 
food cu un asemenea discurs?) Produsul principal la 


Mervelous Market era pâinea: 

Eu [proprietarul] m-am mutat la Washington in 1961 
şi, imediat, mi s-a spus: „La Washington nu există pâine 
bună”. Probabil că de-a lungul anilor am auzit de mii de ori 
această afirmaţie fără echivoc. De obicei este rostită de 
oameni care vorbesc cu nostalgie despre trecut. Sper să n- 
o mai aud. Zilele de demult s-au întors. 

Pâinea de la Marvelous Market are coaja crocantă şi 
o savoare deplină [...]. 

În fiecare zi veţi găsi pâini rotunde cu nucă sau de 
secară, cu stafide, pâine dospită, pâine aspră, de ţară, 
pâine cu rozmarin şi măsline negre, baghete care se coc 
numai înainte de amiază, pentru a fi foarte proaspete la 
masa de prânz, şi altele coapte la ora 4 după-amiaza, 
pentru a fi perfecte pentru cină. 

Această pâine ar putea fi o surpriză pentru cei 
obişnuiţi cu [...] pâinea moale prefeliată, ambalată in 
plastic. Nu aţi mai gustat pâine ca aceasta până acum [...]; 
veţi deveni [...] dependenţi. 

Prezentarea firmei se încheie astfel: „Suntem 
hotărâți să vindem alimente cu un gust deosebit”. 

Marvelous Market nu a fost o afacere eficientă. 
Produsele nu erau previzibile. Clienţii aveau de-a face cu 
oameni, şi nu cu automate sau roboţi. Marvelous Market 
se descrie pe sine astfel: „Veţi găsi un magazin prietenos 
în care brutarii şi bucătarii discută, explică şi creează 
reţete noi pentru pâine şi diverse alimente”. 

Astfel de magazine au existat tot timpul, deşi multe 
dintre ele au fost falimentate de sistemul fast-food. O 
noutate este apariţia magazinelor create anume ca o 
alternativă pentru cei care s-au săturat de excesele 
McDonaldizării. Din diverse motive, se pare că locurile 
precum Marvelous Market nu pot exista decât în enclave 
izolate ale societăţii McDonaldizate: 


— Dezvoltarea unor astfel de magazine este limitată 
prin chiar natura lor. Extinderea ameninţă calitatea. 

— Nu sunt mulţi oamenii care au calificarea şi 
înclinația necesare pentru a deschide o Marvelous Market. 

— O populaţie care a trăit inca din copilărie în 
sistemul fast-food va considera că produsele acestuia 
reprezintă maximum de calitate. Standardul de calitate al 
acestei generaţii va fi, probabil, hamburgerul de la 
McDonald's, şi nu pâinea dospită. Astfel, mama unui 
băieţel de patru ani spunea: „Sper că într-o zi lui Kevin îi 
va plăcea mâncarea pe care o gătesc. [...] Deocamdată însă 
nu pot să concurez cu Big Mac şi cartofii prájiti". 11 

— Cel mai important lucru este că, dacă astfel de 
magazine dau semne reale de preluare a unei parti 
semnificative a pieţei, forţele McDonaldizarii le vor 
observa şi vor încerca să le transforme în sisteme 
rationalizate care pot avea francize peste tot în lume. De 
exemplu, Gulf and Western, sau orice alta retea, ar putea 
cumpara Marvelous Market, i-ar rationaliza produsele (asa 
cum a facut Kentucky Fried Chicken cu retetele batranului 
colonel Sanders) si ar putea să creeze o reţea 
internationala Marvelous Market. 

Marvelous Market a avut rapid un succes 
extraordinar in zona Washington-ului. Deoarece vanzarile 
au crescut enorm, cererea n-a mai putut fi satisfacuta. 
Curand, Marvelous Market a trebuit sa limiteze vanzarea 
la două pâini de persoană si sa închidă câteva ore pe Zi. 
Proprietarul a comandat cuptoare noi, mai mari, a deschis 
o nouă brutărie numai pentru producţie, a cumpărat un 
camion pentru a duce pâinea în diverse locuri din zona 
Washington-ului şi a început să-şi vândă pâinea la 
supermarketuri şi restaurante. Cu toate că s-a extins, 
patronul a susţinut că firma sa a continuat să pună 
accentul pe calitate: „Bineînţeles că încercăm să păstrăm 


calitatea; refuzăm să creştem producţia mai repede decât 
suntem în stare, nu renuntam la producţia manuală si 
aruncăm de pe rafturi, în fiecare săptămână, sute de pâini 
care nu corespund standardelor noastre”. Totuşi, după 
părerea mea şi a multor clienţi, calitatea pâinii a fost 
afectată: de exemplu, magazinul a vândut mai multă pâine 
arsă. Cererea pentru cantitate a condus la deteriorarea 
calităţii. 

Confruntat cu aceste probleme, pe data de 9 
noiembrie 1991, cu ocazia deschiderii noii brutării, 
patronul a adresat clienţilor săi o scrisoare deschisă. Pe de 
o parte, scrisoarea recunoaşte că, din diverse motive, 
dezvoltarea a generat aspecte iraționale: 

Suntem într-o perioadă de tranziţie [...]. 

In cursul acestui proces i-am ofensat pe unii dintre 
dumneavoastră, deoarece calitatea pâinii noastre nu a fost 
întotdeauna aceeaşi şi nu ne-am putut respecta programul 
de producţie [...]. 

In unele zile ale săptămânii, sâmbăta, de exemplu, 
rămânem fără produse înainte de venirea dumneavoastră. 
Mulţi dintre dumneavoastră, care şi-ar dori să fie pe 
terenul de tenis sau la firmă pentru a discuta cu clienţii, 
stau acum la coadă sâmbătă dimineaţă [...]. 

În plus, deşi dumneavoastră aţi fost destul de 
toleranti fata de variațiile de calitate, acestea ne-au afectat 
considerabil [s. n.]”. 

Pe de altă parte, patronul a promis că extinderea nu 
va însemna un declin al calităţii (şi apariţia altor aspecte 
iraționale): 

De aceea am construit o brutărie nouă, mare, dotând- 
o cu cel mai bun echipament care să producă specialităţile 
noastre de pâine. Nu este un echipament automatizat; şi 
aici facem pâine la fel ca şi în cealaltă brutărie, încet, cu 
mâna [...]; vom fi capabili să obţinem o şi mai bună calitate 


şi uniformitate a pâinii. 

Mai mult, am reuşit să-l atragem, ca şef al noii 
brutării [...], pe unul dintre cei mai buni brutari din ţară 
Ll. 

Celor care cred că si noi vom urma aceeaşi cale 
precum celelalte brutării din Washington, care la început 
au făcut promisiuni, iar apoi compromisuri, le spunem că 
acest lucru nu se va întâmpla aici. 

Evident, conştient de primejdiile  rationalizárii 
afacerii sale, patronul de la Marvelous Market a încercat 
să le evite în timp ce îşi extindea afacerea. Cu toate 
acestea, nu a reuşit. Marvelous Market a dat faliment, iar 
în 1996 afacerea a fost vândută. (Neabătut, patronul a 
început o nouă afacere, Bread Line, specializată în 
mâncare fast-food ne-medonaldizată, cum ar fi „mâncarea 
proaspăt pregătită, servită cu mâna”: sandvişuri, pizza, 
friptură de porc şi altele.12) Ascensiunea şi căderea 
rapidă a unei afaceri precum Marvelous Market este o 
dovadă atât a tentatiei de a construi o alternativă la 
McDonaldizare, cât şi a presiunilor irezistibile de a 
McDonaldiza o astfel de afacere de îndată ce a dovedit că 
are succes. 

Pentru firme mici de tipul Marvelous Market este 
foarte dificil să se menţină pe linia de plutire. Ele pot însă 
să reziste pe piaţă dacă reuşesc câteva lucruri: să-şi 
dezvolte o personalitate distinctă (spre deosebire de 
similaritatea celorlalte reţele), să-şi găsească o nişă 
neacoperită de marile reţele, să ofere produse diferite şi să 
facă fata concurenţei lanțurilor fast-food acceptând unele 
lucruri pe care acestea din urmă le oferă, cum ar fi, de 
exemplu, să primească produsele înapoi şi să ofere gratuit 
ambalajul. 13 

Ben & Jerry's: „capitalismul grijuliu”. 

O alternativă mult mai reuşită şi mai cunoscută la 


modelul afacerii foarte rationalizate este compania de 
îngheţată Ben & Jerry's, din Waterbury, Vermont.14 Cu o 
investiţie iniţială de 12.000 $, firma Ben & Jerry s-a 
început, din 5 mai 1978, să vândă îngheţată într-o staţie de 
benzină renovată. Nici Ben Cohen, nici Jerry Greenfield nu 
aveau experienţă în acest domeniu. Au început să vândă 
produse de calitate superioară la preţuri mici. Calitatea 
este caracterizată de conţinutul mare de grăsime al 
inghetatei şi de cantităţile de ingrediente suplimentare. 
(De fapt, Ben manifesta „o hotărâre fanatică de a realiza 
produse de calitate superioară”. 15 Totuşi, utilizarea de 
ingrediente în cantităţi mari nu s-a datorat unei hotărâri 
rationale, ci incapacității lui Ben de a diferenţia aromele 
subtile.) Opţiunea pentru o calitate superioară este 
reflectată de modul în care a fost creată inghetata Super 
Fudge 

Chunk, în 1985: 

[Ben] a venit cu o formulă în care siropul de ciocolată 
lichidă era adăugat amestecului obişnuit de ciocolată. 
Rezultatul a fost o îngheţată incredibil de consistentă, 
cremoasă şi foarte aromată. Ca ingrediente, Ben a folosit 
bucăţi de ciocolată albă şi ciocolată obişnuită, migdale în 
ciocolată, pecan şi nuci [...]. El a stabilit specificaţiile în 
aşa fel încât cantitatea totală de ingrediente, ca greutate şi 
volum, era cu 40% mai mare decât în celelalte amestecuri. 
Era cel mai scump produs pe care l-am făcut vreodată, dar 
asta nu avea nicio importanţă pentru Ben, care nu a lăsat 
niciodată ca temerile privind costul produselor să-l 
distragă în timpul procesului de creaţie. Dacă o să aibă un 
gust formidabil, spunea Ben, vom face şi bani.16 

Primul magazin nu era câtuşi de puţin raţional. 
Cozile lungi la galantare erau o dovadă a ineficientei. Lipsa 
de previzibilitate s-a manifestat în variabilitatea mărimii 
portilor si în lipsa de uniformitate a servirii. 


Calculabilitatea era aproape inexistentă. La două 
săptămâni după deschidere, magazinul s-a închis şi a fost 
pus un anunţ: „Astăzi este închis ca să calculăm dacă 
câştigăm vreun ban”. 17 Încă de la început, şi într-o 
oarecare măsură este valabil şi acum, tehnologia era 
primitivă si se exercita un control minim asupra 
angajaţilor. Spre deosebire de firmele raţionalizate, 
McDonaldizate. 

Ben şi Jerry au ajuns să-şi descrie firma ca pe o 
afacere „haioasă” („funky“), ceea ce pentru ei însemna 
onestă, fără fasoane, manuală, artizanală. Era diametral 
opusă faţă de o afacere strălucitoare, rafinată, civilizată 
sau solidă.18 

Într-o încercare conştientă de a se diferenţia de 
impersonalitatea rece a companiilor rationalizate, Ben & 
Jerry's urmăreşte să se facă cunoscută ca „firmă grijulie”. 
Ea încearcă să-şi integreze valorile ,progresiste" 
abordarea problemei sărăciei, de exemplu - în activităţile 
zilnice.19 Spre deosebire de majoritatea alternativelor 
rationalizate, Ben & Jerry's se preocupă nu numai de 
menţinerea calităţii, ci şi de angajaţi sau de mediul 
înconjurător. Până în 1995, politica firmei a fost ca 
remuneraţia cadrelor de conducere să fie numai de cinci 
ori mai mare decât cel mai mic salariu din companie. 
Practicând un „capitalism grijuliu”, compania depune la 
fundaţia sa 7, 5% din câştigurile neimpozitate obţinute, din 
care finanţează proiecte ale organizaţiilor „care urmăresc 
schimbări sociale creative”, oferă subvenţii pentru lapte 
fermelor de familie din Vermont aflate în dificultate, 
cumpără afine de la indieni, piersici de la fermierii negri 
din Georgia şi nuci şi alune de la băştinaşii din pădurile 
tropicale din Amazonia. Adunările generale ale acţionarilor 
corporației au pe ordinea de zi nu numai alegerea 
directorilor, ci şi participarea la activităţi netraditionale 


cum ar fi înregistrarea de mesaje video adresate 
Congresului, care promovează cauzele susţinute de 
acţionari. 

Ben & Jerry's evită şi limitează prejudiciile aduse 
mediului de către activităţile corporației. Compania 
reciclează plasticul şi cartonul, foloseşte hârtie reciclată 
pentru birou şi economiseşte energia. Firma recunoaşte 
chiar că produsul ei principal, inghetata extra, pune in 
pericol sanatatea unor oameni. Raportul anual din 1990 
afirma ca, ,in pofida continutului ridicat de grasime si 
zahar, inghetata are valoare nutritiva. Cei care, din motive 
de sanatate, nu pot sa o manance sunt liberi sa n-o faca”. 
20 Mai concret, in ultimii ani compania a inceput sa 
comercializeze constant atat lapte degresat la gheata, cat 
si iaurt congelat slab sau degresat. Aceste produse 
demonstreaza preocuparea pentru sanatate a firmei (desi 
ea continua să-şi promoveze inghetata extrasi sa ofere 
zilnic, gratuit, fiecarui angajat cate 1, 3 kg de inghetata). 
Totodata, aparitia acestor produse dietetice dovedeste si 
existenta unui public din ce in ce mai preocupat de 
problemele de sanatate, care respinge tot mai mult 
produsele bogate in grasimi. 

Compania a incercat sa evite unele dintre efectele 
McDonaldizarii asupra angajatilor sai. Angajatii nu poarta 
uniforma si nu respecta scenarii prestabilite. De fapt, pana 
acum Ben & Jerry s-a rămas o firma în care angajaţii „au 
adoptat diverse stiluri de viaţă, se pot îmbrăca cum doresc 
şi pot să-şi personalizeze locul de muncă după cum le 
place”. 21 Chiar Ben şi Jerry (care continuă să se ocupe de 
companie, deşi aceasta este condusă acum de un director 
executiv) vin de obicei la birou îmbrăcaţi în tricouri şi 
pantofi sport. Până în prezent, angajaţii companiei par să 
îşi adore slujbele. Ei pot să decidă asupra sarcinilor pe 
care le vor îndeplini într-o anumită zi. Compania are o 


„brigadă veselă” care încearcă să îndulcească unele dintre 
aspectele neplăcute ale muncii. Vizitatorul care face un tur 
al sediului din Waterbury, zugrăvit în culori pastel, îi poate 
vedea pe angajaţi amuzându-se; robotul telefonic al unui 
director s-ar putea să-i comunice unui client că acesta nu 
este disponibil pentru că este plecat „la exerciţiul de 
meditaţie transcendentală” 22, iar o scrisoare primită de 
la un angajat de la serviciul de relaţii publice poate fi 
semnată „PR. Info Queen”. Apoi există şi multe avantaje 
pentru angajaţi, cum ar fi: masaje gratuite, accesul gratuit 
în cluburi pentru menţinerea sănătăţii, participare la profit 
şi supravegherea copiilor de către personal calificat. Un 
angajat spunea: „Este ceea ce trebuie să fie o slujbă”, iar 
un jurnalist a descris compania ca pe „un loc în care 
angajaţilor li se acordă cea mai mare atenţie”. 23 

Totuşi, încă de la început, la Ben & Jerry s-au existat 
semne de McDonaldizare. Au apărut, de exemplu, 
preocupări legate de mărimea cupelor şi, periodic, eforturi 
de rationalizare a procesului. Un astfel de exemplu il 
constituie încercarea - mai târziu abandonată deoarece s-a 
dovedit ineficientă - de a cântări paharele de îngheţată. 
Prima franciză a firmei Ben & Jerry's s-a deschis în 
Vermont în 1981, iar inaugurarea primei francize din afara 
statului a avut loc în 1983. La începutul anului 1998 
existau 170 de magazine, mai ales în Statele Unite, dar şi 
în Israel, Canada si Rusia.24 Pentru a face fata cererii, alte 
companii au capatat licenta pentru inghetata Ben & 
Jerry’s. Vanzarile, profiturile si numarul angajatilor au 
crescut foarte mult. Încă din 1982, Jerry era conştient de 
procesul de rationalizare: „Am început ca un magazin mic 
de inghetata facuta acasa si am devenit un fel de fabrica 
[.]. Inainte, noi faceam fiecare portie de inghetata si 
masuram fiecare cornet, acum exista oameni care ne 
cumpara inghetata fara sa ne fi cunoscut vreodata, pe 


mine şi pe Ben”. 

Jerry a părăsit afacerea, dar, după câţiva ani, s-a 
întors pentru a încerca să îmbine succesul economic cu 
valorile esenţiale pe care s-a construit firma. Obţinând un 
succes internaţional, compania şi-a impus în mod conştient 
să limiteze extinderea. Spre deosebire de managerii 
preocupaţi de extindere din cadrul tuturor companiilor 
McDonaldizate, „Ben nu a susţinut că o afacere care nu se 
extinde moare”. 26 

Compania a limitat creşterea numărului de francize, 
cu numai 20 de magazine în plus astăzi faţă de 1989 (deşi 
ritmul extinderii s-a accelerat în ultimul timp), şi s-a 
concentrat asupra îmbunătăţirii legăturilor sale cu 
francizele existente. De asemenea, a scăzut numărul de 
angajări. Pentru a îmbunătăţi atât calitatea muncii, cât şi a 
producţiei a fost angajat un consultant.27 

Patricia Aburdene, coautor (alături de John Naisbit) 
al volumului Megatrends 2000, considera firma Ben & 
Jerry’s ca fiind „cu siguranţă [...] cel mai nou model 
corporativ care apare în anii '90 şi intră în secolul al XXI- 
lea”. 28 Această opinie contrazice ideea mea potrivit 
căreia restaurantul McDonald's, foarte rationalizat, şi nu 
firma Ben si Jerry's, în mod consecvent nerationalizata, va 
continua, probabil, să servească drept model corporativ 
esenţial. Pentru a fi o alternativă viabilă, firma Ben & 
Jerry's trebuie sa continue sa fie vigilentă şi să 
demonstreze că poate nu numai să aibă succes, ci şi să 
evite în continuare McDonaldizarea. 

Evoluţiile recente dau puţine speranţe opozanților 
McDonaldizării. La începutul anului 1995, preţul acţiunilor 
firmei Ben & Jerry's scăzuse la aproape două treimi; se 
preconiza că vânzările totale pentru 1994 au fost doar cu 
puţin mai mari decât cele din 1993, iar în ultimele patru 
luni ale anului 1994 compania a pierdut cinci milioane de 


dolari29, prima pierdere de când a devenit societate pe 
acţiuni, în 1984. Profiturile au crescut semnificativ în 
1995, au scăzut puţin în 1996 şi au rămas aproape la 
acelaşi nivel în 1997. Compania este încă profitabilă, dar la 
limită. 

Rezultatul concursului pentru postul de preşedinte şi 
cel de director executiv, lansat la mijlocul anilor '90, este 
semnificativ.  Consecventă cu imaginea sa  ,funky", 
compania a lansat un concurs intitulat „Hei! Sunt 
directorul vostru!”; 20.000 de persoane au răspuns cererii 
de a scrie un eseu de 100 de cuvinte în care să 
argumenteze de ce ar fi alegerea ideală pentru acel post. 
În cele din urmă, compania a renunţat şi la concurs, şi la 
imaginea „funky” şi a apelat la un expert în domeniul 
resurselor umane. Cu ajutorul acestuia a fost angajat, în 
cele din urmă, experimentatul om de afaceri Robert 
Holland Jr. (Holland a părăsit repede firma, fiind înlocuit, 
în 1997, cu Perry Odak, „expertul radical”, care fusese 
angajat la cel mai mare producător de arme din America.) 
El a intrat abia după numire în „concurs”, cu o poezie. 
Felul în care a fost făcută angajarea este numai o parte a 
problemei. În discursul său de prezentare, el a anunţat că 
obiectivul său pentru firma Ben & Jerry's era „de a pleca 
de la 150 de milioane de dolari pentru a ajunge la venituri 
de ojumătate de miliard sau mai mult”. 30 O astfel de 
politică nu mai avea nicio legătură cu poziţia lui Ben de 
extindere lentă, ci promitea o McDonaldizare radicală a 
firmei. Merită, de asemenea, să observăm că firma şi-a 
încălcat propriile restricţii salariale, oferindu-i noului 
director o remuneratie de bază de 250.000 $ pe an 
(succesorului său i s-a acordat un salariu de 300.000 $, 
plus o ofertă generoasă de a cumpăra acţiuni ale 
firmei).31 

Astăzi, Ben & Jerry's este o companie cu probleme. 


De exemplu, pentru a-şi distribui produsele a apelat la 
compania Dreyer’s Grand Ice Cream, mai mare (şi mai 
McDonaldizată). Recent, compania a anunţat că va 
întrerupe această relaţie din cauza „unei nedorite oferte 
de preluare avansată de reţeaua Dreyer's şi pentru că ar 
putea pierde controlul asupra destinului firmei”. 32 In 
momentul de faţă se doreşte îmbunătăţirea propriului 
sistem de distribuţie şi o alianţă cu Haagen-Daz, rivalul cel 
mai important pe piaţa inghetatei super premium (cele 
două firme ocupă înreună cam 75% din această piaţă). 
Rămâne de văzut cât de bine va funcţiona această 
strategie şi, în general, cât timp va putea să 
supravieţuiască Ben & Jerry's ca o companie relativ ne- 
medonaldizată. 

Numărul şi diversitatea atacurilor la adresa firmei au 
sporit, punând sub semnul întrebării multe dintre 
principiile pe care le reprezintă. Spre exemplu: 

— Se ştie că moralul angajaţilor este scăzut. Un 
angajat afirma: „Dau bani pentru cauze nobile. Dar cred că 
ar trebui să se ocupe întâi de oamenii lor. Pentru simplul 
motiv că leafa este îngrozitor de mică”. 34 

— Ca urmare, un mic grup de muncitori de la 
întreţinere încearcă să facă un sindicat, dar compania se 
opune. 

— Au renunţat să mai susţină indigenii şi pădurile 
tropicale prin cumpărarea alunelor de la o cooperativă din 
Brazilia, care furniza numai 5% din alunele folosite la 
inghetata.36 

— Un grup ecologist sustine ca fermele de produse 
lactate care aprovizionează firma Ben & Jerry's cu 
smântână folosesc diverse pesticide, inclusiv atrazin, 
despre care se stie ca este cancerigen.37 

— Compania a renuntat la angajamentul de a 
aproviziona o patiserie in care lucrau toxicomani aflati in 


recuperare. 

Ben & Jerry's trebuie să lupte dacă țelul firmei 
continuă să fie evitarea celor mai nocive efecte ale 
McDonaldizării şi păstrarea etichetei de „capitalism 
grijuliu”.39 

Pensiunile: alternative la McCazare si McMic- 
dejun 

Un alt exemplu de alternativa nerationalizata la 
afacerile McDonaldizate este pensiunea (B & B - bed-and- 
breakfast). Un reportaj referitor la pensiuni se intitula 
„Pensiunile le oferă călătorilor o schimbare faţă de 
McCazare si McMic-dejun ,.40 Pensiunile sunt case 
particulare in care se inchiriazá camere si in care atractia 
o constituie ospitalitatea, precum si micul dejun 
tradiţional. Gazdele locuiesc în casa pe care o 
administrează, ocupându-se personal de musafiri. Deşi 
pensiunile existau de mult, ele au început să se dezvolte pe 
scară largă la începutul anilor '80.41 Multe persoane s-au 
săturat de impersonalitatea camerelor de motel 
rationalizate si au cautat cazarea nerationalizata oferita de 
pensiuni. Un client afirma: „A fost minunat [.]. Proprietarii 
ne-au tratat ca pe nişte membri ai familiei. A fost atât de 
confortabil, prietenos, încântător şi romantic”. 42 

Dar, din nou, succesul a adus cu el semnele 
McDonaldizării. Gama serviciilor oferite se extinde iar 
preţurile cresc. Este din ce în ce mai greu să distingem 
pensiunile de hanuri sau de hotelurile mici. Proprietarii nu 
mai locuiesc în pensiune, ci angajează administratori care 
să conducă afacerea în locul lor. Cineva spunea: „Cele mai 
bune pensiuni sunt cele în care proprietarul este prezent. 
Când proprietarul pleacă şi angajează un administrator, 
încep să se întâmple tot felul de lucruri neplăcute. 
Fuioarele de prai se strâng sub pat, cafeaua e stătută şi 
pâinea prăjită e arsă”. 43 Cu alte cuvinte, calitatea are de 


suferit. Ca urmare a extinderii acestei afaceri, în 1981 s-a 
înfiinţat Asociaţia Americană a Pensiunilor (American Bed 
and Breakfast Association), iar pliantele pensiunilor s-au 
înmulţit. Acum au loc inspecții, se stabilesc standarde, se 
implementează un sistem de evaluare. Cu alte cuvinte, se 
fac eforturi pentru a rationaliza această industrie aflată în 
plină dezvoltare. 

Presiunea McDonaldizării este şi mai mare în Anglia. 
Autoritatea Britanică pentru Turism presează pensiunile 
care solicită o evaluare oficială să adopte dotări standard: 
oglinzi mari, scânduri de călcat, telefoane, televizoare şi 
umeraşe pentru pantaloni. Astfel de presiuni duc la 
uniformizarea pensiunilor, acestora fiindu-le din ce în ce 
mai greu să se diferentieze de moteluri şi hoteluri. În 
prezent, pensiunile sunt cotate mai curând prin facilităţile 
pe care le oferă, şi nu prin factori estetici, subiectivi şi 
necuantificabili cum ar fi căldura primirii, atmosfera 
prietenească, atractivitatea locului sau valoarea istorică şi 
arhitecturală a clădirii. 44 

Linia de asamblare a automobilelor în Suedia: 
eliminarea celor mai nocive efecte 

Sistemele McDonaldizate pot fi modificate pentru a 
se elimina cele mai nocive probleme pe care le genereaza. 
Cel mai bun exemplu il constituie industria de automobile 
şi tehnologia liniei de asamblare. Companiile de 
automobile au căutat să reducă cele mai nocive elemente 
iraționale ale acestei industrii, adesea numai în urma unor 
presiuni externe considerabile. Presate de ecologişti, 
companiile de automobile au luat câteva măsuri pentru 
reducerea poluării. Politicile guvernamentale şi concurenţa 
dură cu producătorii din străinătate au determinat 
fabricarea unor automobile de dimensiuni mai mici, cu un 
consum de combustibil mai redus (deşi, ulterior, tendinţa a 
devenit vânzarea vehiculelor „utilitare”, uriaşe, mari 


consumatoare de combustibil şi poluante). 

Cel mai important element de iraţionalitate în 
această industrie este linia de asamblare. Ritmul impus de 
viteza liniei de asamblare şi a activităţilor ultraspecializate 
fac munca alienantă şi dezumanizantă. Ani de zile, 
muncitorii şi sindicatele au exercitat presiuni asupra 
firmelor de automobile pentru a îmbunătăţi natura muncii. 
Ca răspuns, companiile nu au făcut altceva decât să-i 
plătească ceva mai bine pe muncitori. Având la dispoziţie o 
mulţime de oameni gata să-i înlocuiască pe cei nemulţumiţi 
de munca la banda rulantă, companiile nu se simt 
constrânse să facă eforturi pentru a umaniza munca. 

Totuşi, în anii '60 şi '70, în special în Suedia, mai 
mulţi factori au impus umanizarea semnificativă a muncii 
la linia de asamblare.45 Majorităţii muncitorilor suedezi 
nu le place acest mod de lucru. Reacţia lor a fost mai 
puternică, deoarece erau mai educati decât omologii lor 
americani şi aveau aspirații mai înalte. Ei şi-au manifestat 
respingerea prin absenteism, întârzieri, sabotaj şi o 
fluctuatie accentuată a forţei de muncă. Spre deosebire de 
americani, industriaşii suedezi nu-şi puteau permite să 
ignore aceste probleme, în special fluctuatia de personal. 
Cu un număr mic de şomeri în anii '60, pentru Suedia era 
greu, dacă nu chiar imposibil, să înlocuiască muncitorii 
care renuntau la slujbă. Astfel, suedezii au fost obligaţi sa 
atenueze aspectele dezumanizante şi alienante ale muncii 
la linia de asamblare. 

Companiile suedeze de automobile, cum ar fi Saab, 
dar mai ales Volvo, au modificat treptat linia de asamblare 
pentru a elimina cele mai nocive efecte. Banda rulantă 
unică a fost împărţită în segmente, fiecare fiind deservit de 
un grup de 25 până la 30 de muncitori. Astfel apare un 
anumit spirit de echipă. În loc de a realiza activităţi foarte 
specializate, fiecare muncitor efectuează mai multe sarcini 


complexe. Muncitorii îşi pot negocia slujbele. În loc de a li 
se spune ce să facă şi cum să facă, grupurile de muncitori 
pot, între anumite limite, să decidă singure. Aceste 
schimbări au avut succes, cel puţin la început. 

In Statele Unite, industria automobilelor a manifestat 
un interes considerabil faţă de aceste reforme care 
urmăreau umanizarea procesului muncii. Totuşi, nefiind 
presată, ca în Suedia, de rată scăzută a şomajului, au fost 
făcute doar câteva schimbări efective, destul de târziu. Iar, 
când au fost realizate, aceste schimbări nu au avut scopul 
de a umaniza munca, ci de a face faţă mai bine competiţiei 
cu industria japoneză. 

O ripostă colectivă: să salvăm inimile, minţile, 
papilele gustative şi Piazza di Spagna 

Toate exemplele de mai sus pot fi considerate eforturi 
pozitive de a rezista medo-naldizării. Avem însă la 
dispoziţie şi acţiuni mai directe şi adesea negative. Câţiva 
oameni pot forma o mişcare împotriva unei anumite 
componente a procesului (de exemplu, McDonald's şi Wal- 
Mart) sau împotriva fenomenului în general. Cele mai 
importante exemple de astfel de mişcări sociale sunt 
campaniile naţionale şi, uneori, internaţionale împotriva 
restaurantului McDonald's (campania de sprijin McLibel, 
Asociaţia Salvatorilor Naţionali ai Inimilor), împotriva 
produselor fast-food (Slow Food) şi împotriva Wal-Mart şi a 
altor reţele si supermagazine (Sprawl-Busters). Acestea 
vor fi analizate alături de câteva dintre eforturile 
comunităţilor locale de a combate McDonaldizarea. 

Grupul de sprijin McCalomnie: McDonald's 
obţine o victorie à /a Pirus 

Campania de sprijin McCalomnie (McLibel Support 
Campaign) a apărut ca urmare a procesului de calomnie 
intentat de McDonald's (Marea Britanie) împotriva a doi 
şomeri, membri ai organizaţiei Greenpeace din Londra, 


Helen Steel si David Morris.46 Ei au fost implicaţi în 
distribuirea unui manifest în care restaurantul McDonald's 
era acuzat de multe dintre faptele analizate şi în această 
carte (punerea în pericol a sănătăţii oamenilor, prejudicii 
aduse mediului, condiţii proaste de muncă şi salarizare). 
Procesul, care s-a încheiat în ianuarie 1997, a durat mai 
mult de treizeci de luni şi a devenit cel mai lung proces de 
calomnie din istoria Angliei. Judecătorul a decis în 
favoarea firmei McDonald's pentru cele mai multe capete 
de acuzare, dar în câteva dintre ele a dat dreptate 
párátilor De exemplu, judecătorul a fost de acord cu 
afirmaţiile potrivit cărora McDonald's exploatează copiii şi 
susţine în mod necinstit că mâncarea sa este nutritivă, 
precum şi cu faptul că reprezintă un risc la adresa 
sănătăţii clienţilor fideli. Dar pentru McDonald's această 
victorie a fost un dezastru din punctul de vedere al 
relaţiilor publice. Firma a plătit aproape 15 milioane de 
dolari pentru proces, angajând cei mai buni avocaţi, în 
timp ce Steel şi Morris, lipsiţi de mijloace financiare, s-au 
apărat singuri. Şi mai jenant pentru McDonald's este 
faptul că procesul continuă printr-un recurs. 

Mai multe milioane de exemplare ale pliantului 
intitulat „Ce este rău la McDonald's. Despre lucrurile pe 
care ei nu vor să le aflaţi” au fost distribuite în întreaga 
lume, în mai multe limbi. Şi mai important, site-ul 
http://www.mespotlight.org are în medie 1, 75 milioane de 
vizitatori pe lună - un total de 6, 5 milioane până în martie 
1999. Site-ul a devenit centrul unei mişcări globale care se 
opune restaurantului McDonald's, precum şi altor aspecte 
ale McDonaldizarii.47 Acesta funcţionează ca depozitar al 
informaţiilor despre acţiunile întreprinse în toată lumea 
împotriva restaurantelor McDonald's. De exemplu, în 
martie 1999 au fost prezentate eforturile depuse pentru a 
opri deschiderea de noi restaurante McDonald'se în Surrey 


(Anglia), Kerikeri (Noua Zeelandă), Torquay (Australia) si 
Edmonton (Canada). Printre alte subiecte de investigatie 
gazduite de www.mespotlight.org este si reteaua Body 
Shop, acuzata ca in spatele imaginii sale naturiste ascunde 
faptul ca produsele sale sunt daunatoare mediului, ca 
plăteşte salarii mici si că încurajează consumul 
nejustificat. 

Mişcarea McLibel sprijină sindicalizarea angajaţilor 
de la McDonald's; atât în Statele Unite, cât şi în alte părţi 
apar uneori semne ale acestor tendinte.48 Deşi contextul 
general este declinul mişcării sindicale, dacă ar avea 
succes această iniţiativă ar oferi o nouă sursă de opoziţie 
fata de McDonaldizare. Burger King, de exemplu, a dus o 
luptă acerbă împotriva sindicalizării. 49 Atâta timp cât 
există permanent un excedent de oameni care doresc să 
lucreze, fie şi câteva luni, în astfel de medii, reţelele fast- 
food nu vor face nimic pentru a îmbunătăţi condiţiile de 
muncă. 

În unele locuri, McDonald's se confruntă cu o ofertă 
neadecvată comparativ cu plaja sa tradiţională de 
recrutare a forţei de muncă: adolescenţii. Compania a 
preferat să-şi lărgească baza de angajare decât să 
amelioreze condiţiile de muncă pentru a atrage mai mulţi 
muncitori şi a-i păstra în slujbă mai mult timp. Acum, caută 
adolescenţi care locuiesc în comunităţi izolate, angajează 
adulti cu  infirmitáti si, sub egida programului 
„McMasters”, persoane în vârstă, adesea pensionari.50 

În trecut, firma nu ar fi angajat oameni în vârstă, 
deoarece conducerea considera că aceştia nu vor accepta 
salariile mici şi condiţiile de muncă. Totuşi, mulţi muncitori 
în vârstă, precum cei concediati din sectoarele industriale 
în declin sau pe cale de dispariţie - „industria coşurilor de 
fum”, siderurgia, de exemplu -, îşi caută cu disperare un 
loc de muncă, astfel încât vor accepta aceste condiţii. Şi 


alte firme, cum ar fi Kinder-Care, angajează persoane în 
vârstă pentru a putea suplini lipsa muncitorilor tineri. Însă, 
aşa cum spunea un expert, „Pentru cei în vârstă, care au 
nevoie să se simtă necesari, acesta [Kinder-Care] este cu 
siguranţă un loc de muncă mai bun decât McDonald's”. 51 

Asociaţia Naţională a Salvatorilor de Inimi: 
»McObstructia arterei”. 

Multi nutritionisti au criticat mâncarea de la 
restaurantul fast-food. A intervenit chiar si Johnny 
Carson*, care a numit burgerul de la McDonald's 
»McObstructia arterei".52 Cel mai important critic al 
meniurilor de la restaurantele fast-food este Phil Sokoloff, 
a cărui organizaţie nonprofit se numeşte Asociaţia 
Naţională a Salvatorilor de Inimi (National Heart Savers 
Association). De exemplu, în 1990, Soko-loff a umplut cu 
reclame pagini întregi din ziarul New York Times şi din 
alte 22 de ziare importante, sub titlul „Otrăvirea Americii”. 
Reclamele afirmau cá McDonald's serveşte mâncare 
bogată în grăsimi şi colesterol. 

Când Sokoloff a început să publice astfel de reclame, 
în 1988, compania McDonald s-a ripostat numindu-le 
„nesăbuite, mincinoase, cea mai proastă modalitate de a 
face senzaţie”. 53 Dar Sokoloff a continuat şi, în 1990, a 
publicat materiale cu titlul „McDonald's, hamburgerii tăi 
încă au prea multă grăsime! lar cartofii continuă să fie 
prajiti în grăsime de vită”. Deoarece studiile arătau că 
oamenii încep să frecventeze mai rar restaurantele fast- 
food, McDonald's şi celelalte reţele de acelaşi fel au cedat. 
Spre sfârşitul lunii iulie 1991, Burger King, Wendy's şi 
McDonald s-au anunţat că la prăjirea cartofilor vor folosi 
numai uleiuri vegetale. Sokoloff spunea: „Sunt încântat. 
Arterele americanilor nu vor mai fi blocate de grăsimi 
saturate”. 54 Cu toate acestea, cercetările recente au 
arătat că, indiferent dacă prăjim cartofii în ulei vegetal sau 


în grăsime de vită, efectul asupra arterelor este acelaşi.55 

Restaurantul McDonald s-a început să reacționeze 
mai vizibil la aceste critici. Spre sfârşitul anului 1990 a 
fost lansat burgerul Lean** Deluxe. Faţă de cele 20 de 
grame de grăsime şi 410 calorii din Quarter Pounder, Lean 
Deluxe are 10 grame de grăsime şi 310 calorii. (Cinnabon 
a reacţionat la un atac similar oferind Mini-bon Delight, cu 
40% mai puţină grăsime decât Minibon.56) Încă departe 
de a fi o mâncare de regim, Lean Deluxe dovedeşte 
disponibilitatea firmei în legătură cu acest subiect. In 
1991, McDonald s-a mers şi mai departe şi a introdus 
McLean Deluxe, cu aproximativ 9% grăsime (un procent 
considerat de multi nutritionisti încă prea ridicat), mai 
puţin de jumătate din cantitatea de grăsime dintr-un 
burger McDonald's obişnuit. Pentru a realiza acest lucru 
McDonald's adaugă la McLean Deluxe un extract de alge 
marine. Acest aditiv păstrează conţinutul de apă din carne, 
pentru a nu fi prea uscată datorită conţinutului redus de 
grăsime. Pentru a suplini pierderea gustului, la amestec se 
adaugă aromă naturală de carne de vită. 

Celebru om de televiziune american, realizatorul 
emisiunii Tonight Show, de la NBC (n.tr.). ** Lean: slab, 
lipsit de grăsime (n.tr.). 

Alte reţele, dintre care unele vând hamburgeri 
conţinând peste 25% grăsime, nu s-au grăbit să procedeze 
în acelaşi fel. Un purtător de cuvânt al restaurantului 
Hardee's spunea: „Nu avem de gând să vindem un burger 
făcut din apă şi plante de mare”. 57 La începutul anului 
1990, Burger King a experimentat cu produsele Weight 
Watchers, dar apoi a renunţat. Fiind criticat pentru 
grăsimea şi caloriile din unele mâncăruri, Taco Bell a 
introdus, la începutul lui 1995, o nouă linie de produse, 
Border Lights. Cantitatea de grăsime a fost redusă la 
jumătate, iar caloriile cu o cincime faţă de meniul obişnuit. 


Pentru aceasta, Taco Bell foloseşte carne slabă, brânză şi 
smântână cu conţinut redus de grăsime.58 

Rețelele fast-food au răspuns in mod diferit la aceste 
critici. Un mic lanţ de restaurante mexicane de pe Coasta 
de Vest, Macheezmo Mouse, foloseşte sloganul „Proaspăt- 
Slab-Rapid”. S-a specializat în produse cu conţinut redus 
de grăsimi şi calorii, care sunt preparate în cuptor, la abur 
sau pe grătar, deci nu prăjite. Meniul prezintă informaţii 
despre fiecare produs. Unul dintre directorii firmei numea 
aceste produse „fast-food pentru oameni inteligenţi” 59. 

Este interesant că cele mai multe eforturi au eşuat. 
În 1996, McDonald s-a renunţat la McLean Deluxe pentru 
că nu se vindea.60 Şi Taco Bell a trebuit să renunţe la 
produsele cu un procent redus de grasimi.61 Acestea nu 
au gust, prepararea ia mult timp şi sunt puţin apreciate de 
clienţii obişnuiţi ai restaurantelor fast-food, care, de 
obicei, nu ţin regim. Macheezmo Mouse şi-a redus 
afacerea şi supravieţuieşte cu greutate.62 

Slow Food: mâncare tradiţională, regională, de 
calitate 

Mişcarea Slow Food este mult mai elitistă. Ea îşi are 
originea, după cum vom vedea mai jos, în mişcarea 
organizată, în 1980, de un gastronom italian împotriva 
deschiderii unui restaurant McDonald's la Roma.63 Acest 
curent se opune uniformizării stilurilor alimentare şi are ca 
scop „să impună stilurile alimentare locale şi producătorii 
autentici”. Recent, mişcarea şi-a propus „să se opună 
efectelor de uniformizare pe care le au reglementările 
Uniunii Europene asupra tezaurului bucătăriei regionale”. 
64 Practic, obiectivele sale sunt „să asigure membrilor săi 
din diverse ţări o identitate şi să promoveze convivialitatea 
în întreaga lume”. 65 

Slow Food are 40.000 de membri, mai ales în Europa, 
dar şi în 35 de ţări de pe alte continente. Are 400 de filiale 


(numite ,Convivia”). Mişcarea are şi un site 
(http://www.slowfood.com), publică o revistă sofisticată 
(Slow), are programe pentru copii şi ajută victimele 
calamitatilor.66 Prima sa întâlnire bianuala („Salone del 
Gusto: Aromele lumii în Piemont”) s-a ţinut în 1996, la 
Torino. Cu acest prilej au fost organizate ateliere 
gastronomice, expoziţii culinare, degustări de vinuri şi 
cursuri de gătit. Majoritatea produselor au provenit de la 
mici producători locali care au subliniat că mâncarea 
prezentată cu această ocazie este „ca pe vremuri” şi 
„neschimbată”.67 Vizitatorii au gustat mâncarea, cu 
paharele de vin atârnate la gât. Un prânz complet pregătit 
de un maestru bucătar de clasă internaţională costa 

175$. Unele dintre cele mai aprinse dezbateri îşi 
propuseseră să stabilească dacă parmezanul are un gust 
mai bun după doi sau după patru ani şi unde anume se 
găseşte cea mai bună şuncă. 

Aceasta este, în mod limpede, o mişcare total diferită 
de McLibel sau National Heart Savers Association. Cei doi 
acuzati someri din procesul de calomnie intentat de 
McDonald’s nu se compara cu rafinatii instariti atrasi de 
Slow Food. Multi dintre sustinatorii grupului McLibel ar fi 
socati de preturile unei mese la Salone del Gusto; 
suporterii  Salvatorilor Naţionali de Inimi ar fi 
inspaimantati de fumul de tutun de la intalnirile Slow Food 
si de continutul de grasime al celor mai multe mancaruri 
(pastele tagliolini au 40 de galbenusuri de ou la kilogram). 
Slow Food se concentreaza asupra calitatii inferioare a 
mancarii (si, implicit, a tuturor celorlalte produse) din 
restaurantele McDonaldizate si magazinele alimentare, in 
timp ce McLibel pune accentul pe amenintarile la adresa 
sănătăţii (ca şi National Heart Savers Association), a 
mediului şi a angajaţilor. Totuşi, deşi au scopuri şi metode 
diferite şi deşi participanţii aparţin unor clase sociale 


diferite, aceste grupuri sunt animate de aceeaşi ostilitate 
faţă de McDonaldizarea societăţii. 

Sprawl-Busters: „lista neagră”. 

a supermagazinelor McDonaldizate 

Organizaţia  Sprawl-Busters (http://www.sprawl- 
busters.com), înfiinţată de Al Norman, a apărut ca urmare 
a reuşitei eforturilor acestuia de a ţine compania Wal-Mart 
departe de oraşul său natal, Greenfield, Massachusetts. In 
prezent, organizația oferă servicii de consultanță 
comunităților locale care doresc să ţină la distanță 
supermagazinele şi rețelele  McDonaldizate. Pentru 
eforturile sale, programul de televiziune 60 Minutes l-a 
numit pe Norman „un guru al mişcării anti-Wal-Mart” 68. 

Printre serviciile oferite comunităţilor locale se 
numără sprijinul acordat pentru organizarea unor 
campanii media, strângerea de fonduri, strângerea de 
semnături pentru organizarea unor referendumuri, 
realizarea de cercetări etc. In afară de Wal-Mart, printre 
organizaţiile de pe „lista neagră” a organizaţiei se află 
Super Smart, Home Depot, CV şi Rite-Aid. Obiectivul 
principal este acela de a ţine la distanţă astfel de 
supermagazine şi reţele pentru a proteja firmele locale şi 
pentru a menţine integritatea comunităţii respective. 

Proteste locale: refuzul de a spune „Adio, locuri 
dragi”. 

Unele comunităţi au luptat din greu, singure şi 
uneori cu succes, împotriva invaziei restaurantelor fast- 
food69, împotriva firmelor şi clădirilor ostentative, a 
traficului, zgomotului şi clienţilor scandalagii atraşi de 
acestea. Au luptat, în general, împotriva elementelor 
iraționale si a amenințărilor la adresa tradiţiei pe care le 
reprezintă restaurantele fast-food. Astfel, există comunităţi 
foarte tentante pentru reţelele fast-food (de exemplu, 
Sanibel Island, în Florida) în care nu există decât foarte 


puţine asemenea restaurante sau chiar niciunul. 

Satul-statiune Saugatuck, din Michigan, s-a opus 
încercării reţelei McDonald's de a prelua o cafenea 
pitorească, numită Ida Red. Un om de afaceri local spunea: 
„Oamenii pot vedea restaurante McDonald's pretutindeni, 
dar ei nu vin la Sauga-tuck pentru fast-food”. Proprietarul 
unui han local recunoaşte că oraşul rezistă procesului mai 
larg al rationalizarii: „Luptăm împotriva reţelelor Howard 
Johnson's, McDonald's, împotriva mall-urilor de 
pretutindeni. [...] Poti să intri într-un mall si să nu-ți dai 
seama în ce stat eşti. Noi ne-am ferit de toate astea”. 70 

În afara Statelor Unite rezistenţa a fost, adesea, şi 
mai mare. De exemplu, deschiderea primului restaurant 
McDonald’se in Italia a dus la proteste puternice din 
partea mai multor mii de oameni. Restaurantul s-a deschis 
langa pitoreasca Piazza di Spagna din Roma, in apropierea 
cartierului general al faimosului creator de moda 
Valentino. Un om politic din Roma spunea ca McDonald s-a 
fost „principala cauză a degradării anticelor străzi 
romane” 71. Mai recent, protestele împotriva deschiderii 
unui local McDonald'se în piaţa medievală din Cracovia l- 
au determinat pe un opozant să spună: 

Activităţile acestei firme sunt simbolul civilizaţiei 
industriale de masă şi al unui mod superficial, cosmopolit 
de viaţă. [...] În această piaţă au avut loc multe evenimente 
istorice, iar restaurantul 

McDonald s-ar fi începutul degradării culturale a 
acestei zone urbane atât de valoroase. 

Eleganta staţiune Hove este cel mai mare oraş 
(67.602 locuitori) din Marea Britanie care nu are un 
restaurant McDonald's sau Burger King (împreună, ambele 
reţele vor avea în curând 1.400 de restaurante în Marea 
Britanie73).74 Datorită rezistenței fata de invazia 
restaurantelor fast-food, în Hove există restaurante 


prospere si diverse; pe strada principală sunt „şase 
restaurante italiene, cinci indiene şi două frantuzesti, două 
pizzerii, două magazine care vând kebab, restaurante 
japoneze, thailandeze, americane, spaniole, turceşti si 
englezeşti, o braserie ca de pe Continent, o cafenea şi o 
pescărie” 75. 

Şi alte firme McDonaldizate au întâmpinat o opoziţie 
asemănătoare. La San Francisco, de exemplu, firmele 
locale au blocat un timp deschiderea unui nou magazin 
Blockbuster. Proprietarul unui magazin local de casete 
video spunea: „Blockbuster foloseşte metode sălbatice 
pentru a distruge magazinele mici. Dacă vine Blockbuster, 
următorii sunt McDonald's, Boston Chicken şi Sizzler, şi 
atunci putem spune adio cartierului”. 76 

În ciuda opoziţiei aprige faţă de afacerile 
McDonaldizate din unele localităţi, puţine comunităţi au 
putut să ţină cu adevărat la distanţă francizele. În general, 
comunităţile mici nu au reusit77 să împiedice deschiderea 
magazinelor Wal-Mart, deşi acestea au un efect devastator 
asupra firmelor locale atunci când se instalează într-o 
anumită zonă78 şi fac mult rău comunităţii atunci când îşi 
închid portile.79 

Ca o reacţie la astfel de proteste şi critici şi ca o 
încercare de a le preîntâmpina în viitor, McDonald's 
construieşte restaurante care se integrează mai bine în 
comunitatea în care sunt amplasate. Astfel, un restaurant 
McDonald's din Little Havana. 

Miami, are un acoperiş în stil spaniol şi arată ca o 
hacienda. Un altul, în Freeport, Maine, arată ca un han 
pitoresc din Noua Anglie.80 Restaurantul McDonald's cu 
numărul 12.000 s-a deschis în 1991 într-o casă în stil 
colonial din 1860, restaurată, în Long Island. Decoratiunile 
interioare amintesc de anii '20.81 Directorul administrativ 
al McDonald's Polonia spunea, referindu-se la un alt 


restaurant: „Am preluat o clădire din secolul al XIV-lea şi 
am restaurat-o, redându-i frumuseţea de odinioară”. 82 

La Viena, McDonald s-a deschis „McCafe”. Acestei 
încercări i se opune însă Uniunea Cafenelelor din Viena, 
care se teme pentru soarta faimoaselor cafenele locale. 
Unul dintre proprietari afirma: „Nu o să mai putem să le 
aducem niciodată înapoi [.]. Noi oferim o extensie a 
salonului vienez - un mod de viaţă”. 83 

Compania McDonald s-a reacţionat la criticile 
ecologiştilor folosind ambalaje mai puţin dăunătoare 
mediului.84 În 1990 a eliminat cutia de polistiren pentru 
hamburger, în urma protestului ecologiştilor, care atrăgeau 
atenţia asupra faptului că producerea acestui ambalaj 
genera substanţe poluante, iar cutiile zăceau ani de zile pe 
câmp sau pe marginea şoselelor. Cutia de polistiren a fost 
înlocuită de un ambalaj din hârtie lucioasă. În 1991, firma 
Hardee s-a anunţat că va folosi pentru ambalaj polistiren 
reciclat. După cum spunea un ecologist, „publicul îi 
presează să ia măsuri ferme”. 85 

Reacţiile faţă de proteste arată că restaurantul fast- 
food este o instituţie adaptabilă, deşi adaptabilitatea nu 
depăşeşte limitele înguste ale rationalitatii. Astfel, se pare 
că nu se poate face nimic în privinţa calităţii proaste a 
mâncării. Să luăm exemplul vagonului-restaurant deschis 
de McDonald'se în Hartsville, Tennessee, şi numit Golden 
Arch Cafe. Acesta imită vechile vagoane-restaurant şi 
vinde meniuri tradiţionale cum ar fi cola cu gheaţă şi 
friptură Salisbury cu legume. Putem remarca aici „decorul 
tradiţional din sticlă şi crom, luminile de neon, scaunele 
turnante de la bar, separeurile plăcute şi un tonomat cu 
hituri din anii '50 şi '60”. 86 McDonald s-a încercat să 
experimenteze aceste vagoane-restaurant deoarece a 
considerat că în localităţile mici ele sunt mai viabile din 
punct de vedere economic decât bufetul fast-food. Cu toate 


acestea, deschiderea restaurantului Golden Arch Cafe nu 
pare să fi adus nimic nou în ceea ce priveşte calitatea 
mâncării: 

Încă înainte de sosirea mâncării, restaurantul 
dovedeşte pe deplin că îşi are originile în industria fast- 
food: practic, totul miroase a procesare tehnologică. De 
curând, când l-am vizitat, bucátelele de peste fără gust 
erau invizibile sub pesmetul pane-ului; piureul avea un 
uşor gust amărui, ceea ce trăda faptul ca era facut din 
fulgi de cartofi; cotletul de porc era perfect 
dreptunghiular, uscat, acoperit cu un sos deschis la 
culoare, foarte sărat şi atât de dens încât se putea mânca 
cu furculita, asta în cazul în care s-ar fi putut mânca. In 
afară de o prăjitură, care era proaspătă, produsele de 
patiserie erau tari şi necoapte. Un desert numit pudding 
de banană conţinea într-adevăr bucățele de banana, dar 
avea aroma artificială a puddingului de la plic. Numai 
puiul a fost „adevărat”. Dacă daţi la o parte grăsimea şi 
crusta picantă obţineţi o mâncare acceptabilă; ce mai, 
vederea unei bucăţi cinstite de pui este suficientă pentru 
a-ţi da lacrimile. Ei, hai că devenim nostalgici...87 

În ciuda mâncării de proastă calitate, la câteva luni 
de la deschidere restaurantul continua să fie aglomerat. 

Firma McDonald's s-a adaptat şi în alte feluri. Unii 
clienţi s-au plâns de dispariţia vechii embleme cu arcade 
aurii. Cel puţin una dintre francizele firmei a reacţionat 
aducându-le înapoi. Pe de altă parte, ca răspuns la 
nemulţumirea clienţilor legată de mediul dezumanizant din 
interior, un restaurant McDonald's din cartierul financiar 
al Manhattan-ului oferă muzică de Chopin interpretată la 
pian, candelabre, pereţi de marmură, flori adevărate, un 
portar si chelneri care însoțesc clienţii la masă. Arcadele 
aurii sunt practic invizibile. Totuşi, în afară de câteva 
articole suplimentare în meniu (espresso, cappuccino, 


tarte), acesta a rămas, în general, acelaşi (cu excepţia 
preţurilor ceva mai mari). Un client prezenta astfel 
continuitatea dintre această franciză şi celelalte: „Un loc 
elegant, dar lucrul cel mai bun este că încă poţi mânca cu 
mâna”. 88 

Ceea ce menţine afacerea fast-food într-o alertă 
permanentă este conştiinţa faptului că moda în domeniul 
alimentaţiei se schimbă; chiar şi francizele mari pot fi 
amenințate de pericolul falimentului. Până în anul 1990, 
reţeaua Chock Full Nuts din New York rămăsese cu un 
singur restaurant; în momentul de înflorire maximă, în anii 
'60, avea optzeci de restaurante. Sandvişul cu brânză şi 
nucă - „brânză topită cu nuci pisate, întinsă pe pâine 
intermediară cu stafide, împachetat în hârtie cerată” - a 
fost descris ca un „fast-food original” 89. Avem şi cazul 
firmei Howard Johnson's (HoJo’s), cândva o reţea cu 
aproximativ 1.000 de restaurante, din care în prezent nu 
mai există decât 85. Un expert în reţelele de restaurante 
spunea: „În anii '60, [Howard Johnson's] erau lanţul cel 
mai important [...]. Ar fi putut să aibă la picioare întreaga 
lume, dar au ratat [.]. Au rămas la nivelul anilor '50 şi '60, 
limitându-se la afacerile cu îngheţată şi scoici”. 90 

Soluţii individuale: „departamente speciale”, 
copii legaţi la ochi şi lumi imaginare 

Cei care sunt deranjati de McDonaldizare sau cei 
care i se opun pot să o sfideze în mai multe feluri. Oamenii 
care au sentimentul că trăiesc într-o colivie de cauciuc pot 
să aleagă ce-i mai bun din ceea ce are de oferit lumea 
McDonaldizată, fără a ceda în faţa primejdiilor şi exceselor 
acesteia. Nu este uşor, pentru că atracţia instituţiilor 
McDonaldizate este mare şi este uşor să devii un 
susţinător devotat al activităţilor McDonaldizate şi să fii 
prins în plasa acestora. Oamenii care folosesc sistemele 
raţionalizate trebuie să aibă mereu in vedere primejdiile 


McDonaldizării. Însă, pentru cei mai mulţi dintre noi, este 
foarte tentant să poţi obţine un extras de cont la miezul 
nopţii, să eviti camerele de urgenţă ale spitalelor în cazul 
problemelor minore, apelând la „McDoctor”, ori să slabesti 
rapid şi sigur la Jenny Craig. 

Cum pot să profite oamenii de tot ce are mai bun 
lumea McDonaldizată fără a deveni prizonierii acesteia? În 
primul rând, pot să folosească sistemele McDonaldizate 
numai atunci când nu au încotro sau când activitatea 
respectivă nu poate fi preluată de sistemele 
nerationalizate. Poate ca ar trebui, pentru a limita 
utilizarea lor, să punem pe uşile sistemelor McDonaldizate 
avertismente asemenea acelora de pe pachetele de ţigări: 

ATENŢIE! 

Sociologii au descoperit că utilizarea repetată a 
sistemelor McDonaldizate constituie un risc pentru 
sănătatea fizică şi psihică, precum şi pentru societate în 


general. 
Mai presus de orice, oamenii ar trebui să evite 
folosirea cotidiană, sistematică a sistemelor 


McDonaldizate. Pentru a evita „colivia de fier”, ei trebuie 
să caute, ori de câte ori este posibil, alternative 
nerationalizate. Găsirea unor astfel de nise este dificilă şi 
necesită timp. Este mult mai uşor să folosim diversele 
facilităţi ale societăţii McDonaldizate decât să găsim şi să 
utilizăm alternative nerationalizate. Evitarea 
McDonaldizarii necesita eforturi serioase si vigilenta. 

Masura extrema ar fi sa ne facem bagajele si sa 
părăsim America McDonaldizată. Însă cele mai multe 
societati s-au angajat sau sunt pe cale de a se angaja in 
procesul rationalizarii. Astfel, fuga intr-o alta societate ar 
putea sa le dea oamenilor un ragaz de timp, dar, in cele din 
urma, McDonaldizarea va trebui infruntata, de data 
aceasta intr-un mediu mult mai putin familiar. 


Nise nerationalizate: viata în „departamentele 
speciale”. 

O masura mai putin extrema este crearea unor nise 
nerationalizate in cadrul sistemelor rationalizate. Ne vom 
concentra aici atentia asupra pietei muncii; se pot insa 
constitui nise similare in orice institutie sociala. 

Capacitatea de a construi o astfel de nisa este 
determinată de poziţia pe care o ocupă o anumită persoană 
în ierarhia muncii. Cei care au o profesie cu un statut 
superior au o mai mare capacitate de a crea asemenea nişe 
decât ocupanţii unor profesii cu statut inferior. Doctorii, 
avocaţii, contabilii, arhitecţii şi alte profesii liberale au 
capacitatea de a-şi crea un astfel de mediu. In interiorul 
organizaţiilor mari, regula generală (nescrisă) pentru cei 
din vârful ierarhiilor este să impună raționalitate altora, în 
special celor lipsiţi de putere, în timp ce ei îşi păstrează 
propria activitate cât se poate de neraţionalizată. 
Rationalizarea este un proces impus altora, in special celor 
mai puţin puternici. 

Există şi persoane cu un statut inferior care nu sunt 
constrânse de rationalizare. De exemplu, pentru cá 
desfăşoară o activitate individuală, taximetriştii sunt liberi 
să-şi aleagă clienţii ori să mănânce şi să-şi ia pauze când 
doresc. Posibilităţi similare au şi paznicii de noapte şi 
muncitorii din sectorul de întreţinere din fabricile 
automatizate. Cei care lucrează singuri, într-o relativă 
izolare în cadrul unei organizaţii, au mai multe posibilităţi 
de a-şi crea un mediu de lucru nerationalizat. 

Să luăm ca exemplu extrem cazul unei profesoare cu 
vechime de la o mare universitate de stat; aceasta este o 
poziţie care permite crearea unui mediu de lucru 
nerationalizat într-o birocratie universitară foarte raţională 
de altfel. Semestrul acesta, de exemplu, profesoara predă 
luni după-amiaza de la 15,00 la 16, 15 şi seara de la 18, 30 


la 21,00, iar miercuri după-amiaza de la 15,00 la 16, 15. În 
afară de aceste activităţi, celelalte ore de lucru impuse de 
universitate sunt cele petrecute la birou (aproape două ore 
pe săptămână), o şedinţă de lucru (o ora pe lună) si o 
şedinţă de consiliu. Altfel, profesoara se va afla adesea în 
campus, dar pentru diferite întâlniri stabilite după placul 
său. Mai mult, orele de curs se întind pe durata a numai 30 
de săptămâni, adică două semestre complete, celelalte 22 
de săptămâni fiind libere. Aşadar, ea trebuie să fie într-un 
anumit loc şi să facă un anumit lucru, la o anumită oră, 
numai câteva ore pe săptămână, puţin mai mult de o 
jumătate de an. Cu alte cuvinte, munca ei este aproape în 
întregime nerationalizata. 

Dacă ar dori, ca profesor titular, ar putea să nu facă 
nimic. Totuşi, ea îşi umple zilele cu activităţi profesionale, 
scrie cărţi sau articole. Când, cum şi ce scrie este complet 
nerationalizat: la miezul nopţii sau dimineaţa, la calculator, 
într-un carnet de note sau chiar pe tablă; despre 
McDonaldizare sau despre ultimele tendinte demografice. 
Poate sa scrie imbracata in costum sau in halat. Poate sa 
facă pauză când vrea, poate să-şi scoată câinele la 
plimbare sau să asculte oricând doreşte caseta cu cartea 
preferată. Într-un cuvânt, munca ei este aproape complet 
nerationalizata. 

Este posibil, cel putin intr-o oarecare masura, sa 
gasim o astfel de munca nerationalizata si in alte tipuri de 
organizatii. De exemplu, unele organizatii high-tech au 
creat şi au încurajat aşa-numitele „departamente speciale” 
(„skunk works”), în care oamenii sunt feriti de cerinţele de 
rutină ale organizaţiei şi îşi pot face munca aşa cum cred 
ei de cuviinta.91 „Departamentele speciale” pun accentul 
pe creativitate şi inovaţie, nu pe conformism. Thomas 
Peters şi Robert Waterman le descriu ca pe nişte locuri de 
muncă aparte, nonrationale ori chiar iraționale: 


Creau o descentralizare şi o autonomie aproape 
radicale, care, la limită, duceau la redundanta, dezordine, 
lipsă de coordonare, competiţie internă şi condiţii oarecum 
haotice, pentru a stimula spiritul de iniţiativă. Pentru a 
obţine inovaţie în mod frecvent ajunseseră chiar să 
respingă, într-o anumită măsură, ordinea [s. n.].92 

Cuvintele subliniate în citatul de mai sus ar fi 
considerate nonrationale sau iraționale din perspectiva 
societăţii McDonaldizate. 

Momentele şi locurile nerationalizate par a favoriza 
creativitatea. Este greu să fii creativ în faţa unor cerinţe 
permanente, repetitive şi impuse din exterior. Astfel, 
munca într-un loc nerationalizat este nu numai în favoarea 
individului, ci şi în favoarea patronului şi a societăţii. Este 
nevoie de un flux constant de idei şi produse noi, creative, 
iar acestea apar mai degrabă în „departamentele speciale” 
decât în locuri birocratizate, strict controlate. 

Chiar si în organizaţiile foarte raţionalizate, oamenii 
pot crea locuri şi momente de munca nerationalizate. De 
exemplu, terminându-şi rapid activităţile de rutină, un 
muncitor are timp să se implice în activități 
nerationalizate, deşi legate de munca. Nu susţin că este 
uşor să găseşti ocupaţii nerationalizate sau să construieşti 
un spaţiu nerationalizat în organizaţiile McDonaldizate şi 
nici că toată lumea poate face aceasta permanent. Însă 
uneori putem descoperi o nişă. 

Nu voi mai insista asupra acestei idei din mai multe 
motive: 

— Organizațiile rationalizate asigură resursele, 
formele de organizare şi piețele de desfacere necesare 
pentru o activitate creativă. Cu alte cuvinte, nişele 
nerationalizate ale creativității au nevoie de sprijinul 
sistemelor rationalizate. 

— Nicio companie nu poate exista dacă este compusă 


numai din astfel de nişe. Rezultatul ar fi haosul 
organizational. 

— Nu toata lumea doreste sau poate sa lucreze in 
astfel de nise nerationalizate; multi prefe-rand ca zilele lor 
de lucru sa fie uniforme. 

Nu susţin ideea unei lumi a muncii compusă numai 
din spaţii ocupaţionale creative. Afirm însă necesitatea 
existenţei mai multor nise nerationalizate într-o lume 
foarte rationalizata. 

Oamenii pot să creeze şi să desfăşoare afaceri în nise 
nerationalizate, deşi acestea se află într-un mediu foarte 
McDonaldizat. Marvelous Market, Ben & Jerry's si 
pensiunile de familie sunt astfel de exemple. Unele 
magazine independente de casete video au reuşit să 
supravieţuiască închinând filme străine, filme clasice alb- 
negru, filme ale unor producători independenţi, filme 
destinate anumitor grupuri etnice sau rasiale şi, în special, 
filme pornografice, evitate de reţele precum 
Blockbuster.93 De asemenea, ele oferă şi servicii mai 
personalizate (nu aplică penalizări pentru întârzieri dacă 
există scuze acceptabile, oferă sugestii pentru alegerea 
unor filme bune, primesc comenzi speciale), au o mai mare 
varietate de produse şi fac chiar expedieri şi livrări. În 
acelaşi fel, restaurantele locale, independente, au putut să 
găsească nişe într-o industrie care este probabil cea mai 
McDonaldizată.94 Proprietarul unei mici reţele locale de 
restaurante (totuşi o reţea) afirma: „Vor exista întotdeauna 
restaurante rafinate care pot învinge reţelele comerciale 
[.] Nu este totul pierdut”. 95 Unele librării locale au 
supravieţuit, de exemplu, prin organizarea unor grupuri de 
discuţii, prin invitarea permanentă a autorilor, 
specializarea în anumite tipuri de cărţi etc.96 

O listă de acţiuni individuale: dacă totul dă greş, 
salvaţi copiii 


Lista următoare conţine sugestii pentru cei care 
doresc să lupte împotriva medo-naldizarii.97 Unele dintre 
aceste soluţii sunt oferite în registru ironic, deşi nu ar 
trebui să pierdem din vedere faptul că McDonaldizarea 
este o problemă foarte serioasă. 

— Pentru cei care îşi pot permite, evitati să locuiti în 
apartamente sau case tip. Incercati să locuiţi într-un mediu 
atipic, de preferat într-unul construit pentru 
dumneavoastră sau de către dumneavoastră. Dacă trebuie 
să locuiti într-un apartament sau într-o casă tip, umanizati- 
le şi individualizati-le. 

— Evitaţi, pe cat se poate, rutina zilnică. Încercaţi ca, 
de la o zi la alta, să faceţi într-un mod diferit cât mai multe 
lucruri. 

— În general, faceţi cât mai multe lucruri pentru 
dumneavoastră. Daca trebuie să folosiţi serviciile, 
frecventati instituţii nerationalizate si fără francize. De 
exemplu, schimbati-va singuri uleiul la motor. Daca nu 
doriti sau nu puteti face acest lucru, mergeti la cea mai 
apropiata benzinarie locala. Nu mergeti, in niciun caz, la 
vreuna din francizele din acest domeniu. 

— In loc sa dati buzna la H & R Block cand trebuie 
platit impozitul, angajati un contabil local, preferabil unul 
care lucreaza la el acasa. 

— La fel, atunci când se iveste o urgenţă medicală 
minora, care va trimite cu gândul la McDoctor sau la 
McDentist, rezistati tentatiei si mergeti mai bine la 
doctorul din vecini, de preferat unul care practica pe cont 
propriu. 

— Cand aveti nevoie de o noua pereche de ochelari, 
consultati specialistul de la magazinul local, nu mergeti la 
Pearle Vision Centre. 

— Evitati Hair Cuttery, Superluts si alte retele de 
frizerii, mergeţi la frizeria sau salonul de coafură local. 


— Cel putin o data pe săptămână, evitati să luaţi 
masa de prânz la McDonald's şi mergeţi la un restaurant 
local. Pentru cină, tot o dată pe săptămână, staţi acasă, 
renuntati la cuptorul cu microunde, nu folosiți 
congelatorul şi pregătiţi o masă tradiţională. 

— Pentru a-l uimi cu adevărat pe vânzător, folosiţi 
bani în loc de cartea de credit. 

— Trimiteţi înapoi la poştă toată corespondenţa 
comercială, in special cea adresată „locatarului” sau 
„rezidentului”. 

— Cand vá telefoneazá un computer puneţi 
receptorul langa telefon si lasati vocea robotului sa turuie 
în continuare, ţinând linia ocupată si scutindu-i pe alţii 
pentru un timp de asemenea apeluri. 

— Cand sunati la o companie alegeţi întotdeauna 
opţiunea care vă permite să vorbiti cu o persoană reală. 

— Nu cumpăraţi niciodată produse artificiale cum ar 
fi Molly McButter şi Butter Buds. 

— Cautati restaurante care folosesc farfurii de 
portelan adevarat si ustensile de menaj metalice. Evitati-le 
pe cele care folosesc materiale daunatoare pentru mediu. 

— Organizati grupuri de protest impotriva abuzurilor 
sistemelor McDonaldizate. Dupa cum ati vazut, aceste 
sisteme reactioneaza la proteste. Daca lucrati intr-un astfel 
de sistem, organizati-va colegii pentru a crea conditii de 
lucru mai umane. 

— Daca trebuie sa frecventati un restaurant fast- 
food, alegeti unul care a demonstrat intelegere fata de 
primejdiile McDonaldizarii, Macheezmo Mouse Mexican 
Cafe, de exemplu. 

— Daca sunteti un client obisnuit al restaurantului 
McDonald’s, incercati sa-i cunoasteti pe cei de la tejghea. 
De asemenea, faceţi tot ce puteţi pentru a umaniza şi 
submina sistemul. În loc să se grăbească, mulţi clienţi care 


iau micul dejun, în special cei în vârstă, formează „cluburi 
de mic-dejun” şi „vin în fiecare zi a săptămânii să-şi 
citească ziarul, să discute, să bea cafea şi să mănânce un 
Egg McMuffin”. 98 Dacă micul dejun poate fi de- 
medonaldizat, de ce nu şi celelalte mese. De ce nu şi alte 
aspecte ale experienţei fast-food? 

— Citiţi o dată pe săptămână The New York Times, 
nu USA TODAY. La fel, o data pe săptămână urmăriţi ştirile 
la PBS, cu cele trei reportaje ample, şi nu emisiunile 
reţelelor de ştiri sau, doamne fereşte, ştirile de la CNN. 

— În general, urmăriţi o televiziune locală. Dacă 
doriţi să vă uitaţi la televizor, alegeţi PBS. Dacă trebuie să 
urmăriţi una din reţelele de televiziune, inchideti sunetul şi 
nu vă uitaţi în timpul reclamelor. În definitiv, cele mai 
multe reclame sunt plătite de companii care predică 
virtuțile rationalizarii. 

— Evitaţi mâncărurile care se mănâncă cu mâna. 
Dacă totuşi trebuie să consumati astfel de mâncăruri, 
pregatiti-le acasă: sandvişuri, fructe proaspete, legume. 

— În următoarea vacanţă, mergeţi numai într-un 
singur loc şi încercaţi să cunoaşteţi cât se poate de bine 
locul şi oamenii lui. 

— Nu intraţi niciodată pe un stadion acoperit sau pe 
unul cu gazon artificial, faceţi pelerinaje periodice la 
Fenway Park, Boston şi Wrigley Field, Chicago. 

— Evitaţi cursurile care se încheie prin teste cu 
răspunsuri scurte, evaluate de calculator. Dacă nu puteţi 
evita un asemenea examen, faceţi semne în afara casutelor 
şi rasuciti marginile foilor astfel încât calculatorul să nu le 
poată citi. 

— Căutaţi clase mici; încercaţi să vă cunoaşteţi 
profesorii. 

— Nu mergeţi la filme al căror titlu este urmat de 
cifre romane. 


Pentru a preveni riscurile la adresa sănătăţii (în 
special salmonela) generate de rationalizarea producţiei 
alimentare, Regina Schrambling a elaborat o serie de 
strategii similare celor din lista de mai sus.99 Este 
interesant că Schrambling recunoaşte că întoarcerea la 
epoca prerationalizarii creşterii păsărilor nu este o soluţie. 
Ea susţine că „stilul de viaţă” al găinilor, care scormonesc 
în pământ după râme, a dus la apariţia salmonelei, chiar şi 
înainte de rationalizarea producţiei de carne de pui. Cu 
toate acestea, ea preferă să cumpere pui crescuţi ca pe 
vremuri, din piaţă, şi cumpără ouă „ambalate manual, de 
la acelaşi fermier din statul New York”. După părerea ei, 
astfel de ouă sunt mai proaspete şi mai curate decât cele 
produse în marile ferme. De asemenea, pepenii trebuie 
cumpăraţi de la piaţă, nu de la super-maket, unde este 
posibil să fie alterati, deoarece transportul durează foarte 
mult. Deşi datorită rationalizarii putem mânca fructe şi 
legume tot timpul anului, există anumite costuri şi riscuri. 
După cum spune Schrambling, „acestea sunt cultivate în 
tari în care nici măcar nu am îndrăzni să bem apă si unde 
pesticidele interzise la noi sunt folosite fără restricţii”. De 
aceea, fructele şi legumele ar trebui cumpărate numai în 
timpul sezonului. 

Ar trebui să nu uităm că recolta de căpşuni este la fel 
de efemeră ca şi licuricii, iar porumbul dulce nu aşteaptă, 
este bun de mâncat numai la câteva ore după ce a fost 
cules. Dacă am merge la piaţă, unde în ianuarie fermierii 
nu vând decât cartofi, dovlecei şi mere, am putea înţelege 
mai bine şi mai profund ciclurile naturii. 

Oamenii ar trebui să înţeleagă că „nu putem avea 
mereu toate alimentele”. 100 

Poziţia lui Schrambling pare rezonabilă, chiar 
lăudabilă, dar forţele medonal-dizării continuă să preseze. 
De exemplu, s-a descoperit recent că roşiile modificate 


genetic pot fi împiedicate să producă gazul care le face să 
se coaca.101 Astfel, tomatele şi, probabil, şi alte fructe si 
legume vor putea fi lăsate pe vrej până se maturizează în 
loc să fie culese timpuriu, apoi vor putea fi transportate la 
distanţe mari, fără a fi congelate, urmând să fie păstrate 
săptămâni în şir şi, în final, în momentul în care vânzătorul 
se hotărăşte să le scoată la vânzare, pot fi coapte prin 
expunere la etilen. Deci, dacă această tehnică se va 
dovedi, din punct de vedere comercial, viabilă, vom avea 
tot timpul anului fructe, legume şi chiar flori. 

Tot astfel, nici recolta de căpşuni n-ar mai fi atât de 
efemeră. Cápsunile Dris-coll, cultivate in Watsonville, 
California („centrul mondial al căpşunilor”) sunt mari, 
lucioase şi, cel mai important, se găsesc tot anul (datorită 
climei favorabile). Surprinzător, dar căpşunile Driscoll „au 
chiar şi aromă”. 102 

Întrucât sistemele McDonaldizate acordă atâta 
atenţie copiilor, este foarte de important să luăm măsuri 
pentru ca aceştia să nu devină nişte susţinători fără 
dicernamant ai McDonaldizării. Restaurantele fast-food 
sponsorizează programe de desene animate, organizează 
mese surpriză cu filme pentru copii şi promoţii în care se 
oferă jucării. De fapt, McDonald s-a devenit „cel mai mare 
producător mondial de jucării, cu peste 750 de milioane de 
jucării pe an”. Preşedintele unei agenţii de marketing 
spunea: „Aşa cum demonstrează studiile, copiii sunt 
motivaţi de jucării, nu de mâncare”. 103 

Iată câteva soluţii pentru a-i proteja pe copii: 

— În loc să înscrieţi copilul la o grădiniţă „McChild”, 
lásati-l cu un vecin responsabil, interesat să câştige nişte 
bani în plus. 

— Tineti copiii, pe cât posibil, departe de televizor si 
incurajati-i să participe la jocuri creative. Este foarte 
important ca ei sa nu fie expusi bombardamentului 


permanent al reclamelor instituţiilor rationalizate, in 
special în timpul programelor de desene animate de 
sâmbătă dimineaţa. 

— Incercati să ţineţi McDonaldizarea departe de 
sistemul de invatamant. 

— Daca va puteti permite, trimiteti copilul la o 
institutie de invatamant mica, ne-medonal-dizata. 

— Mai presus de orice, atunci cand este posibil, 
evitati sa-i duceti pe copii la restaurantul fast-food sau la 
clonele acestuia din alte domenii. Daca nu aveti alternativa 
(de exemplu, sunteti pe autostrada si aceasta este singura 
dumneavoastră opţiune), ganditi-va să-l legaţi pe copil la 
ochi până trece chinul. (Nu uitaţi că unele din soluţiile 
propuse sunt numai pe jumătate serioase!) 

Libertatea: dacă nu puteţi face faţă, puteţi 
evada? 

Ce se poate face dacă, aşa cum este de aşteptat, 
toate eforturile colective sau individuale de a face faţă 
McDonaldizării eşuează? Sinuciderea ar fi o posibilitate, 
dar, chiar şi pentru mine, aceasta este o soluţie prea 
extremă. Totuşi, s-ar putea să existe modalităţi mai puţin 
radicale, dar eficiente de a evada din societatea 
rationalizata. 

O posibilitate ar fi stabilirea intr-o zona care a fost 
conceputa ca spatiu al evadarii. In cartea sa Ways of 
Escape (Cai de evadare), Chris Rojek discută câteva 
exemple evidente cum ar fi parcurile de distractii (Disney 
World, de exemplu) si cele memoriale (campul de lupta de 
la Gettysburg), precum si altele mai putin evidente, cum ar 
fi „locurile negre” (de exemplu, mormântul lui John F. 
Kennedy de la cimitirul din Arlington sau Auschwitz-ul) şi 
„peisajele literare” (locurile peregrinărilor lui Hemingway 
din Key West, Florida, de exemplu).104 În măsura în care 
nu sunt McDonaldizate, ele pot servi ca zone de evadare. 


Totuşi, problema o constituie presiunea puternică 
exercitată pentru a le McDonaldiza, mai ales atunci când 
sunt concepute pentru a atrage cât mai mulţi vizitatori sau 
au devenit locuri de distracţie. Disney World a fost 
McDonaldizat chiar de la început, iar celelalte se medo- 
naldizează în timp, deoarece atrag din ce în ce mai mulţi 
vizitatori. 

Rojek descrie zonele turistice cum ar fi plaja sau 
pădurile ca pe nişte locuri care oferă oamenilor „răgazuri 
de libertate”.105 Din nou, în măsura în care aceste locuri 
au fost doar puţin sau deloc McDonaldizate, ele pot servi 
ca zone de evadare. Cu toate acestea, în momentul în care 
un număr semnificativ de oameni le descoperă, şi ele sunt 
supuse presiunii puternice de a se McDonaldiza. 

În Escape Attempts: The Theory and Practice of 
Resistance to Everyday Life (Incercari de evadare. Teoria 
si practica rezistentei fata de viata cotidiana), Stanley 
Cohen si Laurie Taylor evidentiaza un numar de modalitati, 
foarte diferite, de a scăpa de rutina vieţii cotidiene. 106 
Deşi nu toate activităţile de rutină sunt efectul 
McDonaldizării (uneori oamenii îşi dezvoltă propriile 
activităţi de rutină), cea mai mare parte a acestora se 
datorează acestui proces. Multe alternative discutate de 
Cohen şi Taylor sunt supuse McDonaldizării, însă două 
dintre ele merită o atenţie specială. Prima este evadarea 
interioară cu ajutorul fanteziei. Indiferent cât de medonal- 
dizat este mediul înconjurător, orice persoană poate evada 
într-o lume imaginară proprie. Astfel, în timp ce se plimbă 
printre fanteziile foarte McDonaldizate din Disney World, 
vizitatorii se pot gândi la propriile vise, unele poate chiar 
inspirate de cele din jurul lor. Există tendinţa de a prelua şi 
interioriza fanteziile prefabricate, McDonaldizate, dar 
putem scăpa de ele apelând la lumea profundă a 
imaginaţiei personale. Evadarea în propria lume imaginară 


nu constituie o provocare la adresa sistemelor 
McDonaldizate sau o încercare de a le schimba, ci le oferă 
o cale viabilă de evadare acelora care doresc. 

O altă posibilitate este ceea ce Cohen and Taylor 
numesc „călătorii pe marginea prăpastiei” sau, cu o 
sintagmă a lui Michel Foucault, ,,experiente-limita” 107. 
Acestea sunt definite prin „excese” sau „caracterul 
scandalos”: experimentarea drogurilor dure şi periculoase 
sau escapadele sexuale care pot pune viaţa în pericol, aşa 
cum era, în anii '80, vizitarea băilor unde se întâlneau 
homosexualii din San Francisco. Nu este însă neapărat 
nevoie să adoptăm asemenea metode pentru a acţiona într- 
un mod excesiv, pentru a depăşi limitele. Putem, de pildă, 
„să lăsăm totul si să pornim într-o călătorie”. 108 Sa 
străbatem Statele Unite (evitând autostrăzile, reţelele de 
moteluri şi restaurantele fast-food), să stăm cu cortul pe 
un munte din Tibet (fără obiecte pe a căror etichetă să 
scrie REI, L.L. Bean, Coleman ori Winnebago) şi să scriem 
(cu creionul pe hârtie) cartea, cântecul sau simfonia pe 
care am dorit întotdeauna să le scriem. Sigur, puteţi abuza 
de droguri şi sex dacă doriţi, dar acestea nu sunt singurele 
modalităţi de a ajunge la limite, la frontierele neatinse încă 
de McDonaldizare. Nu uitaţi, deşi s-ar putea să aveţi 
accidente (şi s-ar putea să nu existe reţele McDonaldizate 
care să vă salveze), călătoria este incitanta. Dar grabiti-va, 
McDonaldizarea nu este NICIODATĂ prea departe. 

Concluzie 

Există multe măsuri care pot fi luate pentru a face 
faţă McDonaldizării. Cu toate acestea, am puţine speranţe 
că astfel de acţiuni vor opri procesul de McDonaldi-zare, 
chiar dacă la ele se vor ralia mulţi oameni. Dar, în pofida 
acestui punct de vedere fatalist, cred că merită să luptăm: 

— Astfel, vom reduce cele mai nocive excese ale 
sistemelor McDonaldizate. 


— Vom descoperi, crea şi folosi mai multe nişe prin 
care cei care doresc pot scăpa de medo-naldizare, cel puţin 
o parte din zi sau chiar o perioadă mai lungă a vieţii lor. 

— Cel mai important lucru, probabil, este faptul că 
lupta în sine innobileaza. Prin astfel de lupte 
nerationalizate, individuale sau colective, oamenii pot să 
exprime adevărata rațiune umană într-o lume care, prin 
toate metodele, a înfiinţat sisteme raţionale pentru a le 
nega această posibilitate. 

Deşi în această carte am subliniat cât de inevitabilă 
este McDonaldizarea, speranţa mea este că greşesc. 
Motivația majoră a acestei cărţi este aceea de a le atrage 
cititorilor atenţia asupra primejdiilor McDonaldizării şi de 
a-i motiva să acţioneze pentru a opri răspândirea acestui 
proces. Cred că oamenii pot rezista medonal-dizării şi pot 
crea o lume mai rezonabilă, mai umană. 

Cu câţiva ani în urmă, restaurantul McDonald s-a fost 
dat în judecată de faimosul maestru bucătar francez Paul 
Bocuse pentru că i-a folosit imaginea pe un afiş fără a-i 
cere permisiunea. Infuriat, Bocuse a declarat: „Cum pot eu 
să apar ca susţinător al acestor mâncăruri inconsistente, 
fără gust şi fără niciun dumnezeu?!” Cu toate acestea, 
Bocuse pare să recunoască faptul că McDonaldizarea este 
inevitabilă: „Este nevoie şi de aşa ceva; [...] a încerca să 
scapi de lucrurile astea e la fel de inutil ca încercarea de a 
curăța Bois de Boulogne de prostituate”. 109 Două 
săptămâni mai târziu, minune, poliţia a făcut o razie în 
Bois de Boulogne, iar un purtător de cuvânt declara: „Nu 
mai există nicio prostituată”. Poate că, asemenea lui 
Bocuse, si eu ma înşel atunci când susţin ca 
McDonaldizarea este inevitabilă. Dar, înainte de a deveni 
prea optimist, ar trebui să adaug continuarea: ,,Toata 
lumea ştie că prostituatele se vor întoarce înapoi imediat 
ce se va încheia razia. lar la primăvară vor fi, după 


estimările poliţiei, şi mai multe”. 110 Este posibil ca, 
oricât de puternică va fi opoziţia, fenomenul 
McDonaldizării să devină şi mai puternic. 

Chiar daca McDonaldizarea va continua să se 
accentueze, sper că veţi urma sfaturile date în acest 
capitol pentru a protesta împotriva celor mai nefaste 
efecte ale acestui fenomen şi pentru a le atenua. Atunci 
cand vă simtiti ameninţaţi de colivia de fier despre care 
vorbea Max Weber şi de imaginea unui viitor asemenea 
unei nopţi polare negre şi îngheţate, sper sa meditati 
asupra cuvintelor poetului Dylan Thomas: „Nu păşiţi 
netulburati în noapte. Razvratiti-va, razvratiti-va când 
lumina piere”. 111 

